Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ឈប់ធ្វើទៀតទៅ! នេះជាកំហុសធំៗទាំង៥ ដែលអ្នកប្រើ iPhone កំពុងតែបំផ្លា.ញថ្មទូរស័ព្ទខ្លួនឯងហើយ	https://business-cambodia.com/articles/mistakes-6	ការប្រើប្រាស់ទូរស័ព្ទ iPhone ប្រសិនជាយើងប្រើទៅយល់ដឹងពីគុណភាពថ្មវាច្បាស់ នោះប្រើដល់រាប់ឆ្នាំក៏ថ្មវាមិនងាយខូចដែរ ប៉ុន្តែសម្រាប់បងប្អូនចេះតែប្រើៗមិនដឹងច្បាស់ អស់ថ្មពេលណាចេះតែយកទៅសាកពេលហ្នឹងហើយចេះតែប្រើប្រាស់ឆ្នាំងសាកផ្តេសផ្តាសនោះមិនដល់មួយឆ្នាំទេ ថ្មទូរស័ព្ទរបស់អ្នកនឹងឆាប់ខូចខ្លាំងណាស់។   ជាមួយគ្នានោះដែរ ខាងក្រោមនេះជាកំហុសធំៗទាំង៥ ដែលអ្នកប្រើ iPhone កំពុងតែបំផ្លា.ញថ្មទូរស័ព្ទខ្លួនឯងហើយ៖   ១. សាកថ្មពេលទូរស័ព្ទកំពុងក្តៅខ្លាំង៖ ប្រសិនជាលោកអ្នកលេងទូរស័ព្ទរហូតដល់ឡើងកម្តៅក្តៅខ្លាំង សូមកុំយកទូរស័ព្ទទៅសាកថ្មភ្លាមៗឱ្យសោះ ព្រោះកាលពីកន្លងទៅក្រុមហ៊ុន Apple ក៏ធ្លាប់ព្រមានដែរថា បើអ្នកយកទូរស័ព្ទទៅសាកថ្មពេលក្តៅនោះថ្មរបស់អ្នកនឹងឆាប់ខូចខ្លាំងបើវាក៏មិនបានផ្តល់ថាមពលឱ្យទូរស័ព្ទរបស់អ្នកបានយូរនោះទេ។   ២. មិនប្រើ Auto-Brightness៖ ការបន្ថយពន្លឺនៅលើទូរសព្ទរបស់អ្នកនឹងជួយសន្សំសំចៃថ្មរបស់អ្នកដូច្នេះប្រសិនជាអាចលោកអ្នកគួរតែប្រើឧបករណ៍ជំនួយដើម្បីឱ្យពន្លឺទូរស័ព្ទរបស់អ្នកឡើងដោយស្វ័យប្រវត្តិ។   ៣. សាកថ្មចោលរហូតដល់មួយយប់៖ មានបងប្អូនមួយចំនួនចូលចិត្តណាស់ ពេលលេងទូរស័ព្ទអស់ថ្មហើយតែងតែយកទូរស័ព្ទទៅសាកចោលពេញមួយយប់ដោយពួកគាត់គិតថាធ្វើបែបនេះស្រួលណាស់ពេលងើបមកថ្មទូរស័ព្ទពេញតែម្តង។ ប៉ុន្តែបងប្អូនមានដឹងទេថា ការធ្វើបែបនេះគឺវាបណ្តាលឱ្យកាន់តែបង្កើតកម្តៅលើសហើយឆាប់ខូចខ្លាំងណាស់។   ៤.ប្រើឆ្នាំងសាកថោក៖ មានបងប្អូនមួយចំនួនសុខចិត្តចាយលុយទៅលើការទិញទូរស័ព្ទថ្លៃៗ តែមិនហ៊ានចំណាយលុយទៅទិញឆ្នាំសាកថ្លៃនោះទេ ព្រោះពួកគាត់គិតថាប្រើតែឆ្នាំងសាកថោកៗទៅសាកចូលដូចតែគ្នា តែពួកគាត់មិនដឹងទេថាការប្រើប្រាស់ឆ្នាំងសាកថោកនេះកំពុងតែបំផ្លាញថ្មទូរស័ព្ទគាត់ដោយមិនដឹងខ្លួនហើយ។ ៥. លេងទូរស័ព្ទពេលកំពុងសាកថ្ម៖ ជាធម្មតានៅពេលដែលទូរស័ព្ទកំពុងបញ្ចូលថ្ម ទូរស័ព្ទក្តៅស្រាប់ហើយ ដូច្នេះពេលអ្នកលេងផង សាកផងទៀតនោះ វានឹងកាន់តែក្តៅខ្លាំងបន្ថែមទៀត ដែលធ្វើឱ្យថ្មខូចលឿន៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-10T08:34:39.351Z", "category": "ចាប់ផ្តើមអាជីវកម្ម", "views": 9401, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រដ្ឋបាលខេត្ដតាកែវ មានគម្រោងសង់ប្រាសាទនៅកណ្ដាលបឹងតាកែវ និងផ្លូវក្រវាត់បឹងប្រវែង ១០ គីឡូម៉ែត្រ	https://business-cambodia.com/articles/temple-project-	រដ្ឋបាលខេត្ដតាកែវ មានគម្រោងរៀបចំសាងសង់ប្រាសាទមួយកន្លែង នៅកណ្ដាលបឹងតាកែវ ដើម្បីទុកជាទីសកា្ករៈគោរពបូជា ពិសេសទាក់ទាញភ្ញៀវទេសចរណ៍ជាតិ អន្តរជាតិ មកលេងកម្សាន្តខេត្តតាកែវកាន់តែច្រើន ក៏ទុកជាកេរ្ដិ៍ដំណែលតកូនចៅរាប់សិបជំនាន់ទៀត។ នេះបើតាមការលើកឡើងពីឯកឧត្ដម វ៉ី សំណាង អភិបាលនៃគណៈអភិបាលខេត្ដតាកែវ ក្នុងកិច្ចប្រជុំគណៈកម្មការគ្រប់គ្រងដីរដ្ឋថ្នាក់ខេត្ត នៅថ្ងៃទី១០ ខែកុម្ភៈ ឆ្នាំ២០២៥។     ឯកឧត្ដមអភិបាលខេត្ដបានបញ្ជាក់ថា គម្រោងសាងសង់ប្រាសាទនេះ គ្រោងនឹងចំណាយថវិកាប្រមាណជាង ២លានដុល្លារ ដោយមិនប្រើប្រាស់ថវិកាជាតិឡើយ ពោលគឺជាថវិកាដែលបានមកពីការចូលរួមពីបណ្ដាសប្បុរសជនជិតឆ្ងាយក្នុង និងក្រៅប្រទេស។ ហើយក្រៅតែពីគម្រោងសាងសង់ប្រាសាទនៅកណ្ដាលបឹងតាកែវ អាជ្ញាធរខេត្តក៏នឹងរៀបចំផ្លូវក្រវាត់បឹងតាកែវមួយទៀតរួមជាមួយ សួនច្បារ និងដើមឈើអមសងខាងផ្លូវ ដែលមានប្រវែងសរុបប្រមាណជាង១០គីឡួម៉ែត្រ សម្រាប់ប្រជាពលរដ្ឋហាត់ប្រាណ កន្លែងជិះកង់កម្សាន្ត សម្រាកលំហែរក្រោយទំនេរពីការងារផ្សេងៗ។     ក្នុងនោះដែរឯកឧត្ដម វ៉ី សំណាង ជឿជាក់ថាក្រោយសាងសង់គម្រោងទាំងអស់នេះរួចក្រុងដូនកែវដែលជាបេះដូងនៃខេត្តតាកែវនឹងប្រែមុខមាត់ថ្មីក្រោមដំបូលនៃសុខសន្ដិភាពនឹងទាក់ទាញបងប្អូនប្រជាពលរដ្ឋក្នុងខេត្ត ទេសចរណ៍ជាតិ អន្តរជាតិ និងមកលេងកម្សាន្តកាន់តែច្រើនឡើងថែមទៀត ដើម្បីចូលរួមលើកកម្ពស់កម្រិតជីវភាពប្រជាពលរដ្ឋកាន់តែប្រសើរឡើង ឈានទៅសម្រេចចក្ខុវិស័យកម្ពុជាឆ្នាំ២០៥០ ជាប្រទេសមានចំណូលកម្រិតខ្ពស់៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-10T08:13:43.628Z", "category": "អចលនទ្រព្យ", "views": 380, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មោទនភាពជាតិ! ផលិតនៅកម្ពុជា ដោយប្រជាជនកម្ពុជា ជាមួយកម្រិតស្តង់ដារពិភពលោក!	https://business-cambodia.com/articles/ford-made-in-cambodia-by-rma-cambodia	កាលពីថ្ងៃទី ០៦ ខែកុម្ភៈ ឆ្នាំ២០២៥ ផ្នែករថយន្ត Ford នៃក្រុមហ៊ុន អ អិម អេ (ខេមបូឌា) – RMA (Cambodia) PLC បានធ្វើពិធីសម្ពោធជាផ្លូវការរថយន្តស៊េរីថ្មីឆ្នាំ ២០២៥ ទៅលើរថយន្តប្រភេទ Pick up Ford Ranger, ប្រភេទ SUV Ford Everest និង Ford Territory ក្រោមអធិបតីភាពរបស់ ឯកឧត្តម កែវ រតនៈ រដ្ឋមន្រ្តីក្រសួងរ៉ែ និងថាមពល លោក ងន សាំង អគ្គនាយកនៃក្រុមហ៊ុន RMA Cambodia លោកស្រី Bridgette Walker ភារធារី ស្ថានទូតសហរដ្ឋអាមេរិកប្រចាំព្រះរាជាណាចក្រកម្ពុជា លោកស្រី នីរ៉ាម៉ុន សិរិគៀតធីគុល (Mrs. Niramon Sirikiatikul) ប្រធានគ្រប់គ្រងផ្នែកលក់ប្រចាំតំបន់ អាស៊ីប៉ាស៊ីហ្វិច នៃក្រុមហ៊ុន Ford Motor Company រួមទាំងគណៈគ្រប់គ្រង បុគ្គលិកនៃក្រុមហ៊ុន អ អិម អេ (ខេមបូឌា) ភ្ញៀវកិត្តិយស អតិថិជនហ្វដ និងមិត្តអ្នកសារព័ត៌មានចូលរួមប្រមាណជាង ៣ ០០០នាក់ នៅមជ្ឈមណ្ឌល ដឹ ព្រេមៀ សេនធ័រ សែនសុខ – The Premier Center Sen Sok ។ រោងចក្រផលិតរថយន្ត Ford ត្រូវបានដំណើរការជាលើកដំបូង នៅឆ្នាំ ២០២២ លើផ្ទៃដីសរុបប្រមាណជាង ៥ ហិកតា ក្នុងស្រុកក្រគរ ខេត្តពោធិ៍សាត់ ជាមួយនឹងទុនវិនិយោគដំបូងចំនួន ២១ លានដុល្លារសហរដ្ឋអាមេរិក សម្រាប់កម្រិតដំឡើង CKD ។ ថ្មីៗនេះ ក្រុមហ៊ុនបានបន្ថែមទុនវិនិយោគរហូតដល់ ២៦.៨ លានដុល្លារសហរដ្ឋអាមេរិក និងធ្វើទំនើបកម្មលើសង្វាក់ផលិតកម្ម កម្រិត IKD-1 ដោយពង្រីកផ្ទៃដីសរុបរហូតដល់  ១២ ហិកតា ដែលអាចបង្កើតការងារជំនាញបានជាង ៥០០ កន្លែង និងមានសមត្ថភាពអាចផលិតរថយន្តបានចំនួនប្រមាណ ៩,០០០ គ្រឿងក្នុងមួយឆ្នាំ។ ជាកិច្ចចាប់ផ្តើមកម្មវិធី លោក ងន សាំង អគ្គនាយកនៃក្រុមហ៊ុន អ អិម អេ (ខេមបូឌា) បានមានប្រសាសន៍ថា៖ “ខ្ញុំបាទ មានសេចក្តីសោមនស្សរីករាយដែលបានរៀបចំកម្មវិធីសម្ពោធជាផ្លូវការនៃប្រភេទ Pick up Ford Ranger, ប្រភេទ SUV Ford Everest និង Ford Territory ស៊េរីឆ្នាំ២០២៥ នៅ The Premier Centre Sen Sok ដែលរថយន្តទាំងនេះ ត្រូវបានផលិតនៅក្នុងប្រទេសកម្ពុជា ដោយប្រជាជនកម្ពុជា ជាមួយកម្រិតសស្តង់ដារពិភពលោក ។” លោក ងន សាំង បានមានប្រសាសន៍បន្ថែមថា៖ “យើងខ្ញុំពិតជាមានមោទនភាពយ៉ាងខ្លាំង ដែលយើងខ្ញុំបានរួមចំណែកក្នុងការបង្កើតនូវប្រវត្តសាស្រ្តថ្មីសម្រាប់ប្រទេសជាតិ ដែលក្នុងចំណោមប្រទេសផ្សេងៗនៅលើពិភពលោក យើងអាចមានសមត្ថភាព ក្នុងការផលិតរថយន្តដោយផ្ទាល់ ហើយយើងក៏ជាក្រុមហ៊ុនដំបូងគេបង្អស់ដែលទទួលបានការទទួលស្គាល់ជាអន្តរជាតិពី សមាគមវិស្វករយានយន្តអន្តរជាតិ (Society of Automotive Engineers) ទៅលើលេខតួរថយន្តដែលបានផលិតនៅប្រទេសកម្ពុជា (Made-In-Cambodia)។ សមិទ្ធិផលនេះមិនអាចកើតមានឡើងបាននោះទេ ប្រសិនបើគ្មានការគាំទ្រពីរាជរដ្ឋាភិបាលកម្ពុជា។ យើងខ្ញុំ សូមថ្លែងអំណរគុណ ចំពោះរាជរដ្ឋាភិបាលដែលបានផ្តល់ការលើកទឹកចិត្ត ដល់ការវិនិយោគ និងបានជួយគាំទ្រឱ្យ ក្រុមហ៊ុនយើងខ្ញុំ បាននាំយកការផលិតរថយន្តលំដាប់ពិភពលោកមកកាន់ប្រទេសកម្ពុជា។” លោកស្រី នីរ៉ាម៉ុន សិរិគៀតធីគុល (Mrs. Niramon Sirikiatikul) ប្រធានគ្រប់គ្រងផ្នែកលក់ប្រចាំតំបន់ អាស៊ីប៉ាស៊ីហ្វិច នៃក្រុមហ៊ុន Ford Motor Company បានមានប្រសាសន៍ថា៖ “ក្នុងនាមតំណាងអោយក្រុមហ៊ុន Ford និង លោក David Jeffrey នាយកគ្រប់គ្រងប្រចាំតំបន់ទីផ្សារអាស៊ីប៉ាស៊ីហ្វិក និងកូរ៉េខាងត្បូង នៃក្រុមហ៊ុន Ford Motor Company ពិតជារំភើបណាស់ដែលបានចូលរួមកម្មវិធីនារាត្រីនេះ ដើម្បីអបអរសាទរនូវរថយន្ត Ranger និងរថយន្ត Everest ដែលផលិតនៅក្នុងប្រទេសកម្ពុជា ប្រកបដោយមោទនភាព។ នេះគ្រាន់តែជាការចាប់ផ្តើមនៃសក្ខីភាពមួយចំពោះភាពជាដៃគូដ៏អស្ចារ្យរវាងក្រុមហ៊ុន Ford និង RMA Cambodia ដែលជានិមិត្តរូបនៃការប្តេជ្ញាចិត្តរួមគ្នាចំពោះទីផ្សារដ៏មានសក្តានុពលនេះ និងគុណភាពលំដាប់ពិភពលោករបស់ប្រជាជនកម្ពុជា។  លេខតួរថយន្ត ផលិតនៅប្រទេសកម្ពុជា (Made-In-Cambodia) គឺជាចំណុចសំខាន់នៃការផលិត និងការវិនិយោគដ៏សំខាន់មួយនៅក្នុងអនាគតរបស់កម្ពុជា ដែលវាបង្កើតការងារ ជំរុញកំណើនសេដ្ឋកិច្ច និងបង្ហាញពីសក្តានុពលនៃគុណភាពរបស់ប្រជាជនកម្ពុជា។ យើងមានមោទនភាពជាពន់ពេក ដែលបានរួមចំណែកដល់ការអភិវឌ្ឍន៍ប្រទេសកម្ពុជា។” លោកស្រី Bridgette Walker ភារធារី ស្ថានទូតសហរដ្ឋអាមេរិកប្រចាំព្រះរាជាណាចក្រកម្ពុជា បានមានប្រសាសន៍ថា៖ “ខ្ញុំសូមចូលរួមអបអរសាទរដល់ក្រុមហ៊ុន RMA Cambodia ចំពោះសមិទ្ធិផលដ៏អស្ចារ្យនេះ ក្នុងរយៈពេលជាង ៣៣ ឆ្នាំមកនេះ។ ក្រុមហ៊ុន Ford ត្រូវបានទទួលស្គាល់ជាក្រុមហ៊ុនដែលមានការអនុលោមតាមកម្រិតស្តង់ដារខ្ពស់ ហើយបច្ចុប្បន្ន Ford បានជាប់ចំណាត់ថ្នាក់លេខ 1 ក្នុងទីផ្សាររថយន្តថ្មីក្នុងប្រទេសកម្ពុជាអស់រយៈពេល ៦ ឆ្នាំចុងក្រោយនេះ ហើយនេះគឺជាសមិទ្ធិផលដ៏អស្ចារ្យមួយរបស់ RMA និងជាសក្ខីភាពនៃការទទួលស្គាល់រថយន្តដែលមានគុណភាពខ្ពស់ ប្រកបដោយទំនុកចិត្ត និងសេវាកម្មដ៏ឥតខ្ចោះ ដែលនាំអោយក្រុមហ៊ុន Ford ក្លាយជាក្រុមហ៊ុនដ៏ល្បីល្បាញក្នុងព្រះរាជាណាចក្រកម្ពុជា។ យើងពិតមានមោទនភាពដែលឃើញអាជីវកម្មអាមេរិកដូចជា ក្រុមហ៊ុន Ford ទទួលស្គាល់ទៅលើស្តង់ដារគុណភាពក្នុងទីផ្សារប្រទេសកម្ពុជា ហើយតំណាងអោយទំនាក់ទំនងសេដ្ឋកិច្ចដែលកំពុងរីកចម្រើនរបស់យើង ដើម្បីនាំមកនូវភាពរុងរឿងដល់ចំណងមិត្តភាពរវាងសហរដ្ឋអាមេរិក និងកម្ពុជា។” ឯកឧត្តម កែវ រតនៈ រដ្ឋមន្រ្តីក្រសួងរ៉ែ និងថាមពល បានមានប្រសាសន៍យ៉ាងមានអត្ថន័យសម្រាប់កិច្ចបើកកម្មវិធីថា៖ “សម្រាប់មនុស្សម្នាក់ដែលមានអាយុ ១០០ ឆ្នាំ អាចចាត់ទុកថាជាមនុស្សដែលមានសុខភាពល្អ និងសំណាងល្អ ហើយអាយុ ១០០ ឆ្នាំនេះប្រសិនបើគិតជាមនុស្សគឺមិនមានច្រើនទេ ដោយឡែកក្រុមហ៊ុន Ford Motor Company ពេលនេះគឺមានអាយុ ១២២ ឆ្នាំហើយ។ នៅក្នុងឆ្នាំ ១៩០៣ នៅមហាវិថី Mark Avenue, Detroit, រដ្ឋ Michigan, សហរដ្ឋអាមេរិក លោក Henry Ford បានផ្តល់ជូនសហរដ្ឋអាមេរិក និងមនុស្សជាតិទាំងមូលនូវរថយន្ត សម្រាប់ជីវភាព កែប្រែសេដ្ឋកិច្ចគ្រួសារ និងសង្គមរបស់អាមេរិក និងពិភពលោកទាំងមូល។ លោក Henry Ford បានផ្តល់ជូននូវរថយន្តដែលមានតម្លៃសមរម្យ គុណភាពល្អ មានលក្ខណៈសន្សំសំចៃខ្ពស់ និង អាចជឿទុកចិត្តបាន។ អ្វីដែលគ្រាន់តែជាការចាប់ផ្ដើមដ៏តូចមួយរបស់លោក Henry Ford បានក្លាយទៅជាគំរូនៃឧស្សាហកម្មរថយន្តពិភពលោកទាំងមូល។ ចាប់តាំងពីរថយន្ត Ford ផលិតដំបូងនៅឆ្នាំ ១៨៩៦ Ford បានផលិតរថយន្តមួយតូចដូច រទេះគោយើងអញ្ចឹង គ្រាន់តែមានកង់កៅស៊ូបួន ហើយអត់មានដំបូលទេ ហើយវាជាកូនមានម៉ាស៊ីន ហើយរថយន្តនេះ បើគិតពីឆ្នាំ ១៨៩៦ គឺមានអាយុកាលលើស ១២២ ឆ្នាំទៅហើយ ដែលរថយន្តនោះគឺ Ford Model T ដែលល្បីល្បាញទូទាំងពិភពលោក ហើយមកទល់បច្ចុប្បន្ននេះ Ford បានដាក់សម្ពោធរថយន្តប្រភេទថ្មីមួយទៀតគឺ Ford Territory កំពុងតែល្បីល្បាញទូទាំងពិភពលោក ហើយកម្ពុជាមានភ័ព្វសំណាងធ្វើជាម្ចាស់ផ្ទះសម្រាប់រថយន្តនេះ សូមចូលរួមអបអរសាទរ។” ឯកឧត្តម កែវ រតនៈ បានមានប្រសាសន៍បន្ថែមថា៖ “ពិធីសម្ពោធជាប្រវត្តិសាស្ត្រនារាត្រីនេះ Ford ទទួលបានការអនុញ្ញាតពីស្ថាប័នសមាគមវិស្វករយានយន្តអន្តរជាតិ ដែលហៅថា Society of Automotive Engineers ដែលផ្តល់នូវលេខតួមួយ ហើយលេខតួនេះគឺមានសារៈសំខាន់ក្នុងការបញ្ជាក់ថា ផលិតនៅក្នុងព្រះរាជាណាចក្រកម្ពុជា។ កិច្ចសហការរវាង រាជរដ្ឋាភិបាល និងក្រុមហ៊ុន RMA នេះ បានផ្ដល់នូវការងារឲ្យយុវជនខ្មែរផ្ទាល់ជិត ៥០០ នាក់ បានផ្តល់ឱកាសការងារជាច្រើនដល់សេវាគាំទ្រ រាប់ពាន់រាប់ម៉ឺនទូទាំងប្រទេស បានផ្តល់នូវរថយន្តដែលមានតម្លៃសមរម្យជាងពីមុន បើសិនជាប្រៀបធៀបជាមួយនឹងការនាំចូល បានបង់ពន្ធជូនរដ្ឋាភិបាលត្រឹមត្រូវ ដែលរដ្ឋាភិបាលយកពន្ធ ដើម្បីធ្វើការអភិវឌ្ឍន៍ប្រទេសដូចជា ការអភិវឌ្ឍសាលារៀន ផ្លូវថ្នល់ សុខាភិបាល និងបានបណ្តុះបណ្តាលយុវជន យុវនារីកម្ពុជា អោយមានជំនាញច្បាស់លាស់។ ជាចុងក្រោយជាមួយនឹង សារអបអរសាទររបស់ សម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ចំពោះវេទិកាលរាត្រីនេះ ខ្ញុំសារជាថ្មី សូមសំដែងនូវការអបអរសាទរជាលក្ខណៈបុគ្គល ហើយក៏សូមយកឱកាសនេះថ្លែងអំណរគុណចំពោះ Ford និង RMA និងជាពិសេស សូមអរគុណដល់អតិថិជន Ford ក្នុងការគាំទ្រ ហើយសូមបន្តគាំទ្រផលិតផល Ford បន្តទៀត។” រថយន្ត Ford Ranger និង Ford Everest ដែលបច្ចុប្បន្ននេះ គឺជារថយន្តដែលផលិតនៅប្រទេសកម្ពុជា ដោយប្រជាជនកម្ពុជា ជាមួយកម្រិតស្តង់ដារពិភពលោក។ គ្រប់ដំណាក់កាលនីមួយៗនៃការផលិតរថយន្ត គឺត្រូវបានពិនិត្យយ៉ាងម៉ត់ចត់ដោយអនុឡោមតាមកម្រិតស្តង់ដារ ISO 9001:2015 និងស្តង់ដារកម្រិត ISO 14001:2015 ដែលត្រូវបានទទួលស្គាល់ជុំវិញពិភពលោក។ នៅក្នុងសង្វាក់ផលិតកម្មរថយន្ត Ford គឺផ្តោតសំខាន់ទៅលើ គុណភាព បច្ចេកវិទ្យាទំនើប និងកម្រិតស្តង់ដារដូចគ្នាតែមួយ មិនថារថយន្តផលិតក្នុងប្រទេសណានោះទេ ក្រុមហ៊ុន Ford តែងតែរក្សាគុណភាព និងសុវត្ថិភាព កម្រិតស្តង់ដារពិភពលោក។ វត្តមានរបស់រោងចក្រដំឡើងរថយន្តFord បានទាក់ទាញគម្រោងវិនិយោគរបស់ក្រុមហ៊ុនដំឡើងរថយន្ត និងឧស្សាហកម្មប្រហាក់ប្រហែលផ្សេងៗទៀតចូលមកកាន់កម្ពុជា។ មិនត្រឹមតែប៉ុណ្ណោះ រោងចក្រនេះក៏បានបង្កើតឱកាសការងារដែលមានប្រាក់បៀរវត្សខ្ពស់ កាត់បន្ថយការចំណាកស្រុករបស់ប្រជាពលរដ្ឋ និង ចូលរួមចំណែកក្នុងការអភិវឌ្ឍ សេដ្ឋកិច្ចកម្ពុជាប្រកបដោយចីរភាព។ ពិសេសជាងនេះទៅទៀត រថយន្ត Ford Ranger និងរថយន្ត Ford Everest មានបច្ចេកវិទ្យាថ្មីៗជាច្រើន ដូចជា Zone-Lighting ដែលអាចបំភ្លឺជុំវិញរថយន្ត ប្រព័ន្ធកាមេរ៉ា 180 ដឺក្រេ ប្រព័ន្ធ SYNC4A ជំនាន់ថ្មីដែលមានភាពងាយស្រួលប្រើប្រាស់ជាងមុន និងអេក្រង់ Off-Road ថ្មីសម្រាប់តាមដាន និងផ្ទៀងផ្ទាត់ព័ត៌មានបើកបរនៅពេលបើកបរផ្លូវឧបសគ្គ និងរក្សានូវប្រព័ន្ធសុវត្ថិភាពជាច្រើនទៀតដូចជា ប្រព័ន្ធចង្កៀងឆ្លាតវៃដែលអាចរេតាមចង្កូត និងបែងចែកពន្លឺដោយស្វ័យប្រវត្ត ប្រព័ន្ធផ្តល់សញ្ញាគ្រោះថ្នាក់ពេលមានឧបសគ្គ ឬអ្នកថ្មើរជើងឆ្លងកាត់ ប្រព័ន្ធចាប់ហ្រ្វាំងជាបន្ទាន់ដោយស្វ័យប្រវត្ត ប្រព័ន្ធជំនួយលើដៃចង្កូតបញ្ចៀសចេញពីគ្រោះថា្នក់ ប្រព័ន្ធចាប់ហ្រ្វាំងបន្ទាន់ក្រោយពេលមានការប៉ះទង្គិច ប្រព័ន្ធផ្តល់សញ្ញាគ្រោះថ្នាក់ និងប្រព័ន្ធចាប់ហ្រ្វាំងជាបន្ទាន់ដោយស្វ័យប្រវត្ត នៅពេលថយក្រោយ និង ប្រព័ន្ធឆ្លាតវៃជាច្រើនទៀត ដើម្បីផ្តល់នូវទំនុកចិត្តដល់អតិថិជន។ ជាសមិទ្ធិផល ដែលបានមកពី ការផលិតរថយន្តក្នុងស្រុក ជាមួយនឹង កម្រិតស្តង់ដារពិភពលោក សម្រាប់ ប្រជាពលរដ្ឋកម្ពុជា និង ជាពិសេស សម្រាប់អតិថិជន Ford, រថយន្ត Ford នឹងមានតម្លៃថ្មីដូចតទៅ៖ សម្រាប់មានអតិថិជនដែលមានចំណាប់អារម្មណ៍ក្នុងការបើកបរសាកល្បងទៅលើរថយន្តFord សូមទំនាក់ទំនងផ្នែកលក់តាមសាខានីមួយៗ៖ សាខាព្រះមុនីវង្ស 078 999 773 សាខាទឹកថ្លា 095 939 939 សាខាទូលសង្កែ 078 935 935 សាខាជ្រោយចង្វារ 017 999 027 សាខាភ្នំពេញថ្មី 011 255 229 ឬ 077 722 999 សាខាបឹងបៃតង 099 999 747 សាខាខេត្តសៀមរាប 077 666 357 ឬ 088 9 666 357 សាខាខេត្តកំពង់ចាម 078 999 883 ឬ 088 3 999 883	{ "spider_name": "businesscambodia", "scrape_at": "2025-06-14_19:39:55", "date_created": "2025-02-10T05:50:27.056Z", "category": "PR", "views": 407, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy" ] }
Gold Zone Mediaទទួលបានសិទ្ធិផ្តាច់មុខក្នុងការផ្សព្វផ្សាយពាណិជ្ជកម្ម OOHលើផ្លូវហាយវេនៃអាកាសយានដ្ឋានអន្តរជាតិសៀមរាបអង្គរ (SAI)!	https://business-cambodia.com/articles/gold-zone-media-s-r-highway	Gold Zone Media Co., Ltd. ជាក្រុមហ៊ុនផ្សព្វពហុផ្សាយពាណិជ្ជកម្មដ៏ឈានមុខគេរបស់កម្ពុជា ដែលបានពង្រឹងយុទ្ធសាស្រ្តទីផ្សាររបស់ខ្លួនតាមរយៈការចុះកិច្ចព្រមព្រៀងជាមួយក្រុមហ៊ុន ELITEMAX INVESTMENT CO., LTD ដើម្បីគ្រប់គ្រងផ្តាច់មុខនូវប្រព័ន្ធផ្សព្វផ្សាយ OOH តាមបណ្តោយផ្លូវហាយវេនៃអាកាសយានដ្ឋានអន្តរជាតិសៀមរាបអង្គរ (SAI)។ ច្រកផ្លូវដ៏សំខាន់នៅគីឡូម៉ែត្រទី 26 ដែលតភ្ជាប់មជ្ឈមណ្ឌលអាកាសចរណ៍ (SAI) ថ្មីនេះ ទៅកាន់តំបន់ទេសចរណ៍ដ៏ល្បីល្បាញគឺ ប្រាសាទអង្គរវត្តដែលជាសម្បត្តិបេតិកភណ្ឌពិភពលោករបស់កម្ពុជា។ ផ្លូវមួយនេះបានដើរតួរជាច្រកមួយដ៏ចាំចាច់សម្រាប់រាល់អ្នកដំណើរដែលមកតាមផ្លូវអាកាស អាចនិយាយបានថា 100% នៃអ្នកដំណើរតែម្តង។ ការយល់ដឹងអំពីចរាចរណ៍សំខាន់ៗ៖ -ទិន្នន័យនៃអ្នកដំណើរមានរហូតដល់ 1.3 លាននាក់ ក្នុងអំឡុងឆ្នាំបើកដំណើរការរបស់អាកាសយានដ្ឋាន (SAI)  - ព្យាករណ៍ថានឹងមានអ្នកដំណើរប្រចាំឆ្នាំលើសពី 2 លាននាក់នៅឆ្នាំ 2025 - ទិន្នន័យចរាចរណ៍រថយន្តប្រចាំថ្ងៃខ្ពស់បំផុតដែលបានព្យាករណ៍គឺ៖ 6,500+ (ការប៉ាន់ស្មានឆ្នាំ 2025) លោក Jason Shen សហស្ថាបនិក និងជានាយកប្រតិបត្តិនៃក្រុមហ៊ុន Gold Zone Media មានប្រសាសន៍ថា"ភាពជាដៃគូយុទ្ធសាស្រ្តនេះមិនត្រឹមតែពង្រឹងជំហររបស់យើងក្នុងនាមជាអ្នកដឹកនាំដ៏ច្នៃប្រឌិតនៃប្រព័ន្ធ OOH របស់កម្ពុជាប៉ុណ្ណោះទេ ប៉ុន្តែថែមទាំងបង្កើតនូវបណ្តាញផ្សព្វផ្សាយដ៏មានសក្តានុពលមួយដែលអាចប្រៀបធៀបទៅនឹងតំបន់សំខាន់ៗនៅក្នុងទីក្រុងបាន" ។ "ការបង្កើតនូវភាពជោគជ័យដែលពួកយើងបង្ហាញឱ្យឃើញក្នុងការអភិវឌ្ឍន៍គម្រោងលើផ្លូវល្បឿនលឿនភ្នំពេញ - ក្រុងព្រះសីហនុ ទៅជាច្រកនៃការផ្សាយពាណិជ្ជកម្មដ៏មានឥទ្ធិពលបំផុតរបស់កម្ពុជា ហើយយើងនឹងបន្តអភិវឌ្ឍនូវគម្រោងនៃអាកាសយានដ្ឋានអន្តរជាតិសៀមរាបអង្គរ (SAI) មួយនេះ ឲ្យក្លាយទៅជាប្រព័ន្ធមួយសម្រាប់ស្តង់ដារនៃការផ្សព្វផ្សាយពាណិជ្ជកម្មជំនាន់ថ្មីនៅអាស៊ីអាគ្នេយ៍។ Gold Zone Media បានបញ្ចប់ដោយជោគជ័យនូវផែនការ និងប្រតិបត្តិការនៃប្រព័ន្ធផ្សព្វផ្សាយទាំងអស់នៅលើផ្លូវល្បឿនលឿនតែមួយគត់របស់កម្ពុជាគឺ ផ្លូវល្បឿនលឿនភ្នំពេញ - ក្រុងព្រះសីហនុ ដែលបង្កើតបានជាគម្រោងមួយដ៏អស្ចារ្យ និងធំបំផុតរួមមាន overpass billboards, unipole billboards, toll LED network, និង toll lightboxes ដែលប្រែក្លាយផ្លូវល្បឿនលឿនដែលមានប្រវែង 187 គីឡូម៉ែត្រនេះ ទៅជាច្រកដែលមិនអាចខ្វះបានសម្រាប់វិស័យនៃការផ្សព្វពាណិជ្ជកម្មមួយនេះ។ ឥឡូវនេះ ក្រុមហ៊ុន Gold Zone Media កំពុងតែអភិវឌ្ឍនូវគម្រោង OOH ជាមួយបច្ចេកទេស ជំនាញយ៉ាងច្បាស់លាស់ និងប្រកបដោយវិជ្ជាជីវៈ ដើម្បីប្រែក្លាយផ្លូវហាយវេនៃអាកាសយានដ្ឋានអន្តរជាតិសៀមរាបអង្គរ (SAI) ទៅជាច្រកដ៏មានឥទ្ធិពលកម្រិតថ្នាក់ជាតិ ដែលភ្ជាប់មកជាមួយនឹងឧបករណ៍ផ្សព្វផ្សាយដ៏ទំនើបៗជាច្រើនដូចជា៖ - Toll Gateway Superboards - Toll LED Network - Two-Faced billboards - Three-Faced billboards - Overhead billboards - Lamp Pole Spaces Gold Zone Media ក៏នឹងរួមបញ្ចូលនូវដំណោះស្រាយត្រួតពិនិត្យដ៏ឆ្លាតវៃ ដោយផ្តល់នូវទិន្នន័យចរាចរណ៍ក្នុងពេលជាក់ស្តែង និងរបាយការណ៍លទ្ធផលនៃការផ្សាយពាណិជ្ជកម្មដល់ដៃគូផ្សាយពាណិជ្ជកម្មទាំងអស់ផងដែរ។ ដោយចំនួននៃទីតាំងពាណិជ្ជកម្មសំខាន់ៗមានកំណត់សម្រាប់ការកក់ទុកជាមុនក្រុមហ៊ុន Gold Zone Media សូមអញ្ជើញ និងលើកទឹកចិត្តដល់ក្រុមហ៊ុន និងម៉ាកល្បីៗ ប្រតិបត្តិករទេសចរណ៍ ព្រមទាំងអ្នកដឹកនាំសាជីវកម្មគ្រប់រូប មកទទួលយកនូវឱកាសដ៏ពិសេសសម្រាប់ការកក់នូវទីតាំងដែលស័ក្តិសម និងលេចធ្លោសម្រាប់អាជីវកម្មរបស់ខ្លួននៅលើផ្លូវដ៏មានសក្តានុពលរបស់កម្ពុជាមួយនេះ។ *សម្រាប់អ្នកដែលបានកក់ទុកជាមុននៅចុងខែមីនា ឆ្នាំ2025 នេះ នឹងទទួលបានការបញ្ចុះតម្លៃដ៏ពិសេស។ សូមស្កេន QR Code ដើម្បីធ្វើការទំនាក់ទំនងមកកាន់ពួកយើង។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-10T05:21:25.858Z", "category": "PR", "views": 58, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
តូចតែខ្លឹម! លោក Osita Iheme ហៅនាយក្លូ មិនមែនក្មេងក្រោម១៨ឆ្នាំទេ តែជាសេដ្ឋីលាក់មុខ	https://business-cambodia.com/articles/osita-iheme-celebrity-bio-	តារាកំប្លែងសើចស្ងួត មាឌតូចលោក Osita Iheme ឬគេនិយមហៅថានាយក្លូ គឺជាបុរសវ័យ៤២ និងជាតារាសម្តែងដ៏ល្បីល្បាញម្នាក់របស់ប្រទេសនីហ្សេរីយ៉ា។   លោកទទួលបានប្រជាប្រិយភាពនិងលេចធ្លោ ពិសេសនៅលើអ៊ីនធឺណែតតាមរយៈវីដេអូកំប្លែងជំនាន់ចាស់ៗរបស់លោកដែលគេមានចំណងជើងថា Aki na Ukwa សម្តែងជាមួយមិត្តរបស់លោកគឺ Chinedu Ikedieze ក្នុងឆ្នាំ២០០២។     កើតនៅថ្ងៃទី២០ ខែកុម្ភៈ ឆ្នាំ១៩៨២ នៅរដ្ឋ Abia នៅភាគអាគ្នេយ៍នៃប្រទេសនីហ្សេរីយ៉ា និងបានបញ្ចប់ការសិក្សាជំនាញវិទ្យាសាស្ត្រកុំព្យូទ័រពីសាកលវិទ្យាល័យ Lagos State University ។   មិនត្រឹមតែប៉ុណ្ណោះលោកក៏ទទួលបានពានរង្វាន់កិត្តិយស ជាសមាជិកជាន់ខ្ពស់តំណាងជនជាតិស្បែកខ្មៅ ទូទាំងពិភពលោកនៅសាធារណរដ្ឋសហព័ន្ធ (MFR) ប្រគល់ដោយប្រធានាធិបតី Goodluck Jonatha និងពានរង្វាន់តារាសម្តែងឆ្នើមបំផុតប្រចាំប្រទេស Africa Movie Academy Lifetime Achievement Award ក្រោយសម្តែងរឿងកំប្លែង Aki na Ukwa នៅក្នុងឆ្នាំ២០០៧។   នៅក្រៅឆាកលោក Osita Iheme មិនមែនត្រឹមតែជាតារាកំប្លែងនោះទេ ប៉ុន្តែលោកក៏ជាអ្នកនិពន្ធ ផលិតករភាពយន្ត និងជាអ្នកជំនួញ ដែលមានទ្រព្យសម្បត្តិប្រមាណជាង៣.៥ លានដុល្លារគិតត្រឹមឆ្នាំ២០២៤។ ខណៈប្រភពចំណូលភាគច្រើនរបស់លោកទទួលបានពីវិស័យសិល្បៈ។      ក្នុងនាមជាតារាសម្តែងឆ្នើមមួយរូប លោកបានក្លាយជាបុគ្គលដែលចូលរួមអភិវឌ្ឍន៍និងលើកស្ទួយឧស្សាហកម្មភាពយន្ត Nollywood ក្នុងប្រទេសក្រីក្រមួយនាទ្វីបអាហ្វ្រិកនេះ តាំងពីឆ្នាំ២០០០ ដោយលោកបានចូលរួមសម្តែងក្នុងខ្សែភាពយន្តទាំងរឿងខ្នាតធំ និងរឿងភាគល្បីៗ។   ជាការពិតណាស់ទោះបីជារូបរាងខាងក្រៅនិងកាយសម្បទារបស់លោកមិនដូចមនុស្សទូទៅ ប៉ុន្តែរូបរាងនេះមិនបានកំណត់នូវភាពជោគជ័យ និងវាសនារបស់លោកទាំងស្រុងនោះទេ ប៉ុន្តែសមត្ថភាព និងការខិតខំគឺជាអ្នកកំណត់៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-10T04:26:24.869Z", "category": "ភាពជាអ្នកដឹកនាំ", "views": 2443, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អបអរ! ក្រុមហ៊ុន AION Cambodia ទទួលបានសិទ្ធិនាំចូលនិងចែកចាយផ្ដាច់មុខរថយន្តអគ្គិសនីម៉ាក AION និង HYPTEC ពីក្រសួងពាណិជ្ជកម្មហើយ	https://business-cambodia.com/articles/aion-cambodia-	កាលពីព្រឹកថ្ងៃទី០៨ ខែកុម្ភៈ ឆ្នាំ២០២៥ កន្លងទៅនេះ ក្រុមហ៊ុន AION Cambodia បានរៀបចំកម្មវិធីដ៏អធឹកអធមមួយដើម្បីប្រកាសជាផ្លូវការនៅការទទួលបានសិទ្ធិនាំចូលនិងចែកចាយផ្តាច់មុខនៅរថយន្តអគ្គិសនីម៉ាក AION និង HYPTECH ពីក្រសួងពាណិជ្ជកម្មហើយ។ នៅកម្មវិធីនេះ ក៏មានវត្តមានរបស់លោកអគ្គនាយកនៃក្រុមហ៊ុន AION Cambodia ក៏ដូចជាថ្នាក់ដឹកនាំ សារព័ត៌មាន និងក្រុម Car Reviewer ជាច្រើនរូបផងដែរ។ ថ្លែងនៅក្នុងពិធីទទួលបានសិទ្ធិនាំចូលនិងចែកចាយផ្ដាច់មុខរថយន្តអគ្គិសនីម៉ាក AION និង HYPTEC លោក ម៉េង ហេង ដែលជាអគ្គនាយកនៃក្រុមហ៊ុន AION Cambodia បានមានប្រសាសន៍ថា “នៅថ្ងៃនេះ ក្រុមហ៊ុន AION Cambodia ទទួលបានសិទ្ធិនាំចូលនិងចែកចាយផ្ដាច់មុខរថយន្តអគ្គិសនីម៉ាក AION និង HYPTEC ហើយ ហើយមូលហេតុដែលយើងយកសិទ្ធិនេះមក គឺដើម្បីការពារអត្ថប្រយោជន៍របស់អ្នកប្រើប្រាស់ ដែលគាត់ត្រូវតែទទួលបានឡានចេញពីក្រុមហ៊ុនផ្ទាល់ អញ្ចឹងឡានដែលចេញពីក្រុមហ៊ុនគឺមានការធានាច្បាស់លាស់ ត្រឹមត្រូវនឹងមានអាគុយទៅតាមស្តង់ដារផងដែរ”។ អគ្គនាយកនៃក្រុមហ៊ុន AION Cambodia ក៏បានមានប្រសាសន៍បន្តទៀតថា ដូច្នេះសម្រាប់អ្នកដែលអ្នកនាំចូលឡាន AION នេះទៀត សូមនាំគ្នាផ្អាកការនាំចូលទៀតទៅ ព្រោះនាពេលនេះក្រុមហ៊ុន AION Cambodia បានទទួលសិទ្ធនាំចូលមួយដែលត្រឹមត្រូវច្បាស់លាស់ពីក្រសួងពាណិជ្ជកម្មហើយ ដូច្នេះចំពោះអ្នករកស៊ីទាំងឡាយណាដែលលួចនាំចូលបន្តទៀត នៅពេលចក្រុមហ៊ុនចាប់បាននោះក្រុមហ៊ុននឹងចុះទៅឆែកឡានផ្ទាល់តែម្តងថាតើមានប្រភពមកពីណា ហើយបើនៅតែធ្វើបន្តទៀតនោះក្រុមហ៊ុននឹងធ្វើតាមផ្លូវច្បាប់ហើយ។   គួរជម្រាបថា ក្រុមហ៊ុន AION Cambodia បានទទួលសិទ្ធិផ្ដាច់មុខក្នុងការនាំចូល និងចែកចាយរថយន្តម៉ាក AION ប្រចាំប្រទេសកម្ពុជា ដែលជារថយន្តអគ្គិសនីមានគុណភាពលំដាប់ពិភពលោក ដែលទទួលបានការគាំទ្រខ្លាំងពីសំណាក់អតិថិជន។ ក្រុមហ៊ុន អាយអន ខេមបូឌា មានទីតាំងនៅជិតរង្វង់មូលក្តាន់ពីរ #2 មហាវិថីសហព័ន្ធរុស្សី(110) សង្កាត់ស្រះចក ខណ្ឌដូនពេញ រាជធានីភ្នំពេញ។  សម្រាប់អតិថិជនដែលមានចំណាប់អារម្មណ៍ចង់ទិញ ឬបើកសាកល្បងរថយន្តអគ្គិសនី AION អាចទំនាក់ទំនងសាកសួរព័ត៌មានបានតាមរយៈលេខទំនាក់ទំនង 061 933 333, 087 929 333៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-10T01:54:01.052Z", "category": "PR", "views": 115, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
នេះជាគំរូប្លង់ សួនច្បារប្រវែងជិត ២ គីឡូម៉ែត្រដែលនឹងត្រូវសង់អមសងខាងដងស្ទឹងប៉ៃលិន	https://business-cambodia.com/articles/garden-in-pailin	នាពេលឆាប់ៗខាងមុខ រដ្ឋបាលខេត្ដប៉ៃលិន នឹងធ្វើការស្ថាបនាសួនច្បារថ្មីមួយដែលមានឈ្មោះថា សួន «តេជោសន្តិភាព» នៅអមសងខាងដងស្ទឹងប៉ៃលិនមានប្រវែងសរុបជិត ២ គីឡូម៉ែត្រ។ ខណៈគម្រោងនេះធ្វើឡើង ក្នុងគោលបំណងទាក់ទាញភ្ញៀវទេសចរទាំងក្នុងខេត្ត និងក្រៅខេត្ត មកលេងកំសាន្ត និងជួយជំរុញកំណើនសេដ្ឋកិច្ច និងជីវភាពរស់នៅប្រចាំថ្ងៃរបស់ប្រជាពលរដ្ឋ ។   ជាក់ស្ដែងកាលពីថ្ងៃទី៨ ខែកុម្ភៈ ឆ្នាំ២០២៥ លោកជំទាវ បាន ស្រីមុំ អភិបាល នៃគណៈអភិបាលខេត្តប៉ៃលិន ក៏បានអញ្ជើញដឹកនាំមន្ត្រីជំនាញ និងក្រុមការងារ ចុះពិនិត្យមើលការឈូសឆាយ កែរលម្អនៅអមសងខាងដងស្ទឹងប៉ៃលិន ដើម្បីគ្រោងស្ថាបនាសួន « តេជោសន្តិភាព» ខាងលើនេះផងដែរ។   នៅក្នុងដំណើរចុះពិនិត្យនោះ លោកជំទាវអភិបបាលខេត្ដ បានសំណូមពរដល់បងប្អូនប្រជាពលរដ្ឋ ត្រូវរួមគ្នាជួយថែរក្សាទ្រព្យសម្បត្តិសាធារណៈរបស់រដ្ឋ ជាពិសេសហេដ្ឋារចនាសម្ព័ន្ធ ព្រោះថាការស្ថាបនា និងជួសជុលហេដ្ឋារចនាសម្ព័ន្ធ គឺត្រូវចំណាយថវិកាយ៉ាងច្រើនសន្ធឹកសន្ធាប់ ហើយក្នុងនោះបងប្អូន ដែលរស់នៅតាមដងស្ទឹងប៉ៃលិនសូមមេត្តាយោគយល់ និងអធ្យាស្រ័យ ចំពោះផលប៉ះពាល់ ព្រមទាំងចូលរួមសហការជាមួយក្រុមការងារបច្ចេកទេស និងអាជ្ញាធរមូលដ្ឋានដើម្បីឱ្យសមិទ្ធផលថ្មីនេះសម្រេចបានទៅតាមការគ្រោងទុកនិងឆាប់បានប្រើប្រាស់ជាប្រយោជន៍សាធារណៈទាំងអស់គ្នា។   សូមជម្រាបថា សួន «តេជោសន្តិភាព» នេះមានប្រវែង ១៨០០ម៉ែត្រ ស្ថិតនៅអមសងខាងដងស្ទឹងប៉ៃលិន ដោយចាប់ផ្ដើមពីចំណុចស្ពានសន្តិភាព ភូមិក្ងោក ឃុំស្ទឹងកាច់ ស្រុកសាលាក្រៅ រហូតទៅដល់ស្ពាន អូរច្រា ស្ថិតក្នុងភូមិអូរច្រា សង្កាត់ប៉ៃលិន ក្រុងប៉ៃលិន ដែលបច្ចុប្បន្ន អាជ្ញាធរខេត្ត កំពុងរៀបចំត្រៀមសម្រាប់សង្ក្រាន្តឆ្នាំថ្មីផងដែរ។ ហើយខាងក្រោមនេះគឺជាគំរូប្លង់ដែលត្រូវសាងសង់៖	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T11:37:43.293Z", "category": "អចលនទ្រព្យ", "views": 2087, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ផ្សារទំនើប ជីប ម៉ុង បានដឹកឡានដល់មុខផ្ទះអតិថិជន ដែលឈ្នះរថយន្ត AIQAR EQ3 តម្លៃជាង៤ម៉ឺន$	https://business-cambodia.com/articles/chip-mong-car-prize-delivery-	កាលពីថ្ងៃទី០៧ ខែកុម្ភៈ ឆ្នាំ២០២៥ ផ្សារទំនើប ជីប ម៉ុង ២៧១ មេហ្គាម៉ល បានរៀបចំកម្មវិធី ហែក្បួនដឹករថយន្តថ្មីស្រឡាងស៊េរី AIQAR EQ3 ជូនអតិថិជន ជី ស្រីហួច ដែលជាអ្នកឈ្នះរង្វាន់ ដល់មុខផ្ទះនៅម្តុំផ្សារឃ្លាំងរំសេវ រាជធានីភ្នំពេញ។       ក្នុងកម្មវិធីប្រគល់រង្វាន់ឡានជូនអតិថិជនដល់មុខផ្ទះ នេះដែរ ក៏មានការអញ្ជើញចូលរួមពី ប្រធានផ្នែកគ្រប់គ្រងទីផ្សារនៃផ្សារទំនើប ជីប ម៉ុង លោក សិទ្ធិគុណ វណ្ណដាវិដ និង លោក អ៊ី សុវឌ្ឍនា  ប្រធានផ្នែកទំនាក់ទំនងទីផ្សារ AIQAR  ដើម្បីប្រគល់សោររថយន្តអគ្គិសនីសុទ្ធម៉ាក AIQAR EQ3 តម្លៃជាង៤ម៉ឺនដុល្លារ ជូនដល់អ្នកស្រី ជី ស្រីហួច និងក្រុមគ្រួសារ។       អ្នកស្រី ជី ស្រីហួច គឺជាអតិថិជនមហាសំណាងម្នាក់ ដែលបានទិញទំនិញអស់ជាង១០០ដុល្លារនិងទទួលបានសន្លឹកឆ្នោត១សន្លឹកពីផ្សារទំនើប ជីប ម៉ុង ២៧១ មេហ្គាម៉ល ហើយក៏ត្រូវរង្វាន់រថយន្តមួយគ្រឿង ក្រោយការចាប់ឆ្នោតរបស់ផ្សារទំនើបជីប ម៉ុង។   ចំពោះការត្រូវរង្វាន់ ផ្សារដឹកឡានមកឱ្យដល់ផ្ទះបែបនេះ អ្នកស្រីនិងក្រុមគ្រួសារបានសម្តែងក្តីនឹកស្មាន ដល់និងមិននឹកជឿថារង្វាន់ធំបែបនេះមានពិតប្រាកដមែន ដោយគ្រាន់តែចំណាយ១០០ដុល្លារសោះក្នុងការទិញទំនើបមកប្រើប្រាស់ប្រចាំថ្ងៃ ពីផ្សារទំនើបខ្មែរជីប ម៉ុង ។   ដោយនេះក៏ជាលើកទី១ដែរ ដែលគ្រួសារអ្នកស្រីចេះមានសំណាងត្រូវរង្វាន់ ព្រោះពីមុនមកមិនដែលចេះត្រូវរង្វាន់អ្វីនោះទេ។ នេះបើតាមការបញ្ជាក់ចំណាប់អារម្មណ៌ផ្ទាល់ពីអ្នកស្រី ជី ស្រីហួច។     យ៉ាងណានាពេលឥឡូវនេះផ្សារទំនើប ជីប ម៉ុង ២៧១ មេហ្គាម៉ល ក៏នៅតែបន្តមានរង្វាន់ជាច្រើនទៀតសម្រាប់ផ្តល់ជូនអតិថិជនផ្សេងៗ ដែលមកទិញទំនិញគ្រប់ប្រភេទពីផ្សារទំនើបជីប ម៉ុង ២៧១ មេហ្គាម៉ល។   សូមជម្រាបថាកាលពីថ្ងៃទី០៥ ខែកុម្ភៈ ឆ្នាំ២០២៥ ផ្សារទំនើប ជីប ម៉ុង ក៏បានរៀបចំកម្មវិធីប្រកាសរង្វាន់ប្រគល់រថយន្តស៊េរីថ្មី AIQAR EQ3 ដោយមានការអញ្ជើញចូលរួមដោយផ្ទាល់ពី លោកជំទាវ លី សុខឆេង អគ្គនាយិកាក្រុមហ៊ុន Chip Mong Retail ជូនអតិថិជនមហាសំណាង ជី ស្រីហួច នៅមុខផ្សារទំនើបផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T10:45:28.069Z", "category": "PR", "views": 291, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
គួរទិញមាសទុកទេ? អ្នកជំនាញថាមាសអាចនឹងឡើងដល់៤,៨១៩$ក្នុង១តម្លឹងក្រោមហេតុផលទាំងនេះ	https://business-cambodia.com/articles/expert-said-gold-could-reach-4000-dollars	គិតត្រឹមថ្ងៃនេះហាងឆេងមាសនៅលើទីផ្សារអន្តរជាតិបានហក់ឡើងដល់២៨៦១ដុល្លារក្នុងមួយអោន(ស្មើនឹង៣៤៤៦ដុល្លារក្នុងមួយតម្លឹង ហើយអ្នកជំនាញបានព្យាករថាមាសអាចនឹងហក់ឡើងដល់៤ពាន់ដុល្លារក្នុងមួយអោន( ស្មើនឹង៤៨១៩ដុល្លារក្នុងមួយតម្លឹង)។   បើយោងតាមការចុះផ្សាយរបស់ Kitco ដែលជាវេបសាយវិភាគលើហាងឆេងមាស លោក Adrian Day ដែលជានាយកប្រតិបត្តិនៃក្រុមហ៊ុន Adrian Day Asset Management បានឲ្យដឹងថាការឡើងថ្លៃនៃមាសមកជិត៣ពាន់ដុល្លារក្នុងអោនគឺគ្រាន់តែជាការចាប់ផ្ដើមប៉ុណ្ណោះ។   លោកបានបន្តទៀតថាលោកនឹងមិនភ្ញាក់ផ្អើលនោះទេដែលមាសនឹងឡើងដល់៣៥០០ទៅ៤០០០ដុល្លារក្នុងមួយអោននៅក្នុងរយៈពេល១២ខែបន្ទាប់ទៀត។   លោកបានលើកឡើងនូវកត្តាធំមួយដែលនឹងអាចរុញតម្លៃមាសឲ្យហក់ឡើងខ្ពស់បែបនេះ ហើយកត្តានោះគឺធនាគារកណ្ដាលនៃប្រទេសជាច្រើនទូទាំងពិភពលោកបានប្រមូលទិញមាសស្តុកទុក។   លោកបានបញ្ជាក់ផងដែរថាបើយោងតាមក្រុមប្រឹក្សាមាសពិភពលោកដែលហៅកាត់ថាWGC កាលពីឆ្នាំ២០២៤បានបង្ហាញថាសកលលោកមានតម្រូវការមាសជិត៥ពាន់តោននៅក្នុងឆ្នាំ២០២៤ ហើយជាឆ្នាំទី៣ហើយដែលធនាគារកណ្ដាលនៃប្រទេសជាច្រើនបានប្រមូលទិញមាសជាង១ពាន់តោន។   ក្នុងនោះលោកបានបញ្ជាក់ផងដែរថា ធនាគារកណ្ដាលនៃប្រទេសធំៗដែលប្រមូលទិញមាសស្ដុកមានដូចជាប្រទេសចិន ប្រទេសតួគី  ប្រទេសប៉ូឡូញខណៈប្រទេសទាំងនេះធ្វើពិពិធកម្មដោយមិនចង់ពឹងផ្អែកលើប្រាក់ដុល្លារអាមេរិកនិងព្រួយបារម្ភពីហានិភ័យនៃភាពតានតឹងភូមិសាស្រ្តនយោបាយ។ ដូច្នេះការប្រមូលទិញមាសស្តុកទុកពីធនាគារកណ្ដាលនឹងរុញតម្លៃមាសឲ្យហក់ឡើងខ្ពស់នាពេលខាងមុខ។   គួរបញ្ជាក់ផងដែរ អ្វីដែលលោក Adrian Day លើកឡើងខាងលើគឺគ្រាន់តែជាការព្យាកររបស់គាត់ប៉ុណ្ណោះ។ ដូច្នេះមុននឹងបងប្អូនសម្រេចិត្តវិនិយោគលើមាសត្រូវសិក្សាស្វែងយល់បន្ថែមដើម្បីចៀសវាដាក់លុយវិនិយោគទៅខកបំណង៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T10:30:24.356Z", "category": "ហិរញ្ញវត្ថុ", "views": 791, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សោកស្តាយ! ត្រឹមដើមឆ្នាំ២០២៥ ក្រុមហ៊ុនឡានអគ្គិសនីនិងក្រុមហ៊ុនដឹកជញ្ជូនធំៗរបស់អាមេរិកប្រកាសដាក់ពាក្យសុំក្ស័យធនហើយ	https://business-cambodia.com/articles/company-2-closed	នេះជារឿងដ៏គួរឱ្យសោកស្តាយបំផុត ខណៈនៅដើមឆ្នាំ២០២៥ នេះ ក្រុមហ៊ុនធំៗ២របស់អាមេរិក គឺក្រុមហ៊ុនផលិតរថយន្តអគ្គិសនី និងក្រុមហ៊ុនដឹកជញ្ជូន Wynne Transportation បានប្រកាសដាក់ពាក្យសុំក្ស័យធនហើយ។   ជាក់ស្តែង បើយោងតាមការចុះផ្សាយដោយសារព័ត៌មាន Yahoo Finace បានឱ្យដឹងថា ក្រោយឈរជើងរកស៊ីជាង ៧ឆ្នាំនៅលើទីផ្សារ នាពេលនេះក្រុមហ៊ុនផលិតរថយន្តអគ្គិសនី Canooរបស់សហរដ្ឋបានប្រកាសដាក់ពាក្យសុំក្ស័យធននិងបញ្ឈប់ប្រតិបត្តិការភ្លាមៗ បន្ទាប់ពីគ្មានលទ្ធភាពគ្រប់គ្រាន់ក្នុងការបង្កើនទុនបន្ថែមទៀត។   ប្រភពដដែលបានបន្តឱ្យដឹងទៀតថា ការដាក់ពាក្យក្ស័យធននេះកើតឡើងប៉ុន្មានសប្តាហ៍ប៉ុណ្ណោះ បន្ទាប់ពីក្រុមហ៊ុន Canoo បានដកកម្មករដែលនៅសេសសល់ទាំងប៉ុន្មានចោលទាំងអស់ សូម្បីតែរោងចក្រមានទីតាំងនៅ Oklahoma ក៏បានផ្អាកដំណើរការផងដែរ។ យ៉ាងណាមិញ ក្រុមហ៊ុន Canoo បានបង្កើតឡើងតាំងពីឆ្នាំ២០១៧ មកម្លេះ ដោយបង្កើតឡើងក្នុងគោលបំណងលើការអភិវឌ្ឍន៍រថយន្តអគ្គិសនីខ្នាតតូច ខណៈដែលនៅក្នុងឆ្នាំ ២០២៤ កន្លងទៅនេះក្រុមហ៊ុន Canoo មានលុយតម្កល់ត្រឹមតែ ៧សែនដុល្លារប៉ុណ្ណោះ។   ជាមួយគ្នានោះដែរ បើយោងតាមការចុះផ្សាយដោយសារព័ត៌មាន The US Sun បានឱ្យដឹងថា ក្រោយខំរកស៊ីរហូតដល់ទៅ ៣៩ឆ្នាំ កាលពីដើមឆ្នាំ២០២៥ កន្លងទៅនេះ ក្រុមហ៊ុន Wynne Transportation  ដែលជាក្រុមហ៊ុនល្បីឈ្មោះមួយនៅសហរដ្ឋអាមេរិកបានប្រកាសដាក់ពាក្យសុំក្ស័យធនហើយ ដោយសារតែជាប់បំណុលបានជះឥទ្ធិពលខ្លាំងដល់ក្រុមហ៊ុន។ លោក M. Benjamin Jones ដែលជាប្រធានផ្នែករៀបចំរចនាសម្ព័ន្ធនៅក្រុមហ៊ុន Wynne Transportation បាននិយាយថា ក្រុមហ៊ុនបានដាក់ពាក្យសុំក្ស័យធនតាំងពីដើមឆ្នាំ ២០២៥ ដោយសារតែក្រុមហ៊ុនជួបវិបត្តិនៅបញ្ហាហិរញ្ញវត្ថុយ៉ាងធ្ងន់ធ្ងរ ខណៈក្រុមហ៊ុនក៏ជួបបញ្ហាត្រូវសងការខូចខាតដល់ក្រុមហ៊ុន ETZ Transport Solutions, LLC រហូតដល់ជាង ៣២លានដុល្លារអាមេរិកឯណោះ។   លើសពីនេះទៅទៀត ក្រៅពីបង់ថ្លៃខូចខាតដល់ក្រុមហ៊ុនផ្សេងអស់រាប់លានដុល្លារក្រុមហ៊ុន Wynne Transportation ក៏បានជួបវិវាទបន្ថែមទៀតជាមួយក្រុមហ៊ុនផ្សេងៗដែលនាំឱ្យកិច្ចសន្យាសំខាន់ៗចំនួនពីរបានគ្រោងទុកគាំងស្តូកស្តឹងដែលបញ្ហាធ្លាក់ចុះទាំងនេះ បានធ្វើឱ្យប៉ះពាល់យ៉ាងខ្លាំងដល់ប្រតិបត្តិការអាជីវកម្មនិងសាច់ប្រាក់របស់ក្រុមហ៊ុនផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T10:22:14.045Z", "category": "ចាប់ផ្តើមអាជីវកម្ម", "views": 387, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សមាគមសិល្បករខ្មែរ ចុះ MOU ជាមួយ វិចិត្រសាលសិល្បៈអង្គរ ដែលរៀបចំឡើងនៅផ្សារទំនើប ជីប ម៉ុង ២៧១ មេហ្គាម៉ល	https://business-cambodia.com/articles/mou-between-khmer-artists-association-and-angkor-art-gallery	កាលពីថ្ងៃទី ៧ ខែ កុម្ភៈ ឆ្នាំ ២០២៥ សមាគមសិល្បករខ្មែរ និងវិចិត្រសាលសិល្បៈអង្គរ (Angkor Art Gallery) បានរៀបចំពិធីចុះអនុស្សរណៈយោគយល់គ្នា ដើម្បីធ្វើការផ្សព្វផ្សាយ អភិវឌ្ឍន៍ និងអភិរក្សសិល្បៈវប្បធម៌កម្ពុជា ពិសេសផ្តោតសំខាន់លើការជម្រុញវិស័យសិល្បៈគំនូរកម្ពុជា កាន់តែមានកិត្តិសព្ទនៅលើឆាកអន្តរជាតិ។     ពីធីអនុស្សរណៈនេះត្រូវបានរៀបចំឡើងដោយនៅក្នុងផ្សារទំនើប ជីប ម៉ុង ២៧១ មេហ្គាម៉ល និងមានការអញ្ជើញចូលរួមពី លោកជំទាវ អ្នកឧកញ៉ា ម៉ៅ ចំណាន គិត ម៉េង ប្រធានសមាគមសិល្បករខ្មែរ លោកជំទាវ គឹម ចាន់ណា, ឯកឧត្តម ទិត្យ ថាវរិទ្ធ រដ្ឋលេខាធិការ ក្រសួងវប្បធម៌ និងវិចិត្រសិល្បៈ, លោកជំទាវ លី សុខចេង អគ្គនាយិកានៃក្រុមហ៊ុន ជីប ម៉ុង រីថែលនិងជាសមាជិកក្រុមប្រឹក្សាភិបាល ជីប ម៉ុង គ្រុប លោក Bernard Teo សហស្ថាបនិក វិចិត្រសាលសិល្បៈអង្គរ លោកស្រី Chai អគ្គនាយិកា វិចិត្រសាលសិល្បៈអង្គរ ព្រមទាំងក្រុមការងារ សិល្បៈករ សិល្បៈការិនីជាច្រើនរូបទៀត។     ថ្លែងនៅក្នុងឱកាសនោះ លោកជំទាវអ្នកឧកញ៉ា ម៉ៅ ចំណាន មានប្រសាសន៍ថា លោកជំទាវពិតជាមានក្តីសោមនស្សរីករាយជាពន់ពេក ដែលបានចាប់ដៃសហការគ្នាជាលក្ខណៈជាតិ និង អន្តរជាតិជាមួយនឹងវិចិត្រសាលសិល្បៈអង្គរ ក្នុងគោលបំណងរួមគ្នា ធ្វើការផ្សព្វផ្សាយ អភិវឌ្ឍន៍ និងអភិរក្សសិល្បៈវប្បធម៌កម្ពុជា តាមរយៈស្លាកសញ្ញា «The Icons of Cambodia Fine Art Series »។     ដោយឡែកលោក Bernard Teo ក៏បានមានប្រសាសន៍ផងដែរថា ក្នុងនាមជាសហស្ថាបនិក និងនាយកប្រតិបត្ដិ វិចិត្រសាលសិល្បៈអង្គរ ខ្ញុំមានមោទកភាពក្នុងការប្រកាសពីព្រឹត្ដិការណ៍ដ៏សំខាន់ ពោលគឺជាការចុះហត្ថលេខាលើអនុស្សរណៈយោគយល់គ្នាជាមួយសមាគមសិល្បករខ្មែរ។ ដំណើរការសហការនេះ ជាការពង្រឹងបេសកម្មរួមគ្នា ដើម្បីលើកកម្ពស់សិល្បៈ និងវប្បធម៌ខ្មែរ។ ពួកយើងតាំងចិត្ដជម្រុញវិចិត្រករជាតិ បង្កើតឱកាសអភិវឌ្ឍ និងធ្វើឲ្យបេតិកភណ្ឌសិល្បៈខ្មែររីកចម្រើនបន្ថែមទៀត។   តាមរយៈការចាប់ដៃគ្នាដ៏រីករាយរវាងភាគីទាំងពីរ ទាំងលោកជំទាវអ្នកឧកញ៉ាប្រធានសមាគម និងលោក Bernard Teo បានរំពឹងយ៉ាងមុតមាំថា៖   ១. នឹងអាចរួមគ្នាលើកតម្កើងស្នាដៃសិល្បៈគំនូរកម្ពុជាឱ្យកាន់លេចធ្លោរជាងមុន។   ២. នឹងក្លាយជាចំណែកមួយជួយលើកទឹកចិត្តដល់វិចិត្រករក្នុងអាជីពនេះបន្ថែម ជួយរួមចំណែកក្នុងជីវភាពរបស់ពួកគាត់, ធ្វើឱ្យមានភាពសម្បូរបែប និងរស់រវើកនៃសិល្បៈគំនូរនៅកម្ពុជា។   ៣. នឹងអាចជំរុញការផ្សព្វផ្សាយប្រភេទស្នាដៃសិល្បៈគំនូរដែលពោរពេញដោយទេពកោសល្យ និង ការច្នៃប្រឌិតខ្ពស់របស់វិចិត្រករ កម្ពុជា កាន់តែទូលំទូលាយនៅលើឆាកជាតិ និងអន្តរជាតិ។   ៤. សង្ឃឹមថាអនុស្សរណៈនេះ នឹងក្លាយជាវេទិកាមួយអាចនាំយកនូវភាពស្រស់ស្អាត ថ្កុំថ្កើងនៃសិល្បៈវប្បធម៌កម្ពុជាទៅកាន់ពិភពលោក ហើយតាមរយៈស្នាដៃគំនូរដ៏ល្អវិចិត្ររបស់សិល្បករកម្ពុជា ក៏នឹងក្លាយជាចំណែកមួយជួយផ្សព្វផ្សាយពីសិល្បៈវប្បធម៌ និង វិស័យទេសចរណ៍កម្ពុជាផងដែរ។   ៥. រំពឹងថានឹងបើកឱកាសឱ្យវិចិត្រករកម្ពុជា និងបរទេសកាន់តែមានពេលស្វែងយល់ និង ផ្លាស់ប្តូរបទពិសោធគ្នាកាន់តែច្រើនជាងមុន ហើយប្រែក្លាយទីផ្សារផ្នែកវិចិត្រសាលទៅជាមជ្ឈមណ្ឌលវប្បធម៌ដ៏ធំ នាពេល អនាគត៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T10:13:58.854Z", "category": "PR", "views": 104, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទិញមាសដូចទិញត្រី! ពលរដ្ឋវៀតណាមនាំគ្នាតម្រង់ជួរចាំទិញមាសតាំងពីម៉ោង៣យប់ព្រោះហេតុផលមួយនេះ	https://business-cambodia.com/articles/vietnamese-people-buy-gold	កាលពីថ្ងៃសុក្រសប្ដាហ៍មុនពលរដ្ឋវៀតណាមជាពិសេសប្រជាជនវៀតណាមដែលរស់នៅក្នុងទីក្រុងហាណូយបាននាំគ្នាឈរតម្រង់ជួររងចាំទិញមាសតាំងពីម៉ោង៣ទៀបភ្លឺ។ នេះបើយោងតាមសារព័ត៌មានVietnamnews របស់វៀតណាម។   ប្រភពដដែលបានឲ្យដឹងថាមូលហេតុដែលប្រជាជនវៀតណាមនាំគ្នាសម្រុកនិងតម្រង់ជួរទិញមាសច្រើនបែបនេះគឺដោយសារពួកគាត់មានជំនឿថាការទិញមាសនៅថ្ងៃបុណ្យមួយដែលគេហៅថា Gold of Wealth Day គឺធ្វើឲ្យពួកគេមានសំណាងល្អ រកស៊ីមានបាន និងនាំលាភនាំសំណាងជាងដើម។   ជំនឿនៃការទិញមាសនៅថ្ងៃ God of Wealth Day គឺជាកត្តាមួយដែលរុញឲ្យតម្លៃមាសហក់ឡើងខ្លាំងផងដែរខណៈតម្រូវការមាសមានការកើនឡើងគួរឲ្យកត់សម្គាល់។ ជាក់ស្ដែងគិតត្រឹមថ្ងៃនេះ ហាងឆេងមាសនៅលើទីផ្សារអន្តរជាតិបានហក់ឡើងដល់២៨៦១ដុល្លារក្នុងមួយអោន(ស្មើនឹង៣៤៤៦ដុល្លារក្នុងមួយតម្លឹង)។    គួរបញ្ជាក់ផងដែរថាគិតត្រឹមថ្ងៃនេះហាងឆេងនៅទីផ្សារស្រុកយើងមានតម្លៃ៣៣៨ដុល្លារក្នុងមួយជី។ បើតាមការព្យាកររបស់អ្នកជំនាញមួយចំនួនបានលើកឡើងថាមាសអាចនឹងបន្តហក់ឡើងដល់ខ្ទង់៤ពាន់ដុល្លារក្នុងមួយអោនក្នុងរយៈពេល១២ខែទៀត៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T09:47:25.802Z", "category": "ហិរញ្ញវត្ថុ", "views": 9832, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងសម្រាប់អ្នករកការងារធ្វើ! ក្រុមហ៊ុនបច្ចេកវិទ្យាជប៉ុនធំ១ នៅខ្មែរកំពុងរើសបុគ្គលិ.ក ២៨៧នាក់	https://business-cambodia.com/articles/mine-bea-cambodia-company-offical-recruitment	ក្រុមហ៊ុន Minebea-Cambodia Co., Ltd. ដែលជាក្រុមហ៊ុននិងរោងចក្របច្ចេកវិទ្យានិងឧស្សាហកម្ម ដ៏ធំរបស់ជប៉ុនបានប្រកាសរើសបុគ្គលិកចូលបម្រើការងារក្នុងក្រុមហ៊ុនរបស់ខ្លួនដែលមានទីតាំងនៅរាជធានីភ្នំពេញចំនួន២៨៧នាក់។   ការជ្រើសរើសនេះនឹងធ្វើឡើងនៅថ្ងៃទី១៣ ខែកុម្ភះ ឆ្នាំ២០២៥ នៅទីតាំងក្រុមហ៊ុនមីនេបៀ ទីក្រុងភ្នំពេញ តំបន់សេដ្ឋកិច្ចពិសេស រ៉ូយ៉ាល់ គ្រុប ចាប់ពីម៉ោង ០៨:០០ ព្រឹក ដល់ គ្រប់ចំនួនបេក្ខជន។   ក្នុងនោះតាមការបញ្ជាក់ពីក្រុមហ៊ុនមីនេបៀ នៅថ្ងៃទី០៨ ខែកុម្ភៈ ឆ្នាំ២០២៥នេះ បានឲ្យដឹងថា សម្រាប់លក្ខខណ្ឌជ្រើសរើស  បេក្ខជនទាំងអស់ត្រូវមានឯកសារច្បាប់ដើមភ្ជាប់មកជាមួយដូចជា អត្តសញ្ញាណប័ណ្ណ សៀវភៅគ្រួសារ សំបុត្របញ្ជាក់កំណើត ដែលមានអាយុចាប់ពី១៨ឆ្នាំឡើងទៅ។   ដូច្នេះបងប្អូនដែលមានចំណាប់អារម្មណ៍សូមត្រៀម CV ដើម្បីដាក់ពាក្យសម្ភាសន៍ផ្ទាល់ដោយមិនចំណាយប្រាក់ក្នុងការដាក់ពាក្យសុំបម្រើការងារឡើយ។ សម្រាប់ព័ត៌មានបន្ថែម សូមទំនាក់ទំនងទៅកាន់មន្ត្រីផ្នែកជ្រើសរើសបុគ្គលិកតាមរយ:លេខទូរស័ព្ទ៖ ០៨៨ ៥៥៥៥ ៩៧៦ /០៦១ ២០៧ ៣២៦ /០៨៥ ៦៦៦ ៤៨៣៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T08:16:41.506Z", "category": "ភាពជាអ្នកដឹកនាំ", "views": 2245, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សេដ្ឋី Bill Gates ចេញមកនិយាយចំៗបែបនេះ ក្រោយលោករដ្ឋមន្រ្តី Elon Musk ចង់បិទ USAID	https://business-cambodia.com/articles/bill-gates-elon-musk-usaid-	មហាសេដ្ឋី Bill Gates សម្តែងការព្រួយបារម្ភលើការប្រកាសរបស់ Elon Musk ទាក់ទិននឹងការបិទទីភ្នាក់ងារសហរដ្ឋអាមេរិកសម្រាប់ការអភិវឌ្ឍន៍អន្តរជាតិ (USAID) ដោយព្រមានថាវិធានការនេះនឹង មានផលវិបាកជាសកលធ្ងន់ធ្ងរ អាចធ្វើឱ្យមានការស្លាប់រាប់លាន។   ក្នុងបទសម្ភាសន៍មួយរបស់ The View  មេធំក្រុមហ៊ុន Microsoft រូបនេះបានទទួលស្គាល់ថា ការងារក្នុងវិស័យឯកជនរបស់ Elon Musk គឺឆ្លាតវៃ មានភាពច្នៃប្រឌិត និងអស្ចារ្យ។ ប៉ុន្តែនៅពេលដែលអ្នកដឹកនាំអាជីវកម្មចូលខ្លួនក្នុងរដ្ឋាភិបាល ពួកគេនឹងមិនឆ្លៀតពេលយល់ អំពីមូលហេតុដែលមាននៅពីក្រោយស្ថាប័នមួយចំនួននោះទេ។   បន្ថែមពីនោះ Gates បានសង្កត់ធ្ងន់ថា បញ្ហាគោលនយោបាយសាធារណៈទាមទារឱ្យមានការវិភាគយ៉ាងប្រុងប្រយ័ត្ននិងមានវិធីសាស្រ្តវាស់វែងត្រឹមត្រូវ។ ដោយគាត់ជឿជាក់ថានេះជាបញ្ញាមួយដែល Elon Musk កំពុងខ្វះខាតនាពេលបច្ចុប្បន្ន។   ថ្លែងប្រាប់ NBC ក្នុងបទសម្ភាសន៍មួយបន្ថែមទៀតលោកបានបញ្ជាក់ថា “ខ្ញុំមានការព្រួយបារម្ភខ្លាំងអំពី USAID ព្រោះមូលនិធិរបស់ខ្ញុំជាដៃគូជាមួយស្ថាប័ននេះលើអាហារូបត្ថម្ភ ការចែកចាយថ្នាំបង្ការ និងកម្មវិធីសំខាន់ៗផ្សេងទៀត ខ្ញុំកំពុងធ្វើឱ្យអស់ពីសមត្ថភាពដើម្បីឱ្យប្រាកដថាយើងអាចរក្សារបស់ដែលមានតម្លៃ”។   ជាក់ស្តែងកាលពីថ្ងៃពុធ ទី០៥ សប្តាហ៍មុនលោក Bill Gates ក៏បានបង្កើតជំនួបជាមួយប្រធានាធិបតី Donald Trump នៅសេតវិមានមាន ដើម្បីតស៊ូមតិឱ្យមានការបន្តផ្តល់ជំនួយបរទេស ទៅកាន់ទីភ្នាក់ងារសហរដ្ឋអាមេរិក USAID។   យ៉ាងណាមិញបច្ចុប្បន្ននេះជោគវាសនារបស់USAID នៅតែមិនទាន់មានភាពប្រាកដប្រជា ខណៈពេលដែលមានប្រតិកម្មជាច្រើនឱ្យមានការផ្លាស់ប្តូរគោលនយោបាយរបស់រដ្ឋមន្រ្តីក្រសួងប្រសិទ្ធិភាព Elon Musk ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-09T04:43:12.534Z", "category": "ភាពជាអ្នកដឹកនាំ", "views": 6975, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនចាញ់បរទេស! នេះជាម៉ាករថយន្ដល្បីៗចំនួន ៥ ដែលកំពុងមានរោងចក្រដំឡើង និងផលិតនៅខ្មែរ	https://business-cambodia.com/articles/factory-car-in-cambodia	មួយរយៈចុងក្រោយនេះ ក្រុមហ៊ុនល្បីៗជាច្រើនបានបើកដំណើរការរោងចក្រដំឡើងរថយន្ដរបស់ខ្លួននៅក្នុងប្រទេសកម្ពុជា ជាបន្ដបន្ទាប់ ខណៈរោងចក្រខ្លះបានឈានដល់ការផលិតផ្ទាល់ថែមទៀត ដើម្បីផ្ដត់ផ្គង់ទីផ្សារក្នុងស្រុក និងនាំចេញទៅទីផ្សារក្រៅប្រទេសផងដែរ។ ហើយថ្ងៃនេះយើងនឹងនាំប្រិយមិត្ដទៅស្គាល់យីហោរថយន្ដល្បីៗចំនួន ៥ ដែលបាននិងកំពុងដំឡើងនិងផលិតនៅក្នុងប្រទេសកម្ពុជា។   ១. រថយន្ដ FORD   រោងចក្រដំឡើងរថយន្ដ Ford ដែលវិនិយោគវិនិយោគដោយក្រុមហ៊ុន RMA Cambodia នេះត្រូវបានបើកឲ្យដំណើរការកាលពីថ្ងៃទី១៦ ខែមិថុនា ឆ្នាំ២០២២នេះឆ្នាំ២០២២។ ដោយរោងចក្រដំបូងរបស់ Ford នេះមានតម្លៃ ២១ លានដុល្លារ មានទីតាំងស្ថិតនៅតំបន់សេដ្ឋកិច្ចពិសេសក្រគរ ស្ថិតក្នុងភូមិសាវ័ន ឃុំស្នាអន្សា ស្រុកក្រគរ ខេត្តពោធិ៍សាត់។   អ្វីដែលចាប់អារម្មណ៍កាលពីថ្ងៃទី៦ ខែកុម្ភៈ ឆ្នាំ២០២៥ ក្រុមហ៊ុនបានប្រកាសពីការផលិតរថយន្ដរបស់ខ្លួនជាលើកដំបូងនៅក្នុងប្រទេសកម្ពុជាផងដែរ។ ដោយនេះគឺជាក្រុមហ៊ុនទី១ ហើយដែលដំណើរការផលិតរថយន្ដផ្ទាល់នៅកម្ពុជា។     ២. រថយន្ដ TOYOTA   រោងចក្រដំឡើងរថយន្ដ Toyota ដែលជាយីហោដ៏ល្បីល្បាញរបស់ប្រទេសជប៉ុន បានសម្ពោធដាក់ឱ្យដំណើរការជាផ្លូវការកាលពីថ្ងៃទី២ ខែឧសភា ឆ្នាំ២០២៤ កន្លងទៅ។ ដោយងរោងចក្រដំឡើងរថយន្ដខាងលើនេះ ត្រូវបានវិនិយោគដោយក្រុមហ៊ុន Toyota Tsusho MANUFACTURING (CAMBODIA) CO. LTD. មានទីតាំងនៅតំបន់សេដ្ឋកិច្ចពិសេស រ៉ូយ៉ាល់ មានទុនសរុប ៣៦,៧៨១,០០០ដុល្លារ។   សម្រាប់ឆ្នាំដំបូង រោងចក្រនេះមានសមត្ថភាពដំឡើងរថយន្តសរុប ១ ៣២០ គ្រឿង ក្នុងនោះរថយន្ដ TOYOTA FORTUNER មានចំនួន ២៩០ គ្រឿង និងរថយន្ដ TOYOTA HILUX មានចំនួន ១,០៣០គ្រឿង។     ៣. ក្រុមហ៊ុន HYUNDAI   រោចក្រដំឡើងរថយន្ដម៉ាកល្បីរបស់កូរ៉េនេះ ត្រូវបានបង្កើតឡើងកាលពីឆ្នាំ ២០១១ ដែលមានទីតាំងតំបន់សេដ្ឋកិច្ចពិសេសក្នុងទឹកដីខេត្តកោះកុង។ រោងចក្រនេះជាការវិនិយោគរួមគ្នារវាងក្រុមហ៊ុន KH Motors និងក្រុមហ៊ុនលីយ៉ុងផាត់ (ខេមបូឌា)។ ហើយរោងចក្រនេះអាចផ្គុំដំឡើងរថយន្តបានចំនួន ៣ ០០០គ្រឿងក្នុងមួយឆ្នាំ ជាប្រភេទ SUV ជារថយន្តតួខ្ពស់ៗ, រថយន្តច្រើនបាំង (ឡានទួរីស៍) និងប្រភេទកូនឡានតូចៗនៅឆ្នាំ ២០១៧ ។     ៤.  រថយន្ដ ISUZU    រោងចក្រដំឡើងរថយន្ដ ISUZU ដែលជាយីហោដ៏ល្បីមួយរបស់ប្រទេសជប៉ុន ត្រូវបានសម្ពោធបើកឲ្យដំណើរការកាលពីថ្ងៃទី២៩ ខែមីនា ឆ្នាំ២០២៣ កន្លងទៅ។ រោងចក្រនេះត្រូវបានក្រុមហ៊ុន K (Cambodia) Co., Ltd. ក្នុងតម្លៃប្រមាណ ៧.៣ លានដុល្លារ មានទីតាំងស្ថិតនៅតាមបណ្តោយផ្លូវជាតិលេខ៤ ភូមិសង្គ្រោះជាតិ ឃុំត្រពាំងគង ស្រុកគងពិសី ខេត្តកំពង់ស្ពឺ។     ៥. រថយន្ដ Daehan    ក្រុមហ៊ុនដែលមានមូលដ្ឋាននៅប្រទេសកូរ៉េ បានចាប់ផ្ដើមបើករោងចក្រដំឡើងរថយន្ត នៅក្រុងបាវិត ខេត្តស្វាយរៀង កាលពីថ្ងៃទី ៩ ឧសភា ២០១៨។ ក្នុងមួយឆ្នាំរោងចក្រអាចដំឡើងរថយន្តខ្ទង់ ២០០០០ គ្រឿង ដែលមានរថយន្តតូចគ្រួសា រថយន្តដឹកភ្ញៀវ រថយន្តដឹកឥវ៉ាន់ និងរថយន្តដឹកកម្មករ ជាដើម សម្រាប់ផ្គត់ផ្គង់ទីផ្សារក្នុងស្រុក និងនាំចេញទៅក្រៅប្រទេស៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-08T11:13:08.532Z", "category": "ព័ត៌មានថ្មីៗ", "views": 616, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រៀនហើយ ត្រូវអនុវត្តន៍! ចង់ដឹងកម្រិតអង់គ្លេស IELTS របស់ខ្លួនកម្រិតណា អាចចូលតេស្តតាមវេបសាយ៥នេះបាន	https://business-cambodia.com/articles/ielts-test	មានបងប្អូនមួយចំនួនទៀត ចង់ដឹងពីសមត្ថភាពកម្រិត IELTS របស់ខ្លួនឯងថាខ្លាំងអង់គ្លេសកម្រិតណាដើម្បីត្រៀមខ្លួនប្រឡងទៅរៀននៅក្រៅប្រទេសតែមិនដឹងចូលតេស្តនៅវេបសាយណាបានដឹងច្បាស់ លេងជាបញ្ហាទៀតហើយ។   ថ្ងៃនេះយើង សូមណែនាំវេបសាយចំនួន៥ ដែលសិស្សថ្នាក់ភាសាអង់គ្លេស អាចចូលទៅ Test IELTS Free៖  ១.  IELTS idp ៖ វេបសាយផ្លូវការមួយនេះប្រើបានដោយឥតគិតថ្លៃនោះទេ វាមានទម្រង់មេរៀនសម្រាប់រៀន និងធ្វើតេស្តសាកល្បងលើមេរៀនផ្សេងៗពីគ្នាដូចជា ការស្តាប់ ការសរសេរ ការអាន និងការនិយាយ ដោយក្នុងទម្រង់តេស្តនីមួយៗមានកំណត់ដូចជាការធ្វើតេស្តផ្ទាល់ដែរ។ ជាពិសេសនោះគឺតេស្តនេះនឹងមានសន្លឹកកិច្ច លំហាត់ឱ្យយើងអាចព្រីនចេញយកមកតេស្តសាកល្បងបានទៀត ដោយកម្មវិធីមួយនេះត្រូវបានទទូលស្គាល់ដោយស្ថាប័ន IDP Education ផងដែរ។   ២. https://mini-ielts.com/ ៖វេបសាយនេះ ល្អបំផុតសម្រាប់ការរៀបចំតេស្ត IELTS ដោយឥតគិតថ្លៃព្រោះ នៅទីនេះ មានការធ្វើតេស្តការអនុវត្តដោយឥតគិតថ្លៃជាច្រើនដូចជាជំនាញអាន និងស្តាប់វីដេអីជាភាសាអង់គ្លេសផងដែរ   ៣. https://ielts-up.com/៖ វេបសាយនេះ គឺជាប្រព័ន្ធតេស្តភាសាអង់គ្លេសអន្តរជាតិ ដែលពេញនិយមបំផុតរបស់ពិភពលោក។ វាត្រូវបានរចនាឡើងដើម្បីកំណត់កម្រិតនៃជំនាញភាសាអង់គ្លេសរបស់មនុស្សដែលរៀនភាសាដំបូង ដូច្នេះហើយសម្រាប់អ្នកចង់ដឹងពីកម្រិតអង់គ្លេសខ្លួនឯងមួយកម្រិតទៀតអាចធ្វើការចូលតេស្តបាន។   ៤.CAMBRIDE English៖ក្នុងនោះវេបសាយមួយនេះនឹងផ្តល់នូវការតេស្តភាសាអង់គ្លេសតាមរយៈការធ្វើទម្រង់លំហាត់ផ្ទាល់នៅលើវេបសាយតែម្តងតាមរយៈ MCQ ឬ QIUZ ដែលមានជាកិច្ចការវេយ្យាករណ៍ ពាក្យថ្មី ឬការបំពេញល្បៈជាដើម។ បន្ទាប់ពីនោះពេលតេស្តចប់វេបសាយមួយនេះនឹងបញ្ជាក់ពីពិន្ទុរបស់អ្នក រួចវានឹងធ្វើការណែនាំថាអ្នកគួររៀនអ្វីបន្ថែម។   ៥. https://takeielts.britishcouncil.org/៖ វេបសាយនេះ គឺវេបសាយដែលបងប្អូនអាចធ្វើការតេស្តភាសាអង់គ្លេសគ្រប់កម្រិតបានព្រោះវាជាវេបសាយដ៏ពេញនិយមបំផុតរបស់ពិភពលោកសម្រាប់ការធ្វើតេស្តថ្នាក់ឧត្តមសិក្សា ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-08T09:34:54.435Z", "category": "ព័ត៌មានថ្មីៗ", "views": 1282, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កាត់ស្ទើរគ្រប់ខេត្ដ! នេះជាប្លង់គម្រោងផ្លូវល្បឿនលឿនថ្មីរបស់រដ្ឋ ដែលនឹងត្រូវសាងសង់ជាបន្ដបន្ទាប់	https://business-cambodia.com/articles/expressway-plan	បច្ចុប្បន្នកម្ពុជាបានដាក់ឲ្យដំណើរការផ្លូវល្បឿនលឿន ១ ខ្សែហើយគឺពីភ្នំពេញទៅខេត្ដព្រះសីហនុ ខណៈ ១ ខ្សែទៀតដែលតភ្ជាប់ពីភ្នំពេញទៅក្រុងបាវិត ក៏ត្រូវបានសម្ពោធបើកការដ្ឋានសាងសង់កាលពីថ្ងៃទី៧ ខែមិថុនា ឆ្នាំ២០២៣ កន្លងទៅផងដែរ ខណៈដែលផ្លូវល្បឿនលឿនខ្សែទី៣ ភ្នំពេញ-សៀមរាប-ប៉ោយប៉ែត បាននិងកំពុងសិក្សាដើម្បីឈានទៅដល់ការសាងសង់នាពេលមុខ។      យ៉ាងក្រៅពីផ្លូវល្បឿនលឿនខាងលើ រាជរដ្ឋាភិបាលក៏មានគម្រោងសាងសង់ផ្លូវល្បឿនលឿនជាច្រើនខ្សែទៀតផងដែរ។ យោងតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្ដរមធ្យោបាយ និងភស្ដុភារកម្មកម្ពុជា ដែលដកស្រង់ពីក្រសួងសាធារណការ និងដឹកជញ្ជូន បានឲ្យដឹងថា ផ្លូវល្បឿនលឿនជាច្រើនខ្សែកំពុងស្ថិតនៅក្នុងផែនការសាងសង់ និងឆ្លងកាត់ខេត្ដ-ក្រុងជាច្រើន ដោយក្នុងនោះរួមមាន៖   ១. ផ្លូវទ្រង់កាំ ៧ ខ្សែ ចេញពីភ្នំពេញរួមមាន៖   ផ្លូវលឿនលឿនលេខ១ ភ្នំពេញ កណ្ដាល ព្រៃវែង ស្វាយរៀង និងបាវិត។ ផ្លូវល្បឿនលឿនលេខ២ ភ្នំពេញ កណ្ដាល (ព្រំដែនកម្ពុជា និងវៀតណាម)។ ផ្លូវល្បឿនលឿនលេខ៣ ភ្នំពេញ កណ្ដាល តាកែវ កំពត និងព្រះសីហនុ។ ផ្លូវល្បឿនលឿនលេខ៤ ភ្នំពេញ កណ្ដាល កំពង់ស្ពឺ និងព្រះសីហនុ។ ផ្លូវល្បឿនលឿនលេខ៥ ភ្នំពេញ កណ្ដាល កំពង់ឆ្នាំង ពោធិ៍សាត់ បាត់ដំបង បន្ទាយមានជ័យ និងមាត់ច្រកព្រំដែនប៉ោយប៉ែត។ ផ្លូវល្បឿនលឿនលេខ៦ ភ្នំពេញ កណ្ដាល កំពង់ចាម កំពង់ឆ្នាំង កំពង់ធំ និងសៀមរាប។ ផ្លូវល្បឿនលឿនលេខ៧ ភ្នំពេញ កណ្ដាល កំពង់ចាម ក្រចេះ ស្ទឹងត្រែង និងមាត់ច្រកព្រំដែនត្រពាំងក្រៀល។   ២. ផ្លូវទម្រង់ខ្សែផ្ដេកប៉ែកខាងកើត-ខាងលិច ១ ខ្សែ៖   ផ្លូវល្បឿនលឿនលេខ៩ ច្រកព្រំដែនប៉ោយប៉ែត បន្ទាយមានជ័យ សៀមរាប ព្រះវិហារ ស្ទឹងត្រែង រតនគិរី និងច្រកព្រំដែនអូរយ៉ាដាវ។   ៣.ផ្លូវទម្រង់ខ្សែបញ្ឈរប៉ែកខាងត្បូង-ខាងជើង ១ ខ្សែ៖   ផ្លូវនេះមានបីកំណាត់គឺកំណាត់ផ្លូវល្បឿនលឿនលេខ៩ ក សៀមរាប បាត់ដំបង ពោធិ៍សាត់ កោះកុង, កំណាត់ផ្លូវលឿនលឿនលេខ៤៨ កោះកុង ព្រះសីហនុ និងកំណាត់ផ្លូវល្បឿនលឿនលេខ៣៣ ព្រះសីហនុ កំពត និងកែប។   ៤. បណ្ដាញផ្លូវល្បឿនលឿនគ្រោងអភិវឌ្ឍន៍នាពេលអនាគត៖   ផ្លូវល្បឿនលឿនលេខ៨ ភ្នំពេញ កំពង់ចាម មណ្ឌលគិរី និងរតនគិរី។ ផ្លូវល្បឿនលឿនលេខ៦២ កំពង់ធំ ព្រះវិហារ និងព្រំដែនថៃ។ ផ្លូវល្បឿនលឿនលេខ៦៦ សៀមរាប ឧត្ដមមានជ័យ និងព្រះដែលកម្ពុជា-ថៃ។ ផ្លូវល្បឿនលឿនលេខ៤៤ ភ្នំពេញកំពង់ស្ពឺ កំពង់ផែកោះកុង។ ផ្លូវល្បឿនលឿនលេខ៧៦ កំពង់ធំ ក្រចេះ មណ្ឌលគិរី និងព្រះដែនកម្ពុជាវៀតណាម។   សូមជម្រាបផងដែរ ផែនការនៃការអភិវឌ្ឍគម្រោងខាងលើនេះ គឺចាប់ផ្ដើមអនុវត្ដន៍ចាប់ពីឆ្នាំ២០២៣ តទៅ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-08T08:16:35.197Z", "category": "អចលនទ្រព្យ", "views": 42274, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនធម្មតា 𝗗𝗘𝗘𝗣𝗔𝗟 𝗦𝟬𝟳 រថយន្តអគ្គិសនីដែលសុវត្ថិភាពខ្ពស់កម្រិតស្តង់ដា ទទួលបានការវាយពិន្ទុផ្កាយ 5 ក្នុងការធ្វើតេស្តសុវត្តិភាពដោយស្តង់ដា ពីប្រទេសអូស្រ្តាលី ANCAP	https://business-cambodia.com/articles/deepal-s07	រថយន្តអគ្គិសនី 𝗖𝗛𝗔𝗡𝗚𝗔𝗡 𝗗𝗘𝗘𝗣𝗔𝗟 𝗦𝟬𝟳  ទទួលបានការវាយតម្លៃពិន្ទុផ្កាយ 5 ទៅលើការធ្វើតេស្តកម្រិតសុវត្ថិភាពដោយស្តង់ដា របស់ប្រទេសអូស្រ្តាលី  (ANCAP).បន្ទាប់ពីមានការបើកសម្ពោធការលក់នៅក្នុងប្រទេសអូស្រ្តាលី កាលពីចុងឆ្នាំ2024កន្លងមក។ មិនត្រឹមតែប៉ុណ្ណោះCHANGAN DEEPAL S07 ក៏ទើបទទួលបាន ការវាយតម្លៃពិន្ទុផ្កាយ 5 ទៅលើការធ្វើតេស្តកម្រិតសុវត្ថិភាពដោយស្តង់ដា របស់ប្រទេសអឺរ៉ុប (𝗘𝘂𝗿𝗼 𝗡𝗖𝗔𝗣)។  បើនិយាយពី Design វិញរថយន្តអគ្គិសនី DEEPAL ត្រូវបានចូលរួមការDesign រូបរាងរថយន្តដ៏ប្រណិតមួយនេះពីក្រុមវិស្វករនៃ31ប្រទេស ក្នុងនោះដែរមាន៤ប្រទេសធំៗ ដូចជាប្រទេសអាឡឺម៉ង់ អ៊ីតាលី ជប៉ុន និងប្រទេសចិន។   យើងមានមោទនភាពដែលរថយន្ត DEEPAL S07 បានទទួលការវាយតម្លៃសុវត្ថិភាពផ្កាយ 5 ពីស្ថាប័ន Euro NCAP និង Australasian  NCAP ដ៏ល្បីល្បាញ សម្រាប់ឆ្នាំ 2024 និងឆ្នាំ2025 ! ការទទួលស្គាល់នេះបង្ហាញពីការប្តេជ្ញាចិត្តរបស់យើងចំពោះសុវត្ថិភាព នវានុវត្តន៍ និងភាពល្អឥតខ្ចោះ។ រថយន្តអគ្គិសនី DEEPALមានការធានារហូតដល់𝟖ឆ្នាំ និងនាំចូលផ្តាច់មុខដោយក្រុមហ៊ុន 𝐑𝐌𝐀 𝐂𝐚𝐦𝐛𝐨𝐝𝐢𝐚 ហើយអតិថិជនក៏អាចអញ្ជើញមកធ្វើការបើកបរសាកល្បងផ្ទាល់បានផងដែរ!   ទីតាំងអគារតាំងបង្ហាញរថយន្ត DEEPAL 𝐆𝐨𝐨𝐠𝐥𝐞 𝐌𝐚𝐩: https://maps.app.goo.gl/Wqb4u42uDYpryji78 សម្រាប់ព័ត៍មានលម្អិតសូមទំនាក់ទំនង: 𝟎𝟕𝟖 𝟗𝟗𝟗 𝟕𝟗𝟓 Join Telegram: https://t.me/DEEPALCAMBODIA	{ "spider_name": "businesscambodia", "scrape_at": "2025-06-14_19:39:55", "date_created": "2025-02-08T07:53:41.710Z", "category": "PR", "views": 47, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន លន ស៊ីធីគ្រុប បន្តពង្រីកវិសាលភាពអភិវឌ្ឍន៍លំនៅដ្ឋាននៅខេត្តកោះកុង តំបន់ចាំយាម ច្រកព្រំដែនកម្ពុជា-ថៃ	https://business-cambodia.com/articles/borey-lorn-city-	ដូចដែលបានដឹងស្រាប់ហើយថា លន ស៊ីធីគ្រុបគឺជាក្រុមហ៊ុន អភិវឌ្ឍន៍អចលនទ្រព្យដែលមានបទពិសោធន៍ជាង២០ឆ្នាំ នៅក្នុងវិស័យលំនៅដ្ឋាន ដែលបានអភិវឌ្ឍន៍ បុរី ជាង១០គម្រោងមកទល់សព្វថ្ងៃនេះ។ ពីមួយជំហានទៅមួយជំហាន លន ស៊ីធីគ្រុបបានព្យាយាមពង្រីកវិសាលភាពរបស់ខ្លួនដោយជ្រៀតចូលទីផ្សារអចលនទ្រព្យនៅតាមតំបន់ដែលមានសក្កនុពលសេដ្ឋកិច្ចខ្លាំង ទាំងនៅរាជធានីភ្នំពេញ ខេត្តព្រះសីហនុ និងខេត្តកោះកុង ដើម្បីចូលរួមដល់ការរៀបចំសហគម រស់នៅបែបស៊ីវិល័យ និងឯកជនភាព។ ក្រុមហ៊ុន លន ស៊ីធីគ្រុប នឹងបើកសម្ពោធជាផ្លូវការនូវ បុរី លន ស៊ីធីឡូតធឺសអាយលែន តាមបណ្តោយផ្លូវជាតិលេខ ៤៨ ចម្ងាយ ២គ.ម ពីច្រកព្រំដែនចាំយាម និងសណ្ឋាគារទំនើបលំដាប់ផ្កាយ៥ ជាប់មាត់សមុទ្រ និង ៧នាទីពីក្រុងខេមរភូមិន្ទ។ បុរី លន ស៊ីធីឡូតធឺសអាយលែន អភិវឌ្ឍន៍លើផ្ទៃដី ២៦០០០ម៉ការ៉េ ដែលមានលំដ្ឋានទាន់សម័យ ទំនើប និងប្រណិតដូចជា៖ ប្រភេទវីឡាកូនកាត់ហ្វារីកា វីឡាភ្លោះនីយ៉ា និងប្រភេទផ្ទះអាជីវកម្មស្ថិតជាប់ផ្លូវលេខជាតិ ៤៨។ ម៉ូដលំនៅដ្ឋានទាំងនេះគឺត្រូវបានរចនាឡើងតាមគំនិតស្ថាបត្យកម្មបែបសហសម័យ លាយឡំ នឹងទំនើបនិយមដែលធ្វើអោយផ្ទះរបស់ពួកយើង មានភាពខុសប្លែក និងល្អគន់ជាងម៉ូដសម័យមុន។ រចនាបថបែបនេះគឺពេញនិយមខ្លាំងនៅក្នុងសម័យកាលរបស់យើង ក៏ព្រោះតែភាពមិនជិនណាយ និងមិនងាយហួសសម័យប្រកបដោយការរស់នៅពោរពេញដោយផាសុខភាព ឯកជនភាព និងភាពស៊ីវិល័យ។ បុរី លន ឡូតធឺសអាយលែន បើកសម្ពោធលក់ជាផ្លូវការនៅថ្ងៃអាទិត្យទី០៩ ខែកុម្ភៈ ឆ្នាំ២០២៥ ចាប់ពីម៉ោង ៨ព្រឹក នៅទីតាំងបុរី លន ស៊ីធីឡូតធឺសអាយលែន (ចាំយាម) ខេត្តកោះកុង ដែលផ្តល់ជូនប្រម៉ូសិនយ៉ាងច្រើនសន្ធឹកសន្ធាប់ជាមួយម៉ូតូហុងដា Scoopy ស៊េរីឆ្នាំ 2025 និងការបញ្ចុះតំលៃពិសេស ជាមួយជម្រើសនៃការបង់ប្រាក់ដ៏គួរអោយទាក់ទាញ។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-08T04:30:40.009Z", "category": "PR", "views": 53, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ដំណើរទស្សនកិច្ចសិក្សាទៅកាន់ប្រទេសអូស្ត្រាលី នៃសាលាអន្តរជាតិ អាយ ស៊ី អេស	https://business-cambodia.com/articles/i-c-s-school-australia-trip	នៅថ្ងៃទី07 ខែកុម្ភៈ ឆ្នាំ2025នេះ សិស្សានុសិស្សនៃសាលាអន្តរជាតិ អាយ ស៊ី អេស រួមទាំងថ្នាក់ដឹកនាំសាលាសរុបចំនួន 21 រូប ធ្វើដំណើរទស្សនកិច្ចសិក្សាអន្តរជាតិប្រចាំឆ្នាំ ទៅកាន់ទីក្រុងល្បីៗនៃប្រទេសអូស្ត្រាលី មានជាអាទិ៍ដូចជា Sydney និង Melbourne រយៈពេល11ថ្ងៃ។ សិស្សានុសិស្សទាំងអស់ នឹងមានឱកាស ចូលទស្សនកិច្ចសិក្សា នៅសាកលវិទ្យាល័យល្បីៗ ដូចជា៖ 1- សាកលវិទ្យាល័យ ស៊ីដនី (The University of Sydney) 2- សាកលវិទ្យាល័យ បច្ចេកវិទ្យាស៊ីដនី (University of Technology Sydney) 3- សាកលវិទ្យាល័យ មែលប៊ន (University of Melbourne) 4- សាកលវិទ្យាល័យ RMIT (Royal Melbourne Institute of Technology) 5- សាកលវិទ្យាល័យ Monash 6- សាកលវិទ្យាល័យ Deakin និង រួមជាមួយនឹងតំបន់ទេសចរណ៍សំខាន់ៗជាច្រើនផ្សេងទៀត។ ដំណើរទស្សនកិច្ចសិក្សាអន្តរជាតិប្រចាំឆ្នាំ នៃសាលាអន្តរជាតិ អាយ ស៊ី អេស នឹងផ្ដល់ឱកាសឱ្យសិស្សានុសិស្សទទួលបាននូវ៖ ការសិក្សាផ្ទាល់ក្នុងសាកលវិទ្យាល័យល្បីៗ ការតម្រង់ទិសលើមុខវិជ្ជា និងជំនាញសម្រាប់ការសិក្សាបន្ត នៅកម្រិតក្រោមឧត្តមសិក្សា ការផ្លាស់ប្ដូរបទពិសោធន៍សិក្សា និងការទំនាក់ទំនងអន្តរជាតិជាមួយសិស្សនិស្សិតក្នុងសាកលវិទ្យាល័យល្បីៗ ការបង្កើនជំនាញទំនាក់ទំនងភាសាអង់គ្លេស ទាំងការនិយាយ និងការសរសេរ ការស្វែងយល់ជាក់ស្តែង អំពីវប្បធម៌អន្តរជាតិ និងការរស់នៅបែបប្រជាជនសកលលោក ការស្វែងយល់ពីកន្លែងប្រវត្តិសាស្ត្រ សាកលវិទ្យាល័យ សាលសិល្បៈ សារមន្ទីរ និងកន្លែងកំសាន្តជាច្រើន ការផ្តល់ជូនវិញ្ញាបនបត្រសិក្សាពីសាកលវិទ្យាល័យ ឬមហាវិទ្យាល័យ។ សាលាអន្តរជាតិ អាយ ស៊ី អេស (សាខាកណ្តាល) : អគារលេខ 14 ផ្លូវលេខ 214 សង្កាត់បឹងរាំង ខណ្ឌដូនពេញ ភ្នំពេញ ទូរស័ព្ទ: 099 509 998 / 016 929 985សាលាអន្តរជាតិ អាយ ស៊ី អេស (សាខាកាល់ម៉ែត)អគារលេខ 25 ផ្លូវលេខ 75 សង្កាត់ស្រះចក ខណ្ឌដូនពេញ ភ្នំពេញ ទូរស័ព្ទ: 099 509 997 / 016 929 975 FACEBOOK: https://www.facebook.com/icsis2004 Telegram Channel: https://t.me/+GG3VditiVtswY2Fl គេហទំព័រ: www.ics.edu.kh អ៊ីម៉េលៈ info@ics.edu.kh	{ "spider_name": "businesscambodia", "scrape_at": "2025-06-14_19:39:55", "date_created": "2025-02-08T03:12:54.008Z", "category": "PR", "views": 85, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
២០២៥ មួយខែសល់លុយ១០០$ ទាំងនេះជារឿងអ្នកគួរធ្វើដើម្បីរកផ្លូវបង្កើនចំណូលឲ្យបានកាន់តែច្រើន	https://business-cambodia.com/articles/what-to-do-with-your-money-in-2025	ពេលខ្លះមនុស្សតែងតែមើលរំលងតួលេខតូចតាច។ ជាក់ស្ដែងអ្នកខ្លះមួយខែសល់១០០ដុល្លារតែមិនដឹងយកលុយនេះធ្វើអីទើបធ្វើឲ្យលុយរបស់ពួកគាត់កាន់តែកើនឡើងជាលំដាប់។ ដោយសារតែគិតថាមួយខែសល់១០០ដុល្លារមិនអាចធ្វើអ្វីបានជាដំកំភួនដូច្នេះពួកគាត់ចេះតែយកលុយចាយហើយលទ្ធផលមិនមានសល់លុយជាដំកំភួនសោះ។   ខាងក្រោមនេះគឺជារឿងមួយចំនួនដែលអ្នកគួរគិតគូធ្វើ ប្រើសិនបើមួយខែសល់លុយ១០០ដុល្លារ ហើយបើអនុវត្តធ្វើនោះអ្នកនឹងបណ្ដុះគំនិតបង្កើនចំណូលហើយធ្វើឲ្យអ្នកសល់ទ្រព្យ សល់លុយ។   ១. សន្សំនៅដាក់ធនាគារ  បើមួយខែសល់១០០ដុល្លារ ហើយមិនទាន់ដឹងថាយកធ្វើអី អ្នកអាចគិតគូយកដាក់សន្សំនៅធនាគារបាន។ ការដាក់សន្សំនៅធនាគារនេះទៀតសោត អ្នកគួរជ្រើសរើសគណនីសន្សំមានកាលកំណត់ដើម្បីសន្សំបានការប្រាក់ខ្ពស់ប្រចាំខែ។ បច្ចុប្បន្នគណនីសន្សំមានកាលកំណត់( Fixed Deposit) បានការប្រាក់ខ្ពស់គឺអ្នកទទួលបានការប្រាក់ចន្លោះពី៣ទៅ៦%ក្នុងមួយឆ្នាំ។ ដូច្នេះមួយខែសល់១០០ដុល្លា អាចដាក់សន្សំនៅធនាគារហើយសន្សំមួយគោលដៅច្បាស់ដូចជាសន្សំទុកវិនិយោគឬសន្សំជាទុនសម្រាប់រកស៊ីជាដើម។     ២. រៀនជំនាញរយៈពេលខ្លី មានជំនាញជាច្រើនដែលអ្នកអាចគិតគូរៀនឬបង្កើនជំនាញដែលមានស្រាប់ដើម្បីបង្កើនឥទ្ធិពលរកចំណូលឲ្យបានកាន់តែច្រើននាពេលខាងមុខ។ អ្នកអាចគិតថាតើគួរមានជំនាញអ្វី។ មានជំនាញខ្លះៗដែលអ្នកគិតរៀនបាន ដូចជាជំនាញទីផ្សារឌីជីថល( Digital marketing) ជំនាញ Graphic Design និងជំនាញផ្សេងៗជាច្រើន។ ដូច្នេះអ្នកគួរចាយពេលនិងចាយលុយរៀនជំនាញថ្មីៗបន្ថែមដើម្បីមានឱកាសអាចរកចំណូលបន្ថែមលើចំណូលដែលមានស្រាប់។   ៣. បណ្ដុះគំនិត បណ្ដុះផ្នត់គំនិតត្រង់នេះគឺសំដៅដល់ការចំណាយពេលវេលានិងចំណាយលុយសិក្សាស្រាវជ្រាវនិងចូលរួមវគ្គបណ្ដុះបណ្ដាលដើម្បីឲ្យអ្នកមានគំនិតបើកទូលាយគំនិតអភិវឌ្ឍន៍ខ្លួននិងបង្កើនចំណេះជំនាញជាដើម។ លើសពីនេះអ្នកក៏អាចចាយលុយបណ្ដុះគំនិតតាមរយៈការទិញសៀវភៅអាន។ ត្រូវចាំថាគំនិតមកមុនហើយលុយមកតាមក្រោយដូច្នេះអ្នកត្រូវអានឲ្យច្រើន ស្ដាប់ឲ្យច្រើន ជួបគេឲ្យច្រើនដើម្បីបានគំនិតច្រើន។   ៤. ទិញហ៊ុនប្រចាំខែ មួយខែសល់លុយ១០០ដុល្លារគឺសក្ដសមបំផុតសម្រាប់យកមកវិនិយោគលើផ្សារភាគហ៊ុន។ ប្រទេសកម្ពុជាយើងមានផ្សារភាគហ៊ុនដែលមានឈ្មោះថា” ផ្សារមូលបត្រកម្ពុជា” ដែលប្រជាជនទូទៅសុទ្ធតែអាចវិនិយោគទិញភាគហ៊ុនក្រុមហ៊ុនក្នុងស្រុកធំៗមានដូចជា ធនាគារ អេស៊ីលីដា រដ្ឋាករទឹកស្វយ័តក្រុងភ្នំពេញ កំពង់ផែស្វយ័តក្រុងភ្នំពេញនិងក្រុមហ៊ុនជាច្រើនទៀត។   ដូច្នេះបើ១ខែសល់១០០ដុល្លារ អ្នកអាចយកមកវិនិយោគទិញភាគហ៊ុនប្រចាំខែបាន។ ផ្សារហ៊ុនជាកន្លែងសម្រាប់ឲ្យពលរដ្ឋអាចបង្កើតចំណូលនិងកសាងទ្រព្យរយៈពេលវែង។ ពេលអ្នកទិញភាគហ៊ុនរបស់ក្រុមហ៊ុននៅលើផ្សារហ៊ុនមានន័យថាអ្នកគឺជាម្ចាស់ភាគហ៊ុនរបស់ក្រុមហ៊ុននោះរហូត ហើយពេលក្រុមហ៊ុនគេរកស៊ីចំណេញ អ្នកក៏ទទួលបានប្រាក់ចំណេញទៅតាមហ្នឹងដែរ។ ឧទាហរណ៍បើអ្នកទិញភាគហ៊ុនធនាគារ អេស៊ីលីដានៅលើផ្សារហ៊ុន ពេលធនាគារ អេស៊ីលីដារកស៊ីចំណេញគេចែកប្រាក់ចំណេញទៅតាមភាគហ៊ុនដែលបងប្អូនកាន់កាប់។   ត្រង់នេះឧទាហរណ៍ថាអ្នកមានហ៊ុន អេស៊ីលីដាចំនួន៥ពាន់ហ៊ុន ហើយអេស៊ីលីដាចែកភាគលាភ៨០០រៀលក្នុងមួយហ៊ុននោះអ្នកនឹងបានចំណូលភាគលាភសរុប៤លានរៀលដែលជាចំណូលអកម្មដោយមិនបាច់ចំណាយពេលវេលានិងកម្លាំងឡើយ។   យ៉ាងណាមិញការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាដូច្នេះបងប្អូនភាគច្រើនមិនទាន់ដឹងថាតើចង់វិនិយោគលើផ្សារហ៊ុនគេចាប់ផ្ដើមពីណា ហើយទិញហ៊ុនគេទិញដោយរបៀបណា។ ដូច្នេះបើចង់រកផ្លូវរៀនវិនិយោគលើផ្សារហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T09:58:46.700Z", "category": "ហិរញ្ញវត្ថុ", "views": 1523, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
សែនស្តាយ! ក្រោយខំរកស៊ីជាង ៣០ឆ្នាំ ពេលនេះក្រុមហ៊ុនដឹកជញ្ជូនធំ១ របស់អាមេរិកបានដាក់ពាក្យសុំក្ស័យធនហើយ	https://business-cambodia.com/articles/wynne-transportation-	ក្រោយខំរកស៊ីរហូតដល់ទៅ ៣៩ឆ្នាំ កាលពីដើមឆ្នាំ២០២៥ កន្លងទៅនេះ ក្រុមហ៊ុន Wynne Transportation  ដែលជាក្រុមហ៊ុនល្បីឈ្មោះមួយនៅសហរដ្ឋអាមេរិកបានប្រកាសដាក់ពាក្យសុំក្ស័យធនហើយ ដោយសារតែជាប់បំណុលបានជះឥទ្ធិពលខ្លាំងដល់ក្រុមហ៊ុន នេះបើយោងតាមការចុះផ្សាយដោយសារព័ត៌មាន The US Sun។   ប្រភពខាងលើបានបន្តឱ្យដឹងទៀតថា ក្រុមហ៊ុន Wynne Transportation  បានបង្កើតឡើងតាំងពីឆ្នាំ ១៩៨៦ មកម្លេះដែលមានមូលដ្ឋាននៅរដ្ឋតិចសាស់ ហើយក្រុមហ៊ុននេះដែរ គឺផ្តោតទៅលើការជួលរថយន្ត ជាពិសេសនោះគឺការដឹកជញ្ជូនទំនិញនិងប្រជាជនផងដែរ។ លោក M. Benjamin Jones ដែលជាប្រធានផ្នែករៀបចំរចនាសម្ព័ន្ធនៅក្រុមហ៊ុន Wynne Transportation បាននិយាយថា ក្រុមហ៊ុនបានដាក់ពាក្យសុំក្ស័យធនតាំងពីដើមឆ្នាំ ២០២៥ ដោយសារតែក្រុមហ៊ុនជួបវិបត្តិនៅបញ្ហាហិរញ្ញវត្ថុយ៉ាងធ្ងន់ធ្ងរ ខណៈក្រុមហ៊ុនក៏ជួបបញ្ហាត្រូវសងការខូចខាតដល់ក្រុមហ៊ុន ETZ Transport Solutions, LLC រហូតដល់ជាង ៣២លានដុល្លារអាមេរិកឯណោះ។   ជាមួយគ្នានោះដែរ ក្រៅពីបង់ថ្លៃខូចខាតដល់ក្រុមហ៊ុនផ្សេងអស់រាប់លានដុល្លារក្រុមហ៊ុន Wynne Transportation ក៏បានជួបវិវាទបន្ថែមទៀតជាមួយក្រុមហ៊ុនផ្សេងៗដែលនាំឱ្យកិច្ចសន្យាសំខាន់ៗចំនួនពីរបានគ្រោងទុកគាំងស្តូកស្តឹងដែលបញ្ហាធ្លាក់ចុះទាំងនេះ បានធ្វើឱ្យប៉ះពាល់យ៉ាងខ្លាំងដល់ប្រតិបត្តិការអាជីវកម្មនិងសាច់ប្រាក់របស់ក្រុមហ៊ុនផងដែរ។ យ៉ាងណាមិញ លោក John Montgomery ដែលជានាយកប្រតិបត្តិ Wynne Transportation បាននិយាយថា ទោះក្រុមហ៊ុនយើងជួបបញ្ហាអ្វីក៏ដោយបច្ចុប្បន្ននេះ យើងកំពុងតែបស្វែងរកហិរញ្ញប្បទានបន្ថែម ដើម្បីពង្រឹងជំហរហិរញ្ញវត្ថុរបស់យើងទន្ទឹមនឹងនោះ យើងនឹងបន្តបំពេញតម្រូវការអតិថិជនឱ្យបានល្អ ហើយយើងក៏នឹងព្យាយាមរក្សាបុគ្គលិករបស់យើងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T09:52:37.071Z", "category": "ចាប់ផ្តើមអាជីវកម្ម", "views": 3792, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អបអរ! ផ្សារទំនើប ជីប ម៉ុង ២៧១ មេហ្គាម៉ល រកឃើញអតិថិជនមហាសំណាងឈ្នះរង្វាន់ធំរថយន្ត AIQAR EQ3	https://business-cambodia.com/articles/costomer-win-aiqar-eq-3	កាលពីថ្ងៃទី០៥ ខែកុម្ភៈ ឆ្នាំ២០២៥ នាពេលថ្មីៗនេះ ផ្សារទំនើប ជីប ម៉ុង ២៧១ មេហ្គាម៉ល បានរៀបចំកម្មវិធីមួយដោយបានប្រគល់រថយន្តដ៏ថ្មីស្រឡាងស៊េរី AIQAR EQ3 ជូនអតិថិជនមហាសំណាងម្នាក់បន្ទាប់ពីទិញទំនិញចេញពីផ្សារទំនើប ជីប ម៉ង់ ២៧១ មេហ្គាម៉ល ។ នៅក្នុងកម្មវិធីប្រគល់រង្វាន់ជូនអតិថិជននេះដែរ ក៏មានការអញ្ជើញចូលរួមដោយផ្ទាល់ពីលោកជំទាវ លី សុខឆេង ដែលជាអគ្គនាយិកាក្រុមហ៊ុន Chip Mong Retail ដើម្បីមកប្រគល់រង្វាន់ជូនអ្នកស្រី ជី ស្រីហួច ដែលជាអតិថិជនមហាសំណាងទី៥ បានឈ្នះរថយន្ដទី៥ AIQAR EQ3 ផងដែរ ។ អ្នកស្រី ជី ស្រីហួច ដែលជាអតិថិជនមហាសំណាងក៏បាននិយាយដែរថា សម្រាប់អ្នកស្រីនិងក្រុមគ្រួសារផ្ទាល់ គឺពិតជាមានអារម្មណ៍រំភើបខ្លាំងណាស់ដែលបានឈ្នះរថយន្តស៊េរីទំនើបនេះ ព្រោះកាលពីដំបូងឡើយអ្នកស្រីបានចំណាយលុយប្រមាណជាង ១០០ដុល្លារប៉ុណ្ណោះដើម្បីទិញទំនិញពីផ្សារទំនើប ជីប ម៉ុង ២៧១ មេហ្គាម៉ល ហើយពេលនេះអ្នកស្រីអាចឈ្នះរង្វាន់រថយន្តស៊េរីទំនើបពិតៗតែម្តង។ ជាចុងក្រោយ អ្នកស្រីក៏សូមអរគុណទៅដល់អគ្គនាយិកាក្រុមហ៊ុន Chip Mong Retail ដែលបានបង្កើតកម្មវិធីនេះឡើងមកធ្វើឱ្យអ្នកស្រីអាចឈ្នះរង្វាន់ពិតៗម្តង។ គួរជម្រាបថា ផ្សារទំនើប ជីប ម៉ុង ២៧១ មេហ្គាម៉ល នឹងនៅតែបន្តមានរង្វាន់ជាច្រើនទៀត ដូច្នេះអតិថិជនកុំភ្លេចទៅទិញទំនិញគ្រប់ប្រភេទនៅក្នុងផ្សារទំនើបជីប ម៉ុង ២៧១ ទាំងអស់គ្នា។ ផ្សារទំនើប ជីប ម៉ុង ២៧១ មេហ្គាម៉ល បានបង្កើតឡើងដោយកូនខ្មែរសុទ្ធ ១០០% ដែលបានក្តោបក្តាប់វិស័យលក់រាយនិងបានវិនិយោគទឹកប្រាក់ប្រមាណជាជាង ៣០០លានដុល្លារដើម្បីសាងសង់ផ្សារទំនើបខ្នាតអន្តរជាតិ ផ្សារទំនើប ជីប ម៉ុង ២៧១ មេហ្គាម៉ង នេះឡើងមក៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T07:23:10.462Z", "category": "PR", "views": 357, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ផ្លូវ ៦០ ចាប់ផ្ដើមដំឡើងរបាំងចែកទ្រូងផ្លូវ ខណៈនេះជាល្បឿនកំណត់ឲ្យយានយន្ដបើកបរ	https://business-cambodia.com/articles/60-meter-road	បច្ចុប្បន្ននេះ អាជ្ញាធរបានធ្វើការរៀបចំដំឡើងរបាំងដែក និងរបាំងថ្មពុះចែកទ្រូងផ្លូវ មហាវិថីសម្ដេចអគ្គមហាសេនាបតីតេជោ ហ៊ុន សែន ឬផ្លូវ ៦០ ម៉ែត្រ ដើម្បីបង្កភាពងាយស្រួលដល់ការបើកបរយានយន្ដគ្រប់ប្រភេទលើកំណាត់ផ្លូវដែលតភ្ជាប់ពីរាជធានីភ្នំពេញ ទៅកាន់ព្រលានយន្ដហោះអន្ដរជាតិតេជោនេះ។     ជាមួយគ្នានេះដែរ នៅថ្ងៃទី៧ ខែកុម្ភៈ ឆ្នាំ២០២៤ នេះ ឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំពេញ បានដឹកនាំមន្ត្រីរដ្ឋបាលរាជធានីភ្នំពេញចុះពិនិត្យការដាក់របាំងដែក របាំងថ្មពុះចែកទ្រូងផ្លូវ មហាវិថី សម្តេចអគ្គមហាសេនាបតីតេជោ ហ៊ុន សែន ផងដែរ។ បើយោងតាមការបញ្ជាក់ពីរដ្ឋបាលរាជធានីភ្នំពេញ ការដំឡើងរបាំងពុះចែកទ្រូងផ្លូវនេះត្រូវបានចែកចេញជាពីរកំណាត់ និងកំណត់ល្បឿនសម្រាប់ការបើកបរដូចខាងក្រោម៖   ១-ដំឡើងរបាំងដែកទ្រូងផ្លូវ ចាប់ពីស្ពានអាកាសមរតកតេជោ ដល់ភ្លើងស្តុបប្រសព្វមហាវិថីអ្នកឧកញ៉ាមហាភក្តីសប្បរសភោគាធិបតី ហ៊ុន នាង ។ កំណាត់ផ្លូវនេះ កំណត់ល្បឿនអតិបរមា ៤០ គីឡូម៉ែត្រក្នុង ១ ម៉ោង ។   ២-ដំឡើងរបាំងបេតុងទ្រូងផ្លូវ ចាប់ពីមហាវិថីអ្នកឧកញ៉ាមហាភក្តីសប្បរសភោគាធិបតី ហ៊ុន នាង ដល់ផ្លូវជាតិលេខ ២ ។ កំណាត់ផ្លូវនេះ កំណត់ល្បឿនអតិបរមា ៦០ គីឡូម៉ែត្រក្នុង ១ ម៉ោង៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T06:52:30.727Z", "category": "ព័ត៌មានថ្មីៗ", "views": 169, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធនាគារ វីង នាំមុខគេលើចំណេះដឹងផ្នែកឌីជីថល និងបរិយាប័ន្នហិរញ្ញវត្ថុដោយទទួលបានពានរង្វាន់ទំនួលខុសត្រូវសង្គមចំនួនពីរ	https://business-cambodia.com/articles/wing-bank-digital	ធនាគារ វីង (ខេមបូឌា) ម.ក ទទួលបានពានរង្វាន់ដ៏មានកិត្យានុភាពចំនួនពីរបន្ថែមទៀតពីកម្មវិធីពានរង្វាន់ទំនួលខុសត្រូវសង្គមឆ្នើមលើកទី៦ របស់សភាពាណិជ្ជកម្មអាមេរិកនៅកម្ពុជា។ ការទទួលស្គាល់ទាំងនេះបានគូសបញ្ជាក់បន្ថែមពីការប្តេជ្ញាចិត្តឥតងាករេរបស់ធនាគារ វីង ក្នុងការជំរុញបរិយាប័ន្នហរិញ្ញវត្ថុ និងចំណេះដឹងផ្នែកឌីជីថលនៅកម្ពុជា។ លោក ហោ ប៊ុនថែ អគ្គនាយករង នៃធនាគារ វីង បានមានប្រសាសន៍ថា៖ “នៅធនាគារ វីង យើងជឿជាក់ថាការពង្រឹងចំណេះដឹងផ្នែកហិរញ្ញវត្ថុ និងសមត្ថភាពឌីជីថល គឺជាមូលដ្ឋានគ្រឹះនៃអនាគតសេដ្ឋកិច្ចរបស់ប្រទេសកម្ពុជា។ ពានរង្វាន់ទាំងនេះគឺជាសក្ខីភាពមួយចំពោះកិច្ចខិតខំប្រឹងប្រែងឥតឈប់ឈររបស់យើងក្នុងការបំពាក់បំប៉នធនធានមនុស្សជំនាន់ក្រោយនូវចំណេះដឹង ព្រមទាំងជំនួយផ្សេងៗដែលពួកគេត្រូវការ ដើម្បីទទួលបានជោគជ័យនៅក្នុងពិភពឌីជីថល ដែលមានទំនាក់ទំនងគ្នាទៅវិញទៅមក "។ ពានរង្វាន់បរិយាប័ន្នឌីជីថល៖ ការជំរុញកំណើននវានុវត្តន៍ និង សហគ្រិនភាព ធនាគារ វីង ត្រូវបានផ្តល់កិត្តិយសតាមរយៈការទទួលបានពានរង្វាន់បរិយាប័ន្នឌីជីថល សម្រាប់ភាពជាដៃគូរយៈពេលវែងជាមួយមជ្ឈមណ្ឌលបណ្តុះធុរកិច្ចថ្មី “តេជោ”។ ចាប់តាំងពីឆ្នាំ២០២០មក ធនាគារ វីង បានផ្តល់ការគាំទ្រលើគំនិតផ្តួចផ្តើមជាច្រើន ដើម្បីជំរុញនវានុវត្តន៍និងសហគ្រិនភាពនៅក្នុងប្រទេសកម្ពុជា ដែលកម្មវិធីទាំងនោះរួមមាន៖ កម្មវិធីនវានុវត្តន៍បញ្រ្ចាសចាប់ពីរដូវកាលទី១រហូតដល់ទី៤, កម្មវិធីពន្លឿនអាជីវកម្មសហគ្រាសធុនតូច និងមធ្យមឌីជីថល, កម្មវិធីពន្លឿនអាជីវកម្មថ្នាលឌីជីថលឆ្នាំ២០២២, ២០២៣ និង២០២៥, កម្មវិធី Turing Hackathon រដូវកាលទី ៦និង៧ ព្រមទាំងដំណើរទស្សនកិច្ចរយៈពេល៦ថ្ងៃទៅកាន់ប្រទេសវៀតណាម ជាដើម។ ធនាគារ វីង មិនត្រឹមតែឧបត្ថម្ភគាំទ្រផ្នែកហិរញ្ញវត្ថុប៉ុណ្ណោះទេ ប៉ុន្តែថែមទាំងចូលរួមយ៉ាងសកម្មលើដំណើរការវាយតម្លៃដាក់ពិន្ទុនៅក្នុងកម្មវិធីនីមួយៗ ព្រមទាំងចូលរួមដោយផ្ទាល់ជាមួយភាគីពាក់ព័ន្ធដើម្បីខ្លួនជួយទៅដល់ការអភិវឌ្ឍប្រព័ន្ធធុរកិច្ចថ្មីនៅក្នុងប្រទេសផងដែរ។ ពានរង្វាន់ចំណេះដឹងផ្នែកហិរញ្ញវត្ថុ៖ ពង្រឹងអនាគតរបស់កម្ពុជាជាមួយនឹងចំណេះដឹង ធនាគារ វីង ក៏ទទួលបានពានរង្វាន់ចំណេះដឹងផ្នែកហិរញ្ញវត្ថុសម្រាប់ភាពជាដៃគូជាមួយ អេបកត់លុយ ទៅលើគម្រោង "លុយ និងយុវជន" ដែលបានធ្វើឡើងចាប់ពី ខែតុលា ឆ្នាំ ២០២៤។ កម្មវិធីនេះនឹងជួយឱ្យនិស្សិតជាង ៥.០០០នាក់ មកពីសាលាបណ្តុះបណ្តាលជំនាញបច្ចេកទេស និងវិជ្ជាជីវៈ (TVET) និងសាកលវិទ្យាល័យនានានៅក្នុងខេត្តចំនួន៨នូវចំណេះដឹងផ្នែកហិរញ្ញវត្ថុដ៏សំខាន់ ដើម្បីរៀបចំពួកគេឱ្យទទួលបានជោគជ័យនៅក្នុងសេដ្ឋកិច្ចឌីជីថលដែលកំពុងវិវត្តទៅមក។ គំនិតផ្តួចផ្តើមនេះស្របតាមយុទ្ធសាស្ត្រជាតិស្តីពីបរិយាប័ន្នហិរញ្ញវត្ថុ ២០១៩-២០២៥ ដែលមានគោលបំណងពង្រីកលទ្ធភាពទទួលបានសេវាហិរញ្ញវត្ថុផ្លូវការពី ៥៩% ទៅ ៧០% នៅឆ្នាំ ២០២៥ ដោយផ្តោតលើការកាត់បន្ថយអាត្រាប្រជាជនដែលមិនមានគណនីធនាគារ ជាពិសេសគឺស្ត្រីតែម្តង។ ជាមួយគ្នានេះ កិច្ចខិតខំប្រឹងប្រែងរបស់ធនាគារ វីង លើបរិយាប័ន្នឌីជីថលបានគាំទ្រទៅដល់ផែនទីបង្ហាញផ្លូវអភិឌ្ឍន៍ជំនាញឌីជីថលនៅកម្ពុជា ២០២៤-២០៣៥ របស់រាជរដ្ឋាភិបាលកម្ពុជា ដែលជួយអភិវឌ្ឍកម្លាំងពលកម្មផ្នែកបច្ចេកវិទ្យា និងមានសមត្ថភាពក្នុងការជំរុញការផ្លាស់ប្តូរឌីជីថលនៅតាមក្រុមហ៊ុនអាជីវកម្ម ស្ថាប័នរដ្ឋាភិបាល និងសហគមន៍។ ការទទួលស្គាល់ចំពោះការប្តេជ្ញាចិត្តឥតឈប់ឈរលើកម្មវិធីទំនួលខុសត្រូវសង្គម ពានរង្វាន់ដែលធនាគារ វីង បានឈ្នះនៅក្នុងកម្មវិធីពានរង្វាន់ទំនួលខុសត្រូវសង្គមឆ្នើមលើកទី៦ របស់សភាពាណិជ្ជកម្មអាមេរិកនៅកម្ពុជា គឺជាពានរង្វាន់ដែលធនាគារ វីង បានឈ្នះរយៈពេល២ឆ្នាំជាប់ៗគ្នា ហើយនេះគឺជាសក្ខីភាពចំពោះការខិតខំប្រឹងប្រែងលើទំនួលខុសត្រូវសង្គមដ៏ឆ្នើមរបស់ធនាគារមួយនេះ។ ធនាគារ វីង នៅតែប្តេជ្ញាចិត្តធ្វើឱ្យមានផលវិជ្ជមានយូរអង្វែងនៅក្នុងសហគមន៍ដែលខ្លួនបម្រើ ដោយផ្តោតលើគំនិតផ្តួចផ្តើមទាំងឡាយណាដែលលើកកម្ពស់ចំណេះដឹងផ្នែកហិរញ្ញវត្ថុ បរិយាប័ន្នឌីជីថល និងការពង្រឹងសេដ្ឋកិច្ច។ ការចាប់ផ្តើមឆ្នាំ២០២៥ ជាមួយភាពខ្លាំងក្លា៖ ការប្តេជ្ញាចិត្តបន្តទៅកាន់ឧត្តមភាព កម្មវិធីពានរង្វាន់ទំនួលខុសត្រូវសង្គមឆ្នើមលើកទី៦ របស់សភាពាណិជ្ជកម្មអាមេរិកនៅកម្ពុជា ដ៏មានកិត្យានុភាពទាំងពីរនេះ ត្រូវបានធ្វើឡើងក្នុងរយៈពេលប៉ុន្មានសប្តាហ៍បន្ទាប់ពីត្រូវបានទទួលស្គាល់អំពីសមិទ្ធផលដ៏គួរឱ្យកត់សម្គាល់របស់ខ្លួននៅក្នុងកម្មវិធីពានរង្វាន់ឆ្នើមរបស់ក្រុមហ៊ុនម៉ាស្ទ័តកាតឆ្នាំ២០២៤ ដោយបានទទួលពានរង្វាន់ឆ្នើមរហូតដល់ទៅបី ដែលធ្វើឱ្យ២០២៥ជាឆ្នាំនូវការចាប់ផ្តើមដ៏ល្អបំផុតសម្រាប់ធនាគារ វីង  ក៏ដូចជាពង្រឹងជំហររបស់ខ្លួនក្នុងនាមជាធនាគារឈានមុខគេក្នុងវិស័យធនាគារឌីជីថល និងកម្មវិធីទំនួលខុសត្រូវសង្គម ។ លោក ហោ ប៊ុនថែ បានបន្ថែមថា៖ “យើងខ្ញុំពិតជាមានកិត្តិយសចំពោះការទទួលស្គាល់នេះ ហើយនៅតែប្តេជ្ញាធានាថា ប្រជាជនកម្ពុជាគ្រប់រូបមានលទ្ធភាពទទួលបានចំណេះដឹងហិរញ្ញវត្ថុ និងជំនាញឌីជីថលដែលពួកគេត្រូវការដើម្បីភាពរីកចម្រើន ។ យើងទើបតែចាប់ផ្តើមតែប៉ុណ្ណោះ ហើយយើងនឹងបន្តការងាររបស់យើងទៅមុខទៀត ដើម្បីជំរុញការផ្លាស់ប្តូរជាវិជ្ជមាន និងការអភិវឌ្ឍប្រកបដោយចីរភាពនៅទូទាំងប្រទេសកម្ពុជា”៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T06:39:59.437Z", "category": "PR", "views": 64, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ការរស់នៅសាមញ្ញតែការខិតខំប្រឹងប្រែងវិសាមញ្ញ ៖ កិច្ចប្រជុំប្រចាំឆ្នាំរបស់ភ្នាក់ងារអចលនទ្រព្យចិនធំជាងគេនៅកម្ពុជា	https://business-cambodia.com/articles/living-a-simple-but-extraordinary-effort-annual-meeting-of-the-largest-chinese-real-estate-agency-in-cambodia-	ថ្មីៗនេះ ក្រុមហ៊ុន (UP) United pacific real estate បានរៀបចំកិច្ចប្រជុំបូកសរុបប្រចាំឆ្នាំ 2024 របស់ក្រុមហ៊ុន និងពិធីប្រគល់រង្វាន់ ក្រោមប្រធានបទ "ដឹងគុណចំពោះមិត្តរួមការងារ និងរីកចម្រើនជាមួយគ្នា"។ ក្រៅពីស្ថាបនិកក្រុមហ៊ុន កញ្ញា ZHANG TING (FANG JIE CINDY) （ចាង ធីង） សហស្ថាបនិក លោក YANG QINMIN （យ៉ាង ឈីនមីន） និងសហស្ថាបនិក លោកស្រី WU LILI （អ៊ូ លិលិ）  ក៏នៅមានសមាជិកស្នូលជាង 60នាក់ផ្សេងទៀតរបស់ក្រុមហ៊ុន (រួមទាំងអ្នកគ្រប់គ្រងសាខានៅប្រទេសថៃ ឌូបៃ និងក្រុងព្រះសីហនុ)បានប្រមូលផ្តុំគ្នាដើម្បីអបអរសាទរសមិទ្ធិផលក្នុងឆ្នាំកន្លងមក និងសម្លឹងទៅអនាគត។ ការបង្រួបបង្រួមក្រុម និងបង្កើតរូបរាងថ្មី នៅព្រឹកនៃកិច្ចប្រជុំប្រចាំឆ្នាំ ក្រុមហ៊ុនបានរៀបចំឱ្យបុគ្គលិកទាំងអស់គ្នាថតរូបជារួម ដើម្បីបង្ហាញពីរូបរាងថ្មីរបស់ ក្រុមហ៊ុន (UP) United pacific real estate ក្នុងឆ្នាំថ្មី។ សំណុំនៃរូបថតនេះមិនត្រឹមតែតំណាងឱ្យការរួបរួម និងការខិតខំរបស់បុគ្គលិកទាំងអស់ប៉ុណ្ណោះទេ ប៉ុន្តែថែមទាំងតំណាងឱ្យការប្តេជ្ញាចិត្តរបស់ក្រុមហ៊ុនក្នុងការឈានចូលដល់ឆ្នាំ 2025 ជាមួយនឹងអាកប្បកិរិយាថ្មី។ ស្ថាបនិកទាំងបីបាននិយាយថានេះមិនត្រឹមតែជាការបង្ហាញរូបភាពរួមប៉ុណ្ណោះទេ ប៉ុន្តែក៏ជាការប្រកាសទៅកាន់អនាគតផងដែរ ក្រុមហ៊ុន (UP) United pacific real estate នឹងបន្តឆ្លងកាត់ទម្លុះរាល់ឧបសគ្គ និងដឹកនាំក្រុមទៅរកគោលដៅកាន់តែខ្ពស់។ អាជីពដែលមិនធម្មតា កើតចេញពីជំនឿដ៏មុតមាំ នៅក្នុងកិច្ចប្រជុំបូកសរុបនៅពេលរសៀល ថ្នាក់ដឹកនាំក្រុមហ៊ុនទាំងបីបានពិនិត្យឡើងវិញនូវដំណើរនៃការរីកចម្រើនរបស់ពួកគគាត់ពីទស្សនៈផ្សេងៗគ្នា និងចែករំលែកជាមួយនិយោជិតអំពីដំណើរនៃការធ្វើការរួមគ្នាជាមួយក្រុមហ៊ុន។ អ្នកដំបូងគេដែលឡើងទៅវេទិការនោះគឺសហស្ថាបនិក លោក YANG QINMIN （យ៉ាង ឈីនមីន）ដែលបានបង្ហាញពីអំពីបទពិសោធន៍យ៉ាងរំភើបរបស់គាត់ក្នុងការចាប់ផ្តើមចូលធ្វើការរហូតដល់ចូលរួមក្រុមហ៊ុនដើម្បីចាប់ផ្តើមអាជីវកម្មផ្ទាល់ខ្លួនរបស់គាត់។ លោកបានលើកឡើងថាក្នុងនាមជាមនុស្សសាមញ្ញម្នាក់ក៏អាចសម្រេចបាននូវអាជីពដ៏អស្ចារ្យមួយផងដែរតាមរយៈការខិតខំប្រឹងប្រែងជាបន្តបន្ទាប់។ សុន្ទរកថារបស់ លោក YANG QINMIN （យ៉ាង ឈីនមីន）បានដាស់អារម្មណ៍ទស្សនិកជន ដោយបំផុសគំនិតបុគ្គលិកឱ្យជឿជាក់លើសក្តានុពលរបស់ពួកគេ និងធ្វើឱ្យជីវិតរបស់ពួកគេកាន់តែអស្ចារ្យតាមរយៈការខិតខំប្រឹងប្រែង។ ជាបន្ទាប់មកទៀតគឺសហស្ថាបនិក លោកស្រី WU LILI （អ៊ូ លិលិ）បានឡើងមកចែករំលែកពីបំណងកាលពីដើមរបស់គាត់ក្នុងការជ្រើសរើសចាប់ផ្តើមអាជីវកម្មជាមួយដៃគូទាំងពីរនាក់ ប្រសើរជាជាងចាប់ផ្តើមក្រុមហ៊ុនតែម្នាក់ឯង។ គាត់បានប្រើប្រាស់បទពិសោធន៍ផ្ទាល់ខ្លួនរបស់គាត់ ដើម្បីបង្ហាញពីសារៈសំខាន់នៃ "កិច្ចសហប្រតិបត្តិការឈ្នះ-ឈ្នះ"។ គាត់បានពិនិត្យមើលដំណើរការរីកចម្រើនរបស់ក្រុមហ៊ុនចាប់តាំងពីគាត់ និងដៃគូទាំងពីររបស់គាត់បានបង្កើតឡើង ហើយទន្ទឹងរង់ចាំផែនការដ៏ភ្លឺស្វាងសម្រាប់អនាគត ដោយសង្កត់ធ្ងន់ថា ការងារជាក្រុមគឺជាមូលដ្ឋានគ្រឹះនៃភាពជោគជ័យរបស់ក្រុមហ៊ុន។ ចុងក្រោយគឺស្ថាបនិករបស់ក្រុមហ៊ុន  កញ្ញា ZHANG TING（ចាង ធីង）បានថ្លែងអំពីការរួមបញ្ចូលគ្នានូវការរីកចម្រើនផ្ទាល់ខ្លួនរបស់គាត់ និងប្រវត្តិនៃការអភិវឌ្ឍន៍របស់ក្រុមហ៊ុន គាត់បានរៀបរាប់យ៉ាងលម្អិតអំពីសារៈសំខាន់នៃការរីកចម្រើនផ្ទាល់ខ្លួន និងការរីកចម្រើនរបស់ក្រុមហ៊ុនដែលកំពុងដើរទន្ទឹមគ្នា ហើយបានសង្កត់ធ្ងន់លើទំនួលខុសត្រូវរបស់អ្នកដឹកនាំក្រុមក្នុងការដឹកនាំក្រុមឱ្យរីកចម្រើនជាមួយគ្នា។ គាត់បានថ្លែងអំណរគុណចំពោះបុគ្គលិកគ្រប់រូបដែលបានជ្រើសរើសធ្វើការជាមួយក្រុមហ៊ុន ហើយបានសន្យាយ៉ាងមុតមាំថា ក្រុមហ៊ុននឹងបន្តខិតខំប្រឹងប្រែងដើម្បីបង្កើតវេទិកាមួយដែលអាចជួយបុគ្គលិកសម្រេចនូវក្តីសុបិនរបស់ពួកគេគ្រប់គ្នា។ ប្រមូលផ្តុំកម្លាំង និងបង្កើតអនាគតដ៏ល្អប្រសើរ កិច្ចប្រជុំប្រចាំឆ្នាំនៅពេលល្ងាចបានប្រព្រឹត្តទៅក្នុងបរិយាកាសដ៏រស់រវើក ហើយបានបែងចែកជាបីផ្នែកស្នូល ដែលមានដូចជាការបណ្តុះការដឹងគុណ ការលើកទឹកចិត្ត និងស្មារតីប្រយុទ្ធ។ ក្រុមហ៊ុន (UP) United pacific real estate បានរៀបចំជាពិសេស "ពានរង្វាន់ថ្លែងអំណរគុណ" ដើម្បីទទួលស្គាល់បុគ្គលិកដោយផ្អែកទៅលើឆ្នាំនៃការចូលរួមបម្រើការងារក្នុងក្រុមហ៊ុនរបស់ពួកគេ និងដើម្បីអរគុណពួកគេសម្រាប់ការរួមចំណែករចំពោះការអភិវឌ្ឍន៍ប្រកបដោយស្ថិរភាពរបស់ក្រុមហ៊ុន។ ក្នុងនាមជាក្រុមហ៊ុនដែលត្រូវបានបង្កើតឡើងអស់រយៈពេលជិតប្រាំមួយឆ្នាំមកហើយ ស្ថិរភាពនៃក្រុមស្នូលបច្ចុប្បន្នរបស់ក្រុមហ៊ុន (UP) United pacific real estate ឆ្លុះបញ្ចាំងពីភាពទាក់ទាញនិងភាពស្អិតរមួតរបស់ក្រុមហ៊ុនចំពោះបុគ្គលិក។ ក្រុមហ៊ុនបានទទួលស្គាល់ការខិតខំប្រឹងប្រែងរបស់ផ្នែកលក់ និងផ្តល់រង្វាន់ប្រចាំឆ្នាំ ចំណាត់ថ្នាក់លេខ 1 លេខ2 និង លេខ3 ។ នេះមិនត្រឹមតែជាការទទួលស្គាល់ពីក្រុមការងារដ៏ល្អប៉ុណ្ណោះទេ ថែមទាំងជាការលើកទឹកចិត្តដល់បុគ្គលិកទាំងអស់ឱ្យបន្តការងារអោយបានល្អប្រសើរជាងមុន និងទទួលបានភាពជោគជ័យកាន់តែច្រើនទៀតក្នុងឆ្នាំថ្មី។ តាមរយៈការលេងហ្គេម និងការប្រកួត PK challenges របស់ក្រុមហ៊ុន និងនិយោជិតបានរួមគ្នាកំណត់គោលដៅអនុវត្តសម្រាប់ឆ្នាំ 2025 ហើយបានចុះហត្ថលេខាព្រមព្រៀងគ្នាផងដែរ។ វគ្គនេះមានគោលបំណងធ្វើឱ្យ និយោជិតទាំងអស់ប្រឈមមុខនឹងការប្រកួតប្រជែងនៃឆ្នាំថ្មីដោយមានទំនុកចិត្តកាន់តែខ្លាំង ទន្ទឹមនឹងការពង្រឹងភាពស្អិតរមួតរបស់ក្រុមនៃគោលបំណងរួមគ្នា។ ក្រុមហ៊ុន (UP) United pacific real estate បង្កើតឡើងក្នុងឆ្នាំ 2019 និងមានទីស្នាក់ការកណ្តាលនៅទីក្រុងភ្នំពេញ ប្រទេសកម្ពុជា គឺជាស្ថាប័នក្រោមស្លាកយីហោដែលមានសេវាកម្មអចលនទ្រព្យដ៏ទូលំទូលាយដោយផ្អែកលើអចលនទ្រព្យ + សេវាកម្មការរស់នៅនៅក្រៅប្រទេស។ សេវាកម្មអចលនទ្រព្យរបស់ក្រុមហ៊ុនរួមមានៈ 1. អាផាតមិន វីឡា ដី ការលក់ និងជួលអចលនទ្រព្យពាណិជ្ជកម្ម 2. ផ្តល់ជូនម្ចាស់អចនទ្រព្យនូវសេវាកម្មប្រកបដោយវិជ្ជាជីវៈទូលំទូលាយដូចជា ការគ្រប់គ្រងទ្រព្យសកម្មថេរដូចជា ការជួល ការលក់ និងការគ្រប់គ្រងផ្ទះទាំងមូលនា  ពេលបច្ចុប្បន្នផងដែរ ហើយជាក្រុមហ៊ុនអចលនៈទ្រព្យដែលធំជាងគេនៅកម្ពុជា ជាភ្នាក់ងារអចលនវត្ថុធំជាងគេ ទូលំទូលាយ និងមានឥទ្ធិពលបំផុតនៅក្នុងឧស្សាហកម្មអចលនទ្រព្យរបស់ចិន ដែលមានអចលនទ្រព្យចំនួនជាង 20,000 ទ្រព្យនៅក្នុងដៃ ។ ក្នុងអំឡុងពេលដូចគ្នានេះក្រុមហ៊ុនបានបង្កើតសាខានៅក្នុងប្រទេសនិងតំបន់ដូចជាប្រទេសថៃ ជប៉ុន ឌូបៃ ហុងកុង និងសិង្ហបុរី ក្នុងរយៈពេលប៉ុន្មានឆ្នាំចុងក្រោយនេះក៏បានក្លាយជាស្លាកយីហោសេវាកម្មល្បីឈ្មោះសម្រាប់អចលនទ្រព្យចិននៅបរទេសក្នុងតំបន់អាស៊ីអាគ្នេយ៍ផងដែរ។ ស្ថិតក្រោមសម្ពាធធំៗទាំងពីរនៃការធ្លាក់ចុះនូវសេដ្ឋកិច្ចសកល និងនិន្នាការធ្លាក់ចុះនៃទីផ្សារអចលនទ្រព្យរបស់កម្ពុជា ក្រុមហ៊ុន (UP) United pacific real estate អាចរារាំងនិន្នាការនេះ និងដំណើរការទ្វេរដងក្នុងរយៈពេលជាច្រើនឆ្នាំជាប់ៗគ្នា។ ជាមួយនឹងភាពក្លាហាន និងជំនឿដ៏មុតមាំ ស្ថាបនិកទាំងបីបានដឹកនាំក្រុមហ៊ុនដើម្បីយកឈ្នះលើការលំបាកនានា និងសម្រេចបាននូវសម្មិតិផលដែលកម្ររមាននៅក្នុងឧស្សាហកម្មនេះ។ ពួកគាត់តែងតែប្រកាន់ខ្ជាប់នូវនិរន្តរភាពយូរអង្វែង ផ្តោតលើការអភិវឌ្ឍន៍ក្រុម និងលើកកម្ពស់នៃការរីកចម្រើនរួមរបស់និយោជិត និងសហគ្រាស ទស្សនៈជាប់លាប់នេះក៏បានធ្វើឱ្យ ក្រុមហ៊ុន (UP) United pacific real estate នៅតែអាចយកឈ្នះបាន។ កិច្ចប្រជុំប្រចាំឆ្នាំនេះ មិនត្រឹមតែជាការប្រារព្ធពិធីដ៏ធំប៉ុណ្ណោះទេ ប៉ុន្តែក៏ជាដំណើរដែលពោរពេញទៅដោយការ ដឹងគុណ និងក្តីសុបិនផងដែរ។ ក្រុមហ៊ុន (UP) United pacific real estate នឹងឆ្ពោះទៅអនាគតជាមួយនឹងជំហានដែលបានកំណត់រួចជាស្រេច ពួកយើងនឹងចាប់ផ្តើមសសេរនូវជំពូកថ្មីដ៏អស្ចារ្យបន្តទៀត។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T04:18:38.799Z", "category": "PR", "views": 150, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ប្រើTik Tok ឲ្យមានប្រយោជន៍! ផ្លូវធំៗ៤អាចឲ្យអ្នក ប្រើ Tik Tok រកចំណូលបន្ថែម	https://business-cambodia.com/articles/how-to-use-tik-tok-to-make-more-money	Tik Tok ពេលនេះបានក្លាយជាបណ្ដាញសង្គមដ៏ពេញនិយមមួយនៅប្រទេសកម្ពុជាយើង ដូច្នេះអ្នកអាចប្រើប្រាស់បណ្ដាញសង្គមមួយនេះឲ្យមានប្រយោជន៍ពោលគឺប្រើប្រាស់Tik Tok ដើម្បីបង្កើតចំណូលបន្ថែមក្រៅពីចំណូលគោលរបស់អ្នក។   ខាងក្រោមនេះគឺជាវិធិសាស្រ្តពេញនិយមមួយចំនួនដែលអ្នកអាចកសាងTik Tok ដើម្បីរកចំណូលបន្ថែមបាន៖   ១. កសាងគណនី Tik Tok ឲ្យគេចាប់អារម្មណ៍  បើចង់ទាញប្រយោជន៍រកចំណូលពីបណ្ដាញសង្គមមួយនេះ អ្នកត្រូវតែកសាងគណនី Tik Tok របស់អ្នកឲ្យគេចាប់អារម្មណ៍ពោលគឺរាល់ការបង្ហោះវីដេអូនីមួយៗរបស់អ្នកត្រូវតែបង្ហាញនូវជំនាញដែលអ្នកមាននិងចែករំលែកចំណេះដឹងបទពិសោធន៍ទាក់ទងនឹងជំនាញរបស់អ្នក។ ការធ្វើបែបនេះនឹងជួយឲ្យអ្នកមានអ្នកតាមដាន( Followers) ច្រើនហើយអាចទាក់ទាញអតិថិជនគោលដៅសម្រាប់ពេលខាងមុខ។   ២. បង្កើនអ្នកតាមដាន( Follower) របស់អ្នក គន្លឹះក្នុងការរកចំណូលចេញពី Tik Tok គឺអ្នកត្រូវបង្កើនអ្នកតាមដានឬហ្វេនរបស់អ្នកឲ្យបានច្រើនហើយហ្វេនរបស់អ្នកត្រូវតែជាហ្វេនស្មោះស្ម័គ្រ។ ហើយដើម្បីកើនអ្នកតាមដានឲ្យបានច្រើន អ្នកត្រូវតែផលិតវីដេអូដែលផ្ដល់ផលប្រយោជន៍ដល់ពួកគាត់។   ៣. លក់ផលិតផលឬសេវាកម្មរបស់អ្នក បន្ទាប់ពីអ្នកបានធ្វើនូវចំណុចទី១និងទី២ដូចដែលបានរៀបរាប់ខាងលើរួច អ្នកអាចចាប់ផ្ដើមលក់លូវផលិតផលឬសេវាកម្មរបស់អ្នកបានយ៉ាងងាយស្រួល។ ឧទាហរណ៍បើអ្នកមានជំនាញផ្នែកពន្ធដា អ្នកអាចបើកវគ្គបង្រៀនផ្នែកពន្ធដារតាមអនឡាញឬផ្ទាល់បាន។   ៤. ផ្សព្វផ្សាយផលិតផលឲ្យម្ចាស់Brand ផ្សេងៗ ត្រង់នេះបើអ្នកជា Influencer  ហើយមានអ្នកតាមដានTik Tok អ្នកច្រើននោះ អ្នកងាយក្នុងការរកចំណូលតាមរយៈ Tik Tok ដោយម្ចាស់ក្រុមហ៊ុននិងម្ចាសប្រេនផលិតផលផ្សេងៗនិងជួលអ្នកឲ្យផលិតវីដេអូផ្សព្វផ្សាយពីផលិតរបស់ពួកគាត់ដូច្នេះអ្នកនឹងបានចំណូលពីការសហការជាមួយម្ចាស់ប្រេនផ្សេងៗនៅក្នុងស្រុក។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T04:14:11.648Z", "category": "ហិរញ្ញវត្ថុ", "views": 1309, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រសួងធនធានទឹក អំពាវនាវឲ្យអ្នកនៅខេត្ដ ៨ នេះប្រើប្រាស់ទឹកសន្សំសំចៃកម្រិតខ្ពស់សម្រាប់ខែកុម្ភៈនិងមីនា	https://business-cambodia.com/articles/save-water	ក្រសួងធនធានទឹក និងឧតុនិយម បានស្នើអាជ្ញាធរ និងប្រជាពលរដ្ឋដែលរស់នៅក្នុងខេត្ដភាគខាងជើង និងជុំវិញបឹងទន្លេសាប ដែលមានដូចជា៖ ខេត្តបន្ទាយមានជ័យ ឧត្តរមានជ័យ ព្រះវិហារ សៀមរាប កំពង់ធំ បាត់ដំបង ពោធិ៍សាត់ និងកំពង់ឆ្នាំង ប្រើប្រាស់ទឹកសន្សំសំចៃកម្រិតខ្ពស់ ដោយសារនៅក្នុងខែកុម្ភៈ និងខែមីនា ឆ្នាំ២០២៥។   តាមការបញ្ជាក់នៅក្នុងសេចក្ដីជូនដំណឹងស្ដីពីការព្យាករអាកាសធាតុលើកទី២ របស់ក្រសួងកាលពីថ្ងៃទី៦ ខែកុម្ភៈ ឆ្នាំ២០២៥ បានឲ្យដឹងថា ចាប់ពីខែកុម្ភៈ ដល់ខែឧសភា បាតុភូតឡានីញ៉ានឹងថយចុះមកត្រឹម ៣០-៥០ភាគរយ ដោយជំនួសមក វិញនូវបាតុភូតអែនសូ (ENSO-Neutral) បានកើនឡើង៧០ភាគរយ ដែលស្ថានភាពនេះនឹងនាំឲ្យមានភ្លៀងតិចជាងមធ្យម ដែលអាចបណ្តាលឱ្យមានការ ខ្វះខាតទឹកប្រើប្រាស់នៅបណ្តាខេត្តទាំងនេះ។   ដោយសារលែក សម្រាប់ភ្លៀងកក់ខែអាចកើតមានឡើងនៅខែមេសា ដែលមាន កម្រិត ពីមធ្យមទៅច្រើន និងច្រើនជាងឆ្នាំ២០២៤ ជាមួយបាតុភូតរន្ទះ និងខ្យល់កន្ត្រាក់កើតឡើងច្រើន។ ដោយឡែក នៅ តំបន់មាត់សមុទ្រ បរិមាណទឹកភ្លៀងអាចមានកម្រិតខ្ពស់ជាងមធ្យមភាគច្រើនឆ្នាំ។   ចំពោះសីតុណ្ហភាពមធ្យមអប្បបរមា និងមធ្យមអតិបរមានឹងទាបជាងធម្មតា គឺទាបជាងឆ្នាំ២០២៤។ ហើយចាប់ពីខែកុម្ភៈ ដល់ដើមខែមីនា នៅទូទាំងប្រទេសអាចមានសីតុណ្ហភាពមធ្យមអប្បបរមា ២០°C និងមធ្យម អតិបរមា ៣៧°C ដែលត្រជាក់ជាងធម្មតា គឺត្រជាក់ជាងឆ្នាំ២០២៤៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T03:49:49.135Z", "category": "ព័ត៌មានថ្មីៗ", "views": 404, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ការងា.ររដ្ឋ! ក្រសួងសេដ្ឋកិច្ច ប្រកាសរើសមន្រ្តីជាប់កិច្ចសន្យា ឱ្យចូលធ្វើការ លើ២៣មុខតំណែងនេះ	https://business-cambodia.com/articles/ministry-of-economy-and-finance-recruit-employee	ជាឱកាសល្អមួយសម្រាប់បងប្អូនដែលស្រឡាញ់ការងាររដ្ឋ ខណៈអគ្គនាយកដ្ឋានសេដ្ឋកិច្ចឌីជីថលនៃ ក្រសួងសេដ្ឋកិច្ចនិងហិរញ្ញវត្ថុ កំពុងត្រូវការជ្រើសរើសបុគ្គលិកជាប់កិច្ចសន្យា សម្រាប់បំពេញការងារពេញម៉ោងចំនួន២៨រូប។ បេក្ខជននឹងត្រូវវាយតម្លៃជាបឋមលើប្រវត្តិរូបសង្ខេបនិង Cover Letter ដោយអ្នកបានជាប់ក្នុងវគ្គជម្រុះបឋម នឹងត្រូវសម្ភាសន៍ផ្ទាល់មាត់។   ចំពោះមុខតំណែងទាំង២៣ដែលក្រសួងកំពុងជ្រើសរើសរួមមាន៖ ផ្នែកស្រាវជ្រាវគោលនយោបាយឌីជីថល,ផ្នែកស្រាវជ្រាវបច្ចេកវិទ្យាឌីជីថល, ផ្នែកវិភាគសេដ្ឋកិច្ចឌីជីថល,ផ្នែកកិច្ចការគតិយុត្ត, ផ្នែកវិភាគធុរកិច្ច,ផ្នែកតេស្ត និងពិនិត្យគុណភាពសុសវែរ,ផ្នែកវិស្វកម្មសុសវែរ,ផ្នែកអភិវឌ្ឍកម្មវិធីរ៉ិប, ផ្នែកអភិវឌ្ឍកម្មវិធីផ្នែកខាងមុខ, ផ្នែកអភិវឌ្ឍកម្មវិធីទូរសព្ទ, ផ្នែកវិស្វកម្មឌេវឧប,ផ្នែកវិស្វកម្មប្លុកចេន,ផ្នែកគ្រប់គ្រងប្រព័ន្ធម៉ាស៊ីនមេ, ផ្នែកធ្វើតេស្តសន្តិសុខបច្ចេកវិទ្យាព័ត៌មាន, ផ្នែកវិភាគសន្តិសុខសាយប័រ, ផ្នែកអភិបាលកិច្ចទិន្នន័យ, ផ្នែកវិស្វកម្មទិន្នន័យ, ផ្នែកវិភាគទិន្នន័យ, ផ្នែកវិទ្យាសាស្ត្រទិន្នន័យ, ផ្នែកបញ្ញាសប្បនិម្មិត និងការបង្រៀនម៉ាស៊ីន, ផ្នែកគាំទ្រការប្រើប្រាស់ប្រព័ន្ធ, ផ្នែកផែនការនិងគាំទ្រគម្រោង,ផ្នែកគណនេយ្យនិងហិរញ្ញវត្ថុ។     ដូច្នេះសម្រាប់បេក្ខជន-បេក្ខនារីដែលមានចំណាប់អារម្មណ៍ សូមផ្ញើ CV និង Cover Letter ជាភាសាអង់គ្លេស និងឯកសារភ្ជាប់ពាក់ព័ន្ធនានា ទៅកាន់ប្រព័ន្ធអនឡាញ gdde_hr@met.gov.kh  ឱ្យបានត្រឹមថ្ងៃនផុតកំណត់ទទួលពាក្យនាថ្ងៃទី២១ ខែកុម្ភៈ ឆ្នាំ២០២៥ វេលាម៉ោង ៥:៣០នាទីល្ងាច។ សម្រាប់ព័ត៌មានបន្ថែមសូមទំនាក់ទំនងប្រព័ន្ធតេឡេក្រាមលេខ០១៥ ៨៨១ ៦១១ រៀងរាល់ម៉ោងធ្វើការ៕             អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T03:39:46.640Z", "category": "ភាពជាអ្នកដឹកនាំ", "views": 2209, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហាមប្រើ! ប្រទេសចំនួន៤ បានបិទកម្មវិធី AI ចិន DeepSeek មិនឱ្យប្រជាជននិងមន្រ្តី ប្រើជាដាច់ខាត	https://business-cambodia.com/articles/ai-deepseek-denied-acess-country	កម្មវិធី DeepSeek ដែលជាAI របស់ចិនបានក្លាយជាកម្មវិធីមួយ មានអ្នកទាញយកច្រើនបំផុតទូទាំងពិភពលោកវ៉ាដាច់ Chatgpt កាលពីប៉ុន្មានសប្តាហ៍មុន។ ប៉ុន្តែប្រទេសចំនួន៤នេះក៏បានហាមឃាត់មិនឱ្យមន្រ្តីនិងប្រជាជនរបស់ខ្លួនប្រើជាដាច់ខាត។   ១. តៃវ៉ាន់៖ រដ្ឋបាលតៃវ៉ាន់បានហាមប្រាមប្រជាជននិងភ្នាក់ងាររដ្ឋាភិបាលមិនឱ្យប្រើប្រាស់ AI DeepSeek និងប្រាប់ឱ្យពួកគេប្រុងប្រយ័ត្នឱ្យបានខ្ពស់ចំពោះបច្ចេកវិទ្យារបស់ចិន ដោយសារតែវាអាចបង្កគ្រោះថ្នាក់ដល់សន្តិសុខព័ត៌មានជាតិ។   ២. សហរដ្ឋអាមេរិក៖ ទោះបីជាមិនទាន់មានសេចក្តីប្រកាសហាមមិនឱ្យប្រើទូទាំងប្រទេស ប៉ុន្តែរដ្ឋតិចសាស់បានក្លាយជារដ្ឋដំបូងគេនៅអាមេរិកដែលហាមឃាត់មិនឱ្យមន្រ្តីរដ្ឋាភិបាលប្រើ DeepSeek លើឧបករណ៍ឌីជីថលជារបស់រដ្ឋ ព្រោះរដ្ឋបារម្ភអំពីការប្រមូលទិន្នន័យ AI ពីប្រទេសចិន។ ក្នុងនោះទីភ្នាក់ងារអវកាស NASA ក៏បានហាមឃាត់មិនឱ្យបុគ្គលិកទាំងអស់ប្រើ AI DeepSeek ដែរ។   ៣. អ៊ីតាលី៖ ប្រទេសអ៊ីតាលីបានក្លាយជាប្រទេសដំបូងគេដែលហាមឃាត់ DeepSeek នៅពេលអេបនេះកំពុងមានប្រជាប្រិយភាពភ្លាមៗ ដោយអាជ្ញាធរការពារទិន្នន័យរបស់ប្រទេស បានបញ្ជាឱ្យប្លុកDeepSeek ពីការចូលប្រើប្រាស់របស់ប្រជាជនទាំងអស់តែម្តង ដើម្បីឱ្យពួកគេបញ្ឈប់ដំណើរការទិន្នន័យរបស់ខ្លួនលើ DeepSeek។   ៤. អូស្ត្រាលី៖ រដ្ឋាភិបាលអូស្ត្រាលីបានហាមឃាត់ DeepSeek ពីការប្រើប្រាស់គ្រប់រូបភាពទាំងអស់លើប្រព័ន្ធនិងឧបករណ៍របស់រដ្ឋាភិបាល កាលពីថ្ងៃដើមខែកុម្ភៈ ក្រោមហេតុផលការពារសន្តិសុខនិងទ្រព្យសម្បត្តិជាតិរបស់ប្រទេស។   សូមជម្រាបថា DeepSeek AI របស់ចិនមានក្រុមហ៊ុនមេនៅទីក្រុង Hangzhou ដោយមានលោក Liang Feng ជាស្ថាបនិក។ កម្មវិធីនេះបង្កើតឡើងក្នុងឆ្នាំ២០២៣ ដោយចំណាយទុនផលិតប្រមាណជាង៥លានដុល្លារ ហើយកាលពីខែមករា កន្លងទៅ DeepSeek បានដាក់ឱ្យប្រើប្រាស់ជាសកលនិងឥតគិតថ្លៃ ធ្វើឱ្យគេអ្នកប្រើប្រាស់យល់វាថាស្រដៀងទៅនឹង ChatGPT របស់ក្រុមហ៊ុនអាមេរិក OpenAI ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T02:40:02.815Z", "category": "ភាពជាអ្នកដឹកនាំ", "views": 3318, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឃើញតែគេរកលុ.យពីហ្វេសប៊ុក ដឹងទេ 1M view ហ្វេសប៊ុកឱ្យលុ.យប៉ុន្មានទៅដល់អ្នកកាន់ផេក?	https://business-cambodia.com/articles/one-m-view	នរណាៗក៏ដឹងដែរថា នាពេលបច្ចុប្បន្ននេះការរកលុយពី Facebook & Youtube បានកំពុងតែពេញនិយមជាខ្លាំង ជាពិសេសនោះការរកលុយពីបណ្តាញសង្គមទាំង២ នេះបានផ្លាស់ប្តូរជីវភាព Creator ច្រើនណាស់នៅលើពិភពលោកព្រោះចំណូលបានច្រើនៗខ្លាំងណាស់។ ប៉ុន្តែសម្រាប់អ្នកនៅខ្មែរយើងវិញ បងប្អូនឆ្ងល់ទេថាអ្នកដែលបើករកលុយពី Facebook នៅពេលបាន 1M View តើបានចំណូលប៉ុន្មាន?   ដើម្បីជាការដោះស្រាយដល់បងប្អូននៅខ្មែរ Content Creator ដ៏ល្បីម្នាក់គឺលោក Q-Win បានបង្ហោះនៅលើផេកផ្លូវការរបស់ខ្លួនថា “ចំពោះវីដេអូរបស់រូបលោកផ្ទាល់ដែលអ្នកមានមើលរហូតដល់ទៅ 1M គឺលោកទទួលបានលុយត្រឹមតែ ៣០ដុល្លារ ទៅ ៤០ដុល្លារ ប៉ុណ្ណោះពីហ្វេសប៊ុក”។ លើសពីនេះទៅទៀត សម្រាប់វីដេអូរបស់លោកដែលមានអ្នកមើលជាង ២០០ខេ ទទួលបានលុយ ជាង ៤ដុល្លារ និងវីដេអូជាង ៩០០ខេ បានលុយ ២៨ដុល្លារ ចំណែកវីដេអូដែលមានអ្នកមើលរហូតដល់ទៅ 2M view វិញលោកទទួលបានលុយជាង ៦៥ដុល្លារប៉ុណ្ណោះពីហ្វេសប៊ុកផងដែរ។ គួរបញ្ជាក់ថា ដើម្បីអាចយកលុយពីហ្វេសប៊ុកបាន លុះត្រាតែ Content Creator ទាំងអស់គោរពតាមគោលការណ៍របស់ Facebook ដែលគ្របដណ្តប់លើប្រធានបទដូចជា ការរក្សាសិទ្ធិ ពាណិជ្ជសញ្ញា និងសិទ្ធិកម្មសិទ្ធិបញ្ញាហើយសម្រាប់អ្នកណាដែលផ្សព្វផ្សាយផលិតផល ឬសេវាកម្មខុសច្បាប់ Facebook មិនអនុញ្ញាតជាដាច់ខាត៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T02:35:17.717Z", "category": "ចាប់ផ្តើមអាជីវកម្ម", "views": 10740, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹងល្អ! ក្រុមហ៊ុន BYD សម្រេចជ្រើសរើសខេត្ដ១នេះ ដើម្បីសាងសង់រោងចក្រផលិតរថយន្ដអគ្គិសនី	https://business-cambodia.com/articles/first-byd-factory-in-cambodia	ក្រុមហ៊ុន BYD ដែលជាក្រុមហ៊ុនផលិតរថយន្ដអគ្គិសនីដ៏ធំរបស់ប្រទេសចិន បាននិងកំពុងសាងសង់រោងចក្រផលិតរថយន្ដដំបូងរបស់ខ្លួននៅក្នុងប្រទេសកម្ពុជា ខណៈរោងចក្រថ្មីនេះអាចនឹងរួចរាល់នៅចុងឆ្នាំ២០២៥។ នេះបើតាមការលើកឡើងពីឯកឧត្ដម ស៊ុន ចាន់ថុល ឧបនាយករដ្ឋមន្ដ្រី និងជាអនុប្រធានទី១ នៃក្រុមប្រឹក្សាអភិវឌ្ឍន៍កម្ពុជា។     ថ្លែងនៅក្នុងកម្មវិធី កិច្ចប្រជុំពិគ្រោះយោបល់លើការរៀបចំយន្ដការប្រទាក់ក្រឡា និងមានសង្គតិភាពនៃលំហូរការងារពីថ្នាក់ជាតិដល់ថ្នាក់ក្រោមជាតិ ជុំវិញការគ្រប់គ្រងការចុះបញ្ជី និងការត្រួតពិនិត្យ តាមដានការអនុវត្តនគម្រោងវិនិយោគ កាលពីថ្ងៃទី៦ ខែកុម្ភៈ ឆ្នាំ២០២៥ ឯកឧត្ដមបានបញ្ជាក់ថា ក្រុមហ៊ុន BYD បានសម្រេចជ្រើសរើសតំបន់សេដ្ឋកិច្ចពិសេសក្រុងព្រះសីហនុ ជាទីតាំងសាងសង់រោងចក្រនេះ។   ចំពោះមូលហេតុនៃការជ្រើសរើសទីតាំងសង់រោងចក្រនៅក្នុងខេត្ដព្រះសីហនុ ដោយសារក្រុមហ៊ុនងាយស្រួលដឹកជញ្ជូនសម្ភារមកកាន់កំពង់ផែដើម្បីធ្វើការផលិត រួចដឹកមកលក់នៅរាជធានីភ្នំពេញ។ ហើយសម្រាប់រោងចក្រនេះដែរ គឺអាចមានសមត្ថភាពផលិតរថយន្ដបានចំនួន ១ ម៉ឺនគ្រឿងឯណោះនៅក្នុង ១ ឆ្នាំ។     សម្រាប់ជំហានទី១ ក្រុមហ៊ុននឹងផលិតផ្គត់ផ្គង់នៅក្នុងទីផ្សារកម្ពុជាសិន និងជំហ៊ានបន្ទាប់អាចនឹងផលិតនាំចេញទៅទីផ្សារក្រៅប្រទេសបន្ថែមទៀត។ ហើយក្រៅពីការផលិតរថយន្ដនេះ ក្រុមហ៊ុនក៏នឹងធ្វើការផលិតគ្រឿងបង្គុំ ដើម្បីនាំចេញផងដែរ។   «គាត់បានទៅជួលទីតាំងហើយនៅតំបន់សេដ្ឋកិច្ចពិសេសក្រុងព្រះសីហនុ កំពុងឈួសឆាយសាងសង់ ហើយប្រហែលខែ ១១ ឆ្នាំនេះ នឹងឃើញរថយន្ដ BYD ចេញពីរោងចក្រនៅកម្ពុជាយើងហើយ។ ១ ឆ្នាំអាចដំឡើងបាន ១ ម៉ឺនគ្រឿង និងមាន ២ ប្រភេទគឺប្រើអគ្គិសនីសុទ្ធ (EV) និងប្រើអគ្គិសនីផង សាំងផង»។ ប្រសាសន៍ឯកឧត្ដម ស៊ុន ចាន់ថុល៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-07T02:06:31.515Z", "category": "អចលនទ្រព្យ", "views": 11638, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន Ford ប្រកាសផលិតរថយន្ដលើកដំបូងនៅខ្មែរ ខណៈនេះជាតម្លៃថ្មីដែលត្រូវដាក់លក់	https://business-cambodia.com/articles/ford-price	ដូចប្រិយមិត្ដបានដឹងរួចមកហើយថាកាលពីឆ្នាំ ២០២២ កន្លងទៅ រថយន្ដ Ford ត្រូវបានបើកដំណើរការដំឡើងក្នុងប្រទេសកម្ពុជា នៅរោងចក្ររបស់ខ្លួនដែលមានមូលដ្ឋាននៅក្នុងខេត្ដពោធិ៍សាត់។ យ៉ាងក្រោយពីដំណើរការដំឡើងរយៈពេលប្រមាណ ៣ ឆ្នាំរួចមក នៅថ្ងៃទី ០៦ ខែកុម្ភ: ឆ្នាំ ២០២៥ នេះក្រុមហ៊ុន RMA (CAMBODIA) PLC បានប្រកាសខ្លួនជាផ្លូវការថារថយន្ត Ford នឹងក្លាយជារថយន្តផ្លូវការដែលផលិតនៅកម្ពុជា Made In Cambodia ដោយមិនគ្រាន់តែជារោងចក្រដំឡើងទៀតនោះទេ។ ហើយនេះគឺជាមោទកភាពដ៏ធំមួយសម្រាប់ប្រទេសកម្ពុជាផងដែរ។     យ៉ាងណាតាមការបញ្ជាក់ក្រុមហ៊ុន RMA (CAMBODIA) PLC បានឲ្យដឹងថា ដោយមានការលើកទឹកចិត្ត និងការអនុគ្រោះបញ្ចុះអត្រាពន្ធបន្ថែមពីរាជរដ្ឋាភិបាលក្នុងការផលិតរថយន្ត FORD នៅក្នុងប្រទេសកម្ពុជា ចាប់ពីថ្ងៃទី៦ ខែកុម្ភៈនេះតទៅ រថយន្ត Ford នឹងដាក់លក់រថយន្ដនៅក្នុងតម្លៃថ្មីផងដែរ ដែលមានដូចខាងក្រោម៖   - FORD TERRITORY TITANIUM X \| តម្លៃ $ 42,900 - FORD TERRITORY DARK EDITIONតម្លៃ \| $ 43,900 - FORD RANGER X តម្លៃ $ 37,900 - FORD RANGER XLT តម្លៃ $ 44,900 - FORD RANGER WILDTRAK តម្លៃ $ 53,900 - FORD EVEREST SPORT តម្លៃ $ 59,900 - FORD EVEREST TITANIUM តម្លៃ $ 69,900៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T15:15:41.689Z", "category": "ព័ត៌មានថ្មីៗ", "views": 32690, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
នេះជាប្រទេសដាក់ទុនវិនិយោគច្រើនជាងគេនៅកម្ពុជា សម្រាប់ខែដំបូងឆ្នាំ២០២៥	https://business-cambodia.com/articles/china-investment-	នៅខែមករាឆ្នាំ២០២៥ ប្រទេសចិនបានឈរនៅលំដាប់ទី១ ដែលមានវិនិយោគិនបណ្ដាក់ទុនវិនិយោគច្រើនជាងគេនៅកម្ពុជា។ ក្នុងខែមករាកន្លងទៅថ្មីៗនេះ កម្ពុជាទទួលបានទុនវិនិយោគសរុប ៧៤៨លានដុល្លារអាមេរិក ក្នុងនោះមានប្រភពទុនវិនិយោគពីប្រទេសចិនប្រមាណ ៧៣,៣៥ភាគរយ ឬប្រមាណ ៥៤៨លានដុល្លារ ។   របាយការណ៍របស់ក្រុមប្រឹក្សាអភិវឌ្ឍន៍កម្ពុជាចេញផ្សាយនៅថ្ងៃទី៥ ខែកុម្ភៈបានឱ្យដឹងថា ក្នុងខែមករា កន្លងទៅ ក្រុមប្រឹក្សាអភិវឌ្ឍន៍កម្ពុជាបានអនុម័តគម្រោងវិនិយោគសរុបចំនួន ៦៨គម្រោង ក្នុងនោះគម្រោងវិនិយោគថ្មីមានចំនួន ៦៤គម្រោង និងគម្រោងពង្រីកផលិតកម្មមានចំនួន៤គម្រោង ដែលគម្រោងទាំងនេះ មានទុនវិនិយោគចំនួន ៧៤៨លានដុល្លារ ។   ក្នុងចំណោមគម្រោងវិនិយោគទាំង៦៨គម្រោង សុទ្ធសឹងតែជាគម្រោងក្នុងវិស័យឧស្សាហកម្ម ។ក្នុងនោះខេត្តកំពង់ស្ពឺទទួលបានគម្រោងវិនិយោគច្រើនជាងគេ ដែលមានរហូតដល់១៩គម្រោង ។បន្ទាប់មកខេត្តស្វាយរៀង ចំនួន១៣គម្រោង ,ភ្នំពេញ១០គម្រោង ,ព្រះសីហនុ៩គម្រោង ,កោះកុង៨គម្រោង ,តាកែវ ៤គម្រោង និងខេត្តមួយចំនួនទៀតទទួលបានគម្រោងវិនិយោគតែ១គម្រោងៗប៉ុណ្ណោះ ។   គួរបញ្ជាក់ថា ក្រៅពីប្រភពទុនមកពីប្រទេសចិននៅក្នុងខែមករាដដែល ក៏មានប្រភពទុនក្នុងស្រុកប្រមាណ ១៣,១៧ភាគរយក្នុងចំណោមប្រភពទុនមកពីប្រទេសវៀតណាមប្រមាណ ៥,៥២ភាគរយ, មកពីពីកោះ Cayman ប្រមាណ ៣,២៨ភាគរយ និងប្រទេសមួយចំនួនទៀតដូចជា ប្រទេសអង់គ្លេស សិង្ហបុរី អាមេរិក អូស្ត្រាលី ម៉ាឡេស៊ីជាដើម ។   គួររំលឹកថា កាលពីឆ្នាំ២០២៤កន្លងទៅ ក្រុមប្រឹក្សាអភិវឌ្ឍន៍បានចុះបញ្ជីគម្រោងវិនិយោគសរុបជាង៤០០គម្រោងជាមួយនឹងទុនវិនិយោគជិត៧ពាន់លានដុល្លារ ដែលជាទុនវិនិយោគច្រើនមិនធ្លាប់មានកន្លងមក ។នេះគឺជាសញ្ញាវិជ្ជមានមួយសម្រាប់កម្ពុជាទទួលបានការវិនិយោគពីក្រៅ និងក្នុងប្រទេស ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T09:59:16.518Z", "category": "អចលនទ្រព្យ", "views": 1416, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រកលុយតឹងជាងមុន! បើចង់សល់លុយ មានតែApp ៤នេះរបស់ខ្មែរ អាចតាមដានចំណូលចំណាយច្បាស់ដូចថ្ងៃ	https://business-cambodia.com/articles/five-apps-to-help-track-your-finance	ជារៀងរាល់ខែមានមនុស្សមិនតិចទេដែលឆ្ងល់ថាតើមួយខែៗលុយរបស់គាត់ទៅណាខ្លះបានជារកបានតែមិនដែលឃើញសល់ទាល់តែសោះ។ ពួកគាត់មានចម្ងល់បែបនេះដោយសារតែមិនបានយកចិត្តទុកដាក់តាមដានចំណូលចំណាយរបស់ខ្លួន។   ជុំវិញការតាមដានចំណូលចំណាយនេះដែរ ថ្ងៃនេះ Business Cambodia សូមណែនាំApp តាមដានចំណូលចំណាយដែលបង្កើតដោយខ្មែរយើង ហើយអ្នកប្រើប្រាស់App ទាំងនេះអ្នកនឹងអាចគ្រប់គ្រងលុយមានប្រសិទ្ធភាពហើយកាន់តែសល់លុយជាងមុន។ ១. App Jamnay App Jamnay មិនត្រឹមតែឲ្យអ្នកកត់ត្រាចំណូលចំណាយប្រចាំថ្ងៃនោះទេ តែអ្នកអាចបង្កើត កាបូបថ្មី(wallet) សម្រាប់កត់ត្រាចំណូលចំណាយ លើការលក់ដូរ(ខ្នាតតូច) របស់អ្នកបានផងដែរ។ App មួយនេះបង្កើតឡើងជាមួយនឹងលក្ខណៈសាមញ្ញមិនសូវមានភាពស្មុញស្មាញងាយស្រួលប្រើនិងឆាប់រហ័យក្នុងការបញ្ចូលបញ្ជីចំណូលចំណាយ។   បទពិសោធន៍អ្នកប្រើប្រាស់បន្ទាប់ពីកត់ត្រាចំណូលចំណាយច្បាស់លាស់ពួកគាត់អាចដឹងអំពីទំលាប់នៃការចំណាយអាចកាត់បន្ថយលើចំណាយណាដែលមិនចាំបាច់និងអាចបង្កើនប្រាក់សន្សំ។   ២. App My Money Tracker( បញ្ជីលុយខ្ញុំ)  App My Money Tracker គឺជាApp តាមដានចំណូលចំណាយដែលងាយស្រួលក្នុងការប្រើប្រាស់ជាពិសេសApp នេះសក្តិសមបំផុតសម្រាប់តាមដានចំណូលចំណាយផ្ទាល់ខ្លួនដែលអាចជួយយើងគ្រប់គ្រងហិរញ្ញវត្ថុមានប្រសិទ្ធភាពឈានដល់ការសម្រេចគោលដៅហិរញ្ញវត្ថុនាពេលអនាគត។ ៣. App Kotluy App Kotluy គឺជា App ដែលត្រូវបានបង្កើតឡើងដោយក្រុមហ៊ុន Rithipul ។ App Kotluy គឺសាកសមសម្រាប់មនុស្សទូទៅអាចនិយាយបានថាធ្វើការបានចំណូលប្រចាំខែ។ កម្មវិធីនេះភ្ជាប់ទំនាក់ទំនងរវាងអ្នកប្រើប្រាស់ទៅកាន់ទម្រង់នៃមីក្រូហិរញ្ញវត្ថុមួយ ដែលធ្វើឱ្យការរស់នៅប្រចាំថ្ងៃកាន់តែមានភាពងាយស្រួល និងអនុញ្ញាតឱ្យពួកគាត់អាចបង្កើនទ្រព្យសម្បត្តិ ចៀសវាងបាននូវបញ្ហានានាដែលពាក់ព័ន្ធនឹងគ្រោះថ្នាក់ចៃដន្យ ជំងឺ ឬ របួសនានា និងអាចឱ្យពួកគាត់ធ្វើការវិនិយោគ ប្រកបដោយប្រសិទ្ធផល។   លើសពីនេះអ្នកប្រើប្រាស់App នេះ អាចធ្វើការកត់ត្រានូវចំណាយចំណាយប្រចាំថ្ងៃ ពិនិត្យមើលរបាយការណ៍ដែលមានលក្ខណៈជាស្ថិតិគន្លឹះសំខាន់ៗក្នុងការគ្រប់គ្រងហិរញ្ញវត្ថុផ្ទាល់ខ្លួន និងជម្រើសរើសសេវាហិរញ្ញវត្ថុពីផ្សារស្ថាប័នផ្សេងៗនៅក្នុងApp នេះបាន។   ៤. App Kotrariel Kotra Riel គឺជាកម្មវិធីទូរស័ព្ទដៃ( App) សម្រាប់ម្ចាស់អាជីវក្មខ្នាតតូច ក្នុងការជួយពួកគាត់កត់ត្រានូវចំណូលចំណាយនៃការលក់ដូរផលិតផលឬសេវាកម្មរបស់ពួកគាត់។ អ៊ីចឹងកាលណាពួកគាត់មានកម្មវិធី Kotra Riel នោះពួកគាត់អាចតាមដានចំណូលចំណាយបានកាន់តែប្រសើរឡើង៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T09:48:07.680Z", "category": "ហិរញ្ញវត្ថុ", "views": 405, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រញាប់ដាក់ពាក្យ! អាហារូបករណ៍រដ្ឋចេញថ្លៃចំណាយ ទៅរៀននៅ New Zealand លើជំនាញ៥វិស័យ	https://business-cambodia.com/articles/new-zealand-gov-schoolarship-	រដ្ឋាភិបាលនូវែលសេឡង់បានផ្តល់ជូនអាហារូបករណ៍ Manaaki New Zealand Scholarships (MNZS) សម្រាប់ថ្នាក់ឧត្តមសិក្សាដល់ប្រជាជនកម្ពុជា ទាំងក្នុងវិស័យសាធារណៈនិងឯកជន ចំនួន៣៥កន្លែង នៅតាមសាកលវិទ្យាល័យនានានៅប្រទេសនូវែលសេឡង់ សម្រាប់ឆ្នាំសិក្សា២០២៦។   ប្រភពពីក្រសួងអប់រំ បានឱ្យដឹងថាអាហារូបករណ៍ MNZS គឺជាបន្ទុកចំណាយរបស់រដ្ឋាភិបាលនូវែលសេឡង់ (New Zealand) ដែលរួមបញ្ចូលថ្លៃសិក្សា ថ្លៃទិដ្ឋាការ ប្រាក់ឧបត្ថម្ភនៅពេលទៅដល់ ប្រាក់ឧបត្ថម្ភ សម្រាប់ការចំណាយប្រចាំថ្ងៃ និងសំបុត្រយន្តហោះទៅមក។   ដោយអាហារូបរណ៍មានថ្នាក់សិក្សា ពាក់ព័ន្ធនឹងវិស័យចំនួន៥ដូចជា៖ ការប្រែប្រួលអាកាសធាតុ និងបរិស្ថាន, ការគ្រប់គ្រងគ្រោះមហន្តរាយ, សន្តិសុខស្បៀង និងកសិកម្មថាមពលកកើតឡើងវិញ, អភិបាលកិច្ច, និងការបង្រៀនភាសាអង់គ្លេស (TESOL)។   ដូច្នេះសម្រាប់បេក្ខជនដែលមានចំណាប់អារម្មណ៍ សូមដាក់ពាក្យដោយផ្ទាល់តាមរយៈគេហទំព័រ www.nzscholarships.govt.nz/apply-omling ដោយចាប់ផ្តើមទទួលពាក្យពីថ្ងៃទី១ដល់ថ្ងៃទី២៨ខែកុម្ភៈ ឆ្នាំ២០២៥។   សម្រាប់ព័ត៌មានបន្ថែម សូមទាក់ទងការិយាល័យ IDP Education (Cambodia) នៅសាខាទួលទំពូង ឬតាមរយៈអ៊ីមែល nzscholarshipsinfo@idp.com ឬលេខទូរស័ព្ទ 023 222 063៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T09:29:30.271Z", "category": "ភាពជាអ្នកដឹកនាំ", "views": 6080, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនធម្មតា! នេះជាចំនួនចំណាយក្នុង១ឆ្នាំៗ នៃជំនួយ USAID ជួយទូទាំងសកល ចាប់តាំងពីឆ្នាំ២០២០	https://business-cambodia.com/articles/what-is-usadi-us-expend-in-each-year	ទីភ្នាក់ងារសហរដ្ឋអាមេរិកសម្រាប់ការអភិវឌ្ឍន៍អន្តរជាតិ (USAID) បង្កើតឡើងនៅទសវត្សរ៍ឆ្នាំ ១៩៦១ ជាកម្មវិធីជំនួយមនុស្សធម៌ ក្នុងពិភពលោកក្រោមរដ្ឋាភិបាលអាមេរិក។ ជារៀងរាល់ឆ្នាំអង្គការនេះបានផ្តល់កញ្ចប់ជំនួយថវិកាទៅលើវិស័យអប់រំ សុខភាពសាធារណៈ កសិកម្មនិងការគាំពារសិទ្ធិមនុស្សជាដើម ពិសេសការចូលរួមកាត់បន្ថយភាពក្រីក្រ យ៉ាងណាមិញខាងក្រោមនេះគឹថវិកាចំណាយក្នុង១ឆ្នាំៗនៃជំនួយ USAID ទៅទូទាំងពិភពលោក គិតចាប់តាំងពីឆ្នាំ២០២០មក ដោយទៅយោងតាមរបាយការណ៍ប្រចាំឆ្នាំ២០២៥របស់CRS ៖       ឆ្នាំ២០២០ USAID កញ្ចប់ថវិកាប្រមាណ ២២.៧ ពាន់លានដុល្លារ   ឆ្នាំ២០២១ USAID កញ្ចប់ថវិកាប្រមាណ២៨.៣ពាន់លានដុល្លារ   ឆ្នាំ២០២២ USAID កញ្ចប់ថវិកាប្រមាណ ៣៦.៤ ពាន់លានដុល្លារ   ឆ្នាំ២០២៣ USAID កញ្ចប់ថវិកាច្រើនជាង ៤០ពាន់លានដុល្លារ   ឆ្នាំ២០២៤ USAID កញ្ចប់ថវិកាត្រឹម ៤០ពាន់លានដុល្លារ     សូមជម្រាបថាទីភ្នាក់ងារ USAID ត្រូវបានផ្តួចផ្តើមបង្កើតឡើងដំបូងក្រោមរដ្ឋបាលរបស់ប្រធានាធិបតីលោក John F. Kennedy ដែលបានផ្តល់ជំនួយដល់ប្រទេសប្រមាណ១៣០នៅឆ្នាំដំបូង ក្រោមគោលបំណងកាត់បន្ថយឥទ្ធិពលសូវៀតក្នុងសង្រ្គាមត្រជាក់នៅឆ្នាំនោះ។ បច្ចុប្បន្នមានមនុស្សជាង១០០០០នាក់ធ្វើការឱ្យ USAID ហើយប្រហែល ២ភាគ៣ នៃពួកគេគឺស្ថិតនៅក្រៅប្រទេស៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T08:58:24.477Z", "category": "ភាពជាអ្នកដឹកនាំ", "views": 523, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រៅពីរៀន ត្រូវពូកែអាន! នេះជាគេហទំព័រល្បីទាំង៣ សម្រាប់ទាញសៀវភៅអង់គ្លេសនិងចិន មកអានដោយមិនគិតលុ.យ	https://business-cambodia.com/articles/read-books-china-and-english	ក្រៅពីរៀននៅក្នុងថ្នាក់ផ្ទាល់ ការអានសៀវភៅខ្លួនឯងបន្ថែមមិនថាភាសាខ្មែរ អង់គ្លេស ឬចិននោះទេ ពិតជាសំខាន់ខ្លាំងណាស់ ជាពិសេសនោះសម្រាប់អ្នកចង់អានសៀវភៅអង់គ្លេស និងចិនដោយឥតគិតថ្លៃបងប្អូនអាចអានតាមគេហទំព័រល្បីទាំង៣ នៅខាងក្រោមនេះបានព្រោះមានទាំងសៀវភៅអង់គ្លេសនិងចិនជូនប្រិយមិត្តអ្នកអានទាំងអស់គ្នា៖ ភាសាចិន   ១. Bookfusion: នេះគឺជាវេបសាយដ៏ល្អខ្លាំងមែនទែន សម្រាប់បងប្អូនដែលជាមនុស្សម្នាក់ពូកែខាងអាន ព្រោះវេបសាយមួយនេះមានសៀវភៅច្រើនភាសាខ្លាំងណាស់។ តែសម្រាប់បងប្អូនដែលចង់អានសៀវភៅចិន ជាដំបូងត្រូវចុចចូលវេបសាយនេះសិនហើយជ្រើសរើសពាក្យ (Free eBooks) បន្ទាប់មកត្រូវរើសសៀវភៅ Chinese ហើយវានឹងលោតសៀវភៅជាភាសាចិនច្រើនណាស់ដោយបងប្អូនអាចអានដោយឥតគិតថ្លៃបាន។ ចំពោះសៀវភៅចិននេះដែរ ប្រសិនជាបងប្អូនពេញចិត្តសៀវភៅមួយណាសូមជ្រើសមួយនោះតាមចិត្តចុះ។ ភាសាអង់គ្លេស ២. PDF Drive: នៅក្នុងគេហទំព័រនេះ គឺមានសៀវភៅជាភាសាអង់គ្លេសច្រើន និងសុទ្ធតែជាប្រភេទសៀវភៅល្បីៗ សម្រាប់អ្នកអានបានទាំងចេះដឹង និងមិនគិតថ្លៃសូម្បីតែមួយរៀលឡើយ។ អាចចូលទៅទាញឥឡូវនេះបាន។ ៣. Free Ebooks វេបសាយមួយនេះនឹង អនុញ្ញាតឱ្យអ្នកចូលប្រើសៀវភៅអេឡិចត្រូនិចគ្រប់ប្រភេទ ដែលអ្នកអាចរកបាននៅក្នុងផ្នែកនីមួយៗ ដូចជា ការសិក្សា សៀវភៅសិក្សា សៀវភៅបុរាណ និងមានសៀវភៅផ្សេងៗទៀតផងដែរ៕ គួរជម្រាបថា សម្រាប់បងប្អូនដែលចេះភាសាចិន អង់គ្លេសខ្លះៗហើយ ហើយចង់ពង្រឹងភាសាបន្ថែមទៀតបងប្អូនត្រូវតែឧស្សាហ៍ស្តាប់ ឧស្សាហ៍អានទើបយើងអាចក្លាយជាមនុស្សខ្លាំងបានជាពិសេសនោះនៅពេលដែលទំនេរពីការសិក្សាអាចអានសៀវភៅតាមវេបសាយ ៣ខាងលើនេះបាន ព្រោះអានដោយឥតគិតថ្លៃហើយមានសៀវភៅល្អៗច្រើនផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T08:51:50.297Z", "category": "ចាប់ផ្តើមអាជីវកម្ម", "views": 1799, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កំណាត់ចុងក្រោយផ្លូវជាតិលេខ៥ សម្រេចការសាងសង់បាន ២៥ ភាគរយ និងគ្រោងបញ្ចប់នៅឆ្នាំ២០២៦	https://business-cambodia.com/articles/national-road-five-5	កំណាត់ចុងក្រោយ ផ្លូវជាតិលេខ៥ សិរីសោភ័ណ-ប៉ោយប៉ែត ខេត្តបន្ទាយមានជ័យដែលមានប្រវែងសរុប ៣៥,១៤គីឡូម៉ែត្រ សម្រចការសាងសង់បានចំនួន ២៩ ភាគរយហើយ គិតត្រឹមដើមខែកុម្ភៈ ឆ្នាំ២០២៥នេះ។ នេះបើតាមការបញ្ជាក់ពីក្រសួងសាធារណការ និងដឹកជញ្ជូននៅថ្ងៃទី៦ ខែកុម្ភៈ ឆ្នាំ២០២៥។     ផ្លូវជាតិលេខ ៥ កំណាត់ចុងក្រោយនេះ ត្រូវបានបើកការដ្ឋានសាងសង់នៅថ្ងៃទី ២២ ខែវិច្ឆិកា ឆ្នាំ២០២៣ ដោយគ្រោងចំណាយថវិកា ជាង ៥០ លានដុល្លារ ដែលជាថវិកាបដិភាគរបស់រដ្ឋាភិបាលកម្ពុជានិងជំនួយឥណទានរបស់រដ្ឋាភិបាលជប៉ុន។ ហើយគម្រោងនេះ ក៏គ្រោងនឹងបញ្ចប់ក្នុងអំឡុងឆ្នាំ២០២៦ ខាងមុខនេះផងដែរ។   ជាមួយគ្នានេះ ក្រសួងសាធារណការ និងដឹកជញ្ជូន ក៏បានអំពាវនាវដល់អ្នកប្រើប្រាស់កំណាត់ផ្លូវជាតិលេខ៥(សិរីសោភ័ណ-ប៉ោយប៉ែត) មេត្តាប្រុងប្រយ័ត្នខ្ពស់ ដោយត្រូវបើកបរក្នុងល្បឿនមួយអាចគ្រប់គ្រងបាន ដើម្បីធានាសុវត្ថិភាពខ្លួនឯង និងអ្នកដទៃ និងបើកបរក្នុងល្បឿនសមល្មមកាត់បន្ថយការហុយធូលីលើបងប្អូនប្រជាពលរដ្ឋនៅតាមដងផ្លូវ។   គួរជម្រាបថា ផ្លូវជាតិលេខ៥ កំណាត់ចុងក្រោយនេះ ត្រូវបានសាងសង់យឺតជាងកំណត់ផ្លូវផ្សេងទៀត គឺដោយសារតែបានធ្វើការដេញថ្លៃក្រោយគេ ហើយក៏ចាប់ផ្ដើមសាងសង់ក្រោយគេផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T08:51:25.006Z", "category": "អចលនទ្រព្យ", "views": 25, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដក-ដាក់ប្រចាំថ្ងៃបាន! នេះជាធនាគារធំៗ៩ក្នុងស្រុក ហ៊ានឲ្យការប្រាក់សន្សំខ្ពស់បំផុត អាចដាក់-ដកប្រាក់ប្រចាំថ្ងៃបាន	https://business-cambodia.com/articles/nine-banks-offer-the-highest-interest-rate	គណនីធនាគារដែលបងប្អូនកំពុងប្រើប្រាស់រាល់ថ្ងៃជាទូទៅគេហៅថាគណនីសន្សំសំចៃឬគណនីបញ្ញើសំចៃ។ ប្រភេទគណនីនេះបើទោះបីជាអ្នកធ្វើប្រតិបត្តិការដកដាក់លុយប្រចាំថ្ងៃក៏អ្នកទទួលបានការប្រាក់ដែរ។ ខាងក្រោមនេះគឺជាធនាគារធំៗចំនួន៩ដែលផ្ដល់ការសន្សំខ្ពស់បំផុតហើយអ្នកអាចដកដាក់លុយជាប្រចាំបាន។   ១. ធនាគារវីង គណនីសន្សំរបស់ធនាគារវីងផ្ដល់ការប្រាក់៣%ក្នុងមួយឆ្នាំ ហើយបងប្អូន អាចធ្វើប្រតិបត្តិការប្រចាំថ្ងៃកាន់តែងាយស្រួលដូចជា ដក-ដាក់ប្រាក់, ទូទាត់, ផ្ទេរប្រចាំថ្ងៃតាមតម្រូវការរួមទាំងអាចធ្វើប្រតិបត្តិការជាមួយធនាគារ វីង សាខាធនាគារវីងទូទាំងប្រទេស ឬតាមរយៈកម្មវិធីទូរស័ព្ទរបស់ធនាគារ វីងបានទៀតផង។   ២. ធនាគារ Woori Bank គណនីរបស់ធនាគារ Woori ដែលអាចធ្វើប្រតិបត្តិការជាប្រចាំបានមានឈ្មោះថាគណនីរហ័សដែលផ្ដល់ការប្រាក់៣%ក្នុងមួយឆ្នាំ។   ៣. ធនាគារ អេស៊ីលីដា គណនីបញ្ញសំចៃរបស់ធនាគារ អេស៊ីលីដាផ្ដល់ការប្រាក់ចំនួន២%ក្នុងមួយឆ្នាំ។ មិនតម្រូវប្រាក់តម្កល់ដំបូង មិនតម្រូវសមតុល្យអប្បរមាហើយក៏មិនគិតថ្លៃសេវាបើកឬបិទគណនីឡើយ។   ៤. គ្រឹះស្ថានមីក្រូហិរញ្ញវត្ថុLOLC  គណនីបញ្ញើសំចៃរបស់គ្រឹះស្ថានមីក្រូហិញ្ញវត្ថុLOLC អតិថិជនអាចដកដាក់ប្រាក់បានគ្រប់ពេលវេលាដោយមិនកំណត់ចំនួនទឹកលុយហើយផ្ដល់ការប្រាក់ចំនួន៣%ក្នុងមួយឆ្នាំ។   ៥. ធនាគារហត្ថា           គណនីសន្សំសំចៃរបស់ធនាគារ ហត្ថាផ្ដល់ជូនអតិថិជននូវភាពបត់បែនក្នុងការសន្សំប្រាក់និងប្រតិបត្តិការប្រចាំថ្ងៃបាន។ គណនីនេះធនាគារ ហេត្ថាផ្ដល់ការប្រាក់រហូតដល់៣.២៥%សម្រាប់គណនីដែលសមតុល្យ៥ពាន់ដុល្លារឡើង។   ៦.  ធនាគារឈីហ្វ គណនីបញ្ញើសំចៃរបស់ធនាគារឈីហ្វផ្ដល់ការប្រាក់ចំនួន២%ក្នុងមួយឆ្នាំសម្រាប់ប្រាក់រៀល ហើយជាប្រាក់ដុល្លារផ្ដល់ការប្រាក់១.៧៥%ផងដរ។   ៧. គ្រឹះស្ថានមីក្រូហិរញ្ញវត្ថុ AMK  គណនីងាយស្រួលរបស់គ្រឹះស្ថានមីក្រូហិរញ្ញវត្ថុAMK អាចបត់បែនបានក្នុងការដាក់-ដកប្រាក់ បាននៅពេលដែលមានតម្រូវការសាច់ប្រាក់ និងទទួលបានអត្រាការប្រាក់កាន់តែខ្ពស់ហើយផ្តល់ការប្រាក់៣.២៥%សម្រាប់សមតុល្យក្នុងគណនីចាប់ពី៥ពាន់ដុល្លារឡើង។   ៨. ធនាគារ DGB គណនីសន្សំរបស់ធនាគារ DGB មួយនេះមានឈ្មោះថាគណនីសន្សំប្រាក់សម្រាប់ក្ដីស្រមៃដែលផ្ដល់ការប្រាក់រហូតដល់ទៅ៣%ក្នុងមួយឆ្នាំហើយលោកអ្នកអាចដកដាក់ប្រាក់បានយ៉ាងងាយស្រួល។   ៩. ធនាគារ SBI Ly Hour  គណនីសន្សំរបស់ធនាគារ SBI Ly Hour ផ្ដល់ការប្រាក់ចំនួន២.៥០%សម្រាប់ប្រាក់ដុល្លារនិងជាប្រាក់រៀលផ្ដល់ការប្រាក់ចំនួន៣%។    គួរបញ្ជាក់ផងដែរគណនីសន្សំដែលដក-ដាក់ប្រាក់បានជាប្រចាំហើយនៅតែទទួលបានការប្រាក់ខ្ពស់នេះគឺមានលក្ខខណ្ឌខុសៗពីធនាគារមួយទៅធនាគារមួយ។ ជាក់ស្ដែងធនាគារខ្លះតម្រូវឲ្យអ្នកមានសមតុល្យសាច់ប្រាក់ក្នុងគណនីចាប់ពី៥ពាន់ដុល្លារទើបអ្នកអាចទទួលបានការប្រាក់ខ្ពស់៣%ក្នុងមួយឆ្នាំ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T07:28:02.207Z", "category": "ហិរញ្ញវត្ថុ", "views": 1012, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មេរោ.គ១កំពុងរាលដាលនៅជប៉ុន ១ថ្ងៃឆ្លងជាង៦ម៉ឺ.នករណី ខណៈអ្នកជំនាញណែនាំអ្នកទេសចរ ឱ្យចាក់វ៉ាក់សាំង	https://business-cambodia.com/articles/japan-virus-seasonal-flu	ជប៉ុនកំពុងផ្ទុះមេរោគគ្រុនផ្តាសាយធំ ៩.៥ លានករណី ក្នុងរយៈពេល១៤៤ថ្ងៃកន្លងមក រាប់ចាប់ខែធ្នូ ឆ្នាំ២០២៤ ដោយការរាតត្បាតមានក្នុងតំបន់ ដែលមានប្រជាជនច្រើន មានចរាចរណ៍ទេសចរណ៍ខ្ពស់ រួមមានទីក្រុងតូក្យូ ហុកកៃដូ អូសាកា និងហ្វូគូអូកា។   តាមប្រភពពី The Nation បានឱ្យដឹងថា ជំងឺគ្រុនផ្តាសាយធំនៅក្នុងប្រទេសជប៉ុន ជាមធ្យមមានអ្នកឆ្លងថ្មីចំនួន៦ម៉ឺនករណីក្នុងមួយថ្ងៃ ខណៈគ្រូពេទ្យប្រទេសថៃលោកវេជ្ជបណ្ឌិត Jade Boonyawongwiroj បានណែនាំអ្នកទេសចរថៃឱ្យផ្អាកការធ្វើដំណើរ ឬបើចាំក្នុងការធ្វើដំណើរគួប្បីចាក់វ៉ាក់សាំង។   ក្នុងនោះលោកវេជ្ជបណ្ឌិតបានសម្គាល់ថាករណីភាគច្រើនត្រូវបានបង្កឡើងដោយវីរុសគ្រុនផ្តាសាយប្រភេទ B ។   បើតាមក្រសួងសុខាភិបាលប្រទេសជប៉ុនបានកំណត់ថាមេរោគគ្រុនផ្តាសាយធំដែលកើតឡើង តាមរដូវកាលអាកាសធាតុនេះ គឺជាការផ្ទុះធំជាងគេមួយក្នុងរយៈពេល២៥ឆ្នាំកន្លងមកចាប់តាំងពីឆ្នាំ១៩៩៩ តែកំណើននៃគ្រុនផ្តាសាយលើកនេះ គឺជាប្រភេទ A ច្រើនជាងប្រភេទB ដែលជាប្រភេទងាយចម្លង។   ក្រសួងបន្តថាខ្លួននៅតែបន្តតាមដានស្ថានការណ៍យ៉ាងដិតដល់ទាំងក្នុងប្រទេសនិងក្រៅប្រទេស ដើម្បីផ្តល់ការណែនាំទិសដៅដល់អាជ្ញាធរមូលដ្ឋាននិងស្ថាប័ននានា ក្នុងគោលបំណងចាត់វិធានការទាន់ពេលវេលានិងសមស្រប រួមទាំងការធានាការផ្សព្វផ្សាយព័ត៌មានត្រឹមត្រូវ ដើម្បីទប់ស្កាត់ការភិតភ័យដល់សាធារណជន។   ទន្ទឹមនឹងនេះដែរអង្គការសុខភាពពិភពលោក (WHO) នៅថ្ងៃទី៧ ខែកុម្ភៈ ក៏បានចេញសេចក្តីព្រមានអំពីការកើនឡើងយ៉ាងខ្លាំងនៃជំងឺផ្លូវដង្ហើមតាមរដូវកាលនៅទូទាំងបណ្តាប្រទេសនាអឌ្ឍគោលខាងជើង និងសន្មតថាជាភ្នាក់ងារបង្ករោគផ្សេងៗក្នុងផ្លូវដង្ហើម រួមទាំងវីរុសគ្រុនផ្តាសាយតាមរដូវ RSV HMPV និងជំងឺ Mycoplasma Pneumoniae៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T04:37:23.988Z", "category": "ភាពជាអ្នកដឹកនាំ", "views": 4901, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជិតដល់ថ្ងៃហើយ! នេះជាថ្ងៃដែលលោក Donald Trump បញ្ជាឱ្យបិទទីភ្នាក់ងារផ្ដល់ជំនួយអាមេរិក USAID	https://business-cambodia.com/articles/date-closed-usaid	កាលពីថ្មីៗនេះ លោក Elon Musk ធ្លាប់បាននិយាយថា នាពេលនេះលោកជាមួយនិងប្រធានាធិបតិអាមេរិកលោក Donald Trump បានកំពុងតែដុតដៃដុតជើងទៅលើការងារបិទទីភ្នាក់ងារផ្ដល់ជំនួយអាមេរិកដែលហៅកាត់ថា USAID។   ជាមួយគ្នានោះដែរ បើយោងតាមការចុះផ្សាយដោយសារព័ត៌មាន CNN បានឱ្យដឹង ទីភ្នាក់ងារផ្ដល់ជំនួយអាមេរិក (USAID) នឹងត្រូវបិទនៅថ្ងៃសុក្រសប្តាហ៍នេះ ខណៈបុគ្គលិកនៅជុំវិញពិភពលោកនឹងត្រូវបានដាក់ឱ្យឈប់សម្រាកចាប់ពីថ្ងៃសុក្រដូចគ្នា ហើយបុគ្គលិកដែលកំពុងតែនៅក្រៅប្រទេសទាំងអស់ក៏នឹងឱ្យត្រឡប់ទៅសហរដ្ឋអាមេរិកវិញផងដែរ។ ប្រភពដដែលបានបន្តឱ្យដឹងទៀតថា នៅពេលដែលអាមេរិកសម្រេចបិទទីភ្នាក់ងារផ្ដល់ជំនួយអាមេរិក USAID ប្រទេសដែលរងគ្រោះខ្លាំងជាងគេនោះគឺប្រទេសហៃទី ខណៈដែលពេលនេះអាមេរិកបានបង្កកជំនួយទៅដល់ប្រទេសនេះហើយ។ មិនតែប៉ុណ្ណោះ មានមនុស្សជាច្រើនបាននិយាយថាការបិទទីភ្នាក់ងារនេះនឹងមានផលប៉ះពាល់យ៉ាងធ្ងន់ធ្ងរដល់ប្រជាជនដែលងាយរងគ្រោះនៅទូទាំងពិភពលោក។ គួរជម្រាបថា ភ្នាក់ងារជំនួយអាមេរិក USAID គឺជាជំនួយធំបំផុតរបស់ពិភពលោកដែលតែងតែជួយទៅដល់ប្រទេសនានា តាមរយៈការកាត់បន្ថយភាពក្រីក្រ ជំងឺ និងវិបត្តិផ្សេងៗផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T03:41:56.886Z", "category": "ចាប់ផ្តើមអាជីវកម្ម", "views": 666, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ថាប័នពិភពលោកចំនួន៣ ដែលសហរដ្ឋអាមេរិកត្រៀម ដកខ្លួនចេញពីសមាជិកនិងផ្តាច់ជំនួយផ្សេងៗ	https://business-cambodia.com/articles/us-gov-cut-down-the-membership-and-off-aid	ក្រោយឡើងកាន់តំណែងជាប្រធានាធិបតីរបស់លោក Donald Trump រដ្ឋាភិបាលអាមេរិកបានប្រកាសដកខ្លួនចេញនិងផ្តាច់ជំនួយផ្សេងៗចេញពីអង្គការអន្តរជាតិធំៗចំនួន៣ ដែលធ្លាប់ជាតួឯកមនុស្សធម៌សម្រាប់សកលនាពេលកន្លងមក ដោយស្ថាប័នពិភពលោកចំនួន៣នោះរួមមាន៖     ១. ទីភ្នាក់ងារជំនួយអាមេរិក (USAID)៖ ប្រធានាធិបតី Trump សម្រេចផ្អាកប្រតិបត្តិការជំនួយ អន្តរជាតិស្ទើរតែទាំងអស់សម្រាប់រយៈពេល ៩០ថ្ងៃដើម្បីពិនិត្យប្រសិទ្ធិភាពឡើងវិញ ស្របពេលដែលទីភ្នាក់ងារជំនួយដ៏ធំ USAID កំពុងស្ថិតនៅក្នុងពិចារណារំលាយស្ថាប័នចោល យ៉ាងយូរក្នុងខែកុម្ភៈនេះ ក្រោមហេតុផលមិនចំណេញដល់ប្រយោជន៍ជាតិអាមេរិក។    យោងតាមទិន្នន័យរបស់រដ្ឋាភិបាល សហរដ្ឋអាមេរិកបានចំណាយប្រាក់ចំនួន ៦៨ពាន់លានដុល្លារ លើជំនួយអន្តរជាតិក្នុងឆ្នាំ ២០២៣។ ទីភ្នាក់ងារសហរដ្ឋអាមេរិកសម្រាប់ការអភិវឌ្ឍន៍អន្តរជាតិ (USAID) ត្រូវបានបង្កើតឡើងនៅដើមទសវត្សរ៍ឆ្នាំ ១៩៦០ ដើម្បីគ្រប់គ្រងកម្មវិធីជំនួយមនុស្សធម៌ក្នុងពិភពលោកក្រោមរដ្ឋាភិបាលអាមេរិក។   ថវិកាជាច្រើនរបស់ USAID ត្រូវបានចំណាយលើកម្មវិធីសុខភាព ដូចជាការផ្តល់វ៉ាក់សាំងការពារជំងឺស្វិតដៃជើង ជួយបញ្ឈប់ការរីករាលដាលនៃមេរោគដែលមានសក្តានុពលក្នុងការបង្កឱ្យមានជំងឺរាតត្បាតនិងការអប់រំជាដើម។     ២. ក្រុមប្រឹក្សាសិទ្ធិមនុស្សរបស់អង្គការសហប្រជាជាតិ (UNHRC)៖ ប្រធានាធិបតីលោក Donald Trump បានប្រកាសកាលពីថ្ងៃទី០៤ ខែកុម្ភៈថា សហរដ្ឋអាមេរិកនឹងដកខ្លួនចេញពីស្ថាប័នសិទ្ធិមនុស្សកំពូល នៃអង្គការសហប្រជាជាតិ ហើយនឹងមិនបន្តផ្តល់មូលនិធិសម្រាប់ទីភ្នាក់ងារអង្គការសហប្រជាជាតិជួយជនភៀសខ្លួនប៉ាឡេស្ទីនឡើយ ក្រោមហេតុផលផ្ទុយនឹងផលប្រយោជន៍របស់សហរដ្ឋអាមេរិក។   អង្គការសិទ្ធិមនុស្ស UNRWA ត្រូវបានបង្កើតឡើងដោយមហាសន្និបាតអង្គការសហប្រជាជាតិក្នុងឆ្នាំ ១៩៤៩ ដោយអង្គការនេះបានផ្តល់ជំនួយ ការអប់រំ ការថែទាំសុខភាព និងសេវាកម្មផ្សេងទៀតដល់ប្រជាជនប៉ាឡេស្ទីនប្រហែល ២.៥លាននាក់នៅហ្គាហ្សា ប្រជាជនក្នុងប្រទេសស៊ីរី ហ្ស៊កដានី និងលីបង់។   ក្រៅពីបទបញ្ជាប្រតិបត្តិរបស់ Trump អំពីការដកខ្លួនពីអង្គការសិទ្ធិមនុស្ស រដ្ឋាភិបាលអាមេរិកក៏បន្តអំពាវនាវឱ្យមានការពិនិត្យឡើងវិញអំពីការត្រួតពិនិត្យ អង្គការអប់រំ វិទ្យាសាស្ត្រ និងវប្បធម៌ដែលមានមូលដ្ឋាននៅទីក្រុងប៉ារីស ដែលត្រូវបានគេស្គាល់ថាជាអង្គការយូណេស្កូ (UNESCO) ផងដែរ។       ៣. អង្គការសុខភាពពិភពលោក (WHO)៖ កាលពីថ្ងៃទី២០ ខែមករា លោក Donald Trump បានប្រកាសអំពីការដកសហរដ្ឋអាមេរិក ចេញពីភាពជាសមាជិកនិងផ្តាច់ជំនួយផ្សេង ក្រោមហេតុផលខាតថវិកាជាតិ និងភាពមិនច្បាស់លាស់របស់ WHO ក្នុងការទប់ស្កាត់ជំងឺរាតត្បាតនាពេលកន្លងមក។ ខណៈការលុបឈ្មោះចេញពីសមាជិកនេះនឹងចូលជាធរមាននៅខែមករា ឆ្នាំ២០២៦។   WHO គឺជាផ្នែកមួយនៃអង្គការសហប្រជាជាតិ មានភារកិច្ចរៀបចំ និងប្រយុទ្ធប្រឆាំងនឹងភាពអាសន្នផ្នែកសុខភាពរបស់ពិភពលោក។ ចាប់តាំងពីការបង្កើតWHO ក្រោយសង្គ្រាមលោកលើកទី២ សហរដ្ឋអាមេរិកបានជះឥទ្ធិពលយ៉ាងខ្លាំងនិងផ្តល់ជំនួយច្រើនជាងគេលើបណ្តាប្រទេសជាសមាជិក ចាប់តាំងពីពេលចូលជាសមាជិកនៅឆ្នាំ១៩៤៨៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-06T02:33:55.638Z", "category": "ភាពជាអ្នកដឹកនាំ", "views": 523, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហាងឆេងមាសប្រែប្រែខ្លាំង! បើបានទិញមាសនៅតម្លៃ២២១ដុល្លារក្នុង១ជី តើពេលនេះអ្នកចំណេ.ញបានប៉ុន្មាន?	https://business-cambodia.com/articles/how-much-you-make-profit-from-gold-buying	នៅថ្ងៃនេះហាងឆេងមាសលើទីផ្សារអន្តរជាតិបន្តឡើងថ្លៃជាង២២ដុល្លារដោយឡើងដល់២,៨៦៥ដុល្លារក្នុងមួយអោន( ស្មើនឹង៣៤៥១ដុល្លារក្នុងមួយតម្លឹង)។ ចំណែកហាងឆេងមាសក្នុស្រុកយើងវិញក៏បន្តឡើងដូចគ្នា ឡើងដល់៣៣៨ដុល្លារក្នុងមួយជី។    នៅប៉ុន្មានសប្ដាហ៍ចុងក្រោយនេះបន្ទាប់ពីលោក Donald Trump ឡើងកាន់តំណែងជាប្រធានាទី៤៧របស់អាមេរិកជាផ្លូវការ យើងសង្កេតឃើញថាហាងឆេងមាសបានចាប់ផ្ដើមហក់ឡើងជាបន្តបន្ទាប់។   មានហេតុផលមួយចំនួនដែលធ្វើឲ្យហាងឆេងមាសលើទីផ្សារអន្តរជាតិកាន់តែឡើង។ កត្តាទីមួយដែលធ្វើឲ្យមាសឡើងថ្លៃគឺដោយសារតែការព្រួយបារម្ភនៃការកើនឡើងអតិផរណា។ ជាក់ស្ដែងលោកត្រាំព្រមានយកពន្ធនាំចូលពីចិននិងកាណាដាធ្វើឲ្យមានការព្រួយបារម្ភថាអតិផរណានឹងកាន់តែកើនឡើង។ មាសតែងតឡើងថ្លៃនៅពេលមានវិបត្តិអតិផរណាដូច្នេះក្ដីបារម្ភនេះបានរុញតម្លៃមាសឲ្យឡើងលើស។   ក្រៅពីក្ដីបារម្ភនៃការកើនឡើងអតិផរណា មានបញ្ហាមួយទៀតដែលរុញតម្លៃមាសឲ្យឡើងថ្លៃនោះគឺការព្រួយបារម្ភពីសង្រ្គាមពាណិជ្ជកម្មកើតឡើង។ កាលពីថ្ងៃអង្គារ៍នេះក្រោយពីត្រាំព្រមានយកពន្ធចូលពីចិន ដូច្នេះហើយចិនក៏ព្រមានវិញថានឹងយកពន្ធនាំចូលពីអាមេរិកវិញ។   ប្រសិនបើអ្នកបានទិញមាសនៅតម្លៃ២២១ក្នុងមួយជីដែលជាតម្លៃធ្លាក់ទាបបំផុតចុងក្រោយ តើពេលនេះអ្នកចំណេញបានប៉ុន្មានហើយ? ដូចបានបញ្ជាក់ខាងលើរួចហើយថាគិតត្រឹមថ្ងៃនេះហាងឆេងមាសឡើងដល់៣៣៨ដុល្លារក្នុងមួយជី ដូច្នេះបើអ្នកបានទិញនៅតម្លៃ២២១ដុល្លារ នោះពេលនេះអ្នកចំណេញបាន១០៧ដុល្លារក្នុងមួយជី។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T09:56:34.540Z", "category": "ហិរញ្ញវត្ថុ", "views": 284, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រសួងមហាផ្ទៃ ប្រកាសជ្រើសរើសមន្ត្រីនគរបាលជាតិ ៦០ រូប ឱ្យចូលបម្រើការងារនៅអធិការដ្ឋាននគរបាលក្រុងកំពង់សោម	https://business-cambodia.com/articles/police-selection-exam	រាជរដ្ឋាភិបាលនៃព្រះរាជាណាចក្រកម្ពុជាបានអនុញ្ញាតឱ្យក្រសួងមហាផ្ទៃ ជ្រើសរើសក្របខ័ណ្ឌមន្ត្រីនគរបាលជាតិ ចំនួន ៦០កន្លែង ឱ្យចូលបម្រើការងារនៅអធិការដ្ឋាននគរបាលក្រុងកំពង់សោម នៃស្នងការដ្ឋាននគរបាលខេត្តព្រះសីហនុ។ យោងតាមសេចក្ដីជូនដំណឹងរបស់ក្រសួងមហាផ្ទៃ ចុះថ្ងៃទី៤ ខែកុម្ភៈ ឆ្នាំ២០២៥ សម្រាប់លក្ខខណ្ឌជ្រើសរើស កាលបរិច្ឆេទទទួលពាក្យ និងវិញ្ញាសាប្រឡង មានដូចខាងក្រោម៖   ក- អំពីលក្ខខណ្ឌនៃការជ្រើសរើស   – បេក្ខជនទាំងពីរភេទ ត្រូវមានសញ្ជាតិខ្មែរ – មានទីលំនៅអចិន្ត្រៃយ៍ច្បាស់លាស់នៅភូមិសាស្ត្រក្នុងខេត្តព្រះសីហនុ – មានជីវប្រវត្តិច្បាស់លាស់ មានកិរិយាមារយាទល្អ និងពុំធ្លាប់មានពិរុទ្ធភាពកន្លងមក – សុខភាពល្អនិងមាំមួន កាយសម្បទាគ្រប់គ្រាន់ និងឆ្លងកាត់ការត្រួតពិនិត្យកាយសម្បទាមុននឹង ផ្តល់ពាក្យសុំប្រឡង (ពិនិត្យអវយវៈ ការនិយាយស្តី ការស្តាប់ ការមើល ដំណើរ ស្លាកស្នាម សាក់លើដងខ្លួន និងតេស្តរកសារធាតុញៀន) – បុរសមានកម្ពស់ ១,៧០ម៉ែត្រឡើង នារីមានកម្ពស់១,៦៥ម៉ែត្រឡើង និងមានទម្ងន់សមាមាត្រនឹងកម្ពស់ – មានសញ្ញាបត្រមធ្យមសិក្សាទុតិយភូមិ ឬសញ្ញាបត្រដែលមានតម្លៃស្មើ មានអាយុចាប់ពី១៨ឆ្នាំ ដល់២៥ឆ្នាំ គិតត្រឹមថ្ងៃប្រឡង ឬមានសញ្ញាបត្របរិញ្ញាបត្រ ឬសញ្ញាបត្រដែលមានតម្លៃស្មើឡើង មានអាយុយ៉ាងច្រើនត្រឹម ៣០ឆ្នាំ គិតត្រឹមថ្ងៃប្រឡង។   ខ- កាលបរិច្ឆេទផ្តល់ពាក្យ ទទួលពាក្យ និងទីកន្លែង   – ផ្តល់ពាក្យ ចាប់ពីថ្ងៃទី ១០ ដល់ថ្ងៃទី ១៥ ខែកុម្ភៈ ឆ្នាំ ២០២៥ – ទទួលពាក្យ ចាប់ពីថ្ងៃទី ២៤ ដល់ថ្ងៃទី ២៨ ខែកុម្ភៈ ឆ្នាំ ២០២៥ វេលាម៉ោង ១៧:០០នាទី – ទីកន្លែងផ្តល់និងទទួលពាក្យ នៅស្នងការដ្ឋាននគរបាលខេត្តព្រះសីហនុ។   គ- អំពីវិញ្ញាសាប្រឡង   ១- ចំណេះដឹងទូទៅ ២- ចំណេះដឹងទូទៅទាក់ទងនឹងកិច្ចការនគរបាល។   ឃ- អំពីឯកសារដែលត្រូវភ្ជាប់មកជាមួយ   នៅពេលបេក្ខជនម្នាក់ៗ មកទទួលពាក្យប្រឡងប្រជែងឱ្យចូលបម្រើការងារនៅអធិការដ្ឋាននគរបាល ក្រុងកំពង់សោមនៃស្នងការដ្ឋាននគរបាលខេត្តព្រះសីហនុ ត្រូវភ្ជាប់មកជាមួយនូវឯកសារដូចខាងក្រោម៖   – សញ្ញាបត្រឬលិខិតបញ្ជាក់ការសិក្សា (ច្បាប់ដើម) ១ច្បាប់ – សេចក្តីចម្លងសំបុត្រកំណើតឬសេចក្តីចម្លងសំបុត្របញ្ជាក់កំណើត (ច្បាប់ដើម) ១ច្បាប់ – អត្តសញ្ញាណប័ណ្ណសញ្ជាតិខ្មែរ (ច្បាប់ដើម) ១ច្បាប់ – សៀវភៅស្នាក់នៅនិង/ឬសៀវភៅគ្រួសារ (ច្បាប់ដើម) ១ច្បាប់ – លិខិតថ្កោលទោស (ពេលមកដាក់ពាក្យ) ១ច្បាប់៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T09:55:15.436Z", "category": "ព័ត៌មានថ្មីៗ", "views": 1950, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនរបស់ត្រកូលមហាសេដ្ឋី១នេះ ជាអ្នកផលិតថ្នាំមូសលក់ អាចកើបលុ.យរាប់លាន$ ក្នុង១ឆ្នាំៗ	https://business-cambodia.com/articles/sc-jonhson-company-and-product	យោងតាមការស្រាវជ្រាវទីផ្សាររបស់ Market&Market បានឱ្យដឹងថា ទីផ្សារនៃផលិតថ្នាំកម្ចាត់មូសជាសកលមានតម្លៃប្រហែល៦.៩ ពាន់លានដុល្លារក្នុងឆ្នាំ២០២១ ហើយត្រូវបានគេព្យាករណ៍ថានឹងឈានដល់ ៩ពាន់លានដុល្លារនៅឆ្នាំ២០២៦ កើនឡើងក្នុងអត្រាប្រចាំឆ្នាំ ៥.៦%។   ក្នុងចំណោមទីផ្សារនោះក្រុមហ៊ុន SC Johnson គឺជាក្រុមហ៊ុនដ៏ល្បីមួយឈរជើងជាង១៣៩ឆ្នាំ ដែលដឹកនាំដោយលោក Herbert Fisk Johnson III នាយកប្រតិបត្តិក្នុងសាជីវកម្មចម្រុះនៃត្រកូលមហាសេដ្ឋីអាមេរិក Johnson ដែលជាអ្នកផលិតនិងចែកចាយធំបំផុត នូវផលិតផលសារធាតុគីមីសម្រាប់ប្រើប្រាស់ផ្សេងៗដូចជាថ្នាំមូសជាដើម។     ដោយផលិតប្រភេទផលិតផលដូចជាថ្នាំបាញ់ ថ្នាំចំហាយទឹក ក្រែម ប្រេង កម្រាលនិងផលិតអគ្គិសនីការពារមូស ពីសារធាតុផ្សំគីមីនិងរុក្ខជាតិផ្សេងៗ ផលិតផលរបស់ក្រុមហ៊ុននេះបានដាក់លក់តាមផ្សារទំនើបនានា ពាណិជ្ជកម្មអេឡិចត្រូនិក និងចែកចាយទៅ៣៥ប្រទេស ជុំវិញពិភពលោករួមទាំងកម្ពុជាផងដែរ។     ម៉ាក់យីហោផលិតផលល្បីៗរបស់ក្រុមហ៊ុននេះរួមមាន៖ ថ្នាំបាញ់មូស Raid , ឡេលាបកម្ចាត់មូស OFF, ផលិតផលបំភាយក្លិន Glade, ទឹកលាងបង្គន់ Duck និងទឹកជូតការ៉ូ កញ្ជក់ Mr Muscle ជាដើម។     មានមូលដ្ឋាននៅទីក្រុង Racine រដ្ឋ Wisconsin ក្រុមហ៊ុន SC Johnson មិនបង្ហាញជាសាធារណៈនូវតួលេខប្រាក់ចំណូលជាក់លាក់ សម្រាប់ខ្សែផលិតផលនីមួយៗនោះទេ ប៉ុន្តែប្រាក់ចំណូលជាសាធារណៈនៃផលិតផល ក្រុមហ៊ុនបានប្រកាសថាមានចំនួន១០ពាន់លានដុល្លារប្រចាំឆ្នាំបានមកពីការលក់។   សូមជម្រាបថាត្រកូលគ្រួសារមហាសេដ្ឋី Jonhson ដែលជាម្ចាស់សាជីវកម្មក្រុមហ៊ុន SC Johnson នេះគឺជាអ្នកមានកំពូលនៅអាមេរិក ស្ថិតនៅលំដាប់មហាសេដ្ឋីទី៧ ។   បើតាមការឱ្យដឹងពី Forbes គ្រួសារនេះមានទ្រព្យសម្បត្តិសរុប៣៨.៥ពាន់លានដុល្លារនៅឆ្នាំ២០២៤ បានមកពីប្រភពចំណូលលើការរកស៊ីធ្វើពាណិជ្ជកម្ម ផលិតនិងចែកចាយសម្ភារៈក្នុងវិស័យឧស្សាហកម្មផលិតផលក្នុងផ្ទះ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T09:35:55.276Z", "category": "ភាពជាអ្នកដឹកនាំ", "views": 310, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុន Crestar Education បានបើកដំណើការសាលា K-12 ដំបូងគេបង្អស់នៅក្នុងរាជធានីភ្នំពេញ	https://business-cambodia.com/articles/crestar-education	សាលាអន្តរជាតិ ហ្គ្រេញកម្ពុជា (TGIS) ដែលស្ថិតនៅក្រោមក្រុមហ៊ុន Crestar Education Group (CEG) មានមូល ដ្ឋានស្ថិតនៅប្រទេសសិង្ហបុរី បានបើកដំណើការជាផ្លូវការសាលា K-12 សាខាដំបូងនៅខណ្ឌទួលគោក នៃរាជធានីភ្នំពេញ ក្នុងព្រះរាជាណាចក្រកម្ពុជា ដែលប្រព្រឹត្តទៅនាថ្ងៃសៅរ៍ ទី១៤ ខែធ្នូ ឆ្នាំ២០២៤ ជាមួយនឹងសាលាអន្តរជាតិ Kinderland ជាសាខាទីពីរផងដែរ។     ឯកឧត្តមបណ្ឌិតសភាចារ្យ ហង់ជួន ណារ៉ុន ឧបនាយករដ្ឋមន្ត្រី និងរដ្ឋមន្ត្រីក្រសួងអប់រំ យុវជន និងកីឡាបានអញ្ជើញចូលរួមជាគណៈអធិបតី ក្នុងពិធីសម្ពោធជាផ្លូវការនេះ ដោយមានការចូលរួមពីឥស្សរជនល្បីៗ រួមមាន ព្រះអង្គម្ចាស់ក្សត្រី នរោត្តម រតនា ទេវី លោកស្រី Bernice Seow លេខាទី២ (ផ្នែកនយោបាយ) នៃស្ថានទូតសិង្ហបុរី ឯកឧត្តម ជា ជាតិ អនុលេខាធិការ ក្រសួងអប់រំ យុវជន និងកីឡា។ បរិវេណសាលារៀនត្រូវបានបំពាក់ដោយសម្ភារៈបរិក្ខារជាច្រើនរួមមាន៖ មជ្ឈមណ្ឌលបច្ចេកវិទ្យា មន្ទីរពិសោធន៍វិទ្យាសាស្ត្រ និងកន្លែងហាត់កីឡាក្នុងបរិវេណសាលា ហើយអាចផ្ទុកសិស្សបានរហូតដល់ 700 នាក់។ព្រឹត្តិការណ៍នេះក៏មានការចុះហត្ថលេខាលើអនុស្សរណៈនៃការយោគយល់គ្នា (MOU) ចំនួនពីរជាមួយនឹងវិទ្យាស្ថានអប់រំដែលមានមូលដ្ឋានស្ថិតនៅប្រទេសសិង្ហបុរីដ៏ល្បីល្បាញគឺវិទ្យាស្ថានគ្រប់គ្រងសិង្ហបុរី (SIM) និងវិទ្យាស្ថានអន្តរជាតិ KLC ផងដែរ ។ ភាពជាដៃគូជាមួយ SIM នឹងផ្តល់ឱ្យសិស្សនូវជម្រើសបន្ថែមទៅក្នុងកម្មវិធីថ្នាក់មូលដ្ធាន និងសញ្ញាប័ត្រផ្នែកគ្រប់គ្រង និងពាណិជ្ជកម្មជាមួយសាកលវិទ្យាល័យជាដៃគូរបស់ SIM បន្ទាប់ពីពួកគេបានបញ្ចប់ការសិក្សាកម្រិតថ្នាក់ទី10 ។ លើសពីនេះ សាលាអន្តរជាតិ ហ្គ្រេញកម្ពុជាTGIS នឹងក្លាយជាដៃគូតែមួយគត់នៅក្នុងប្រទេសកម្ពុជា ដែលអាចផ្តល់ជូននូវកម្មវិធីបណ្តុះបណ្តាលគ្រូសំរាប់កុមារតូចៗជាភាសាចិនអន្តរជាតិរបស់ វិទ្យាស្ថានអន្តរជាតិ KLC ។ នៅក្នុងសុន្ទរកថារបស់ឯកឧត្តមបណ្ឌិតសភាចារ្យ ហង់ជួន ណារ៉ុន គាត់បានកោតសរសើរចំពោះក្រុមហ៊ុន CEG សម្រាប់ការវិនិយោគនៅកម្ពុជា និងទំនុកចិត្តរបស់ក្រុមហ៊ុននៅក្នុងប្រទេស។ លោកមានប្រសាសន៏ថា សាលាថ្មីនេះបានបង្កើនឱកាសដល់កុមារកម្ពុជាក្នុងការទទួលបានការអប់រំកម្រិត  ស្តង់ដារអន្តរជាតិប្រកបដោយគុណភាពខ្ពស់។ ឯកឧត្តមឧបនាយករដ្ឋមន្ត្រីបានលើកឡើងពីការខិតខំប្រឹងប្រែងរបស់រាជរដ្ឋាភិបាលក្នុងការធ្វើឱ្យកម្ពុជាប្រែក្លាយជាប្រទេសអភិវឌ្ឍន៍ដែលមានប្រាក់ចំណូលខ្ពស់នៅឆ្នាំ២០៥០ និងតួនាទីរបស់ប្រព័ន្ធអប់រំក្នុងការលើកកម្ពស់គុណភាពនៃធនធានមនុស្ស។ លោកបានបន្ថែមថា រដ្ឋាភិបាលកម្ពុជាបានយកចិត្តទុកដាក់ខ្ពស់លើការអប់រំផ្នែកវិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា (STEM)។ សាលារៀនទាំងក្នុងវិស័យសាធារណៈ និងឯកជន គឺជាចំណែកដ៏សំខាន់ក្នុងកិច្ចខិតខំប្រឹងប្រែងទាំងនេះ ព្រមទាំងមានរដ្ឋាភិបាលដែលតែងតែជាអ្នកនាំមុខក្នុងការគាំទ្រការអប់រំប្រកបដោយគុណភាព។ ការកើនឡើងនៃសាលាអន្តរជាតិនៅក្នុងប្រទេស ជាពិសេសនៅក្នុងក្រុងភ្នំពេញថា “ឥឡូវនេះយើងមានប្រព័ន្ធអប់រំផ្សេងៗគ្នានៅក្នុងប្រទេស រួមទាំងប្រព័ន្ធអប់រំរបស់ប្រទេសសិង្ហបុរីផងដែរ ដែលបានផ្តល់ឱ្យឪពុកម្តាយ និងសិស្សានុសិស្សនូវជម្រើសជាច្រើនដើម្បីជ្រើសរើស”។ . នៅក្នុងសុន្ទរកថាបើករបស់នាយកគ្រប់គ្រង CEG លោក Robert Leong បានថ្លែងថា សាលាអន្តរជាតិ ហ្គ្រេញកម្ពុជា TGIS និង សាលាអន្តរជាតិ Kinderland បានប្តេជ្ញាចិត្តក្នុងការបណ្តុះបណ្តាលសិស្សឲ្យបានគ្រប់ជ្រុងជ្រោយ ដែលបំពាក់ដោយចំណេះដឹង ជំនាញ គុណតម្លៃ និងចរិតលក្ខណៈដែលមានលក្ខណៈត្រៀមរួចជាស្រេចនាពេលអនាគត ដើម្បីរួមចំណែកប្រកបដោយអត្ថន័យជួយដល់សង្គមជាតិកម្ពុជា។ “កម្មវិធីសិក្សា សាលាអន្តរជាតិ ហ្គ្រេញកម្ពុជា TGIS-Kinderland បានរួមបញ្ចូលជាមួយកម្មវិធីសិក្សាដ៏ល្អបំផុតរបស់ប្រទេសសិង្ហបុរី ខេមប្រ៊ីជ និងប្រទេសកម្ពុជា ដើម្បីបណ្តុះបណ្តាលសិស្សឱ្យទទួលបាននូវចំណេះដឹង និងជំនាញសំខាន់ៗសម្រាប់ការចូលរួមចំណែកយ៉ាងពេញលេញទាំងក្នុងសង្គម    កម្ពុជា និងទូទាំងពិភពលោក។ កម្មវិធី STEM របស់យើងរួមបញ្ចូលការអភិវឌ្ឍជំនាញសំខាន់ៗដូចជាការដោះស្រាយបញ្ហា និងគំនិតច្នៃប្រឌិត។” យោងតាមសម្តីរបស់លោក កម្មវិធីសិក្សាបច្ចេកវិទ្យាព័ត៌មាន និងទំនាក់ទំនង (ICT) នឹងផ្តល់ជូននូវបទពិសោធន៍លើការសិក្សាដ៏សម្បូរបែបរបស់សិស្សជាមួយនឹងឧបករណ៍ចុងក្រោយបង្អស់នៅក្នុងមន្ទីរពិសោធន៍កុំព្យូទ័រ កម្មវិធីអប់រំ មាតិកាពហុព័ត៌មាន និងតំណរភ្ជាប់ជាមួយនឹងប្រព័ន្ធអ៊ីនធឺណិត។ លោកបានមានមតិបន្ថែមទៀតថា CEG ផ្តោតសំខាន់ទៅលើស្តង់ដារអប់រំអន្តរជាតិចំនួនពីរគឺ TIMSS ដែលតំណាងឱ្យនិន្នាការក្នុងការសិក្សា         គណិតវិទ្យា និងវិទ្យាសាស្ត្រអន្តរជាតិ ដែលជាកម្មវិធីវាយតម្លៃដែលបានចេញផ្សាយក្នុងឆ្នាំ2024 និងពិន្ទុ PISA ដែលជាពិន្ទុវាយតម្លៃសិស្សអន្តរជាតិដែលធ្វើឡើងដោយអង្គការសហប្រតិបត្តិការសេដ្ឋកិច្ច និងការអភិវឌ្ឍន៍ (OECD)។ ការវាយតម្លៃទាំងពីរបង្ហាញថា ប្រទេសសិង្ហបុរីបានឈរនៅលំដាប់កំពូលក្នុងបញ្ជីប្រទេសចំនួន 65 ក្នុងការរៀបចំសិស្សសម្រាប់ចំណេះដឹងសេដ្ឋកិច្ចជាសកលនៅសតវត្សរ៍ទី 21 ផ្នែកវិទ្យាសាស្ត្រ ការអាន និងគណិតវិទ្យា។ នាយក CEG បានកត់សម្គាល់ថា "នៅពេលយើងបើកទ្វាររបស់យើងនាថ្ងៃនេះ យើងបន្តប្តេជ្ញាបង្កើតភាពជាដៃគូដ៏រឹងមាំ ដែលបង្កើតឱកាសដ៏មានអត្ថន័យ បង្កើនបទពិសោធន៍អប់រំ ផ្តល់អោយបុគ្គលម្នាក់ៗមានភាពអភិវឌ្ឍន៍ និងជំរុញការរួមចំណែកជាវិជ្ជមានដល់សហគមន៍កម្ពុជាប្រចាំទូទាំងតំបន់" ។ ព្រះអង្គម្ចាស់ក្សត្រី នរោត្តម រតនា ទេវី ជាម្ចាស់នៃ Lamy Penpal Programme បានមានព្រះបន្ទូលក្នុងសុន្ទរកថារបស់ទ្រង់អំពីសារៈសំខាន់នៃការអប់រំប្រកបដោយគុណភាពក្នុងការបង្កើតពលរដ្ឋជំនាន់ក្រោយនៃពិភពលោក។ ទ្រង់ក៏បានលើកឡើងពីតម្រូវការក្នុងការនាំមនុស្សជាតិអោយចូលរួមក្នុងសកម្មភាពអប់រំ និងសារៈសំខាន់នៃការសរសេរដោយដៃនៅក្នុងយុគសម័យឌីជីថលនេះ។ ព្រះអង្គម្ចាស់ក្សត្រីបានកត់សម្គាល់ថា "ការសរសេរអក្សរ (pen pal) សិស្សមិនត្រឹមតែអាចកែលម្អជំនាញទំនាក់ទំនងរបស់ពួកគេប៉ុណ្ណោះទេថែមទាំង ជួយកែលម្អលើការយល់ដឹងអំពីពិភពលោកខាងក្រៅរបស់ពួកគេ ក្រៅអំពីមិត្តភាពផងដែរ " ។ នៅក្នុងកម្មវិធីនេះដែរ លោក Andrew Tay ប្រធានក្លឹប Singapore Cambodia (SCC) បានលើកឡើងថា ប្រព័ន្ធអប់រំរបស់ប្រទេសសិង្ហបុរីត្រូវបានគេវាយតម្លៃខ្ពស់នៅក្នុងប្រទេសកម្ពុជាចំពោះគុណភាពដ៏ល្អឥតខ្ចោះរបស់ខ្លួន។ លោកបានអបអរសាទរ CEG ដែលបានជ្រើសរើសប្រទេសកម្ពុជា ដើម្បីបើកដំណើរការសាខា K-12 ដំបូងរបស់ខ្លួន។ ស្ថិតនៅក្នុងបេះដូងនៃទីក្រុងភ្នំពេញ សាលាអន្តរជាតិ ហ្គ្រេញកម្ពុជា TGIS និង សាលា អន្តរជាតិ Kinderland ផ្តល់នូវការអប់រំរួមមួយ ដែលសង្កត់ធ្ងន់ទៅលើឧត្តមភាពនៃការសិក្សា ការអភិវឌ្ឍន៍ខ្លួន និងភាពជាពលរដ្ឋសកល។ CEG ត្រូវបានបង្កើតឡើងនៅឆ្នាំ ១៩៧៧ ឥឡូវមានមជ្ឈមណ្ឌលលើសពី ១២០ នៅទូទាំង ៨ ប្រទេសក្នុងតំបន់អាស៊ី-ប៉ាស៊ីហ្វិក ហើយកំពុងត្រៀមខ្លួនសម្រាប់ការពង្រីកបន្ថែមទៀតនាពេលខាងមុខនេះ ដែលគោលដៅទីផ្សារមានដូចជា ប្រទេសវៀតណាម និងអូស្រ្តាលី។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T08:12:04.959Z", "category": "PR", "views": 77, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ពេទ្យ១កន្លែង ប្រកាសព្យាបាល ជំងឺភ្នែកនិងចែកវ៉ែនតាជូនពលរដ្ឋ ឥតគិតថ្លៃចំនួន៥ថ្ងៃ	https://business-cambodia.com/articles/free-eyes-care-check	កម្មវិធីជាតិសុខភាពភ្នែក សហការជាមួយមន្ទីរសុខាភិបាលនៃរដ្ឋបាលខេត្តត្បូងឃ្មុំ បានផ្តល់សេវាពិនិត្យ សុខភាពភ្នែក ព្យាបាល និងចែកវ៉ែនតាជូនពលរដ្ឋ ដោយឥតគិតថ្លៃចំនួន៥ថ្ងៃ ចាប់ពី ថ្ងៃទី០៣ ដល់០៧ ខែកុម្ភៈ ឆ្នាំ២០២៥ នៅមន្ទីរពេទ្យមិត្តភាពកម្ពុជា-ចិនត្បូងឃ្មុំ នៅទីរួមខេត្តត្បូងឃ្មុំ។   ប្រភពពីក្រសួងព័ត៌មានបានឱ្យដឹងថាសកម្មភាពសប្បុរសធម៌នេះបានឧបត្ថម្ភដោយមូលនិធិហ្វ្រេដហូឡូ (Fred Hollows Foundation) ដឹកនាំដោយ លោកវេជ្ជបណ្ឌិត អេក ឃាង ប្រធានមន្ទីរពេទ្យមិត្តភាពកម្ពុជា-ចិនត្បូងឃ្មុំ  ព្រមទាំងក្រុមគ្រូពេទ្យជំនាញភ្នែក នៃកម្មវិធីជាតិសុខភាពភ្នែក។   សម្រាប់ការពិនិត្យ ព្យាបាល និងវះកាត់ជំងឺភ្នែកនេះ ពិតជាមានសារៈសំខាន់ខ្លាំងណាស់ចំពោះមនុស្សទូទៅ ជាពិសេសបុគ្គលដែលមានវ័យចំណាស់ ដោយភាគច្រើននៃពួកគាត់មានបញ្ហាភ្នែកឡើងបាយ។   អាស្រ័យហេតុនេះលោកវេជ្ជបណ្ឌិត អេក ឃាង បានសំណូមពរឱ្យបងប្អូនប្រជាពលរដ្ឋដែលរស់ក្នុងខេត្តត្បូងឃ្មុំទាំងអស់ ប្រសិនបើមានបញ្ហាភ្នែក សូមអញ្ជើញទៅធ្វើការពិនិត្យនិងទៅទទួលយកសេវាព្យាបាលដោយពុំគិតថ្លៃ នៅមន្ទីរពេទ្យមិត្តភាពកម្ពុជា-ចិន ត្បូងឃ្មុំ ដូចកាលបរិច្ចេទជម្រាបជូនខាងលើ៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T07:55:19.246Z", "category": "ភាពជាអ្នកដឹកនាំ", "views": 3830, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ផ្តើមពីបុគ្គលិក Intern នៅ Facebook លោក Chew ក្លាយជា CEO កម្មវិធី Tiktok ប្រជែងកន្លែងចាស់	https://business-cambodia.com/articles/from-intern-at-facebook-become-ceo-	លោក Shou Zi Chew ធ្លាប់ជាបុគ្គលិកហាត់ការនៅ ក្រុមហ៊ុន Facebook នៅពេលលោកចាប់ផ្តើមការងារដំបូងៗ ប៉ុន្តែបច្ចុប្បន្ននាយកប្រតិបត្តិកម្មវិធីចិនរូបនេះបានដឹកនាំកម្មវិធី TikTok ក្រឡុកអ្នកប្រើនៅអាមេរិក ល្បីស្មើមុខស្មើមាត់ដូច Facebook ដែរ។   ការងារដំបូងរបស់លោក Chew បានចាប់ផ្តើមឡើងក្នុងឆ្នាំ២០០៩ ពេលកំពុងសិក្សានៅអាមេរិក នាសាលា Harvard Business School ។ ពេលនោះគាត់បានធ្វើការនៅក្រុមហ៊ុនរបស់ Mark Zuckerberg ស្របពេលដែលក្រុមហ៊ុន Facebook កំពុងឈានទៅរកការរីកចម្រើនខ្លាំង។   Chew ក៏បានបន្តចាប់អាជីពទៅធ្វើការជាបុគ្គលិកពេញសិទ្ធិនៅក្រុមហ៊ុនហិរញ្ញវត្ថុ Goldman Sachs ក្រោយបញ្ចប់ថ្នាក់អនុបណ្ឌិតនិងបន្តទៅធ្វើការនៅក្រុមហ៊ុនឯកជនលំដាប់យក្ស មួយទៀតគឺ Xiaomi ជាប្រធានផ្នែកហិរញ្ញវត្ថុ (CFO)។   ជំហានបន្ទាប់ធ្វើការនៅក្រុមហ៊ុន ByteDance ជាមួយមុខតំណែងដដែល ប៉ុន្តែក្នុងឆ្នាំ២០២១ លោក Chew ក៏ត្រូវបានតំឡើងតំណែងជានាយកប្រតិបត្តិ(CEO)សម្រាប់ក្រុមហ៊ុន TikTok ដែលជាក្រុមហ៊ុនបុត្រសម្ព័ន្ធរបស់ ByteDance ។   ពីអ្នកហាត់ការ រៀនធ្វើការងារ ឆុងកាហ្វេនិងរៀនគន្លឹះបច្ចេកវិទ្យាជាមូលដ្ឋានក្លាយជាគូប្រជែងដ៏ធំបំផុតរបស់អតីតចៅហ្វាយចាស់នៅរយៈពេលជាង១០ឆ្នាំក្រោយ។   ឥឡូវនេះក្នុងនាមជាអ្នកដឹកនាំរបស់ TikTok លោក Shou Zi Chew បានបង្កើតអ្វីដែលពិសេស ជាកម្មវិធីដែលយុវវ័យមិនអាចខ្វះបាន សូម្បីតែអតីតកន្លែងការងារចាស់ Facebook និង Instagram ក៏កំពុងតែព្យាយាមចម្លងនិងធ្វើកំណែទម្រង់ដើម្បិទប់ទល់ការប្រកួតប្រជែងដែរ។     តាមរយៈរឿងរ៉ាវអាជីពរបស់ Shou Zi Chew បានបង្ហាញថាពេលខ្លះអ្នកហាត់ការដែលអ្នកហ្វឹកហាត់ថ្ងៃនេះអាចក្លាយជាគូប្រជែងដ៏ធំបំផុតរបស់អ្នកនៅថ្ងៃស្អែក ក៏ដូចជាការរំលឹកថានៅក្នុងពិភពបច្ចេកវិទ្យាដែលមានចលនាលឿន អ្វីៗអាចទៅរួចជានិច្ច៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T07:29:56.704Z", "category": "ភាពជាអ្នកដឹកនាំ", "views": 470, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អូស្រ្តាលីរកឃើញ មេរោគសាហា.វ១ប្រភេទ ឆ្លងតាមរយៈសត្វមូស អាចបង្កគ្រោះថ្នា.ក់ដល់មនុស្សបាន	https://business-cambodia.com/articles/mosquito-warning-australia	អូស្រ្តាលីបានរកឃើញមេរោគរលាកខួរក្បាលជប៉ុន (JEV) ដែលមានផ្ទុកនៅក្នុងសត្វមូស នៅភាគខាងជើងនៃរដ្ឋ Victoria ប្រទេសអូស្រ្តាលីកាលពីដំណាច់ខែមករាថ្មីៗនេះ  ។   យោងតាមការចុះផ្សាយរបស់ ABC Net បានឱ្យដឹងថានាយកដ្ឋានសុខាភិបាលនៃរដ្ឋ Victoria កំពុងជំរុញឱ្យប្រជាជននៅភាគខាងជើងនៃរដ្ឋ រក្សាការប្រុងប្រយ័ត្នចំពោះសត្វមូស ព្រោះមេរោគនេះអាចបណ្តាលឱ្យមានការឆ្លងធ្ងន់ធ្ងរដល់ខួរក្បាលមនុស្ស។   ក្នុងនោះលោក McGrath អនុប្រធានផ្នែកសុខភាពនៃនាយកដ្ឋាន បានបញ្ជាក់ថា ដោយសារភ្លៀងធ្លាក់ច្រើនតាមតំបន់មួយចំនួន ដូច្នេះមូសអាចនឹងកើនឡើងហើយហានិភ័យនៃការត្រូវមូសខាំ បង្កឱ្យមានជំងឺអាក្រក់ក៏កើនឡើងផងដែរ។    លោកបានបន្តទៀតថា មនុស្សភាគច្រើនដែលមានជំងឺ JEV នឹងមិនមានរោគសញ្ញាអ្វីខ្លាំងទេ មានតែគ្រុនក្តៅទាប និងឈឺក្បាលប៉ុណ្ណោះ។ បន្ថែមពីនោះលោកក៏បានគូសបញ្ជាក់ថា មានមនុស្សក្រោមមួយភាគរយប៉ុណ្ណោះ ដែលអាចមានគ្រោះសាហាវ ឆ្លងមេរោគខួរក្បាល JEV ដ៏អាក្រក់នេះ។   ឆ្លើយតបនឹងបញ្ហានេះ រដ្ឋាភិបាលក្នុងតំបន់មួយចំនួននៃរដ្ឋ Victoria បានផ្តល់នូវវ៉ាក់សាំង ការពារជំងឺខួរក្បាល JEV ដោយឥតគិតថ្លៃដល់ប្រជាជនក្នុងតំបន់ដែលមានហានិភ័យខ្ពស់ ។ ព្រមទាំងបាញ់ថ្នាំដើម្បីការពារ បង្កើតរបាំងមូស និងកំណត់ពេលវេលាខាងក្រៅផ្ទះ សម្រាប់ពលរដ្ឋ នៅពេលមូសជិតចេញរកស៊ីផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T06:52:14.995Z", "category": "ភាពជាអ្នកដឹកនាំ", "views": 2737, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ម៉ូតូ Honda ចំនួន ៥ ប្រភេទត្រូវបានដំឡើងនៅខ្មែរ ខណៈ ១ ថ្ងៃអាចដំឡើងបានជាង ១ ពាន់គ្រឿង	https://business-cambodia.com/articles/ncx-honda	បច្ចុប្បន្ននេះក្រុមហ៊ុន NCX បាននិងកំពុងដំឡើងម៉ូតូ Honda ចំនួន៥ប្រភេទ រួមមាន៖ Click, Scoopy, Dream, Wave និង Beat នៅក្នុងរោងចក្ររបស់ខ្លួនដែលមានទីតាំងស្ថិតនៅក្នុងសង្កាត់ចោមចៅ ខណ្ឌពោធិ៍សែនជ័យ រាជធានីភ្នំពេញ។ ខណៈនៅក្នុងមួយថ្ងៃមានលទ្ធភាពដំឡើងម៉ូតូសរុបបានជាង ១ ពាន់គ្រឿងឯណោះ។     តាមការបញ្ជាក់ពីបុគ្គលិកជាន់ខ្ពស់របស់ក្រុមហ៊ុន NCX ជម្រាបជូនសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាក្នុងដំណើរទស្សនៈកិច្ចទីតាំងរោងចក្រខាងលើនាថ្ងៃទី៥ ខែកុម្ភៈ ឆ្នាំ២០២៥ បានឲ្យដឹងថា នៅមុនពេលជំងឺកូវីដ១៩រាតត្បាត ក្រុមហ៊ុនដំឡើងម៉ូតូចែកចាយលើទីផ្សារប្រមាណ ៤០ម៉ឺនគ្រឿងក្នុងមួយឆ្នាំ។ ដោយឡែកនៅឆ្នាំ២០២៤ ក្រុមហ៊ុនបានដំឡើងចែកចាយប្រមាណ ២៥ម៉ឺនគ្រឿងក្នុងមួយឆ្នាំ និងសមត្ថភាពដំឡើងចាប់ពី៦៥០-១៥០០គ្រឿងក្នុងមួយថ្ងៃ។     ជាមួយគ្នានេះ ក្រុមហ៊ុនក៏មានការផលិតគ្រឿងបំណែកម៉ូតូ បម្រើឱ្យការដំឡើងក្នុងស្រុក និងបាននាំចេញគ្រឿងបំណែកមួយចំនួនទៅក្រៅប្រទេសផងដែរ ដូចជាទៅកាន់ប្រទេសថៃជាដើម។ ក្នុងនោះដែរសម្រាប់នៅឆ្នាំថ្មី២០២៥ នេះក្រុមហ៊ុន NCX ក៏មានផែនការនាំចេញម៉ូតូទៅក្រៅប្រទេសថែមទៀតផង។   សូមជម្រាបថា ក្រុមហ៊ុន NCX គឺជាក្រុមហ៊ុនឈានមុខគេនៅក្នុងវិស័យឧស្សាហកម្មផលិត និងចែកចាយម៉ូតូ ដែលត្រូវបានចាប់ផ្តើមពីឆ្នាំ១៩៩២ ដោយក្រុមហ៊ុនបាននាំចូលផលិតផលសម្រេចម៉ាកហុងដា (CBU) សម្រាប់ទីផ្សារកម្ពុជា។ ជាមួយកំណើនយ៉ាងឆាប់រហ័សនៃតម្រូវការរបស់អតិថិជន ប្រជាប្រិយភាព និងសន្ទុះនៃការគាំទ្រ ក្រុមហ៊ុនបានបង្កើតខ្សែច្រវាក់ផលិតកម្មដំបូងរបស់ខ្លួននៅទីរាជធានីភ្នំពេញក្នុងឆ្នាំ ១៩៩៩ ដោយមានកម្មករតែ ៧៤ នាក់ទេ ប៉ុន្ដែមកដល់ពេលបច្ចុប្បន្នក្រុមហ៊ុនបានពង្រីកសង្វាក់ផលិតកម្ម ដោយអាចផ្ដល់ឱកាសការងារជូនបុគ្គលិក និងកម្មករសរុបប្រមាណ ១ ២២១នាក់ ដែលសុទ្ធសឹងជាពលរដ្ឋខ្មែរ មានបរទេសតែ៧នាក់ប៉ុណ្ណោះ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T06:46:00.399Z", "category": "ព័ត៌មានថ្មីៗ", "views": 2160, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធនាគារ ABA និងក្រសួងពាណិជ្ជកម្ម ដាក់ឲ្យប្រើប្រាស់ផ្លែតហ្វមទូទាត់អនឡាញសម្រាប់ប្រព័ន្ធតម្កល់លិខិតជូនដំណឹងនៃប្រតិបត្តិការដែលមានកិច្ចធានា	https://business-cambodia.com/articles/a-b-a-and-ministry-of-ecommerce	ធនាគារ ABA ដែលជាធនាគារពាណិជ្ជដ៏ធំបំផុត និងផ្តល់សេវាហិរញ្ញវត្ថុទំនើបឈានមុខគេនៅកម្ពុជា និងក្រសួងពាណិជ្ជកម្ម បានចុះអនុស្សរណៈយោគយល់ស្តីពី កិច្ចសហប្រតិបត្តិការលើភាពជាដៃគូយុទ្ធសាស្ត្រ ដើម្បីបង្កើនភាពងាយស្រួល និងប្រសិទ្ធភាពសម្រាប់ម្ចាស់អាជីវកម្ម វិនិយោគិន និងស្ថាប័នហិរញ្ញវត្ថុនានា ដោយដាក់ដំណើរការផ្លែតហ្វមទូទាត់អនឡាញរបស់ ABA ទៅក្នុងប្រព័ន្ធតម្កល់លិខិតជូនដំណឹងនៃប្រតិបត្តិការដែលមានកិច្ចធានា (SETFO)។  ពិធីចុះហត្ថលេខាលើអនុស្សរណៈយោគយល់គ្នានេះ ត្រូវបានធ្វើឡើងក្រោមអធិបតីភាព ឯកឧត្តម បួន សារៈមុនី រដ្ឋលេខាធិការក្រសួងពាណិជ្ជកម្ម ឯកឧត្តម ហូ ស៊ីវយ៉ុង ប្រតិភូរាជរដ្ឋាភិបាលទទួលបន្ទុកជាអគ្គនាយកសេវាពាណិជ្ជកម្ម និងលោក Askhat Azhikhanov នាយកប្រតិបត្តិធនាគារ ABA។  តាមរយៈកិច្ចសហការនេះ PayWay ដែលជាផ្លែតហ្វម ABA ធ្លាប់ទទួលបានពានរង្វាន់កន្លងមកនោះ នឹងត្រូវតភ្ជាប់ទៅក្នុងប្រព័ន្ធ SETFO ដើម្បីជួយសម្រួលដល់ការទូទាត់សម្រាប់ការស្នើរសុំ និងការតម្កល់លិខិតជូនដំណឹងនៃសិទ្ធិប្រាតិភោគលើចលនទ្រព្យដែលអាចប្រើប្រាស់ជាទ្រព្យធានា។  SETFO គឺជាធនធានដ៏សំខាន់សម្រាប់អាជីវកម្ម ដែលអនុញ្ញាតឲ្យអ្នកប្រើប្រាស់ដាក់តម្កល់ឯកសារ និងស្វែងរកលិខិតតម្កល់ ដោយធានានូវអាទិភាពលើទ្រព្យធានា និងការពារការវិនិយោគរបស់ពួកគេ។ តាមរយៈការដាក់តម្កល់លិខិតជូនដំណឹង អាជីវកម្មបង្កើតអាទិភាពលើបុគ្គលផ្សេងដែលធ្វើការតវ៉ា និងអ្នកទិញ ដែលក្នុងនោះ រួមមានករណីដែលកូនបំណុលពុំមានលទ្ធភាពសងបំណុល។   លោក Askhat Azhikhanov បានមានប្រសាសន៍ថា “កិច្ចសហការជាមួយក្រសួងពាណិជ្ជកម្មនេះ គឺជាជំហានដ៏សំខាន់មួយក្នុងការធ្វើទំនើបកម្មបរិយាកាសធុរកិច្ចរបស់ប្រទេសកម្ពុជាយើង”។ លោកបានបន្ដថា “ជាមួយនឹងជំនាញការដ៏រឹងមាំរបស់ ABA និងដំណោះស្រាយសេវាធនាគារឌីជីថលដ៏សម្បូរបែប យើងខ្ញុំកំពុងធ្វើឲ្យដំណើរការប្រព័ន្ធ SETFO កាន់តែងាយស្រួល និងមានប្រសិទ្ធភាពសម្រាប់គ្រប់ភាគីពាក់ព័ន្ធទាំងអស់។ កិច្ចសហការនេះនឹងពង្រឹងតម្លាភាព និងទំនុកចិត្តកាន់តែប្រសើរសម្រាប់ប្រតិបត្តិការមានកិច្ចធានា ដែលរួមចំណែកដល់កំណើនសេដ្ឋកិច្ចឌីជីថលរបស់ប្រទេសយើង"។  ការដាក់ដំណើរការផ្លែតហ្វមទូទាត់អនឡាញ សម្រាប់ប្រព័ន្ធ SETFO តាមរយៈ ABA PayWay នឹងកាត់បន្ថយការចំណាយពេលវេលាដំណើរការ ដោយពុំចាំបាច់អញ្ជើញទៅបង់ប្រាក់នៅក្រសួងផ្ទាល់ និងផ្តល់នូវមធ្យោបាយងាយស្រួល និងសុវត្ថិភាពក្នុងការគ្រប់គ្រងប្រតិបត្តិការសម្រាប់អាជីវកម្ម។ ភាពជាដៃគូនេះបញ្ជាក់ពីការប្តេជ្ញាចិត្តរបស់ធនាគារ ABA និងក្រសួងពាណិជ្ជកម្មក្នុងការជំរុញនវានុវត្តន៍ឌីជីថល និងគាំទ្រដល់កំណើនសេដ្ឋកិច្ចកម្ពុជា។  តាមរយៈអនុស្សរណៈយោគយល់នេះផងដែរ ABA ក៏នឹងចែករំលែកជាមួយក្រសួងពាណិជ្ជកម្មពីនិន្នាកាបច្ចេកវិទ្យា ហិរញ្ញវត្ថុ និងជួយក្នុងការសម្របសម្រួលហិរញ្ញប្បទានពាណិជ្ជកម្ម ដែលរួមចំណែកក្នុងការជំរុញការនាំចេញផលិតផលក្នុងស្រុក។  ធនាគារ ABA នៅតែប្តេជ្ញាធ្វើការយ៉ាងជិតស្និទ្ធជាមួយបណ្ដាស្ថាប័នរដ្ឋាភិបាល ដើម្បីគាំទ្រគោលនយោបាយអភិវឌ្ឍន៍ជាតិ។ ខណៈដែលកម្ពុជាទទួលយកការផ្លាស់ប្តូរឌីជីថល ABA មានមោទនភាពក្នុងនាមជាធនាគារឈានមុខ ដោយមានផ្តល់ជូននូវដំណោះស្រាយហិរញ្ញវត្ថុដ៏ទំនើប ស្របតាមគោលដៅឌីជីថលដ៏ទូលំទូលាយរបស់ប្រទេស។  កាលពីខែធ្នូ ឆ្នាំ 2021 ធនាគារ ABA បានចាប់ដៃគូជាមួយ ក្រសួងពាណិជ្ជកម្ម ដើម្បីភ្ជាប់ដំណោះស្រាយ ABA PAY ទៅក្នុងផ្លែតហ្វម CambodiaTrade.com ដែលអនុញ្ញាតឲ្យសហគ្រាសធុនតូច និងមធ្យមក្នុងស្រុក ទទួលយកការទូទាត់ដោយមិនប្រើសាច់ប្រាក់ និងពង្រីកវត្តមានអាជីវកម្មរបស់ពួកគេទៅលើឌីជីថល។ បណ្ដុំទីផ្សារ (marketplace) គឺជាផ្តួចផ្តើមគំនិតរបស់ ក្រសួងពាណិជ្ជកម្ម  ដើម្បីបង្កើនឱកាសសេដ្ឋកិច្ចសម្រាប់សហគ្រាសធុនតូច និងមធ្យមក្នុងស្រុក ក្នុងការចូលរួមក្នុងវិស័យពាណិជ្ជកម្មអេឡិកត្រូនិក និងសេដ្ឋកិច្ចឌីជីថល។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T06:36:32.394Z", "category": "PR", "views": 87, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ការពារប្រសើរជាងព្យាបាល! មនុស្ស ៣ក្រុមនេះ ប្រឈមមុខខ្ពស់ក្នុងការឆ្លងជំងឺគ្រុនឈា.ម	https://business-cambodia.com/articles/people-3-group	ជំងឺគ្រុនឈាម គឺជាជំងឺដែលកើតពីមូសខ្លាហើយអាចកើតមានគ្រប់វ័យឱ្យតែត្រូវប្រភេទមូសខ្លានេះខាំ ជាទូទៅជំងឺគ្រុនឈាមបានកើតឡើងរាប់លានករណីនៅទូទាំងពិភពលោកក្នុង១ឆ្នាំៗ។   ជាមួយគ្នានោះដែរ បើយោងតាមប្រភពនាយកដ្ឋានប្រយុទ្ធប្រឆាំងជំងឺឆ្លងអាមេរិក (CDC) បានឱ្យដឹងថា បើទោះបីជាជំងឺគ្រុនឈាមអាចឆ្លងទៅគ្រប់វ័យក៏ដោយ ប៉ុន្តែមនុស្ស ៣ក្រុមនេះគឺឆាប់ឆ្លងនៅជំងឺគ្រុនឈាមជាងគេនៅពេលមូសខាំដោយមានដូចជា៖ ១.ទារកដែលមានអាយុតិចជាង១ឆ្នាំ, ២.ស្រ្តីមានផ្ទៃពោះ, ៣. មនុស្សចាស់ដែលមានអាយុចាប់ពី ៦៥ឆ្នាំឡើងទៅ។ ចំពោះ រោគសញ្ញាជំងឺគ្រុនឈាមវិញជាធម្មតាចាប់ផ្តើមពី ៤ ទៅ ៦ នៃការឆ្លង អាចមានរហូតដល់១០ ថ្ងៃក៏ចេញជាអាការគ្រុនក្តៅខ្លាំង ឈឺក្បាលធ្ងន់ធ្ងរ ឈឺចាប់នៅពីក្រោយភ្នែក ឈឺសន្លាក់ និងសាច់ដុំធ្ងន់ធ្ងរ អស់កម្លាំង ចង្អោរ ក្អួត កន្ទួលលើស្បែកដែលលេចឡើងពីរទៅប្រាំថ្ងៃបន្ទាប់ពីការចាប់ផ្តើមក្តៅខ្លួន ការហូរឈាមកម្រិតស្រាល (ដូចជាឈាមច្រមុះ ហូរឈាមអញ្ចាញធ្មេញ ឬស្នាមជាំងាយ) ។ កុមារតូចៗ និងអ្នកដែលមិនធ្លាប់មានការឆ្លងមេរោគពីមុនមក ទំនងជាមានករណីស្រាលជាងកុមារធំ និងមនុស្សធំ។ ជាក្តីនឹករំលឹក បងប្អូនទាំងអស់គ្នាត្រូវប្រយ័ត្នឱ្យបានខ្ពស់ចៀសវាងកុំឱ្យគ្រុនឈាមនេះឆ្លងមកបងប្អូនឱ្យសោះទោះក្នុងផ្ទះឬពេលចេញក្រៅក៏ដោយ ត្រូវពាក់អាវដៃវែង និងខោវែងជាប់ក្នុងស្រោមជើងជានិច្ច៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T04:50:56.556Z", "category": "ចាប់ផ្តើមអាជីវកម្ម", "views": 579, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឆ្នាំនេះល្បីថាមានមូសច្រើន! នេះជាវិធីកម្ចាត់មូសសាមញ្ញៗ៤ តែអាចកម្ចាត់មូលចេញពីផ្ទះរបស់អ្នកបាន	https://business-cambodia.com/articles/how-to-get-rid-of-mosquito	ដើមឆ្នាំ២០២៥ ខុសប្លែកធម្មតាពោលគឺទោះជាពេលនេះជារដូវប្រាំងពិតមែន ប៉ុន្ដែតំបន់មួយចំនួននៃប្រភេទកម្ពុជាពោរពេញទៅដោយសត្វមូលរហូតធ្វើឲ្យពលរដ្ឋមួយចំនួនស្នើសុំឲ្យអាជ្ញាធរជួយអន្តរាគមន៍ទៀតផង។   ដោយសារតែឆ្នាំនេះមូសច្រើនខុសធម្មតាហើយខាំរំខានប្រជាពលរដ្ឋ ដូច្នេះ ថ្ងៃនេះ Business Cambodia សូមធ្វើការចែករំលែកពីវិធីកម្ចាត់មូលងាយៗ ដែលបងប្អូនអាចធ្វើបានដើម្បីកម្ចាត់មូសចង្រៃចេញពីផ្ទះ។   ១. ស្លឹកគ្រៃ  ស្លឹកគ្រៃគឹជាឱសថដែលអាចកម្ចាត់មូលបាន។ វិធីកម្ចាត់មូលជាមួយស្លឹកគ្រៃគឺអ្នកអាចហានស្លឹកគ្រៃហើយបុកឲ្យម៉ត់រួចយកដាក់លាយជាមួយទឹក។ បន្ទាប់មកអ្នកអាចយកវាលាបលើស្បែកឬយកវាច្រកដបសម្រាប់បាញ់នៅផ្ទះរបស់អ្នក។   ២. សាប៊ូលាងចាន អ្នកអាចលាងសាប៊ូលាងចានជាមួយនឹងទឹកធម្មតាហើយដាក់ក្នុងធុងឬចានដែកបន្ទាប់មកយកវាទៅដាក់កន្លែងណាក៏បាននៅក្នុងផ្ទះរបស់អ្នក។ ការធ្វើបែបនេះជួយកម្ចាត់មូលបានព្រោះមូសនៅទៅរោមចានដែកនោះហើយវាងាប់នៅក្នុងទឹក។   ៣.  ខ្លឹមស  ខ្លឹមសក៏ជារបស់ដែលអាចកម្ចាត់មូលបានផងដែរ។ វិធីកម្ចាត់មូលដោយប្រើខ្ទឹមសគឺអ្នកអាចយកខ្ទឹមសទៅបុកឲ្យម៉ត់រួចដាក់លាយជាមួយទឹកបន្ទាប់មកច្រកចូលក្នុងដបបាញទឹក រួចហើយអ្នកអាចបាញ់វាពាសពេញបន្ទប់គឺអាចកម្ចាត់មូលបាន។   ៤. ទឹកខ្មេះនិងក្រូចឆ្មារ  ទឹកខ្មេះនិងក្រូឆ្មាររួមគ្នាអាចកម្ចាតមូលចេញពីផ្ទះរបស់បងប្អូនបាន។ វិធីប្រើប្រាស់ទឹកខ្មេះនិងក្រូឆ្មារដើម្បីកម្ចាត់មូសគឺ អ្នកយកចានហើយដាក់ទឹកចូលក្នុងចានបន្ទាប់មកច្របាច់ក្រូចឆ្មារចូលក្នុងចាននោះ ហើយយកទឹកខ្មេះមួយកូនចានតូចដាក់ចូលក្នុងចានដដែលនោះ។ បន្ទាប់មកអ្នកអាចយកចាននោះទៅដាក់នៅកន្លែងណាក៏បានក្នុងផ្ទះរបស់អ្នកជាការស្រេច។ ត្រង់នេះសូមបញ្ជាក់ផងដែរ អ្នកអាចដាក់ឲ្យបានច្រើនចានកាន់តែល្អ។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T03:23:42.467Z", "category": "ហិរញ្ញវត្ថុ", "views": 3291, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ប្រយ័.ត្នផង! កម្ពុជា នឹងមានបាតុភូតចុះអ័ព្ទ រហូតដល់ពាក់កណ្តាលខែកុម្ភៈនេះ	https://business-cambodia.com/articles/cambodia-will-experience	យោងតាមការចុះផ្សាយដោយក្រសួងធនធានទឹក និងឧតុនិយម បានឱ្យដឹងថា កម្ពុជានឹងមានបាតុភូតចុះអ័ព្ទចាប់ពីថ្ងៃនេះរហូតដល់ពាក់កណ្តាលខែកុម្ភៈ ឆ្នាំ២០២៥ នេះ ដោយបាតុភូតចុះអ័ព្ទនេះ នឹងមានការរំខានដល់ការធ្វើដំណើរប្រជាពលរដ្ឋដែលអាចធ្វើឱ្យអ្នកដំណើរមានការលំបាកខ្លះៗក្នុងការធ្វើចរាចរណ៍។   ក្រសួងធនធានទឹក ក៏បានស្នើទៅដល់អាជ្ញាធរដែនដី មេត្តាយកចិត្តទុកដាក់ប្រុងប្រយ័ត្នខ្ពស់អំពីស្ថានភាពធាតុអាកាសចុះអ័ព្ទនេះ ដើម្បីចៀសវាងពីគ្រោះថ្នាក់ផ្សេងៗដែលអាចកើតមានឡើងជាយហេតុ។ គូសបញ្ជាក់ថា នាពេលបច្ចុប្បន្ននេះ ក្រសួងធនធានទឹក និងឧតុនិយមនឹងបន្តធ្វើការតាមដាន និងវិភាគអំពីស្ថានភាពធាតុអាកាសដើម្បីជម្រាបជូនជាបន្តបន្ទាប់ ក្នុងករណីមានការប្រែប្រួល៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-05T01:29:51.027Z", "category": "ព័ត៌មានថ្មីៗ", "views": 428, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គម្រោងវិនិយោគចំនួន១២ មានទុនសរុបប្រមាណ ១៣៥លានដុល្លារ ត្រូវបានរដ្ឋយកមកពិនិត្យ	https://business-cambodia.com/articles/twelve-project	នៅថ្ងៃទី៤ ខែកុម្ភៈ ឆ្នាំ២០២៥នេះ គណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា បានរៀបចំកិច្ចប្រជុំច្រកចេញចូលតែមួយ ដើម្បីពិនិត្យពិភាក្សាលើសំណើសុំចុះបញ្ជីគម្រោងវិនិយោគមានលក្ខណៈសម្បត្តិគ្រប់គ្រាន់ចំនួន ១២គម្រោង ក្រោមអធិបតីភាពឯកឧត្តម ជា វុទ្ធី អគ្គលេខាធិការគណៈកម្មាធិការវិនិយោគកម្ពុជា ដោយមានការអញ្ជើញចូលរួមពីសំណាក់តំណាងក្រសួង ស្ថាប័ន និងរដ្ឋបាលខេត្តពាក់ព័ន្ធ។     គម្រោងវិនិយោគទាំង១២នេះ មានទុនវិនិយោគសរុបប្រមាណ ១៣៥លានដុល្លារអាម៉េរិក, អាចបង្កើតការងារបានចំនួនប្រមាណ ៧ពាន់កន្លែង និងមានមុខសញ្ញាវិនិយោគក្នុងវិស័យឧស្សាហកម្មចំនួន ១១គម្រោង (ឧបករណ៍បរិក្ខារពេទ្យ, ផ្គុំនិងដំឡើងគ្រឿងអគ្គិសនីសម្រាប់ប្រើប្រាស់ក្នុងផ្ទះ, ការកែច្នៃលោហធាតុ, ផលិតពិល, ផលិតគ្រោងសំណង់ពីលោហធាតុ, ឧបករណ៍ជាងគ្រប់ប្រភេទ, កាត់ដេរ ចាក់សម្លៀកបំពាក់និងជ្រលក់ពណ៌) និងមុខសញ្ញាវិនិយោគក្នុងវិស័យហេដ្ឋារចនាសម្ព័ន្ធចំនួន ១គម្រោង (គម្រោងអភិវឌ្ឍន៍ស្ថានីយផលិតអគ្គិសនី ដើរដោយថាមពលព្រះអាទិត្យ អានុភាព ៣០ មេហ្គាវ៉ាត់) ដោយបានបោះទីតាំងវិនិយោគនៅខេត្តកំពង់ស្ពឺ, ខេត្តតាកែវ, កណ្តាល, ខេត្តកំពត, និងខេត្តកំពង់ឆ្នាំង៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T11:37:27.940Z", "category": "អចលនទ្រព្យ", "views": 80, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រថយន្តជប៉ុន ម៉ូដែលថ្មី Isuzu Mu-X 2025 មានតម្លៃត្រឹមតែ 5 ម៉ឺនដុល្លារឡើង	https://business-cambodia.com/articles/isuzu-mu-x-2025	THE NEXT PEAK!! ការកែប្រែថ្មីឈានដល់កម្រិតខ្ពស់បំផុតរបស់រថយន្តថ្មី New! ISUZU MU-X 2025 កាន់តែស្អាតប្លែក កាន់តែទំនើប កាន់តែសុវត្ដិភាព កាន់តែទាក់ទាញ និងកាន់តែសន្សំសំចៃត្រឹម 6.5 – 7.5L/100km ជាមួយនឹងស្តេចម៉ាស៊ីនម៉ាស៊ូត កម្លាំងម៉ាស៊ីនខ្លាំង 3.0L ធន់រឹងមាំ និងមានផាសុកភាពបំផុត របស់ អ៊ីស៊ូហ្ស៊ុ គឺ Isuzu MU-X 2025 ថ្មី!!     លក្ខណៈពិសេសៗរបស់រថយន្ត Isuzu MU-X ម៉ូឌែលថ្មីឆ្នាំ2025! ប៉ាណាមុខ រចនាប័ទ្មថ្មី ជាប្រភេទខ្មៅ TITANUIM CARBIDE សង្ហា ជ្រែកខ្យល់បានកាន់តែល្អប្រសើរ     ចង្កៀងមុខថ្មី ជាប្រភេទ Isuzu vision Bi-LED និង Daytime Running Light ជាប្រភេទ DYNAMIC BLADE         ការរចនាយ៉ានស្ព័រថ្មី! DYNAMIC TURBINE ទំហំ 20 អ៊ីញ ពណ៌ MAGNETITE II ជាមួយការរចនាបែប 3D     ចង្កៀងក្រោយបែប DYNAMIC BLADE ភ្ជាប់ជាមួយការរចនាចង្កៀងក្រោយបែបស្ព័រដែលមានខ្សែបន្ទាត់បែប EMBRACE LINE   រចនាបថផ្នែកខាងក្នុងថ្មីប្លែកដាច់ពីគេ ជាប្រភេទស្បែកដែលមានគុណភាពខ្ពស់គ្មានក្លិន បន្ថែមនូវប្រភេទកៅអីត្រជាក់ COOLMAX SEAT ធ្វើអោយការធ្វើតំណើរកាន់តែមានផាសុកភាពបំផុតទោះធ្វើតំណើរយូរ ប៉ុណ្ណាក៏ដោយ   កុងទ័រអេឡិចត្រូនិច ទំហំ 7 អ៊ីង បង្ហាញព័ត៌មានជាច្រើន និង អេក្រង់កំសាន្ត ទំហំ 9 អ៊ីញ ដែលអាចភ្ជាប់កម្មវិធីកំសាន្តដូចជា wireless android auto, Apple car play ដោយមិនប៉ាច់ប្រើខ្សែ។ រឹតតែថ្មីពិសេសទៀតនោះ Isuzu MU-X ម៉ូឌែលថ្មីឆ្នាំ2025 មានកាមេរ៉ាជុំវិញរថយន្ត 360 ដឹក្រ ជំនួយដល់ការបើកបរគ្រប់ស្ថានភាពកាន់តែងាយស្រួល និងការកំណត់និងបង្ហាញស្ថានភាពរបស់រថយន្តដែលកំពុងបើកបរច្បាស់គ្រប់ទំរង់ផងដែរ។   ការបន្ថែមនូវមុខងារថ្មីមួយទៀតគឺ Rear Cross Traffic Brake (RTCB) ចាប់ហ្រ្វាំងដោយស្វ័យប្រវត្តិពេលរថយន្តកំពុងថយក្រោយ តែមានឧបសគ្គឆ្លងកាត់ ដូចនេះ Isuzu Mu-X 2025 នេះមានប្រព័ន្ធសុវត្ថភាពដែលហៅថា ADAS រហូតដល់ទៅ 13 ប្រព័ន្ធសំខាន់ៗ ដែលចាំបាច់និងមានអត្ថប្រយោជន៍សម្រាប់អ្នកបើកបរ ដូចជា៖     FCW: ផ្ដល់សញ្ញាគ្រោះថ្នាក់ផ្នែកខាងមុខដែលអាចនឹងកើតមានឡើង AEB: ចាប់ហ្វ្រាំងដោយស្វ័យប្រវត្តិ ដើម្បីបញ្ជៀសគ្រោះថ្នាក់ LDW: ផ្ដល់សញ្ញាគ្រោះថ្នាក់ពេលរថយន្តរេចង្កូតចាកគន្លងផ្លូវ TA-AEB: ផ្ដល់សញ្ញាគ្រោះថ្នាក់ និង ចាប់ហ្វ្រាំងពេលឆ្លងផ្លូវ ACC: រក្សារគម្លាតសុវត្ថិភាពពីរថយន្តខាងមុខ និង ចាប់ហ្វ្រាំងស្វ័យប្រវត្តិ BSM: ផ្ដល់សញ្ញាគ្រោះថ្នាក់ពីផ្នែកចំហៀង ពេលកំពុងបើកបរ RCTA: ផ្ដល់សញ្ញាគ្រោះថ្នាក់ពីផ្នែកខាងក្រោយ ពេលចេញពីចំណត MCB: បញ្ឈប់រថយន្តដោយស្វ័យប្រវត្តិ ក្រោយមានការប៉ះទង្គិច PMM: បន្ថយកំលាំងម៉ាស៊ីនភ្លាមៗ ពេលអ្នកបើកបរបាត់បង់ម្ចាស់ការ AHB: គ្រប់គ្រងប្រព័ន្ធភ្លើង ហ្វា និង កូដ ដោយស្វ័យប្រវត្តិ MSL: កំណត់ល្បឿនអតិបរមាក្នុងការបើកបរ PAS: សេនស័រ8គ្រាប់ជុំវិញរថយន្តជំនួយការចូលចត RTCB: ចាប់ហ្រ្វាំងដោយស្វ័យប្រវត្តិពេលរថយន្តកំពុងថយក្រោយ តែមានឧបសគ្គឆ្លងកាត់ និងប្រព័ន្ធហ្វាំងសុវត្ថិភាពសំខាន់ៗ 10 មុខទៀតជំនួយឲ្យការបើកបរកាន់តែមានទំនុកចិត្តដែលមានដូចជាៈ ABS   ប្រព័ន្ធហ្វ្រាំង បញ្ឈប់រថយន្តមិនអោយអូសកង់ BA     ប្រព័ន្ធហ្វ្រាំង បញ្ឈប់រថយន្តក្នុងរយៈចម្ងាយខ្លី រឺ ស្ថានភាពអាសន្ន EBD   ប្រព័ន្ធហ្វ្រាំង បញ្ឈប់រថយន្តមិនអោយរអិលពេលដឹកធ្ងន់ ESC   ប្រព័ន្ធ ទប់លំនឹងដោយស្វ័យប្រវត្តិក្នុងស្ថានភាពផ្លូវកោង TCS   ប្រព័ន្ធ ទប់លំនឹងដោយស្វ័យប្រវត្តិក្នុងស្ថានភាពផ្លូវរអិល HDC   ប្រព័ន្ធ អមហ្វ្រាំងស្វ័យប្រវត្តិ រក្សាលំនឹងរថយន្តពេលចុះចំណោត HSA   ប្រព័ន្ធហ្វ្រាំង ស្វ័យប្រវត្តិ ជួយទប់រថយន្តមិនអោយរអិលថយក្រោយពេលឡើងចំណោត BOS   ប្រព័ន្ធហ្វ្រាំង កាត់ផ្ដាច់កម្លាំងម៉ាស៊ីនដោយស្វ័យប្រវត្តិពេលអ្នកបើកបរបាត់បង់ម្ចាស់ការ TSC   ប្រព័ន្ធ ទប់លំនឹងដោយស្វ័យប្រវត្តិ ពេលសណ្ដោង រឺ រថយន្តរងសម្ពាធខ្យល់បោកផ្ទប់ ESS   ប្រព័ន្ធប្រកាសភ្លើងអាសន្ន ពេលអ្នកបើកបរបញ្ឈប់រថយន្តភ្លាមៗ     Isuzu MU-X ម៉ូឌែលថ្មីឆ្នាំ2025 មានជម្រើស 2WD និង 4WD ដែលមានបំពាក់បន្ថែមនូវប្រព័ន្ធ Ai ហៅថា Rough Terrain Mode ជំនួយកម្លាំងម៉ាស៊ីនពេលជាប់ផុងខ្លាំង ដូចនេះរថយន្តគ្រួសារ 7 កៅអី Isuzu MU-X ម៉ូឌែលថ្មីឆ្នាំ2025  របស់ក្រុមហ៊ុនជប៉ុន អ៊ីស៊ូហ្ស៊ុ មួយនេះគឺ ផ្តោតសំខាន់លើប្រព័ន្ធសុវត្ថិភាពខ្ពស់ជាចម្បង អារម្មណ៍ផាសុកភាពដល់អ្នកប្រើប្រាស់ ភាពធន់រឹងមាំ ស៊ីប្រេងតិចបំផុត និងនៅតែមានភាពស៊ីវីល័យបែបសម័យថ្មីជានិច្ច។   កាន់តែអស្ចារ្យ រថយន្តគុណភាពជប៉ុន តម្លៃត្រឹមតែ!!!! ISUZU MU-X ULTIMATE 2WD (ប៉ុង1) = $ 59,900 ISUZU MU-X ULTIMATE 4WD (ប៉ុង2 + Rough Terrain Mode) = $64,500     សម្រាប់ព៌ត័មានបន្ថែម: ទីតាំងទី1: សាខាទីក្រុងភ្នំពេញ តាមបណ្ដោយមហាវិថីសហព័ន្ធរុស្សី ទល់មុខអាកាសយានដ្ឋានអន្ដរជាតិភ្នំពេញ📍https://goo.gl/maps/FdHfi3WKCo1idtyp9 ផ្នែកលក់ 077 66 88 99 / 023 950 084 ទីតាំងទី2: សាខាខេត្តបាត់ដំបង ខាងជើងរង្វង់មូលលោកតាដំបងក្រញូង ចម្ងាយ700ម៉ែត្រ 📍https://maps.app.goo.gl/T8toNC9avv7tei2M6  ផ្នែកលក់ 012 24 77 89/ 015 999 051 ផ្នែកសេវាកម្ម 095 888 202 Facebook: Isuzu Cambodia: https://www.facebook.com/IsuzuCambodia?mibextid=LQQJ4d                  Isuzu K-Cambodia: https://www.facebook.com/isuzukcambodia?mibextid=LQQJ4d Telegram: https://t.me/ISUZUKCambodia Instagram: https://www.instagram.com/isuzucambodiaofficial/ Tik Tok: https://www.tiktok.com/@isuzucambodia	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T10:55:42.620Z", "category": "PR", "views": 119, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
យកលុយទៅដាក់ធនាគារនិងយកលុយទៅទិញមាស តើមួយណាល្អជាង? តស់មកស្វែងយល់ទាំងអស់គ្នា?	https://business-cambodia.com/articles/deposit-money-in-banks-or-buy-gold	មកដល់ពេលនេះមនុស្សមួយមួយចំនួនធំមិនសូវហ៊ានយកទៅរកស៊ីនោះទេព្រោះពេលបច្ចុប្បន្នរកស៊ីតឹងជាងមុន ពោលគឺរកស៊ីលក់ដូររកចំណូលអត់បានដូចមុន។ ហើយពួកគាត់ក៏មិនសូវហ៊ានយកលុយទៅវិនិយោគដែរព្រោះតែស្ថានភាពមិនទាន់អំណោយផល។   ដោយសារមិនហ៊ានយកលុយរកស៊ីនិងវិនិយោគដូច្នេះបងប្អូនមួយចំនួនដែលសល់លុយ ពួកគាត់យកលុយទៅដាក់សន្សំនៅធនាគារ ចំណែកអ្នកខ្លះទៀតក៏យកលុយទៅទិញមាសទុក។    ចុះរវាងយកលុយទៅដាក់ធនាគារនិងយកលុយទៅទិញមាសតើមួយណាល្អជាង?  តាមពិតទៅទាក់ទងនឹងការដាក់លុយនៅធនាគារនិងយកលុយទិញមាសទុកគឺជាជម្រើសសម្រាប់មនុស្សម្នាក់ៗដោយផ្អែកទៅលើគោលដៅហិរញ្ញវត្ថុនិងពេលវេលារបស់ពួកគាត់។ ខាងក្រោមនេះគឺជាការប្រៀបធៀបរវាងដាក់លុយធនាគារនិងទិញមាសដើម្បីជាជំនួយដល់ការសម្រេចចិត្តឲ្យសមស្របនិងសក្តសមសម្រាប់បងប្អូន៖   ការទិញមាសទុក អត្ថប្រយោជន៍នៃការទិញមាស៖ ១. ប្រឆាំងនឹងអតិផរណា៖ មាសគឺជារបស់ដែលអាចប្រឆាំងនឹងអតិផរណាពោលគឺតម្លៃវាអាចនឹងឡើងទៅតាមរយៈពេល។ ដូច្នេះបើអ្នកទិញមាស លុយរបស់អ្នកមិនងាយបាត់បង់តម្លៃឡើយពេលអតិផរណាកើនឡើង។ ២. មាសជាទ្រព្យសុវត្ថិភាព៖ មាសគឺត្រូវបានគេចាត់ទុកជាទ្រព្យសុវត្ថិភាពពោលគឺទោះជាស្ថិតក្នុងកាលៈទេសៈសេដ្ឋកិច្ចល្អ ឬអាក្រក់មាសនៅតែអាចរក្សាតម្លៃវាបានល្អដោយតម្លៃរបស់វាមិនចេះបាត់បង់ឡើយ។ ៣. ងាយស្រួលលក់៖ នេះគឺជាចំណុចល្អមួយរបស់មាសដែលធ្វើឲ្យមនុស្សចូលចិត្តទិញទុកពោលគឺពេលអ្នកជួបបញ្ហាត្រូវការលុយបន្ទាន់ អ្នកអាចលក់មាសយកលុយដោះស្រាយបញ្ហាបានភ្លាមៗ។   គុណវិបត្តិរបស់មាស ១. មិនមានការប្រាក់៖ មាសមិនផ្ដល់ជាការប្រាក់ដូចដាក់លុយធនាគារឡើយ ២. ពិបាកទុកដាក់៖ អ្នកត្រូវប្រយ័ត្នរឿងទុកដាក់ពេលទិញមាស បើទុកប្រហែសអាចបាត់បងក្នុងប្រការផ្សេងៗជាច្រើន   កាដាក់លុយនៅធនាគារ អត្ថប្រយោជន៍នៃការដាក់លុយនៅធនាគារ  ១. ធានាការប្រាក់៖  ដាក់លុយធនាគារអ្នកនឹងទទួលបានចំណូលពីការប្រាក់ថេរទៅតាមរយៈពេលដែលអ្នកដាក់ ២. ហានិភ័យទាប៖ ការដាក់លុយធនាគារគឺសុវត្ថិភាពនិងហានិភ័យទាបទៅតាមចំនួនលុយរបស់អ្នក ៣. ងាយស្រួលដក៖ ដាក់លុយធនាគារងាយស្រួលដកពេលអ្នកត្រូវការលុយ   គុណវិបត្តិនៃការដាក់លុយធនាគារ ១. លុយអ្នកអាចបាត់បង់តម្លៃ៖ នៅក្នុងករណីអតិផារណាកើនឡើងខ្លាំង ការដាក់លុយធនាគារធ្វើឲ្យអ្នកខាតបង់លុយ ២. បានផលចំណេញទាប៖ ការដាក់លុយធនាគារបានផលចំណេញបើធៀបនឹងមាសទៅតាមរយៈពេល   ចុះអ្នកគួរជ្រើសរើសមួយណា រវាងដាក់លុយនៅធនាគារនិងទិញមាសទុក??? សម្រាប់អ្នកវិនិយោគរយៈពេលវែងដែលចង់ការពារទ្រព្យពីការកើនឡើងអតិផរណានិងភាពមិនច្បាស់លាស់នៃសេដ្ឋកិច្ច ការទិញមាសគឺជាម្រើសល្អ។   យ៉ាងណាមិញបើអ្នកត្រូវការសុវត្ថិភាព ងាយស្រួលដកលុយប្រើប្រាស់និងចំណូលថេរ ការដាក់លុយធនាការគឺជាជម្រើសល្អសម្រាប់។   យុទ្ធសាស្រ្តដ៏ល្អមួយដែលអ្នកគួរគិតគូធ្វើនោះគឺអ្នកគួរធ្វើពិធកម្មលុយរបស់អ្នកពោលគឺទុកលុយឲ្យច្រើនកន្លែងដើម្បីកាត់បន្ថយហានិភ័យ។ ដូច្នេះបើអ្នកមានលុយអ្នកគួរទុកនៅធនាគារខ្លះនិងទិញមាសខ្លះគឺជារឿងល្អបំផុត៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T09:58:24.196Z", "category": "ហិរញ្ញវត្ថុ", "views": 3429, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
មានអារម្មណ៍ឆាប់ភិតភ័យដល់បែកញើសនៅពេលជួបបញ្ហា គួរអនុវត្តវិធីសាស្ត្រទាំងនេះដើម្បីសម្រួលអារម្មណ៍	https://business-cambodia.com/articles/afraid-when-meet-people	ការថប់បារម្ភ គឺជាអារម្មណ៍នៃការភ័យខ្លាច អារម្មណ៍មិនសប្បាយចិត្ត និងអារម្មណ៍ប្រឈមមុខជាមួយបញ្ហានានាដែលកំពុងនៅនឹងមុខជាដើម។ វាអាចបណ្តាលឱ្យអ្នកបែកញើស មានអារម្មណ៍មិនស្ងប់ ដកដង្ហើមលឿន តានតឹង និងចង្វាក់បេះដូងលោតញាប់ខុសពីធម្មតា។ អ្នកអាចមានអារម្មណ៍ថប់បារម្ភនៅពេលប្រឈមមុខនឹងបញ្ហាលំបាកនៅកន្លែងធ្វើការ មុនពេលចូលប្រលង ឬមុនពេលធ្វើការសម្រេចចិត្តដ៏សំខាន់មួយ។ សម្រាប់អ្នកដែលមានជំងឺថប់បារម្ភ មានអារម្មណ៍តានតឹង និងភ័យខ្លាច មិនមែនមានរយៈពេលខ្លីឡើយ តែវាអាចបង្កឱ្យមានភាពធ្ងន់ធ្ងរបាន។ ចំពោះរោគសញ្ញានៃជំងឺថប់បារម្ភ អាចរំខានដល់សកម្មភាពប្រចាំថ្ងៃ ដូចជាការអនុវត្តការងារ ការងារសាលា និងទំនាក់ទំនងជាមួយមនុស្សជុំវិញខ្លួន។ នៅក្នុងវីដេអូឃ្លីបមួយ វេជ្ជបណ្ឌិត Wendy Suzuki ជាសាស្ត្រាចារ្យផ្នែកវិទ្យាសាស្ត្រសរសៃប្រសាទជនជាតិអាមេរិក និងជាសាស្ត្រាចារ្យនៅសកលវិទ្យាល័យញូវយ៉កបានលើកឡើងថា ចំនួនអ្នកដែលមានជំងឺថប់បារម្ភ បានកើនឡើងជាខ្លាំងក្នុងរយៈពេលប៉ុន្មានឆ្នាំចុងក្រោយនេះ ខណៈភាគច្រើន បានកើតឡើងនៅកន្លែងការងារ។ វិធីសាស្ត្រដែលអាចជួយកាត់បន្ថយឱ្យអ្នកមានអារម្មណ៍ថប់បារម្ភធូរស្រាលបាន មានចំនួន០២ រួមមានទី១ គឺការដកដង្ហើមចេញចូលយឺតៗ និងទី០២ គឺការផ្លាស់ទីនៃរាងកាយ។ ជាក់ស្ដែង ការដកដង្ហើមចេញចូលយឺតៗ ជាវិធីសាស្ត្រមួយបន្ទាន់បំផុតដើម្បីរំងាប់ការថប់បារម្ភ ដោយសារតែដង្ហើមជ្រៅ ជួយបំបាត់ភាពតានតឹងនៃប្រព័ន្ធសរសៃប្រសាទ ដែលហៅថាប្រព័ន្ធសរសៃប្រសាទ Parasympathetic។ អ្នកត្រូវដកដង្ហើមចូលយឺតៗដោយរាប់ក្នុងចិត្តពី១ដល់៤ និងដកដង្ហើមចេញយឺតៗដោយរាប់ក្នុងចិត្តពី១ដល់៤ដូចគ្នា។ ចំពោះវិធីសាស្ត្រនេះ អ្នកអាចអនុវត្តបានគ្រប់ទីកន្លែង ដោយពុំមាននរណាម្នាក់ចាប់អារម្មណ៍លើអ្នកនោះទេ។ ចំណែកវិធីសាស្ត្រីទី០២ផ្លាស់ទីនៃរាងកាយ វេជ្ជបណ្ឌិតដែលជាអ្នកនិពន្ធសៀវភៅទាក់ទងនឹងផ្នែកសុខភាពជួយឱ្យជីវិតរស់នៅរីករាយរូបនេះ បានបន្ដទៀតថា រាល់ការធ្វើចលនារាងកាយរបស់អ្នក បានបញ្ចេញសារធាតុប្រសាទដែលមានប្រយោជន៍មួយក្រុមនៅក្នុងខួរក្បាលរបស់អ្នក ហើយវាគឺជាគីមីសរសៃប្រសាទរួមមាន Dopamine, Serotonin, Noradrenaline និង Endorphins។ ការដើរប្រៀបបានទៅនឹងការងូតទឹកដោយត្រាំខ្លួនក្នុងពពុះសាប៊ូ សម្រាប់ជួយសម្រួលដល់ខួរក្បាលរបស់អ្នក។ ឧទាហរណ៍ បេះដូងរបស់អ្នកលោតញាប់ នៅពេលឃើញអ៊ីម៉ែលរបស់ចៅហ្វាយផ្ញើមក ប្រសិនបើអ្នកកំពុងនៅក្នុងអូហ្វីស ដូច្នេះអ្នកគួរតែបោះជំហានដើរជុំវិញទីនោះ។ ប្រសិនបើអ្នកធ្វើការពីផ្ទះ អ្នកគួរតែចាក់ចម្រៀងដែលអ្នកស្រលាញ់ចូលចិត្ត ហើយដើរជុំវិញបន្ទប់ទទួលភ្ញៀវ ធ្វើដូចជាគ្មាននរណាម្នាក់កំពុងសម្លឹងមើលអ្នកនោះទេ។ Link To Google វេជ្ជបណ្ឌិត Wendy Suzuki រូបនេះ បានបន្ថែមទៀតថា រូបគាត់ផ្ទាល់បានអនុវត្តផ្ទាល់ជាសិស្សរបស់គាត់ ដើម្បីវាយតម្លៃការថប់បារម្ភរបស់ពួកគេ ដែលរួមបញ្ចូលការធ្វើចលនារួមមាន ការរាំ ហាត់យូហ្គា និងបញ្ចេញក្បាច់គុន។ បន្ទាប់ពីធ្វើវគ្គចលនាទាំងនេះរួចមក ការថប់បារម្ភរបស់ពួកគេបានថយចុះដល់កម្រិតធម្មតាវិញ។ ដូច្នេះវាបានសបញ្ជាក់ឱ្យឃើញថា ការធ្វើចលនាទាំងនេះ ពិតជាមានឥទ្ធិពលល្អ ដែលអ្នកអាចយកទៅអនុវត្តក្នុងជីវិតប្រចាំថ្ងៃបាន។ ជាចុងក្រោយ វេជបណ្ឌិត Wendy Suzuki បានផ្ដាំផ្ញើថា ប្រសិនបើអ្នករកឃើញថា អ្នកកំពុងមានបញ្ហាថប់បារម្ភ អ្នកគួរតែលើកយកទៅពិភាក្សាជាមួយមិត្តរួមការងារ ដែលអ្នកទុកចិត្តដើម្បីទទួលបានដំបូន្មានល្អៗ។ ក្នុងករណីបញ្ហាថប់បារម្ភរបស់អ្នកមានស្ថានភាពធ្ងន់ធ្ងរជាងមុន អ្នកគួរតែបើកចិត្តទៅនិយាយជាមួយចៅហ្វាយរបស់អ្នក ដើម្បីទទួលបាននូវការគាំទ្រ និងការលើកទឹកចិត្ត។ hjhhj hjhkjhjk hkkj គួរឱ្យដឹងផងដែរថា បើយោងតាមតាមអង្គការសុខភាពពិភពលោក (Who) បានបញ្ជាក់ថា ការប៉ាន់ប្រមាណ ៤% នៃចំនួនប្រជាជននៅលើពិភពលោកបច្ចុប្បន្នជួបប្រទះនឹងជំងឺថប់បារម្ភ ដោយកាលពីក្នុងឆ្នាំ២០១៩ មនុស្សចំនួន៣០១លាននាក់ នៅលើពិភពលោកមានបញ្ហាថប់បារម្ភ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T09:38:40.732Z", "category": "អចលនទ្រព្យ", "views": 6, "author": { "first_name": "Van", "last_name": "Syfong", "email": "fong.bc.hr@gmail.com" }, "quality_warning": [ "noisy", "short_sentences" ] }
បុរីភ្នំពេញថ្មីប្រកាសលក់ប្រម៉ូសិនពិសេស ផ្ទះវីឡាភ្លោះនៅក្នុងគម្រោងតាខ្មៅសិនត្រល់ផាក រយៈពេល ៩ ថ្ងៃ	https://business-cambodia.com/articles/takhmao-central-park-promotion	ជាឱកាសដ៏ល្អសម្រាប់អ្នកកំពុងស្វែងរកទិញផ្ទះថ្មី ជាពិសេសគូស្វាមីភរិយាថ្មីដែលទើបរៀបការហើយ និងចង់បានលំនៅឋានផ្ទាល់ខ្លួនកុំឲ្យឱកាសមួយនេះរំលងផុតទៅឲ្យសោះ ព្រោះចាប់ពីចុងសប្ដាហ៍នេះតទៅ បុរីភ្នំពេញថ្មី នឹងធ្វើការប្រម៉ូសិនលក់ផ្ទះដ៏ពិសេសមិនធ្លាប់មាន នៅក្នុងគម្រោងតាខ្មៅសិនត្រល់ផាក (Takhmao Central Park) ជូនដល់អតិថិជនរបស់ខ្លួន។     ការប្រម៉ូសិនដ៏ពិសេសពីបុរីភ្នំពេញថ្មីនេះមានដូចជា៖ ការផ្តល់ជូនVoucher តម្លៃ 6,666$ ការបញ្ចុះតម្លៃ 3 ភាគរយ, ការថែមជូនម៉ាស៊ីនត្រជាក់គ្រប់បន្ទប់ ព្រមទាំងវត្ថុអនុស្សាវរីយ៍ជាច្រើនផ្សេងទៀត ដោយគ្រាន់តែអតិថិជនធ្វើការទិញផ្ទះវីឡាភ្លោះនៅក្នុងគម្រោងតាខ្មៅសិនត្រល់ផាកនេះ។ ខណៈកម្មវិធីប្រម៉ូសិននេះគឺរៀបចំឡើងរយៈពេល 9 ថ្ងៃគឺនៅថ្ងៃទី7 ដល់ថ្ងៃទី9, ថ្ងៃទី14 ដល់ថ្ងៃទី16 និងថ្ងៃទី21 ដល់ថ្ងៃទី23 ខែកុម្ភៈ ឆ្នាំ2025 ចាប់ពីវេលាម៉ោង 09:00 នាទីព្រឹករហូតដល់ម៉ោង 06:30 នាទីល្ងាច។   បញ្ជាក់៖ ប្រម៉ូសិនខាងលើ គឺផ្ដល់ជូនសម្រាប់តែអតិថិជនដែលអញ្ជើញមកទិញផ្ទះផ្ទាល់នៅស្ដង់បុរីភ្នំពេញថ្មី ក្នុងគម្រោងតាខ្មៅសិនត្រល់ផាកតែប៉ុណ្ណោះ។   ដូច្នេះសម្រាប់លោកអ្នកដែលធ្វើដំណើរទៅក្រុងតាខ្មៅ សូមកុំភ្លេចអញ្ជើញមកស្តង់បុរី ភ្នំពេញថ្មី គម្រោងតាខ្មៅសិនត្រល់ផាក ដើម្បីទទួលបានការផ្តល់ជូនដូចបានជម្រាបជូនខាងលើ។ ព័ត៍មានលម្អិតសូមទំនាក់ទំនងមកកាន់ប្រអប់សារហ្វេសផេក បុរីភ្នំពេញថ្មី រឺទំនាក់ទំនងទៅផ្នែកលក់ផ្ទាល់តាមរយៈលេខទូរស័ព្ទ៖ 092 410 123/012 210 123/092 250 123/012 260 123/ 012 270 123/012 240 123 និងតាមChannel Telegram: https://t.me/phnompenhthmey។   សូមជម្រាបថា គម្រោងតាខ្មៅសិនត្រល់ផាក គឺជាគម្រោងទី១៥ របស់បុរីភ្នំពេញថ្មី ដែលមានទីតាំងស្ថិតនៅលើដងផ្លូវធំទូលាយ កណ្ដាលក្រុងតាខ្មៅ និងមានចម្ងាយត្រឹមតែ ១គីឡូម៉ែត្រប៉ុណ្ណោះពីរង្វង់មូលតាខ្មៅ។ ហើយជាតំបន់ទីប្រជុំជន ដែលមានអាជីវកម្មកុះករដូចជា សាលារៀន ផ្សារ ធនាគារ ហាងទំនិញ និង អាគាពាណិជ្ជកម្មជាច្រើនទៀត ដែលអាចប្រកបអាជីវកម្មបានផងដែរ។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T09:31:26.782Z", "category": "PR", "views": 721, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រសួងណែនាំ វិធីសាស្ត្រការពារខ្លួន២ចំណុច ពីការលង់ចា.ញ់បោ.កជនខិលខូច ព្រោះបច្ចេកវិទ្យា AI	https://business-cambodia.com/articles/prevent-yourself-from-online-scam	ថ្មីៗនេះក្រុមឆបោកបានប្រើប្រាស់បច្ចេកវិទ្យាបញ្ញាសិប្បនិម្មិត (AI) ដើម្បីបោកប្រាស់តាមប្រព័ន្ធអនឡាញ ដូចជាបោកលុយកាក់និងទិន្នន័យសំខាន់ៗ គឺកាន់តែមានច្រើនតាមប្រព័ន្ធអនឡាញ។   ទាក់ទងនឹងបញ្ហានេះក្រសួងប្រៃសណីយ៍និងទូរគមនាគមន៍កម្ពុជា បានណែនាំវិធីសាស្រ្តការពារខ្លួននិងឧបាយកលឆបោក ចំនួន២ចំណុចដល់សាធារណជនឱ្យបានជ្រាប ដើម្បីជៀសវាងលង់ចាញ់បោកគេ។   ១. ឧបាយកលនៃការឆបោក៖ ឧបាយកលឆបោកមានច្រើនរូបភាពតាមរយៈការក្លែងបន្លំជាសំឡេង រូបភាព ឬវីដេអូរបស់សមាជិកគ្រួសារ មិត្តភក្តិ ឬអ្នកស្គាល់គ្នា។ ដោយគេមានទម្រង់បោក ដូចខាងក្រោម៖   - ការប្រើប្រាស់បច្ចេកវិទ្យាបញ្ញាសិប្បនិម្មិត (AI) ដើម្បីបង្កើតជាការសន្ទនាសំឡេង រូបភាព ឬវីដេអូ ដែលសឹងតែដូចទាំងស្រុងនឹងម្ចាស់ដើម មានលក្ខណៈស្វ័យប្រវត្តិ និងពិបាកសម្គាល់ថាពិតឬក្លែងក្លាយ ដែលធ្វើឱ្យអ្នកងាយនឹងចាញ់បោក និងធ្លាក់ចូលក្នុងឧបាយកលរបស់ជនទុច្ចរិត បើសិនមិនបានពិនិត្យ និងផ្ទៀងផ្ទាត់ច្បាស់លាស់។   - ការទាមទារ ស្នើសុំ ឬខ្ចីប្រាក់ ដែលតម្រូវឱ្យអ្នកផ្ទេរប្រាក់តាមប្រព័ន្ធអនឡាញតែម្តង   - ការស្នើសុំឱ្យចែករំលែកទិន្នន័យផ្ទាល់ខ្លួន ដូចជាលេខកូដសម្ងាត់គណនីធនាគារ លេខកូដបណ្តាញទំនាក់ទំនងសង្គម លេខកូដផ្ទៀងផ្ទាត់ ឬព័ត៌មានសំខាន់ផ្សេងៗ។   ២. វិធីសាស្រ្តដើម្បីការពារខ្លួនពីការឆបោក៖ ដើម្បីការពារខ្លួនពីការឆបោកខាងលើ រាល់ពេលទទួលបានការហៅទូរសព្ទ សារ សំឡេង រូបភាព ឬវីដេអូ ដែលមានលក្ខណៈគួរឱ្យសង្ស័យ សូមអនុវត្តវិធីសាស្រ្ត ដូចខាងក្រោម៖   - ផ្ទៀងផ្ទាត់អត្តសញ្ញាណរបស់បុគ្គលនោះឱ្យបានច្បាស់លាស់ ដោយពិនិត្យលេខទូរសព្ទ ឬរូបភាពគណនី និងតម្រូវឱ្យបុគ្គលនោះបើកកាមេរ៉ាវីដេអូបង្ហាញមុខភ្លាមៗ   - ពិនិត្យផ្ទៀងផ្ទាត់អាកប្បកិរិយារបស់បុគ្គលនោះថា ដូចប្រក្រតី ឬប្លែកពីអ្នកដែលយើងស្គាល់   - សួរសំណួរផ្ទាល់ខ្លួន ឬសកម្មភាពដែលបានទាក់ទងគ្នាចុងក្រោយដែលគិតថាត្រូវតែដឹង   - បង្កើនការប្រុងប្រយ័ត្នចំពោះការចែករំលែកព័ត៌មាន សំឡេង រូបភាព ឬវីដេអូ របស់អ្នកជាសាធារណៈ ព្រោះវាអាចឱ្យជនខិលខូចយកមាតិកាទាំងនោះទៅក្លែងបន្លំជាអ្នក ដើម្បីប្រព្រឹត្តបទល្មើសផ្សេងៗ   - មិនត្រូវផ្ដល់ទិន្នន័យផ្ទាល់ខ្លួនដូចជា លេខកូដសម្ងាត់គណនីធនាគារ លេខកូដបណ្តាញទំនាក់ទំនងសង្គម លេខកូដផ្ទៀងផ្ទាត់ ឬព័ត៌មានសំខាន់ផ្សេងៗ ទៅជនដែលសង្ស័យ ជាដាច់ខាត។   ដូច្នេះប្រសិនបើលោកអ្នកត្រូវការសុំជំនួយបច្ចេកទេសទាក់ទាញនិងបញ្ហាបច្ចេកវិទ្យាអាចទាក់ទងតាម រយៈអ៊ីមែល incident@camcert.gov.kh ឬទូរសព្ទលេខ 023 722 391 / ០១៦ ៨៥១ ៦៧៨៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T07:50:43.601Z", "category": "ភាពជាអ្នកដឹកនាំ", "views": 313, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កាល់តិច ខេមបូឌា៖ ដៃគូដែលលោកអ្នកអាចជឿទុកចិត្តទៅលើគុណភាពប្រេងឥន្ធនៈ និងសេវាកម្ម	https://business-cambodia.com/articles/caltex-pump-validation	កាល់តិច ខេមបូឌា ដែលជាក្រុមហ៊ុនផ្គត់ផ្គង់ប្រេងឥន្ធនៈដ៏មានគុណភាពឈានមុខគេមួយនៅកម្ពុជាអស់រយៈពេលជាង២៥ឆ្នាំ បានប្ដេជ្ញាចិត្តក្នុងការផ្ដល់ជូននូវភាពល្អឥតខ្ចោះ ទាំងផលិតផល និងសេវាកម្ម ក្នុងនោះអ្វីដែលសំខាន់បំផុតគឺ ការធានាគុណភាពប្រេង ការធានាបរិមាណ និងទូចាក់ប្រេងកម្រិតស្តង់ដារ។ ដូច្នេះហើយ កាល់តិច ខេមបូឌា បានរៀបចំនូវយុទ្ធនាការមួយរយៈពេលបីខែសម្រាប់ការត្រួតពិនិត្យនៅគ្រប់ស្ថានីយប្រេងឥន្ធនៈកាល់តិចទាំងអស់ទូទាំងប្រទេស ដើម្បីធានាបាននូវការអនុលោមទៅតាមបទប្បញ្ញត្តិរបស់រាជរដ្ឋាភិបាល ព្រមទាំងស្តង់ដាររបស់ កាល់តិច ខេមបូឌា ផ្ទាល់។ ការត្រួតពិនិត្យគុណភាពប្រេង ប្រេងឥន្ធនៈរបស់កាល់តិច ខេមបូឌា ផលិតឡើងដោយបច្ចេកវិទ្យា Techron® ជាសារធាតុបន្ថែមដែលជួយកាត់បន្ថយការកកិត ជួយលាងសម្អាតម៉ាស៊ីនយានយន្តរបស់លោកអ្នក និងការពារកុំឱ្យមានកំណកនៅផ្នែកសំខាន់ៗនៃម៉ាស៊ីនយានយន្តរបស់លោកអ្នក។ មុខងារទាំងអស់នេះជួយឱ្យម៉ាស៊ីនយានយន្តរបស់លោកអ្នកមានថាមពលខ្លាំង ជួយកាត់បន្ថយផ្សែង ជួយសន្សំសំចៃប្រេង ធ្វើឱ្យម៉ាស៊ីនដំណើរការល្អ ហើយយានយន្តរបស់លោកអ្នកក៏អាចធ្វើដំណើរបានកាន់តែឆ្ងាយ។ ការត្រួតពិនិត្យបរិមាណប្រេង កាល់តិចមានឆន្ទៈក្នុងការធានាថា អតិថិជនទាំងអស់នឹងទទួលបាននូវបរិមាណដែលពួកគាត់ចំណាយ។ ដំណើរការក្រិតតាមក្បួនខ្នាតយ៉ាងហ្មត់ចត់អាចធានាបាននូវការចាក់ប្រេងដ៏ត្រឹមត្រូវ ដូច្នេះអតិថិជនអាចបើកបរប្រកបដោយទំនុកចិត្ត ដោយដឹងថាពួកគាត់កំពុងទទួលបានអត្ថប្រយោជន៍ដ៏ច្រើនលើសលប់ពីប្រេងឥន្ធនៈ។ ការត្រួតពិនិត្យទូចាក់ប្រេងកម្រិតស្តង់ដារ ទូចាក់ប្រេងទាំងអស់នៅស្ថានីយកាល់តិច តែងតែត្រូវបានត្រួតពិនិត្យ និងថែទាំជាប្រចាំ ដើម្បីធានាទៅលើដំណើរការ និងសុវត្ថិភាពយ៉ាងល្អបំផុត។ ទូចាក់ប្រេងនីមួយៗបានឆ្លងកាត់ការក្រិតតាមក្បួនខ្នាតយ៉ាងទៀងទាត់ និងប្រកាន់ខ្ជាប់នូវលក្ខណៈបច្ចេកទេសដ៏តឹងរ៉ឹង ស្របតាមបទប្បញ្ញត្តិរបស់រាជរដ្ឋាភិបាល។ ដើម្បីធានាបន្ថែមដល់អតិថិជនពីការប្តេជ្ញាចិត្តរបស់ខ្លួនទៅលើគុណភាព ស្ថានីយកាល់តិចទាំងអស់ដែលបានឆ្លងកាត់ការត្រួតពិនិត្យដោយជោគជ័យ នឹងបង្ហាញនូវវិញ្ញាបនបត្របញ្ជាក់ពីការត្រួតពិនិត្យនិងទទួលស្គាល់។ និមិត្តសញ្ញាដែលបញ្ជាក់ពីគុណភាពនិងទំនុកចិត្តនេះ អាចជួយឱ្យអតិថិជនដឹងច្បាស់ពីជម្រើសរបស់ខ្លួន និងជ្រើសរើសស្ថានីយណាដែលស្របតាមស្តង់ដារខ្ពស់បំផុត។ ជ្រើសយកកាល់តិច មានន័យថាលោកអ្នកកំពុងជ្រើសយកដៃគូដែលផ្តល់អាទិភាពដល់តម្រូវការរបស់លោកអ្នក ហើយអាចផ្តល់ជូនផលិតផលនិងសេវាកម្មដ៏ពិសេស។ បរិមាណប្រេងគ្រប់ចំណុះ បើកបរបានកាន់តែឆ្ងាយ! ជ្រើសរើសស្ថានីយដែលលោកអ្នកជឿទុកចិត្ត ជ្រើសរើសកាល់តិច!	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T07:45:37.621Z", "category": "PR", "views": 89, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ខ្មែរគាំទ្រខ្មែរ! ចង់ធ្វើប្រេនគ្រឿងសម្អាងគ្រប់ប្រភេទមិនបាច់ហោះទៅក្រៅប្រទេស អាចមកធ្វើនៅរោងចក្រកូនខ្មែរ១នេះបាន	https://business-cambodia.com/articles/norin-factory-cosmetic-branding-	ចំពោះបងប្អូនដែលចង់ផលិតប្រេន ឬម៉ាកយីហោសាប៊ូនិងគ្រឿងសម្អាងគ្រប់ប្រភេទនាពេលនេះមិនបាច់ហោះទៅធ្វើនៅក្រៅប្រទេសទៀតនោះឡើយ បងប្អូនអាចមកធ្វើនៅរោងចក្ររបស់កូនខ្មែរបាន ដែលមានឈ្មោះថា រោងចក្រផលិតសាប៊ូគ្រប់ប្រភេទនិងកែច្នៃ វេចខ្ចប់គ្រឿងសំអាង “នរិន្ទ” និងមានឈ្មោះនៅលើហ្វេសប៊ុកផេក NORIN Factory Cosmetic Branding ខណៈរោងចក្រខ្មែរមួយនេះដែរ បានជួយជម្រុញឱ្យម្ចាស់ប្រេនមួយចំនួនធំ មានឈ្មោះបោះសំឡេងទាំងនៅលើទីផ្សារអនឡាញនិងអហ្វឡាញនៅក្នុងប្រទេសកម្ពុជា នាពេលបច្ចុប្បន្ន។   លោក អ៊ន់ វ៉ា ដែលជាម្ចាស់រោងចក្របានមានប្រសាសន៍ថា មួយឆ្នាំចុងក្រោយនេះរោងចក្ររបស់លោកគឺមានសន្ទុះនៃការគាំទ្រខ្លាំងមែនទែន ព្រោះបងប្អូនដែលធ្លាប់តែធ្វើប្រេនគ្រឿងសម្អាងនៅក្រៅប្រទេសពីមុនបាននំាគ្នាត្រឡប់មកធ្វើនៅរោងចក្ររបស់លោកវិញ ដោយអតិថិជនភាគច្រើនបានមកបង្កើតប្រេនខ្លួនឯង។   ចំពោះមូលហេតុដែលធ្វើឱ្យរោងចក្ររបស់លោក អាចទាញភ្ញៀវមកបាននោះដោយសារតែមានកត្តាសំខាន់ៗមួយចំនួន៖ ទី១ ហ៊ានធានាលើគុណភាព ដែលគុណភាពនេះអាចប្រកួតជាមួយផលិតផលនាំចូលបាន ពោលគឺអាចប្រកួតប្រជែងលើទីផ្សារដោយគ្មានខ្លាចរអាជាមួយនឹងគ្រឿងសម្អាងនាំចូលពីក្រៅស្រុកនោះឡើយ។ ចំណុចសំខាន់ទី២វិញគឺតម្លៃ ក្រៅពីមានគុណភាពល្អហើយរោងចក្ររបស់លោកគ្រប់អតិថិជនដែលមកធ្វើប្រេនគឺទទួលបានតម្លៃដែលល្អគិតស្មានមិនដល់ ហើយរោងចក្ររបស់លោកព្យាយាមធ្វើតម្លៃយ៉ាងណាអោយអតិថិជនទទួលបានផលចំណេញច្រើនពីការបង្កើតប្រេនរបស់ខ្លួនឯង។ ចំណែកចំណុចពិសេសទី៣ រោងចក្ររបស់លោកគឺសេវាកម្មលឿនខ្លាំងមែនទែន ពេលអតិថិជនមកបង្កើតប្រេនមិនចាំបាច់ចំណាយពេលវេលារង់ចាំយូរដូចធ្វើនៅក្រៅប្រទេសនោះទេ។ ចំណែកចង្វាក់ផលិតកម្មការផលិតនិងការវេចខ្ចប់ប្រើប្រាស់ម៉ាស៊ីនដែលមានបច្ចេកវិទ្យាខ្ពស់ធ្វើបានបរិមាណច្រើនក្នុង១ថ្ងៃៗ ដែលអាចកាត់បន្ថយពេលវេលានៃការរង់ចាំឬអាចធ្វើទំនិញប្រញាប់ជូនអតិថិជនបានគ្រប់ពេលវេលាមិនអោយខកឡើយ។   ម្ចាស់រោងចក្ររូបនេះបាននិយាយបន្តទៀតថា ជាទូទៅនៅពេលដែលភ្ញៀវបង្កើតប្រេននៅក្រៅប្រទេសគាត់អាចនឹងជួបបញ្ហាស្មុគស្មាញច្រើនក្នុងការរត់ឯកសារនាំចូល ហើយការចំណាយដែលធ្វើអោយពួកគាត់កាន់តែឈឺក្បាលខ្លាំងទៀតនោះគឺត្រូវចំណាយបើកក្រុមហ៊ុននាំចូលគ្រឿងសម្អាងខ្លួនឯង។ ក្រៅពីនេះទៀតពួកគាត់ត្រូវការចំណាយទាំងពេលវេលានិងថវិកានៃការដឹកជញ្ជូន ចំណាយលើហានិភ័យផ្សេងៗដែលអាចកើតឡើងតាំងពីក្រៅប្រទេសរហូតមកដល់ប្រទេសកម្ពុជា។ ពេលខ្លះមានការខូចអីវ៉ាន់ ពេលខ្លះអីវ៉ាន់កំពុងលក់ដាច់ៗក៏ត្រូវអស់អីវ៉ាន់លក់ ដោយសារការស្ទះអីវ៉ាន់នៅតាមផ្លូវឬនៅតាមព្រំដែនជាដើម។   ដូច្នេះនៅពេលដែលភ្ញៀវងាកមកបង្កើតប្រេននៅទីតាំងរបស់លោកវិញគឺថាបញ្ហាដែលបានរៀបរាប់ដូចខាងលើត្រូវបានកាត់ចេញចោលទាំងស្រុង ហើយការដែលចំណាយផ្សេងៗខាងលើនោះ បើសរុបជាទឹកប្រាក់វិញមិនតិចទេ។ ចំណែកការត្រឡប់មកធ្វើប្រេនរបស់អតិថិជននៅទីតាំងរបស់លោកវិញ ធ្វើអោយការចំណាយដោយមិនចាំបាច់ទាំអស់នោះបានក្លាយទៅជាដើមទុនសម្រាប់ពង្រីកអាជីកម្មរបស់អតិថិជនអោយបានឆាប់រហ័សលឿនជាងមុនទ្វេរដង។ ចំណុចពិសេសចុងក្រោយនោះ ចំពោះបងប្អូនដែលបានធ្វើប្រេនគ្រប់ប្រភេទពីរោងចក្ររបស់លោក រោងចក្រមានទាំងក្រុមប្រឹក្សាយោបល់ អំពីការធ្វើទីផ្សារ ពោលគឺរោងចក្រនឹងធ្វើគ្រប់វិធីសាស្រ្តដើម្បីឱ្យម្ចាស់ប្រេនគ្រប់ៗគ្នាដែលបានមកធ្វើប្រេននៅរោងចក្ររបស់លោកអាចដើរទៅមុខបានយូរអង្វែងជាពិសេសគឺការដាក់ឈ្មោះប្រេនអោយឡូហ្សិកតាមវប្បធម៍និងអត្តចរិករបស់ផលិតផល ការឌីហ្សាញសំបកផលិតផលឱ្យមានភាពទាក់ទាញខ្លាំង និងមានភាពស៊ីវិល័យអោយត្រូវតាមសម័យAI នេះតែម្តង។ លើសពីនេះទៅទៀត រោងចក្ររបស់លោក មុននឹងធ្វើការផលិតគឺមានក្រុមវិស្វករគីមីវិទ្យាដែលបានបញ្ចប់ការសិក្សាទាំងក្នុងប្រទេសកម្ពុជា ប្រទេសថៃ និងវៀងណាម បានធ្វើការសិក្សាស្រាវជ្រាវ R&D មានការធ្វើឡាបូពិសោធន៍នៅក្នុងរោចក្រដោយផ្ទាល់ ហើយរាល់រូបមន្តនីមួយៗមិនចប់ត្រឹមនេះនោះទេ ដោយបន្ទាប់ពីបានសិក្សាយ៉ាងជោគជ័យលើរូបមន្តរួចហើយ រោងចក្ររបស់លោកត្រូវធ្វើការត្រួតពិនិត្យគុណភាពផលិតផលនៅស្ថាប័នដែលពាក់ព័ន្ធម្តងទៀតមុននឹងធ្វើការផលិតប្រេនជាលក្ខណះខ្នាតធំចេញលក់នៅលើទីផ្សារកម្ពុជា។ ដោយមានស្តង់ដារខ្ពស់ មានអ្នកជំនាញច្បាស់លាស់ ដូច្នេះបងប្អូនអាចមកផលិតដោយមានទំនុកចិត្តនិងជឿជាក់បាន។ គូសបញ្ជាក់ថា សម្រាប់បងប្អូនប្រជាជនខ្មែរទាំងអស់ដែលចង់បង្កើតប្រេនគ្រប់ប្រភេទមិនបាច់ហោះទៅធ្វើដល់ប្រទេសក្រៅនាំតែហត់ទៀតនោះឡើយ បងប្អូនអាចងាកមកជួយគាំទ្រក្នុងការបង្កើតប្រេន នៅរោងចក្រ”នរិន្ទ”របស់កូនខ្មែរមួយនេះបាន។ រោងចក្រមួយនេះមានទទួលធ្វើប្រេនផលិតផលសាប៊ូនិងគ្រឿងសម្អាងគ្រប់ប្រភេទអាចនិយាយបានថាចាប់ពីចុងសក់ដល់ចុងជើង និងផលិតផលលាងសំអាតផ្សេងដែលប្រើប្រាស់ជាប្រចាំ ពោលឱ្យតែបងប្អូនត្រូវការផលិតផលអ្វីគឺរោងចក្រមួយនេះមានធ្វើផលិតផលជូនបងប្អូនបានទាំងអស់៕ សម្រាប់ព័ត៌មានលំអិតទាក់ទងជាមួយការបង្កើតប្រេន បងប្អូនអាចធ្វើការឆាតទៅកាន់ហ្វេសប៊ុកផេកផ្លូវការរបស់រោងចក្រ NORIN Factory Cosmetic Brandingដែលមានទីតាំងនៅខណ្ឌកំបូល ក្រុងភ្នំពេញ ប្រទេសកម្ពុជា ឬទំនាក់ទំនងទៅកាន់លេខទូរស័ព្ទនិងតេលេក្រាម៖ ០៨៦ ៦៤៤ ៩៩៩៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T07:11:50.877Z", "category": "PR", "views": 702, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បុគ្គលិកយំលាគ្នា! ក្រុមហ៊ុនបច្ចេកវិទ្យា១ របស់អាមេរិក ប្រកាសកាត់បុគ្គលិកចោលរហូតដល់ទៅ ១ពា.ន់នាក់	https://business-cambodia.com/articles/salesforce-inc-company	ក្រុមហ៊ុនបច្ចេកវិទ្យាធំ១របស់អាមេរិក Salesforce Inc បានប្រកាសកាត់បុគ្គលិកចោលរហូតដល់ទៅ ១ពាន់នាក់ ដោយសារតែបុគ្គលិកដ៏ច្រើនសន្ធឹកសន្ធាប់នេះ មិនមែនជាក្រុមដែលស្ថិតក្នុងភាពចាំបាច់សម្រាប់ក្រុមហ៊ុននោះទេ។ នេះបើតាមការចុះផ្សាយដោយសារព័ត៌មាន Yahoo។ តាមប្រភពខាងលើបានឱ្យដឹងថា នាពេលបច្ចុប្បន្ននេះក្រុមហ៊ុនបច្ចេកវិទ្យា Salesforce Inc បានកំពុងតែផលិតបញ្ញាសិប្បនិម្មិត (AI) ថ្មីរបស់ខ្លួន ហើយក្រុមហ៊ុនបានកំពុងតែត្រូវការបុគ្គលិកផ្នែកលក់ជាច្រើននាក់ដើម្បីជួយលក់ផលិតផលថ្មីរបស់ពួកគេ ហើយបុគ្គលិកដែលក្រុមហ៊ុនកាត់រហូតដល់ទៅ ១ពាន់នាក់នេះពួកគាត់ពុំមានតួនាទីចេះលក់នៅក្នុងក្រុមហ៊ុននោះទេដូច្នេះទើបកាត់ចោលតែម្តង។   លោក Brian Millham ដែលជានាយកប្រតិបត្តិក្រុមហ៊ុន Salesforce Inc បាននិយាយថា យើងកំពុងតែផ្តោតទៅលើប្រាក់ចំណេញរបស់ក្រុមហ៊ុនទើបយើងបានសម្រេចចិត្តបង្កើតបញ្ញាសិប្បនិម្មិត (AI) ថ្មីនេះឡើងមក ហើយយើងពិតជាត្រូវការបុគ្គលិកផ្នែកលក់ចាំបាច់ខ្លាំងណាស់ដើម្បីលក់ផលិតផលថ្មីរបស់ពួកយើង។   គួរបញ្ជាក់ថា ក្រុមហ៊ុនបច្ចេកវិទ្យា Salesforce Inc មមានទីស្នាក់ការស្ថិតនៅ San Francisco រដ្ឋ California សហរដ្ឋអាមេរិក ដែលមានបុគ្គលិកសរុបប្រមាណរហូតដល់ទៅ ៧ម៉ឺន៣ពាន់នាក់ផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T04:53:49.679Z", "category": "ចាប់ផ្តើមអាជីវកម្ម", "views": 2089, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកឧកញ៉ាគួច ម៉េងលី៖ សកម្មភាព៣ ឪពុកម្តាយគួរពង្វាងកូន កុំឱ្យធ្វើ បើមិនចង់ឱ្យកូនខូចអនាគត	https://business-cambodia.com/articles/bad-act-of-kids-and-adult-parents-should-careful-for-them-	កំហុសធំមួយរបស់អាណាព្យាបាល គឺខ្វះការយកចិត្តទុកដាក់តាមដានសកម្មភាពប្រចាំថ្ងៃរបស់កូន ក្នុងសម័យបច្ចេកវិទ្យា ដោយរវល់នឹងការងារខ្លាំងពេកមិនបានឆ្លៀតពេលខ្លះៗដើម្បីកូន។   ក្នុងនោះបើតាមប្រសាសន៍លើកឡើងនៅក្នុងវីដេអូរបស់ អ្នកឧកញ៉ាវេជ្ជបណ្ឌិត គួច ម៉េងលី ស្ថាបនិកសាលាអន្តរជាតិអាមេរិក (AIS) បានបញ្ជាក់ឱ្យដឹងថា សកម្មភាពមិនល្អចំនួន៣ ឪពុកម្តាយឬអាណាព្យាបាលគួប្បីហាមឃាត់កុំឱ្យក្មេងៗប្រព្រឹត្តិ នៅក្នុងសម័យឌីជីថលបើមិនចង់ឱ្យក្មេងខូច ខួរក្បាលស្ពឹកស្រពន់ និងមិនអាចក្លាយជាយុវជនខ្លាំង។   ១. រឿងអាសអាភាស៖ អ្នកឧកញ៉ាបានគូសបញ្ជាក់ថាបច្ចុប្បន្ននេះក្មេងៗវាក់នឹងបច្ចេកវិទ្យាខ្លាំង រហូតមានក្មេងខ្លះសុំានឹងការមើលរឿងអាសអាភាស ឬទៅជាញៀនតែម្តង ដែលធ្វើឱ្យក្មេងៗទាំងនោះមិនឆ្លាតវៃ នឹកឃើញបង្កើតរឿងខុសៗតាមវ័យរបស់ពួកគេ។   ហេតុនេះឪពុកម្តាយ ឬអាណាព្យាបាលត្រូវតាមដានកូនកុំឱ្យធ្វើរឿងនេះឱ្យសោះ រួមទាំងផ្នែកពាក់ព័ន្ធទាំងអស់មានជាអាទិ៍រដ្ឋបាលបច្ចេកវិទ្យាជាតិ គួរបន្ថែមការទប់ស្កាត់ឬបិទជម្រុកវេបសាយអាសអាភាសកុំឱ្យក្មេងៗមិនទាន់គ្រប់អាយុចូលមើលបាន។   ២. គ្រឿងស្រវឹង៖ ស្ថាបនិកសាលារៀនខ្មែរស្តង់ដារអាមេរិកកាំង វ័យ៥៥ឆ្នាំរូបនេះបានបន្ថែមថាស្រាគឺជាគ្រឿងញៀនដ៏ធំបំផុត នៅប្រទេសណាក៏ផលិតនិងទទួលទានស្រាដែរ។ ប៉ុន្តែទន្ទឹមនឹងការផលិត ចរាចរលក់ដូរ ស្រាមិនគួរប្រម៉ូតឃាសនាដាក់រង្វាន់ចាប់ឆ្នោតទេ ឬបិទការផ្សាយតាមតំបន់ជិតសាលារៀនទេ។   ខណៈចំណុចនេះអ្នកឧកញ៉ាជឿជាក់ថារដ្ឋាភិបាលលោកនឹងគិតគូរបន្ថែមលើច្បាប់ហាមឃាត់មិនឱ្យកុមារឬយុវជនអាយុក្រោម២១ឆ្នាំទិញឬទទួលទានបាន ស្របពេលកន្លងមករដ្ឋាភិបាលអនុវត្តបានយ៉ាងសកម្មជុំវិញបញ្ហា បៀរហ្គាឌិន ខារ៉ាអូខេជាដើម។ បន្ថែមពីនេះទៀតឪពុកម្តាយឬអាណាព្យាបាលគួរតាមដាន ណែនាំ និងមានវិធានដល់កូនឱ្យបានដិតដល់ជាប្រចាំលើសកម្មភាពសេពគប់គ្រឿងស្រវឹង។   ៣. គ្រឿងញៀន៖ ដើម្បីសង្រោ្គះ កសាង និងអភិវឌ្ឍន៍ធនធានមនុស្សដែលអាចប្រើការបាន និងជៀសវាងកុំឱ្យក្មេងទៅជាប៉ោឡែ ការជៀសវាងសកម្មភាពប្រើថ្នាំញៀន ដែលមានជាតិគីមី តួយ៉ាងមានយ៉ាម៉ា អាភៀន អ្នកឧកញ៉ាបានរំលេចថាគឺជាកត្តាសំខាន់មួយដែលឪពុកម្តាយនៃកូនគ្រប់រូបគួរអប់រំ ពង្វាងកូនកុំឱ្យធ្វើ។   ក្នុងនោះរួមទាំងសង្គមផងដែរ គួរចូលរួមទប់ស្កាត់ឱ្យខ្លាំង ទើបយុវជនមានអនាគតល្អ ប្រទេសជាតិមានធនធានមនុស្សដែលខ្លាំងក្លានិងរឹងមាំ។   ពិតណាស់ការអប់រំកូនចៅរបស់មាតាបិតាប្រៀបដូចសុភាសិតខ្មែរពោលថា “ពត់ឈើទាន់នៅក្តៅ ប្រដៅកូនចៅទាន់នៅក្មេង” ហេតុនេះបើចិញ្ចឹមកូនដោយការធ្វេសប្រហែស ទុកដល់ហួសពេល អនាគតបើមិនកូនជាប់គុកក៏ដេកពេទ្យដែរ ថ្ងៃមុខពួកគេនឹងលំបាកខ្លួនឯងហើយឈានដល់ខូចខាតផ្លូវចិត្តថែមទៀត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T04:20:07.286Z", "category": "ភាពជាអ្នកដឹកនាំ", "views": 571, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនងាយមានទេ! ធនាគារក្នុងស្រុកធំមួយផ្ដល់ការប្រា.ក់សន្សំខ្ពស់ អ្នកអាចផ្ទេរនិងដាក់-ដកប្រាក់ប្រចាំថ្ងៃបាន	https://business-cambodia.com/articles/wing-bank-account-with-high-saving-interest-rate	ជាទូទៅគណនីសន្សំដែលបងប្អូនធ្វើការទូទាត់ ផ្ទេរលុយឬដកលុយប្រចាំថ្ងៃគឺមិនទទួលបានការប្រាក់ច្រើននោះទេ ប៉ុន្ដែពេលនេះ ធនាគារវីងដែលជាធនាគារពាណិជ្ជដ៏ធំមួយនៅកម្ពុជាបានផ្ដល់នូវអត្រាការប្រាក់សន្សំខ្ពស់ដែលមិនធ្លាប់មានពីមុន។   គណនីនេះ ធនាគារវីងឲ្យឈ្មោះថា” គណនីសន្សំ” ដោយអ្នកដាក់ប្រាក់បញ្ញើរទទួលបានអត្រាការប្រាក់សន្សំប្រចាំឆ្នាំរហូតដល់ទៅ៣%។   អ្វីដែលកាន់តែពិសេសនោះគឺគណនីសន្សំនេះ បងប្អូនអាចធ្វើប្រតិបត្តិការប្រចាំថ្ងៃកាន់តែងាយស្រួលដូចជា ដក-ដាក់ប្រាក់, ទូទាត់, ផ្ទេរប្រចាំថ្ងៃតាមតម្រូវការរួមទាំងអាចធ្វើប្រតិបត្តិការជាមួយធនាគារ វីង សាខាធនាគារវីងទូទាំងប្រទេស ឬតាមរយៈកម្មវិធីទូរស័ព្ទរបស់ធនាគារ វីងបានទៀតផង។   លើសពីនេះអ្នកក៏ទទួលបានអត្ថប្រយោជន៍ជាច្រើនពីគណនីសន្សំមួយដូចជា៖  ទិញទំនិញអនឡាញបានយ៉ាងងាយស្រួល, ទូទាត់ការចំណាយផ្សេងៗតាមរយៈគ្រប់កូដKHQR ទាំងអស់, ផ្ទេរប្រាក់ ទទួលប្រាក់ឆ្លងធនាគារនិងឆ្លងប្រទេសតាមប្រព័ន្ធអេឡិចត្រូនិច, ទូទាត់វិក្កយបត្របានគ្រប់ដៃគូសហការ, បង្កើតកាតនិម្មិត(VISAឬ Master), បញ្ជារទិញអីវ៉ាន់ឬអាហារតាមរយៈវីងម៉ង និងអត្ថប្រយោជន៍ជាច្រើនទៀត។   សរុបមកគណនីសន្សំរបស់ធនាគារវីងមួយនេះគឺជាគណនីដ៏សក្តសមបំផុតសម្រាប់អ្នកដែលធ្វើប្រតិបត្តិការប្រចាំថ្ងៃដូចជា ដក-ដាក់ប្រាក់, ទូទាត់, ផ្ទេរប្រាក់ហើយចង់បានការប្រាក់ខ្ពស់និងមានភាពបត់បែនតាមតម្រូវការដោយគ្មានលក្ខខណ្ឌស្មុគស្មាញច្រើនឡើយ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T04:07:47.884Z", "category": "ហិរញ្ញវត្ថុ", "views": 13223, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ផ្លូវជាតិ ៥ ខ្សែនឹងចូលខ្លួនមកសម្រួលការធ្វើដំណើររបស់ប្រជាពលរដ្ឋ ខណៈរដ្ឋកំពុងសម្រុកការសាងសង់	https://business-cambodia.com/articles/five-national-road	ដើម្បីសម្រួលការធ្វើដំណើរការ ដឹកជញ្ជូនទំនិញ ក៏ដូចជាទាក់ទាញអ្នកវិនិយោគមកកាន់ប្រទេសកម្ពុជា រាជរដ្ឋាភិបាល បានធ្វើការសាងសង់ និងកែលម្អរកំណាត់ផ្លូវជាតិសំខាន់ៗជាច្រើន។ ក្នុងនោះដែរមានផ្លូវជាតិចំនួន 5 បាននិងកំពុងសម្រុកការសាងសង់ ដើម្បីឲ្យរួចរាល់តាមកាលកំណត់ និងដាក់ឲ្យប្រជាពលរដ្ឋប្រើប្រាស់ជាបន្ដបន្ទាប់នាពេលខាងមុខ។    ១. ផ្លូវជាតិលេខ៤   គិតមកដល់ពេលនេះ គម្រោងស្តារ និងលើកកម្រិតគុណភាពផ្លូវជាតិលេខ៤ ពីរាជធានីភ្នំពេញ ទៅកាន់ខេត្ដព្រះសីហនុ សម្រេចបានលទ្ធផលជាងពាក់កណ្ដាលហើយ ខណៈគម្រោងនេះគ្រោងនឹងបញ្ចប់នៅថ្ងៃទី៣១ ខែធ្នូ ឆ្នាំ២០២៦ខាងមុខ។   សូមជម្រាបថា គម្រោងស្តារ និងថែទាំផ្លូវជាតិលេខ៤ មានប្រវែងសរុប ១៩៦,១០គីឡូម៉ែត្រ ចែកចេញជា ៦ កំណាត់។ ដោយគម្រោងនេះត្រូវបានអនុវត្តការសាងសង់ក្រោមកម្មវិធីហិរញ្ញប្បទានធនាគារពិភពលោក(WB) ដែលមានទឹកប្រាក់ចំនួន ១១០លានដុល្លារអាមេរិកដោយនិងអនុវត្តចំនួន០៨ឆ្នាំ(២០១៨-២០២៦)។     ២. ផ្លូវជាតិលេខ ៥   គម្រោងផ្លូវជាតិលេខ៥កំណាត់ចុងក្រោយ (សិរីសោភ័ណ-ប៉ោយប៉ែត) មានប្រវែង ៣៥,១៤ គីឡូម៉ែត្រត្រូវបានបើកការដ្ឋានសាងសង់នៅក្នុងខែមេសា ឆ្នាំ២០២២ និងគ្រោងបញ្ចប់ក្នុងអំឡុងឆ្នាំ២០២៥ ខាងមុខ។ តាមការបញ្ជាក់ពីក្រសួងសាធារណការ និងដឹកជញ្ជូណ គម្រោងនេះនឹងចំណាយថវិកាប្រមាណ ៥០លានដុល្លារអាមេរិក ដែលជាឥណទានសម្បទានទទួលបានពីទីភ្នាក់ងារសហប្រតិបត្តិការអន្តរជាតិជប៉ុន (JICA)។    សូមជម្រាបជូនថា គម្រោងធ្វើឱ្យប្រសើរឡើងផ្លូវជាតិលេខ ៥ មានប្រវែងសរុបចំនួន ៣៦៦គីឡូម៉ែត្រ ដោយឆ្លងកាត់ខេត្ដខេត្តកំពង់ឆ្នាំង ពោធិ៍សាត់ បាត់ដំបង និងបន្ទាយមានជ័យ។ ដោយការសាងសង់ផ្លូវនេះត្រូវបានចែកចេញជាបីផ្នែក ធំៗរួមមាន៖ ភាគខាងជើង ភាគខាងត្បូង និងភាគកណ្តាល ដោយក្នុងនោះពង្រីកពី២គន្លង ទៅ៤គន្លង ទទឹង២៣ម៉ែត្រ។ ដោយក្នុងនោះគ្រោងចំណាយថវិកាប្រមាណ៥០០ លានដុល្លារ ដែលជាកម្ចីឥណទាន សម្បទានពីរដ្ឋាភិ បាលជប៉ុន តាមរយៈទីភ្នាក់ ងារសហប្រតិបត្តិការអន្តរជាតិជប៉ុនប្រចាំកម្ពុជា។   ៣. ផ្លូវជាតិលេខ ៧   គម្រោងពង្រីក និងលើកកម្ពស់កម្រិតផ្លូវជាតិលេខ៧ ជាបួនគន្លង ពីស្គន់ទៅក្រុងកំពង់ចាម គិតមកដល់ដើមឆ្នាំ២០២៥នេះ បានសម្រេចប្រមាណជាង៣០%ហើយ។ ខណៈគម្រោងនេះគ្រោងនឹងបញ្ចប់រួចរាល់ ១០០ ភាគរយនៅក្នុងខែកក្កដា ឆ្នាំ២០២៧ខាងមុខ។ តាមការបញ្ជាក់ពី លោក សុខ លឹមហៀង ប្រធានមន្ទីរ សាធារណការ និងដឹកជញ្ជូនខេត្ត កំពង់ចាម បានឲ្យដឹងថា គិតត្រឹមដើមខែកុម្ភៈ ឆ្នាំ២០២៥នេះ ក្រុមការងារនៃក្រុមហ៊ុនCRBC បានកិនកៅស៊ូជាបណ្តើរៗហើយ។      សូមជម្រាបថា គម្រោងពង្រីក និងលើកកម្រិតផ្លូវជាតិលេខ៧ បានចាប់ផ្តើមសាងសង់នៅថ្ងៃទី១១ ខែមីនា ឆ្នាំ២០២៤ និងចាយរយៈពេលសាងសង់៤០ខែ។ ដោយគម្រោងនេះ ត្រូវធ្វើឡើងជាប្រភេទAC(Asphalt concrete) កម្រាស់៩សង់ទីម៉ែត្រ ទទឹងផ្លូវ ២៤,៥ម៉ែត្រ(៤គន្លង) ដោយត្រូវសាងសង់ស្ពានថ្មីតូច-ធំ ចំនួន៨(ស្មើប្រវែងសរុប ១៥៦ម៉ែត្រ), ជួសជុលស្ពានតូច-ធំ(ចាស់)ចំនួន៧ស្ពាន(ស្មើប្រវែងសរុប ១១៦ម៉ែត្រ),លូរំដោះទឹកភ្លៀង, លូរំដោះទឹកកខ្វក់ និងជាបរិក្ខាចរាចរណ៍នានា។     ៤. ផ្លូវជាតិលេខ១០   គម្រោងស្ថាបនាផ្លូវជាតិលេខ១០ ប្រវែងសរុប ១៩៨,៥១៨ គីឡូម៉ែត្រ ចាប់ផ្ដើមពីផ្លូវជាតិលេខ 57-7 ត្រង់ PK35+900 ស្ថិតក្នុងភូមិកញ្ចាំង ឃុំស៊ុង ស្រុកសំឡូត ខេត្តបាត់ដំបង ឆ្លងកាត់ឃុំប្រម៉ោយ ស្រុកវាលវែង ខេត្តពោធិ៍សាត់ រហូតដល់ផ្លូវជាតិលេខ៤៨(ចាស់) ត្រង់ PK1+700 ស្ថិតក្នុងសង្កាត់ស្មាច់មានជ័យ ក្រុងខេមរភូមិន្ទ ខេត្តកោះកុង គិតមកដល់ពេលនេះការអនុវត្តគម្រោងសម្រេចបាន ៩៦,១៦% ហើយ ហើយគ្រោងបញ្ចប់នាខែមិថុនា ឆ្នាំ២០២៥ខាងមុខនេះ។   បញ្ជាក់ថា ផ្លូវជាតិលេខ១០នេះ ជាប្រភេទផ្លូវ Grade III ក្រាលកៅស៊ូពីរស្រទាប់ (DBST) មានទទឹង ៩ម៉ែត្រ ត្រូវបានចាប់ផ្ដើមសាងសង់តាំងពីថ្ងៃទី១៨ ខែធ្នូ ឆ្នាំ២០១៩ មកម៉្លេះ។ ដោយការសាងសង់គម្រោងនេះចំណាយរយៈពេល ៦៦ ខែ។     ៥. ផ្លូវជាតិលេខ ៤៨   គិតត្រឹមថ្ងៃទី០៣ ខែកុម្ភៈ ឆ្នាំ២០២៥នេះ គម្រោងលើកកម្រិតគុណភាពផ្លូវជាតិលេខ៤៨ (ស្រែអំបិល-កោះកុង) សម្រេចការសាងសង់បានចំនួន ៨៣,១២% ហើយ។ ខណៈបច្ចុប្បន្នកំពុងសម្រុកខ្លាំង ដើម្បីធានាសម្រេចវឌ្ឍនភាពតាមការគ្រោងទុកនៅបំណាច់រដូវប្រាំងឆ្នាំ២០២៥ខាងមុខនេះ។   សូមជម្រាបថា ផ្លូវជាតិលេខ ៤៨ នេះមានប្រវែងសរុប ១៤៨,០៣ គីឡូម៉ែត្រ (PK០០០+០០០ - PK១៤៨+០៣៨) ប្រភេទផ្លូវកម្រាលបេតុងកៅស៊ូ (AC) ចាប់ផ្តើមពីចំណុចប្រសព្វផ្លូវជាតិលេខ៤ ត្រង់គ.មលេខ១៤១+៧៥០ (ចម្ការហ្លួង) រហូតដល់ក្រុងខេមរភូមិន្ទ ខេត្តកោះកុង ត្រូវបានបើកការដ្ឋានសាងសង់កាលពីថ្ងៃទី៣ ខែមករា ឆ្នាំ២០២២៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-04T03:15:52.237Z", "category": "អចលនទ្រព្យ", "views": 334, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គម្រោងសាងសង់ផ្លូវជាតិលេខ ៤៨ សម្រេចការសាងសង់បានជាង ៨០ ភាគរយហើយ	https://business-cambodia.com/articles/national-road-forty-eight	គិតមកដល់ពេលនេះគម្រោងផ្លូវជាតិលេខ ៤៨ សម្រេចការសាងសង់បាន ៨៣,១២% ហើយ ក្រោយបើកដំណើរការសាងសង់រយៈពេលប្រមាណ ៣ ឆ្នាំកន្លងមក។ នេះបើតាមការបញ្ជាក់ពីក្រសួងសាធារណការ និងដឹកញ្ជូន។     ប្រភពដដែលបញ្ជាក់ថា នៅថ្ងៃទី៣ ខែកុម្ភៈ ឆ្នាំ២០២៥ នេះ ឯកឧត្តម ប៉េង ពោធិ៍នា រដ្ឋមន្រ្តីក្រសួងសាធារណការ និងដឹកជញ្ជូន ក៏បានអញ្ជើញចុះពិនិត្យវឌ្ឍនភាពការងារសាងសង់គម្រោងខាងលើ និងមានការចូលរួមពី លោកជំទាវ មិថុនា ភូថង អភិបាល នៃគណៈអភិបាលខេត្តកោះកុង ឯកឧត្តម លោកជំទាវ ថ្នាក់ដឹកនាំក្រសួងដែលទទួលបន្ទុកការងារ និងមន្រ្តីជំនាញពាក់ព័ន្ធជាច្រើនរូបផងដែរ។   សូមជម្រាបថា ផ្លូវជាតិលេខ ៤៨ មានប្រវែងសរុប ១៤៨,០៣ គីឡូម៉ែត្រ (PK០០០+០០០ - PK១៤៨+០៣៨) ប្រភេទផ្លូវកម្រាលបេតុងកៅស៊ូ (AC) ចាប់ផ្តើមពីចំណុចប្រសព្វផ្លូវជាតិលេខ៤ ត្រង់គ.មលេខ១៤១+៧៥០ (ចម្ការហ្លួង) រហូតដល់ក្រុងខេមរភូមិន្ទ ខេត្តកោះកុង គម្រោងសាងសង់បានបើកការដ្ឋានសាងសង់នៅថ្ងៃទី៣ ខែមករា ឆ្នាំ២០២២។   ផ្លូវនេះគឺជាខ្សែផ្លូវដ៏សំខាន់ និងយុទ្ធសាស្ត្រ ប្រកបដោយសក្តានុពលសេដ្ឋកិច្ច ពាណិជ្ជកម្ម ដឹកជញ្ជូន ភស្តុភារកម្ម និងទេសចរណ៍ ហើយខ្សែផ្លូវនេះដើរតួនាទី ជាសរសៃឈាមសេដ្ឋកិច្ចដ៏មានសក្តានុពលរបស់កម្ពុជា ក៏ដូចជាខេត្តកោះកុង ក្នុងការជួយសម្រួលដល់ការតភ្ជាប់ទំនាក់ទំនងគមនាគមន៍ និងការធ្វើសមាហរណកម្មតភ្ជាប់ផ្ទៃក្នុងប្រទេស ជាពិសេសកំពង់ផែទឹកជ្រៅនៅក្រុងព្រះសីហនុ សំដៅរួមចំណែកក្នុងការជំរុញការដោះដូរពាណិជ្ជកម្ម វិនិយោគ និងការដឹកជញ្ជូនដំណាំកសិផល និងកសិឧស្សាហកម្ម ឱ្យកាន់តែមានប្រសិទ្ធភាពខ្ពស់ ឆាប់រហ័ស និងចំណាយតិច៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T10:41:19.193Z", "category": "អចលនទ្រព្យ", "views": 64, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជំនាញ ប្រាប់ពីលក្ខខណ្ឌ ១០ចំណុច សម្រាប់អ្នកចង់រកលុ.យពី youtube ដំបូងៗគួរដឹងក្នុងឆ្នាំថ្មី២០២៥ នេះ	https://business-cambodia.com/articles/you-should-know-10-point-about-youtube	ការរកលុយតាមរយៈយូធូប នរណាៗក៏មានក្តីបំណងចង់បានដែរព្រោះចំណូលដែលបានមកពីយូធូបគឺជាចំណូលដែលឥតដែនកំណត់ ហើយជាចំណូលដែលស្ងប់ស្ងាត់បំផុតហើយចំណូលពីយូធូបនេះដែរ ប្រសិនជាបងប្អូនធ្វើត្រូវវិញគឺអាចផ្លាស់ប្តូរជីវភាពបងប្អូនបានទាំងស្រុង។   ជាមួយគ្នានោះដែរ ចំពោះបងប្អូនដែលចង់រៀនរកលុយពី Youtube កម្រិតដំបូង ពេលនេះលោក ឆុន វាសនា ជាអ្នកជំនាញរកលុយតាមយូធូប ដែលមានបទពិសោធន៍រយៈពេល១០ឆ្នាំលើវិស័យនេះបានបង្ហើបប្រាប់ច្បាស់ៗពីចំណុចសំខាន់១០ ដែលបងប្អូនអាចរៀនតាមបាន៖ ១. ត្រូវមាន G-mail នៅប្រទេសណាក៏បាន (Verify 2-Step App Google Authenticator)៖ នៅត្រង់ចំណុចនេះ មានន័យថាបងប្អូនត្រូវតែបង្កើត E-mail របស់ google ដែលផ្តោតទៅលើ g-mail អាចយកទៅបង្កើតជាឆានែលយូធូបបាន។   ២. បង្កើត Channel និងរៀបចំ Channel៖ នៅពេលដែលបងប្អូនចាប់ផ្តើមបង្កើតឆានែលផ្ទាល់ខ្លួន យើងត្រូវតែរៀបចំឆានែលរបស់យើងឱ្យត្រូវស្តង់ដារនិងត្រឹមត្រូវពោលគឺត្រូវយកលេខទូរស័ព្ទរបស់យើងយកមកបង្កើតជា Gmail មួយដែលជា Gmail ផ្ទាល់ខ្លួនរបស់បងប្អូន ហើយត្រូវរកនឹកឈ្មោះឆានែលខ្លួនឯងឱ្យមានភាពទាក់ទាញផងដែរ។   ៣. ជ្រើសរើស Content ដែលមានអ្នកមើលច្រើន៖ ការជ្រើសរើសមាតិកាពិតជាកត្តាសំខាន់ក្នុងការឱ្យឆានែលរបស់យើងទៅមុខឬថយក្រោយ។ ឧទាហរណ៍ថា នៅពេលដែលយើងជ្រើសរើសយកមាតិកាណមួយធ្វើទៅមានអ្នកមើលច្រើន តែជាមាតិកាយើងមិនសូវពេញចិត្តធ្វើនោះនៅថ្ងៃណាមួយយើងនឹងបាក់ទឹកចិត្ត តែបើយើងរើសមាតិកាដែលយើងស្រលាញ់ហើយធ្វើទៅមានអ្នកមើលច្រើននោះយើងនឹងសប្បាយចិត្តក្នុងការធ្វើ ដូច្នេះបងប្អូនត្រូវចេះរើសមាតិកាណាដែលមនុស្សចូលចិត្តមើលចំណែកយើងខ្លួនឯងក៏ពេញចិត្តនឹងធ្វើដែរ។   ៤. ថតវីដេអូ កាត់វីដេអូ ផុសវីដេអូ ឱ្យបានទៀងទាត់៖ ប្រសិនជាបងប្អូនចង់ឱ្យឆានែលយើងមានហ្វេនច្រើន ហើយអាចរកចំណូលបាននោះ បងប្អូនត្រូវតែចេញវីដេអូឱ្យបានទៀងទាត់ដូចជា ១ថ្ងៃ ១/១ សប្តាហ៍៣ ឬ១សប្តាហ៍១។   ៥. ចំណងជើង និង Thumbnail (Keyword និង Tag)៖ បន្ទាប់មកទៀត បើបងប្អូនចង់ឱ្យឆានែលកាន់តែមានអ្នក Subscribe ច្រើនបងប្អូនត្រូវតែចេះដាក់ Keyword ស្រដៀងគ្នាជាមួយនឹងមាតិកា ព្រោះវាជាពាក្យគន្លឹះមួយដែលអាចទាញអ្នកមើលពេលគាត់ចង់ដឹងអ្វីមួយគ្រាន់តែ research បន្តិចនោះនឹងចេញវីដេអូរបស់យើងហើយ។   ៦. ស្នើសុំបើករកលុយ៖ បងប្អូនមានដឹងទេថា គោលការណ៍របស់យូធូបនៅពេលដែលយើងចង់បើករកលុយត្រូវតែមាន ១ពាន់ Subscribe និង៤ពាន់ម៉ោងក្នុងរយៈពេល១២ខែ ចុងក្រោយ ឬ១ពាន់ Subscribe និង ១០លាន view ក្នុងរយៈពេល៩០ថ្ងៃ   ៧. បងប្អូនត្រូវស្នើសុំរកលុយ (Apply YPP) បង្កើត Google AdSende   ៨. Google AdSense បងប្អូនត្រូវបំពេញពន្ធ (Tax) ចំនួន២ គឺ USA និង Singapore   ៩. Google AdSense បងប្អូនត្រូវឱ្យ Verify អត្តសញ្ញាប័ណ្ណ (Scan ដើម្បីបំបេញថាយើងជាម្ចាស់ពិត មានទីលំនៅពិត) Pin Code (៤សប្តាហ៍ ទៅ៨សប្តាហ៍)   ១០. ភ្ជាប់កុងធនាគារក្នុងប្រទេសយើង (ធនាគារធំៗ Swift Number + Account Number) គួរបញ្ជាក់ផងដែរថាម្ចាស់រង្វាន់ប៊ូតុងប្រាក់ ដែលមាន Channel Subscribe រហូតដល់ទៅ 215K រូបនេះក៏មាន Facebook Page ឈ្មោះថា CHHON Veasna - ឆុន វាសនា ដែលមានអ្នកតាមដានប្រមាណជាង ៩៩K និងតែងតែចែករំលែកចំណេះដឹងថ្មីៗក្នុងការធ្វើវីដេអូនិងយូធូប ដោយឥតគិតថ្លៃផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T10:02:26.780Z", "category": "ចាប់ផ្តើមអាជីវកម្ម", "views": 441, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ច្បាស់ៗ! ថ្ងៃទី១៨ ខែមីនា ស្ពានខ្ពស់ជាងគេនៅកម្ពុជា កម្ពស់ ៩០ ម៉ែត្រ នឹងលេចរូបរាងឡើង១០០ភាគរយ	https://business-cambodia.com/articles/high-bridge	បាំងតែជាង១ខែទៀតប៉ុណ្ណោះ ស្ពានលេខ២៨ នៃគម្រោងស្ថាបនាផ្លូវជាតិលេខ១០ ដែលមានកម្ពស់៩០ម៉ែត្រ ប្រវែងសរុប ៥៣៧ម៉ែត្រ នឹងត្រូវដាក់ឱ្យប្រើប្រាស់សាកល្បងនៅថ្ងៃទី១៨ ខែមីនា ឆ្នាំ២០២៥ខាងមុខនេះ គឺមុនពិធីបុណ្យចូលឆ្នាំថ្មី ប្រពៃណីជាតិខ្មែរ។ ខណៈបច្ចុប្បន្នស្ពានខ្ពស់ជាងគេនៅកម្ពុជា សម្រេចការសាងសង់៩៣%ហើយ។ នេះបើតាមការបញ្ជាក់ពីឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូន កាលពីថ្ងៃទី២ ខែកុម្ភៈ ឆ្នាំ២០២៤។     ស្ពានលេខ២៨ គឺជាផ្នែកមួយ នៃគម្រោងផ្លូវជាតិលេខ១០(អតីតផ្លូវជាតិ១៥៥១) ប្រវែងសរុប ១៩៨,៥១ គ.ម (PK០០០+០០០ - PK១៩៨+៥១៨) ចាប់ពីផ្លូវជាតិលេខ ៥៧-៧ ត្រង់ PK ៣៥+៩០០ ស្ថិតក្នុងភូមិបញ្ចាំង ឃុំស៊ុង ស្រុកសំឡូត ខេត្តបាត់ដំបង ឆ្លងកាត់ឃុំប្រម៉ោយ ស្រុកវាលវែង ខេត្តពោធិ៍សាត់ រហូតដល់ផ្លូវជាតិលេខ ៤៨ត្រង់ PK១+៧០០ ស្ថិតក្នុងសង្កាត់ស្មាច់មានជ័យ ក្រុងខេមរភូមិន្ទ ខេត្តកោះកុង។   សូមជម្រាបផងដែរថា គម្រោងស្ពានលេខ២៨នេះ ត្រូវបានបើកការដ្ឋានសាងសង់កាលពីខែកុម្ភៈ ឆ្នាំ២០២៣ និងចំណាយរយៈពេលសាងសង់ចំនួន ២៨ ខែ។ ខណៈតួរស្ពានត្រូវបានរចនាឡើងតាមចិនហាយវ៉េកម្រិត ៣ ដែលមានបន្ទុក ( Design Load) ចំនួន ៥៥ តោន៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T09:38:31.441Z", "category": "អចលនទ្រព្យ", "views": 128, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សេដ្ឋី Elon Musk ថាគាត់និងត្រាំកំពុងដុតដៃដុតជើងបិទទីភ្នាក់ងារផ្ដល់ជំនួយអាមេរិកUSAID	https://business-cambodia.com/articles/elon-musk-said-trump-shut-down-usaid	សេដ្ឋី Elon Musk ដែលជាមន្រ្តីថ្មីនិងសកម្មម្នាក់របស់ត្រាំនៅក្នុងអាណត្តិថ្មីនេះបានលើកឡើងថាលោកនិងលោក Donald Trump កំពុងតែដុតដៃដុតជើងទៅលើការងារបិទទីភ្នាក់ងារផ្ដល់ជំនួយអាមេរិកដែលហៅកាត់ថាUSAID។ នេះបើយោងតាមការចុះផ្សាយរបស់NBCNews នៅថ្ងៃនេះ។   ប្រភពដដែលបានឲ្យដឹងថា លោក Elon Musk បានបង្ហោះសារនៅលើបណ្ដាញសង្គមX របស់លោកថា” យើងកំពុងបិទវា ហើយយើងកំពុងតែធ្វើការងារទៅដំណើរនៃការបិទស្ថាប័នមួយនេះ”។   សេដ្ឋីមានបំផុតរូបនេះមិនបានប្រាប់ហេតុផលថាតើហេតុអ្វីលោក Trump សម្រេចចិត្តបិទUSAID ដោយគ្មានការអនុម័តពីរដ្ឋភានោះទេប៉ុន្ដែលោកថាបានធ្វើការជាមួយត្រាំលើរឿងនេះហើយបានសួរបញ្ជាក់លោកត្រាំម្ដងហើយម្ដងទៀតតែលោកត្រាំនៅតែប្រកាន់ជំហរថាត្រូវតែបិទUSAIDនេះដដែល។    គួរបញ្ជាក់ផងដែរថា USAID គឺជាទីភ្នាក់ងារឯករាជនៃរដ្ឋាបាលរបស់សហរដ្ឋអាមេរិកដែលជាគោលគឺផ្ដោតលើការផ្ដល់ជំនួយដល់បរទេសនិងអភិវឌ្ឍនជំនួយផ្សេងៗជាមួយនឹងកញ្ចប់ថវិកាជាក់លាក់៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T09:36:09.335Z", "category": "ហិរញ្ញវត្ថុ", "views": 825, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សប្បាយទិញ! ផ្សារទំនើបអ៊ីអន ប្រកាសលក់ប.ញ្ចុះតម្លៃនៅស្បែកជើងបុរសនារី ម៉ាកល្បីៗរហូតដល៧០%	https://business-cambodia.com/articles/shopping-aeon-sen-sok	សម្រាប់បងប្អូនដែលចូលចិត្តដើរផ្សារទិញអីវ៉ាន់ នាពេលនេះសប្បាយទិញហើយ ខណៈផ្សារទំនើបអ៊ីអនសែនសុខស៊ីធី កំពុងប្រកាសលក់បញ្ចុះតម្លៃស្បែកជើងបុរសនារី ម៉ាកល្បីៗរហូតដល់ទៅ ៧០% ឯណោះ។   យោងតាមផេកផ្លូវការរបស់់ផ្សារទំនើប AEON Retail Cambodia កាលពីពេលថ្មីៗនេះបានឱ្យដឹងថា “ផ្សារទំនើបអ៊ីអនសែនសុខស៊ីធី នឹងមានការតាំងពិព័រណ៌លក់ស្បែកជើងបុរស នារី ដែលមានម៉ាកល្បីៗដូចជា៖ VK(វីខេ) និង LENOX-V(លីណុកវី) ដោយមានការបញ្ចុះតម្លៃពិសេសរហូតដល់ ៧០%។ គូសបញ្ជាក់ថា កម្មវិធីពិសេសនេះចាប់ផ្តើមពីថ្ងៃនេះរហូតដល់ថ្ងៃទី ១៦ ខែកុម្ភៈ ឆ្នាំ២០២៥ នៅជាន់ផ្ទាល់ដីជិតឱសថស្ថានអ៊ីអន ដូច្នេះសម្រាប់បងប្អូនចូលចិត្តទិញអីវ៉ាន់សូមប្រញាប់ឡើងកុំអោយឱកាសនេះកន្លងហួស៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T08:50:05.964Z", "category": "ព័ត៌មានថ្មីៗ", "views": 5317, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អង្គការក្រៅរដ្ឋាភិបាលបារាំង TOUTES À L'ÉCOLE / HAPPY Chandara ចាប់ដៃគូ ជាមួយ OCIC GROUP ដើម្បីជួយដល់កុមារីដែលកំពុងខ្វះខាត	https://business-cambodia.com/articles/happy-chandara-ocic-group-partner-	ខែកុម្ភៈ ឆ្នាំ ២០២៥, ភ្នំពេញ — អង្គការក្រៅរដ្ឋាភិបាលបារាំង Toutes à l'École នៅសាលា Happy Chandara បានចុះហត្ថលេខាលើអនុស្សរណៈនៃការយោគយល់គ្នា (MoU) ជាមួយក្រុមហ៊ុនវិនិយោគទុនអាណិកជនកម្ពុជា (OCIC) នៅរាជធានីភ្នំពេញ ដោយបង្ហាញពីការប្តេជ្ញាចិត្តរួមគ្នាក្នុងការគាំទ្រដល់ការអភិវឌ្ឍយុវជន ដែលកំពុងខ្វះខាត។ បន្ទាប់ពីអនុស្សរណៈយោគយល់គ្នាលើកដំបូងដែលបានចុះហត្ថលេខាក្នុងខែឧសភា ឆ្នាំ 2024 ដែលផ្តល់ឱ្យសិស្សនូវបទពិសោធន៍វិជ្ជាជីវៈតាមរយៈកម្មវិធីកម្មសិក្សារបស់ OCIC កិច្ចសហការក្នុងឆ្នាំនេះមានគោលបំណងបន្ត និងពង្រីកការគាំទ្រដល់ក្រុមកុមារីដែលមានអាយុកាន់តែច្រើន តាមរយៈការចូលរួមសហគមន៍កាន់តែទូលំទូលាយ សកម្មភាពក្រៅកម្មវិធីសិក្សា និងគំនិតផ្តួចផ្តើមប្រកបដោយនិរន្តរភាព។ លោក Thierry Tea អនុប្រធានក្រុមហ៊ុន OCIC មានប្រសាសន៍ថា “ការអប់រំគឺជាមូលដ្ឋានគ្រឹះសម្រាប់ការបង្កើតឱកាសដ៏មានអត្ថន័យ។” "ភាពជាដៃគូរបស់យើងជាមួយ Toutes à l'École បញ្ជាក់ពីការយកចិត្តទុកដាក់របស់យើងក្នុងការគាំទ្រក្មេងស្រីនៅក្នុងប្រទេសកម្ពុជា នៅពេលដែលពួកគេបន្តក្តីសុបិនរបស់ពួកគេ។" ត្រូវបានបង្កើតឡើងក្នុងឆ្នាំ 2005 ដោយអ្នកកាសែតបារាំង Tina Kieffer, Toutes à l'École ផ្តល់ការអប់រំដែលមានគុណភាពខ្ពស់ និងការថែទាំសុខភាពដោយឥតគិតថ្លៃដល់ក្មេងស្រីក្រីក្រជាង 1,700 នាក់ ចាប់ពីសិស្សមត្តេយ្យសិក្សាដល់សិស្សបញ្ចប់វិទ្យាល័យ ដោយផ្តល់សិទ្ធិឱ្យពួកគេយកឈ្នះលើឧបសគ្គក្នុងសង្គម និងសេដ្ឋកិច្ច។ សិស្សមកពីមជ្ឈដ្ឋានក្រីក្រ ភាគច្រើនមកពីសហគមន៍ក្បែរនោះ។ ទោះបីជួបឧបសគ្គច្រើនយ៉ាងណាក៏សាលានៅតែរក្សាអត្រាជោគជ័យ 100% ក្នុងការប្រឡងបាក់ឌុប ដោយមានសិស្សជាង 400 នាក់កំពុងបន្តកម្មវិធីក្រោយបរិញ្ញាបត្រយ៉ាងសកម្ម រៀនពូកែ និងខិតខំសិក្សាថ្នាក់ឧត្តមសិក្សា ឬអាជីពប្រកបដោយអត្ថន័យ។ Tina Kieffer បាននិយាយថា "ការអប់រំកុមារីមិនមែនគ្រាន់តែជាការផ្តល់អំណាចដល់បុគ្គលនោះទេ។ វានិយាយអំពីការជួយសង្គ្រោះភពផែនដី។ តាមរយៈការវិនិយោគលើការអប់រំរបស់ពួកគេ យើងកំពុងកសាងអនាគតមួយដែលប្រទេសកម្ពុជារីកចម្រើន ហើយភពផែនដីត្រូវបានការពារ។" លើសពីការសិក្សា Toutes à l'École ជំរុញការប្តេជ្ញាចិត្តយ៉ាងជ្រាលជ្រៅចំពោះនិរន្តរភាព។ នៅបរិវេណសាលា Happy Chandara សិស្សានុសិស្សចូលរួមក្នុងសិក្ខាសាលាបរិស្ថាន ដាំដុះបន្លែ និងរៀនចំពេលមានជីវចម្រុះ និងដើមឈើជាជួរ។ អង្គការមិនមែនរដ្ឋាភិបាលមានគោលបំណងបំផុសគំនិតប្រជាជនកម្ពុជាមួយជំនាន់ដែលប្តេជ្ញាដល់ការគាំទ្រប្រទេសរបស់ខ្លួន និងការការពារភពផែនដី។ កិច្ចសហប្រតិបត្តិការជាមួយ OCIC និងគំនិតផ្តួចផ្តើម Green Oasis បន្ថែមវិមាត្រថ្មីដល់កិច្ចខិតខំប្រឹងប្រែងទាំងនេះ ដោយភ្ជាប់ការអប់រំជាមួយនឹងសកម្មភាពជាក់ស្តែងសម្រាប់និរន្តរភាព។ ជាងនេះទៅទៀត បរិវេណសាលា Happy Chandara បានក្លាយជាប្រព័ន្ធអេកូឡូស៊ីដែលមាននិរន្តរភាព គាំទ្រដល់គ្រួសាររបស់សិស្ស ផ្តល់ឱកាសការងារសម្រាប់អ្នកក្នុងតំបន់ និងជំរុញទំនាក់ទំនងដ៏រឹងមាំជាមួយសហគមន៍ជុំវិញ។ ជាមួយគ្នា OCIC និង Toutes à l'École នៅតែប្តេជ្ញាចិត្តក្នុងការផ្តល់ការគាំពារដល់មនុស្សជំនាន់ក្រោយរបស់ប្រទេសកម្ពុជា តាមរយៈការអប់រំ និរន្តរភាព និងឱកាស។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T08:44:15.380Z", "category": "PR", "views": 75, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ស្រ្តីវ័យខ្ទង់២០ឆ្នាំ សល់លុយ៧០ម៉ឺនដុល្លារ ប្រាប់ពីទម្លាបចាយលុយ៣ដែលធ្វើឲ្យខ្លួនសល់លុយច្រើន	https://business-cambodia.com/articles/three-tips-to-save-a-lot-of-money	គេថាលុយបានច្រើនមិនសំខាន់ តែអ្វីដែលសំខាន់គឺរកបានចេះចាត់ចែងឲ្យសល់ទើបអស្ចារ្យ។ ទាក់ទងនឹងការចាត់ចែងលុយឲ្យសល់លុយនេះដែរលោកស្រី Michela Allocca ស្រ្តីជនជាតិអាមេរិកវ័យ២៩ឆ្នាំដែលសល់លុយ៧០ម៉ឺនដុល្លារបានចែករំលែកពីទម្លាប់លុយកាក់ចំនួន៣ធ្វើឲ្យខ្លួនអាចសល់លុយច្រើន។   ១. មិនទិញរបស់ខុស ត្រង់នេះលោកស្រីបានលើកឡើងថាមានមនុស្សជាច្រើនតែងតែចំណាយលុយទិញរបស់លើអនឡាញហើយទិញរបស់ដែលខុសដែលមិនចាំបាច់។ គាត់បានលើកឡើងទាក់ទងនឹងការទិញសំលៀកបំពាក់ថា អ្នកខ្លះទិញសំលៀកបំពាក់ហើយតែមិនប្រើប្រាស់ដូច្នេះពួកគាត់ចំណាយលុយច្រើនលើរបស់ដែលមិនចាំបាច់។ អ្នកគួរចៀសវាងទម្លាប់ចាយលុយលើរបស់មិនត្រូវការបើចង់សល់លុយច្រើន។ ជាពិសេសមុននឹងចំណាយលុយទិញរបស់អ្វីមួយ អ្នកត្រូវសួរខ្លួនឯងថាតើរបស់នោះអ្នកនឹងប្រើវាញឹកញាប់ប៉ុនណា?    ២. បើកកុងសន្សំលុយបានការប្រាក់ខ្ពស់ រាល់ចំណូលប្រចាំខែដែលរកបាន លោកស្រីតែងតែដកមកសន្សំនៅក្នុងកុងធនាគារជានិច្ច ជាពិសេសលោកស្រីសន្សំជាមួយគណនីដែលផ្ដល់ការប្រាក់ខ្ពស់ដែលធ្វើឲ្យលុយរបស់លោកស្រីកើនឡើងជាលំដាប់ ហើយបូកផ្សំនឹងលោកស្រីសន្សំជាប្រចាំទៀតនោះធ្វើឲ្យលុយកាន់តែកើនឡើង។   ៣. តាមដានការចំណាយ លោកស្រីថាការតាមដានការចំណាយគឺជាទម្លាប់ដ៏អស្ចារ្យបំផុតផ្នែកលុយកាក់ដែលអ្នកគួរធ្វើ ហើយការតាមដានការចំណាយគឺអាចផ្លាស់ប្ដូរជីវិតអ្នកបាន។   នៅពេលអ្នកតាមដានការចំណាយដោយកត់នូវរាល់ការចំណាយប្រចាំថ្ងៃក្នុង App ឬសៀវភៅ អ្នកនឹងដឹងច្បាស់ថាមួយខែៗលុយរបស់អ្នកចំណាយទៅលើអ្វីខ្លះ។ ជាពិសេសអ្នកនឹងឃើញការចំណាយដែលមិនចាំបាច់ដែលអ្នកត្រូវកាត់បន្ថយដើម្បីអាចសល់លុយទុកប្រើការលើតម្រូវការចាំបាច់៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T08:36:42.500Z", "category": "ហិរញ្ញវត្ថុ", "views": 1068, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ស្រីស្អាតសាន់ឆាយតួរឿង F4 ទទួលមរណភាព បន្សល់ទុកនូវស្នាដៃល្បីៗចំនួន៤ និងទ្រព្យ១០លា.ន$	https://business-cambodia.com/articles/barbie-hsu-shan-cai-f4-death	អ្នកនាង Barbie Hsu ដែលត្រូវបានគេស្គាល់ថាជាតារាសម្តែងតៃវ៉ាន់ដ៏ល្បីឈ្មោះបំផុតនៅអាស៊ី បន្ទាប់ពីបានសម្តែងក្នុងរឿង Meteor Garden 2001 (F4) ជាតួអង្គឯកនាង សាន់ឆាយ (Shan Cai) បានទទួលមរណភាពក្នុងវ័យ៤៨ឆ្នាំនៅប្រទេសជប៉ុនដោយសារជំងឺសួត នាថ្ងៃទី០៣ ខែកុម្ភៈ ឆ្នាំ២០២៥។ នាងបានបន្សល់ទុកទ្រព្យជាង១០លានដុល្លារ និងស្នាដៃល្បីៗចំនួន៤រឿង។     ភាពយន្តភាគតៃវ៉ាន់ F4 ដែលធ្វើឱ្យអ្នកនាង Barbie Hsu ល្បីឈ្មោះបំផុតកន្រ្តាក់អារម្មណ៍យុវវ័យក្នុងឆ្នាំ២០០១ រួមទាំងនៅកម្ពុជាបានចូលរួមសម្តែងដោយតារាប្រុសសង្ហាចំនួនរូបដូចជាលោក Jerry Yan, Vic Chou, Ken Chu និង លោក Vanness Wu ។   ក្នុងនោះមានរឿងភាគទូរទស្សន៍ចំនួន៤រឿង ដែលជាស្នាដៃធ្វើឱ្យនាងមានឈ្មោះបោះសំឡេងបំផុតក្នុងពិភពលោកសិល្បៈគឺ Meteor Garden , Mars, Corner With Love និង Summer's Desire ។         យ៉ាងណាមិញគិតត្រឹមឆ្នាំ២០២៥នេះ ទ្រព្យសម្បត្តិសុទ្ធរបស់អ្នកនាងសាន់ឆាយមានចន្លោះខ្ទង់១០លានដុល្លារ ដែលជាចំណូលបានមកពីអាជីពដ៏ជោគជ័យរបស់នាងក្នុងការសម្ដែង ការច្រៀង កិច្ចព្រមព្រៀងផ្សព្វផ្សាយនិងការវិនិយោគលើអាជីវកម្មផ្សេងៗ។   កើតនៅឆ្នាំ១៩៧៦ នាទីក្រុងតៃប៉ិ Barbie Hsu គឺជាកូនកណ្តាល ក្នុងគ្រួសារមធ្យមមួយ ដែលមានបងប្អូនស្រីបីនាក់ដោយ នាងបានចាប់ផ្តើមអាជីពសិល្បៈដំបូងនៅក្នុងឆ្នាំ១៩៩៤។ ប្រជាប្រិយភាពនិងអាជីពរបស់នាងទើបនឹងបានលេចឡើងក្នុងឆ្នាំ២០០១ ក្នុងតួអង្គជានាងសាន់ឆាយ តាមរយៈសម្រស់និងភាពទាក់ទាញរបស់នាង។   កាលពីឆ្នាំ២០០៥ អ្នកនាងBarbie Hsu ក៏ជាអ្នកនិពន្ធមួយរូបផងដែរ ដោយបានចេញសៀវភៅស្តីអំពីសម្រស់មួយក្បាលដែលមានចំណងជើងថា Mei Rong Da Wang (Beauty Queen: Secrets of Beauty Treatment)ដោយរៀបរាប់អំពីវិធីពិសេសរបស់នាងក្នុងការសម្រកទម្ងន់ ការថែរក្សាសក់ និងការធ្វើឱ្យស្បែកស។   សម្រាប់ជីវិតផ្ទាល់ខ្លួននាងបានរៀបការចំនួនពីរលើកនឹងមានកូនប្រុសស្រី ចំនួនពីរនាក់ ស្វាមីទីមួយគឺជាអ្នកជំនួញពាន់លានជនជាតិចិន និងស្វាមីទីពីរគឺជាផលិតករចម្រៀងជនជាតិកូរ៉េ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T07:31:00.522Z", "category": "ភាពជាអ្នកដឹកនាំ", "views": 810, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុន Panasonic ផ្តល់វង្វាន់អាហាររូបករណ៌ទៅដល់សិស្សឆ្នើមនៅប្រទេសកម្ពុជា	https://business-cambodia.com/articles/panasonic-scholarship	និស្សិតជាប់អាហារូបករណ៌ជាមួយថ្នាក់ដឹកនាំនៃក្រុមហ៊ុន Panasonic និងភ្ញៀវកិត្តិយស ក្រុមហ៊ុន Panasonic Cambodia បានផ្តល់អាហារូបករណ៌ដល់និស្សិតឆ្នើមចំនួន៩រូប នៃវិទ្យាស្ថានបច្ចេកវិទ្យាកម្ពុជា (ITC) សាកលវិទ្យាល័យភូមិន្ទវិចិត្រសិល្បៈ (RUFA) វិទ្យាស្ថានជាតិបណ្តុះបណ្តាលបច្ចេកទេស (NTTI) និង BELTEI International University នៃប្រទេសកម្ពុជា។ កម្មវិធីនេះត្រូវបានបង្កើតឡើងជាផ្នែកមួយនៃគំនិតផ្តួចផ្តើម នៃកម្មវិធី Panasonic Scholarship Asia ដែលផ្តល់ជំនួយហិរញ្ញវត្ថុ ជំនួយអភិវឌ្ឍន៍ និងឱកាសកម្មសិក្សាដល់និស្សិតឆ្នើមមកពីសាកលវិទ្យាល័យក្នុងស្រុក និងសាលាបណ្តុះបណ្តាលវិជ្ជាជីវៈក្នុងប្រទេសកម្ពុជា។ ចាប់តាំងពីឆ្នាំ 2019 មក កម្មវិធីអាហារូបករណ៌របស់ Panasonic បានគាំទ្រដល់និស្សិតកម្ពុជាជាច្រើនក្នុងការបន្តគោលដៅសិក្សា និងវិជ្ជាជីវៈរបស់ពួកគេ។ កម្មវិធីនេះសង្កត់ធ្ងន់ទៅលើឧត្តមភាពសិក្សា និងបទពិសោធន៍ជាក់ស្តែង ដោយទទួលបាននូវឱកាសចុះកម្មសិក្សាជាមួយក្រុមហ៊ុន Panasonic ផ្ទាល់ ដើម្បី ឱ្យសិស្សមាននូវជំនាញ និងចំណេះដឹងដ៏មានតម្លៃ។ វិធីសាស្រ្តរួមនេះធានាថា សិស្សនិស្សិតនឹងត្រូវបានរៀបចំយ៉ាងល្អ ដើម្បីក្លាយជាអ្នកដឹកនាំនាពេលអនាគតក្នុងវិស័យរបស់ពួកគេ។ លើសពីនេះ និស្សិតបញ្ចប់ការសិក្សាចូលរួមជាមួយបណ្តាញអតីតនិស្សិតដ៏រស់រវើក ដែលផ្តល់ឱកាសបង្កើតបណ្តាញជាមួយអ្នកប្រាជ្ញអន្តរជាតិ និងការទទួលបានធនធានអភិវឌ្ឍអាជីព ដូចជាសិក្ខាសាលា ជាដើម។ លោក Hisakazu Maeda អគ្គនាយកប្រចាំប្រទេសនៃក្រុមហ៊ុន Panasonic Cambodia ស្វាគមន៏ភ្ញៀវកិត្តិយសនិងអ្នកចូលរួម លោក Hisakazu Maeda អគ្គនាយកប្រចាំប្រទេសនៃក្រុមហ៊ុន Panasonic Cambodia បានស្វាគមន៍យ៉ាងកក់ក្តៅចំពោះភ្ញៀវកិត្តិយស និងបានថ្លែងអំណរគុណយ៉ាងជ្រាលជ្រៅចំពោះអ្នកចូលរួមទាំងអស់។ លោកបានគូសបញ្ជាក់បន្ថែមអំពីគោលការណ៍បង្កើតរបស់ក្រុមហ៊ុន Panasonic ដែលបង្កើតឡើងដោយ Konosuke Matsushita ដោយសង្កត់ធ្ងន់ទៅលើការយកចិត្តទុកដាក់របស់ក្រុមហ៊ុនក្នុងការចិញ្ចឹមបីបាច់ធនធានមនុស្សសម្រាប់អនាគត។ លោកបានបញ្ជាក់ជាថ្មីពីការប្តេជ្ញាចិត្តរបស់ Panasonic ក្នុងការអភិវឌ្ឍអ្នកដឹកនាំនាពេលអនាគត និងការកសាងអនាគតដ៏ត្រចះត្រចង់។ លោក Naoyuki Tada ប្រធានផ្នែកទទួលបន្ទុកនៅក្រៅប្រទេស នាយកដ្ឋានពលរដ្ឋសាជីវកម្មនៃសាជីវកម្ម Panasonic Corporation ប្រទេសជប៉ុនបានថ្លែងសុន្ទរកថា លោក Naoyuki Tada ប្រធានផ្នែកទទួលបន្ទុកនៅក្រៅប្រទេស នាយកដ្ឋានពលរដ្ឋសាជីវកម្មនៃសាជីវកម្ម Panasonic Corporation ប្រទេសជប៉ុនបានលើកឡើងនៅក្នុងសុន្ទរកថារបស់លោកថា កម្មវិធី Panasonic Scholarship Asia គឺជាគំនិតផ្តួចផ្តើមដ៏សំខាន់មួយរបស់ Panasonic នៅទូទាំងពិភពលោក ដែលស្ថិតនៅក្រោមសសរស្តម្ភ “ការអភិវឌ្ឍន៍ធនធានមនុស្ស” ។ ចាប់តាំងពីការចាប់ផ្តើមរបស់ខ្លួននៅក្នុងឆ្នាំ 1998 កម្មវិធីនេះត្រូវបានធ្វើឡើងនៅក្នុងប្រទេសចំនួន 12 ផ្សេងៗគ្នានៅទូទាំងពិភពលោក ហើយបានផ្តល់អាហារូបករណ៍ដល់សិស្សជាង 1,400 នាក់ហើយមកទល់ពេលនេះ។ លោក សយ ទី នាយករងនៃវិទ្យាស្ថានបច្ចេកវិទ្យាកម្ពុជា (ITC) សម្តែងនូវអំណរគុណចំពោះ ក្រុមហ៊ុន Panasonic លោក សយ ទី នាយករងនៃវិទ្យាស្ថានបច្ចេកវិទ្យាកម្ពុជា (ITC) រួមជាមួយនឹងនិស្សិតទទួលអាហារូបករណ៌កាលពីឆ្នាំមុន បានសម្តែងនូវអំណរគុណចំពោះ ក្រុមហ៊ុន Panasonic សម្រាប់ឱកាសដ៏មានតម្លៃដែលបានផ្តល់តាមរយៈកម្មវិធីអាហារូបករណ៌ Panasonic និងបានទទួលស្គាល់ពីសារៈសំខាន់ដែលអាហារូបករណ៌ទាំងនេះមានក្នុងដំណើរសិក្សា និងអាជីពរបស់គេ ដែលអនុញ្ញាតឱ្យពួកគេបានបន្តគោលដៅដោយមានទំនុកចិត្ត។ ពួកគេបានគូសបញ្ជាក់ពីសារៈសំខាន់នៃការប្តេជ្ញាចិត្តរបស់ Panasonic ក្នុងការជំរុញការលូតលាស់ផ្នែកអប់រំ និងផ្ទាល់ខ្លួនក្នុងចំណោមនិស្សិតកម្ពុជា។ លោកស្រី សេង ហ្សានីន ប្រធាននាយកដ្ឋានសហប្រតិបត្តិការអន្តរជាតិ និងកិច្ចការអាស៊ាន នៃក្រសួងអប់រំ យុវជន និងកីឡា វាគ្មិនកិត្តិយស នៅក្នុងកម្មវិធីនេះ លោកស្រី សេង ហ្សានីន ប្រធាននាយកដ្ឋានសហប្រតិបត្តិការអន្តរជាតិ និងកិច្ចការអាស៊ាន នៃក្រសួងអប់រំ យុវជន និងកីឡា បានសង្កត់ធ្ងន់លើតួនាទីសំខាន់នៃកម្មវិធី Panasonic Scholarship Asia ក្នុងការផ្តល់ឱកាសដល់និស្សិតនៅទូទាំងប្រទេសកម្ពុជា។ នៅក្នុងសុន្ទរកថាសំខាន់របស់លោកស្រី ហ្សានីន បានលើកឡើងពីអត្ថប្រយោជន៍នៃកម្មវិធី ដែលផ្តល់ទាំងការគាំទ្រផ្នែកហិរញ្ញវត្ថុ និងឱកាសកម្មសិក្សាដែលមិនអាចកាត់ថ្លៃបានដល់និស្សិត។ កម្មវិធី Panasonic Scholarship Asia នៅតែបន្តជាធនធានដ៏សំខាន់សម្រាប់អ្នកដឹកនាំវ័យក្មេង ដោយបំផុសគំនិតពួកគេឱ្យបន្តស្វែងរកឧត្តមភាព និងរួមចំណែកដល់ការអភិវឌ្ឍន៍កម្លាំងការងាររបស់ប្រទេសកម្ពុជា។ ក្រុមហ៊ុន Panasonic Cambodia គឺជាការិយាល័យតំណាងផ្លូវការរបស់ Panasonic Singapore ដែលបានបង្កើតឡើងក្នុងឆ្នាំ 2010  និងទទួលខុសត្រូវផ្នែកទីផ្សារ សេវាកម្មក្រោយការលក់ និងជួសជុលក្នុងប្រទេសកម្ពុជា។ ក្រុមហ៊ុន Panasonic Cambodia ក៏ដើរតួយ៉ាងសកម្មក្នុងការបង្កើតផលវិជ្ជមាន ដល់សង្គម និងសហគមន៍។ ក្រុមហ៊ុន Panasonic នឹងបន្តគាំទ្រអ្នកដែលចង់បន្តការសិក្សា និងក្លាយជាធនធានមនុស្សដែលនឹងកសាងអនាគត របស់ខ្លួន។ សម្រាប់ព័ត៌មានបន្ថែម សូមចូលទៅកាន់គេហទំព័រ Panasonic Cambodia: www.panasonic.com/kh ទំនាក់ទំនង៖ Panasonic Cambodia, ផ្នែកទំនាក់ទំនងទីផ្សា អ៊ីម៉ែល៖ nileshika.wijenaike@kh.panasonic.com	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T06:14:32.649Z", "category": "PR", "views": 56, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សង្រ្គាមពាណិជ្ជកម្ម ប្រកាសដោយមេដឹកនាំអាមេរិក នឹងធ្វើឱ្យបញ្ហាពិភពលោក ធំៗចំនួន៣កើតឡើង	https://business-cambodia.com/articles/economy-and-us-world-trade	ថ្មីៗនេះក្រោយការឡើងកាន់តំណែងរបស់ប្រធានាធិបតីអាមេរិក លោក Donald Trump បទបញ្ញតិច្បាប់និងសេដ្ឋកិច្ចមួយចំនួនត្រូវបានចុះហត្ថលេខាអនុម័ត។ ក្នុងនោះការតំឡើងពន្ធបានក្លាយជាប្រធានបទជុំវិញការកើនឡើងកម្តៅលើបញ្ហាសង្រ្គាមពាណិជ្ជកម្ម ដែលអាចបង្កបញ្ហាជាសកល។     កាសែត The Guardian បានឱ្យដឹងថាយោងតាមការវិភាគទស្សនៈសេដ្ឋកិច្ចរបស់អ្នកជំនាញជាច្រើនរូបបានបញ្ជាក់ថាជារួមបញ្ហាធំៗ៣នឹងអាចកើតឡើងជាសកល បន្ទាប់ពីការប្រកាសសង្រ្គាមពាណិជ្ជកម្មរបស់ប្រទេសអាមេរិកនិងរដ្ឋអ្នកមានផ្សេងទៀត ៖   ១. ការធ្លាក់ចុះសេដ្ឋកិច្ចសកល៖  នៅពេលដែលប្រទេសសេដ្ឋកិច្ចធំៗដាក់ពន្ធគយ និងការរឹតបន្តឹងពាណិជ្ជកម្ម បញ្ហាគឺផលនៃរំខានដល់ខ្សែសង្វាក់ផ្គត់ផ្គង់សកល ធ្វើឱ្យមានការបង្កើនថ្លៃដើមផលិតកម្ម និងកាត់បន្ថយតម្រូវការអ្នកប្រើប្រាស់។   ប្រទេសដែលធ្លាប់ពឹងផ្អែកលើការនាំចេញអាចជួបប្រទះនឹងកំណើនយឺត ឬសូម្បីតែអាចឈានដល់វិបត្តិសេដ្ឋកិច្ច។ បន្ថែមពីនោះអាជីវកម្មដែលប្រឈមនឹងការចំណាយខ្ពស់ក៏អាចកាត់បន្ថយការងារ ជាកត្តារុញច្រើនឱ្យអត្រាមនុស្សអត់ការងារធ្វើកើនឡើង។   ២. ការប្រែប្រួលទីផ្សារ និងភាពមិនច្បាស់លាស់នៃការវិនិយោគ៖ ផ្អែកលើការប្រែប្រួលសេដ្ឋកិច្ច តម្លៃរូបិយប័ណ្ណនឹងគ្មានស្ថេរភាព ដែលអាចប៉ះពាល់ដល់អតិផរណា ទាំងប្រទេសអភិវឌ្ឍន៍ និងប្រទេសកំពុងអភិវឌ្ឍន៍។ ក្នុងនោះទីផ្សារភាគហ៊ុននឹងមានប្រតិកម្មអវិជ្ជមាន ហើយភាពមិនច្បាស់លាស់ ដោយវិនិយោគិនមួយចំនួនធំ អាចស្ទាក់ស្ទើរក្នុងការប្តេជ្ញាចិត្តរយៈពេលវែងធ្វើឱ្យការវិនិយោគសកល ដែលកត្តានេះនឹងបង្កឱ្យមានភាពយឺតយ៉ាវលើការបង្កើតថ្មី។   ៣. ភាពតានតឹងផ្នែកនយោបាយ និងចំណងការទូត៖  សង្គ្រាមពាណិជ្ជកម្មធ្វើឱ្យទំនាក់ទំនងការទូតកាន់តែតានតឹងរវាងប្រទេសនានា ដែលនាំឱ្យមានវិធានការសងសឹកនឹងបង្កើតឱ្យមានបទបញ្ញតិថ្មីៗ។តាមរយៈនេះសម្ព័ន្ធមិត្តនិងដៃគូពាណិជ្ជកម្ម ជាច្រើនអាចនឹងត្រូវបង្ខំឱ្យចូលជាភាគី បង្កើតការបែកបាក់នៅក្នុងនយោបាយពិភពលោក។ លើសពីនេះជំនឿទៅលើកិច្ចព្រមព្រៀងពាណិជ្ជកម្មអន្តរជាតិ និងអង្គការនានាដូចនឹងថយឥទ្ធិពល។   គួរបញ្ជាក់ថាកាលពីថ្ងៃទី១ ខែកុម្ភៈ ឆ្នាំ២០២៥ ប្រធានាធិបតីអាមេរិក បានចុះហត្ថលេខាជាផ្លូវការលើច្បាប់លដំឡើងពន្ធគយលើផលិតផលនាំចូលមកពីប្រទេសកាណាដា២៥% ម៉ិកស៊ិកកូ២៥% និងចិន១០% ដោយកាណាដាសម្រេចចាត់វិធានការដំឡើងពន្ធលើផលិតផលអាមេរិកវិញចាប់ពីថ្ងៃទី៤កុម្ភៈ២០២៥ទៅ ហើយម៉ិកស៊ិកកូគ្រោងធ្វើដូចកាណាដាដែរ។ ចំណែកចិនប្រកាសដាក់បណ្តឹងប្រឆាំងនឹងសហរដ្ឋអាមេរិកនៅអង្គការពាណិជ្ជកម្មពិភពលោក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-02-03T06:13:11.685Z", "category": "ភាពជាអ្នកដឹកនាំ", "views": 1342, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដឹងហើយចាប់ផ្ដើមធ្វើនៅឆ្នាំថ្មី! សកម្មភាព៥អ្នកគួរធ្វើជាបន្ទាន់ បើមិនចង់រស់នៅជីវិតដាច់យ៉ៃគ្មានសល់អ្វីសោះ	https://business-cambodia.com/articles/five-activities-you-need-to-do	មានមនុស្សជាច្រើនកំពុងរស់នៅមានលុយត្រឹមតែចំណាយហើយគ្មានសល់លុយជាដុំកំភួនសម្រាប់សម្រេចគោលដៅហិរញ្ញវត្ថុធំៗក្នុងជីវិតទាល់តែសោះ។ ចំណែកអ្នកខ្លះទៀតមិនទាន់ដល់ពេលបើកប្រាក់ខែផងអស់លុយចាយបាត់ ជាពិសេសមនុស្សមួយចំនួនទៀតរកចំណូលបានច្រើនតែរស់នៅហាក់បីដូចជាខ្វះខាតថែមទាំងជំពាក់បំណុលគេទៀត។ បើសិនបើអ្នកកំពុងរស់នៅខ្វះខាតលុយនិងរស់នៅបានត្រឹមតែមួយចាយៗ ខាងក្រោមនេះគឺជាសកម្មភាពមួយចំនួនដែលអ្នកគួរចាប់ផ្ដើមគិតគូធ្វើនៅក្នុងឆ្នាំថ្មីបើចង់ឲ្យជីវភាពរបស់អ្នកផ្លាស់ប្ដូរអាចសល់លុយច្រើនជាងមុន។ ១. យល់ពីមូលដ្ឋានគ្រឹះនៃហិរញ្ញវត្ថុ មូលដ្ឋានគ្រឹះនៃហិរញ្ញវត្ថុមានចំនួន៤សំខាន់គឺ រកលុយ សន្សំលុយ វិនិយោគ និងការការពារ។ ប្រសិនបើអ្នកយល់ច្បាស់ពីមូលដ្ឋានគ្រឹះហិរញ្ញវត្ថុទាំង៤នេះ អ្នកនឹងរស់នៅមិនរងសម្ពាធនៃលុយកាក់ រស់នៅមានសេរីភាពហើយអ្នកនឹងដឹងក្បួនកសាងទ្រព្យ។ ដូច្នេះអ្នកគួររៀនពីមូលដ្ឋានគ្រឹះហិរញ្ញវត្ថុទាំង៤នេះពោលគឺរៀនរកលុយ រៀនសន្សំលុយ រៀនវិនិយោគ និងរៀនពីវិធីការពារទ្រព្យរបស់អ្នកកុំឲ្យបាត់បង់។   ២. ជួយខ្លួនឯងជាមុនសិន  ប្រជាជនកម្ពុជាភាគច្រើនតែងតែមើលរំលងការជួយខ្លួនឯង។ ការជួយខ្លួនឯងត្រង់នេះគឺចង់សំដៅដល់ការដកលុយមួយផ្នែកនៃចំណូលមកសន្សំទុកមុននឹងចំណាយលើរឿងចាំបាច់ផ្សេងៗនៅក្នុងការរស់នៅ។  ជាការពិតណាស់អ្នកខ្លះរកចំណូលបានឬបើកប្រាក់ខែបែងចែកបង់ធនាគារ និងចំណាយចាំបាច់ផ្សេងៗ តែភ្លេចដកលុយសម្រាប់សន្សំ។   ការជួយខ្លួនឯងជាមុនសិនតាមរយៈដកលុយមកសន្សំមុននឹងចំណាយវាពិតជាជៈឥទ្ធិពលល្អដល់ជីវិតរបស់អ្នក។ មូលហេតុដែលអ្នកគួរដកលុយមកសន្សំគឺដើម្បីធ្វើឲ្យអ្នកអារម្មណ៍ស្ងប់ពោលគឺមិនខ្លាចខ្វះខាតលុយចាយ ធ្វើឲ្យអ្នកមានស្ថិរភាពផ្នែកហិរញ្ញវត្ថុ កាត់បន្ថយការចំណាយ កសាងលុយបម្រុងពេលមានអាសន្ន និងអាចវិនិយោគកសាងប្រភពចំណូលដើម្បីចិញ្ចឹមយើងពេលចាស់ទៅ។   ៣. ចៀសវាងបំណុលអាក្រក់  បំណុលអាក្រក់គឺសំដៅដល់របស់ដែលធ្វើឲ្យអ្នកកាន់តែអស់លុយថែម។ ដូច្នេះគួរចៀសវាងបំណុលអាក្រក់។ ឧទាហរណ៍ឡានគឺជារបស់ចាំបាច់ពេលអ្នកមានគ្រួសារប៉ុន្ដែបើអ្នកត្រូវការឡានអាចទិញតម្លៃធូថ្លៃល្មមចៀសវាងទិញឡានថ្លៃពេកព្រោះឡានគឺតម្លៃវាធ្លាក់ថ្លៃយ៉ាងឆាប់រហ័សហើយជាទូទៅមនុស្សប្រើប្រាស់ឡានមិនបានបង្កើតចំណូលឡើយ។   ត្រូវចាំថាបំណុលអាក្រក់គឺប្រៀបដូចចោរឆក់យកអនាគត់របស់អ្នកពោលគឺបើអ្នកមានបំណុលអាក្រក់ជាប់ខ្លូនច្រើន អ្នកនឹងបាត់ឱកាស វិនិយោគ ឱកាសរកស៊ីនិងឱកាសកសាងទ្រព្យ ព្រោះលុយដែលរកបានគឺសម្រាប់តែដោះបំណុល ដូច្នេះគ្មានពេលនិងគ្មានឱកាសកសាងទ្រព្យឡើយ។   ៤. ចាប់ផ្ដើមរៀនវិនិយោគ   មានផ្លូវសំខាន់២ដែលអ្នកគួរធ្វើដើម្បីអាចកសាងទ្រព្យ សល់ទ្រព្យ សល់លុយកាន់តែច្រើនហើយផ្លូវទាំង២នេះគឺចេញរកស៊ីនិងវិនិយោគ។ ចំពោះការវិនិយោគអាចបែងចែកជា២គឺទីមួយវិនិយោគលើខ្លួនឯងដែលសំដៅដល់ការវិនិយោគលើចំណេះដឹង ជំនាញដើម្បីបង្កើនឥទ្ធិពលរកចំណូលឲ្យបានកាន់តែច្រើននាពេលខាងមុខ។ ឧទាហរណ៍បើភាសាអង់គ្លេសអ្នកមានកម្រិត អ្នកអាចចាយពេលទៅរៀនអង់គ្លេសបន្ថែមដើម្បីអាចប្រើប្រាស់ភាសាអង់គ្លេសរកចំណូលបាន។   ចំណែកវិនិយោគមួយទៀតគឺវិនិយោគលើវិស័យផ្សេងៗដូចជាវិនិយោគអចលនទ្រព្យ វិនិយោគលើផ្សារហ៊ុន វិនិយោគលើមាស វិនិយោគក្នុងអាជីវកម្ម និងការវិនិយោគផ្សេងៗ។ យ៉ាងណាមិញមុននឹងវិនិយោគលើអ្វីមួយអ្នកត្រូវធ្វើការសិក្សាស្រាវជ្រាវនិងស្វែងយល់ឲ្យបានយល់ពីអ្វីដែលអ្នកបម្រុងនឹងវិនិយោគដើម្បីកាត់បន្ថយហានិភ័យក្នុងការវិវិនិយោគហើយបានមកវិញនូវផលចំណេញ។   ៥. កសាងទំនាក់ទំនង ត្រូវចាំថាមានទំនាក់ទំនងកាន់តែច្រើន អ្នកនឹងកាន់តែកើនលុយព្រោះទំនាក់ទំនងគឺជាលុយពោលគឺ កាលណាយើងមានទំនាក់ទំនងជាមួយមនុស្សកាន់តែច្រើនអ្នកនឹងទទួលបានឱកាសកាន់តែច្រើន ដូចជាឱកាសការងារ ឱកាសរកចំណូល ឱកាសរកស៊ី ឱកាសវិនិយោគដែលសុទ្ធតែជាឱកាសក្នុងការរស់ប្រាក់ចំណូល៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T15:06:50.572Z", "category": "ហិរញ្ញវត្ថុ", "views": 222, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចំណូលតិចសន្សំម៉េចសល់! ចំណូលទាបពិបាកសន្សំ ធ្វើរឿង៤នេះបើចង់សន្សំលុយសល់	https://business-cambodia.com/articles/how-to-save-with-low-income-source	សន្សំម៉េចបាន បើលុយចាយមិនគ្រាន់ផង ឬសន្សំម៉េចបានបើរាល់ថ្ងៃមានតម្រូវការច្រើន” គឺជាឃ្លាមួយដែលបងប្អូនចំណូលទាបតែងតែលើកឡើង ពេលពួកគាត់បានស្ដាប់អ្នកណាម្នាក់លើកឡើងពីក្បួនក្នុងការសន្សំលុយ។ ជាការពិតណាស់ ចំពោះអ្នកដែលមានប្រាក់ចំណូលទាប បើចង់សន្សំប្រាក់ឲ្យបានច្រើនគឺមិនងាយនោះ ប៉ុន្ដែមានរឿងខ្លះដែលអ្នកគួរអនុវត្តដើម្បីឲ្យការសន្សំរបស់អ្នកកាន់តែមានប្រសិទ្ធភាពនិងដើរទៅមុខជាលំដាប់។ ខាងក្រោមនេះគឺជាក្បួនក្នុងការសន្សំប្រាក់សម្រាប់បងប្អូនដែលមានតម្រូវការច្រើន៖ ស្វែងយល់ពីប្រភពចំណូលចំណាយឲ្យច្បាស់ ហេតុអ្វីអ្នកត្រូវស្វែងយល់ពីចំណូលចំណាយ? ការធ្វើបែបនេះគឺជួយឲ្យអ្នកគ្រប់គ្រងលុយបានកាន់តែល្អជាងមិន។ អ្នកត្រូវដឹងតើថាអ្នកចំណូលអ្នករកបានប៉ុន្មានពិតប្រាកដក្នុងមួយខែ ហើយត្រូវចំណាយប៉ុន្មានក្នុងមួយខែៗ តើត្រូវចំណាយលើអ្វីខ្លះ? បើអ្នកមិនបានតាមដានចំណូលចំណាយទេនោះអ្នកនឹងមិនដឹងទេថា ក្នុងមួយខែអ្នករកំណូលបានប៉ុន្មាន ហើយចំណូលប៉ុន្មានមួយខែ។ កាត់ចំណាយតាមដែលអាចធ្វើបាន គ្រប់ចំណាយគឺអ្នកសុទ្ធតែអាចកាត់បន្ថយវាបានទាំង។ យ៉ាងណាមិញ មុននឹងអ្នកអាចកាត់បន្ថយចំណាយបាន អ្នកត្រូវតែស្វែងយល់ថាតើក្នុងមួយខែៗអ្នកបានចំណូលលុយទៅលើអ្វីខ្លះ។ ដើម្បីតាមដានចំណាយប្រចាំខែបាន អ្នកត្រូវធ្វើការកត់ត្រាចំណាយប្រចាំថ្ងៃរបស់អ្នកឲ្យបានច្បាស់លាស់និងជាក់លាក់បំផុតតាមដែលអាចធ្វើបាន។ នៅពេលអ្នកតានដាមរាល់ការចំណាយបានច្បាស់ ហើយធ្វើការត្រួតពិនិត្យចំណាយនៅចុងខែ នោះអ្នកនឹងមើលឃញចំណាយណាមិនចាំបាច់ហើយចំណាយណាចាំបាច់។ ដូច្នេះអ្នកអាចកាត់បន្ថយចំណាយមិនចាំបាច់ចេញ ដែលធ្វើឲ្យអ្នកអាចសន្សំសំចៃបានមួយកម្រិតដែរ។  បង្កើនប្រាក់ចំណូល ជាការពិតណាស់ បើអ្នកមានចំណូលទាប ហើយមានតម្រូវការច្រើន អ្នកច្បាស់ជាពិបាកក្នុងការសន្សំប្រាក់ហើយក៏អាចរស់នៅជួបបញ្ហារឿងលុយកាក់ជាមិនខាន។ អ្វីដែលអ្នកត្រូវធ្វើដើម្បីដោះស្រាយបញ្ហានេះ គឺត្រូវបង្កើនប្រាក់ចំណូលរបស់។ ឧទហរណ៍រាល់ថ្ងៃ អ្នកធ្វើការចប់ត្រឹមម៉ោង៥។ បន្ទាប់ពីបញ្ចប់ការងារពេញម៉ោងអ្នកអាចឆ្លៀតពេលអ្វីផ្សេងទៀតដើម្បីបង្កើនប្រាក់ចំណូលដូចជា លក់អនឡាញ ដឹងជញ្ជូន ឬបង្រៀនភាសាជាដើម។ និយាយទៅបើអ្នកមានតម្រូវការច្រើន ហើយមិនព្យាយាមបង្កើនចំណូល នោះអ្នកនឹងជួបបញ្ហារឿងលុយ ហើយគ្មានលុយសម្រាប់សន្សំនោះទេ។  សន្សំតាមទឹកលុយ ពេលខ្លះមនុស្សយកលេសបាំងមុខ ដោយយកលេសថា ចំណូលតិចមិនអាចសន្សំបាន។ បើអ្នកពិតមានចិត្តក្នុងការសន្សំពិតមែន ទោះជាចំណូលតិចក៏នៅតែអាចសន្សំបានដែរ ពោលគឺលុយតិចសន្សំតាមតិចលុយច្រើនសន្សំតាមច្រើន។ បើអ្នកមានប្រាក់ខែ ១៥០ដុល្លារ ក្នុងមួយខែសន្សំបាន ៥ដុល្លារក៏គេហៅថាសន្សំដែរ មិនចាំបាច់សល់លុយរាប់រយទើបហៅការសន្សំនៅទេ។ អញ្ចឹង បើអ្នកមានចំណូលទើបហើយយលលេសបាំងមុខមិនព្យាយាសន្សំ តើថ្ងៃណាអ្នកសល់លុយដូចគេ។ ដូច្នេះអ្នកត្រូវចាប់ផ្ដើមសន្សំពីឥលូវ ដូចពាក្យស្លោកខ្មែរពោលថា” តក់ៗពេញបំពង់”។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T13:21:05.184Z", "category": "ហិរញ្ញវត្ថុ", "views": 562, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
៥ ជំហានដែលអ្នកវិនិយោគដីធ្លីថ្មីថ្មោងត្រូវពង្រឹងខ្លួនបើមិនចង់ទិញហើយលំបាក	https://business-cambodia.com/articles/five-step-to-invest-real-estate	ការវិនិយោគដីឬផ្ទះ អ្វីដែលគួរឱ្យបារម្ភបំផុតគឺវិនិយោគហើយមានបញ្ហាដែលបង្កនូវភាពស្មុគស្មាញ ឬនាំឲ្យមានការខាតបង់ប្រាក់កាក់ និងពេលវេលាជាដើម។ ដូច្នេះហើយដើម្បីចៀសផុតបញ្ហាគឺទាមទារឱ្យលោកអ្នកពិនិត្យមើលឱ្យច្បាស់សិន មុនសម្រេចចិត្តវិនិយោគអចលនទ្រព្យណាមួយយកមកធ្វើជាកម្មសិទ្ធិរបស់ខ្លួន។   ទាក់ទងនងការវិនិយោគអចលនទ្រព្យនេះដែរ លោក ង៉ែត ជូ ដែលជាអ្នកជំនាញផ្នែកហិរញ្ញវត្ថុនិងវិនិយោគមួយរូបនៅកម្ពុជា បានចេញរំលែកនូវបទពិសោធន៍ផ្ទាល់ខ្លួន និងតាមការសិក្សាស្រាវជ្រាវ នូវយុទ្ធសាស្ត្រធនាគារដីធ្លីជា៥ជំហាន លើការវិនិយោគដីឲ្យមានប្រសិទ្ធិភាព ដោយក្នុងនោះលោកបានបែងចែកជា ៥ ជំហានសំខាន់ៗ ដូចខាងក្រោម ៖ ជំហានទី១៖ ការកសាងសមត្ថភាព   ដោយហេតុថាយុទ្ធសាស្រ្តនេះតម្រូវឱ្យអ្នកវិនិយោគមានចំណេះដឹងអំពីទីផ្សារដីធ្លី និងនិន្នាការនាពេលអនាគតក៏ដូចជាមានផែនការហិរញ្ញវត្ថុច្បាស់លាស់ អ្នកវិនិយោគត្រូវកសាងសមត្ថភាពផ្នែកការទិញលក់ដីធ្លី ច្បាប់ភូមិបាល ការចរចារ ការធ្វើកិច្ចសន្យាទិញលក់ ការគ្រប់គ្រងហិរញ្ញវត្ថុផ្ទាល់ខ្លួន ការទទួលបានកម្ចីពីធនាគារ និងអ្នកដទៃ។ល។ ក្នុងដំណាក់កាលនេះ អ្នកវិនិយោគត្រូវរៀនបណ្តើធ្វើបណ្តើ ប៉ុន្តែធ្វើតូច ធ្វើតិចតួចតាមលទ្ធភាពដើម្បីយកជាបទពិសោធន៍។ អ្នកប្រហែលជាត្រូវចំណាយពេលចន្លោះពី៣-៥ឆ្នាំក្នុងជំហានទី១នេះ។   ជំហានទី២៖ ការកំណត់ទីតាំងសក្តានុពល   បន្ទាប់ពីការកសាងសមត្ថភាព និងដកបទពិសោធន៍ដោយទិញលក់ជាលក្ខណៈខ្នាតតូច អ្នកត្រូវកំណត់យកទីតាំងភូមិសាស្ត្រដែលមានសក្តានុពលខ្លាំងដើម្បីផ្តោតការវិនិយោគសម្រាប់អនាគតវែងឆ្ងាយ (ចន្លោះពី១០ទៅ១៥ឆ្នាំ) ដោយភ្ជាប់ជាមួយនឹងយុទ្ធសាស្រ្តជាក់លាក់។ និយាយឱ្យងាយយល់គឺផ្តោតលើទីតាំងភូមិសាស្រ្តដែលការពង្រីកក្រុងអាចរីកទៅដល់ក្នុងរយៈពេល១០ទៅ១៥ឆ្នាំខាងមុខ។ ឧទាហរណ៍ មហាសេដ្ឋីអចលនទ្រព្យរបស់ថៃ លោកសុងសាក់ឌី បានទិញដីស្រែប្រាំងនៅភាគខាងជើងក្រុងបាងកក (ចំនួន១៦០ហិកតា) ក្នុងចន្លោះឆ្នាំ១៩៨០-១៩៨៥។ នៅកំឡុងឆ្នាំ១៩៩៧ ទីក្រុងបាងកកបានរីកចម្រើននិងមានការអភិវឌ្ឍនៅតំបន់នោះ លោកក៏បានសង់ជាលំនៅឋាន និងអាគារពាណិជ្ជកម្មសម្រាប់លក់ និងជួល។   ជំហានទី៣៖ ការទិញដីស្តុក   តាមរយៈជំហានទី២ខាងលើ អ្នកគួរអនុវត្តធនាគារដីធ្លីដោយទិញដីស្តុកហើយផ្តោតក្នុងតំបន់សក្តានុពលដែលបានកំណត់ជាមួយនឹងគោលបំណង ឬយុទ្ធសាស្ត្រចាកចេញជាក់លាក់ដូចជាសង់ឃ្លាំងសំរាប់ជួល សង់ជាបុរី សង់ជាស្តង់លក់ទំនិញ។ល។ ក្នុងដំណាក់កាលនេះអ្នកមិនគួរទិញ-លក់ ទិញ-លក់ដូចដំណាក់កាលដកបទពិសោធន៍ដើម្បីកសាងសមត្ថភាពនោះទេ។ អ្នកគួរផ្តោតការទិញដីស្តុកឱ្យបានច្រើនយ៉ាងហោចណាស់ ក្នុងរយៈពេល១០ទៅ១៥ឆ្នាំត្រូវទិញដីស្តុកឱ្យបាន១០ទៅ២០កន្លែងដែរ។   ជំហានទី៤៖ ការថែទាំ និងតាមដានការរីកចម្រើន   ស្របគ្នានឹងជំហានទី៣ខាងលើ អ្នកត្រូវថែទាំ (ដូចជាបោះបង្គោលព្រំដីឱ្យបានរឹងមាំដើម្បីចៀសវាងជម្លោះ) និងតាមដានការរីកចម្រើននៅក្នងតំបន់ដែលអ្នកបានវិនិយោគ ដូចជាការកសាងផ្លូវ ការភ្ជាប់បណ្តាញអគ្គិសនី បណ្តាញទឹកស្អាត។ល។ អ្នកប្រហែលជាឃើញមានការរីកចម្រើនជាប់ជាប្រចាំ ហើយតម្លៃដីដែលអ្នកបានទិញស្តុកទាំងនោះក៏ចេះតែឡើងថ្លៃ។ នេះជាពេលវេលាដែលធ្វើអោយអ្នករំភើប ហើយបើមិនចេះគ្រប់គ្រងអារម្មណ៍នោះទេ អ្នកអាចសម្រេចចិត្តលក់យកប្រាក់ចំណេញដោយមិនបានប្រមូលផលធំក្រាស់ក្រែលដូចអ្វីដែលបានគ្រោងទុក។   ជំហានទី៥៖ ការចាកចេញ ឬការអភិវឌ្ឍ   នេះជាជំហានចុងក្រោយ ខណៈដីធ្លីដែលអ្នកបានទិញស្តុកអាចប្រែក្លាយជាដីដែលបម្រើឱ្យសេចក្តីត្រូវការផ្នែកសេដ្ឋកិច្ច (Fundamental needs)។ អ្នកអាចប្រមូលផលបានគួរជាទីគាប់ចិត្ត (ប្រសិនបើសម្រេចចិត្តចាកចេញដោយលក់ដីដែលបានស្តុកមួយចំនួនទៅអោយអ្នកដទៃ) ឬបន្តវិនិយោគបង្កើតជាលំហូរសាច់ប្រាក់តាមរយៈការសង់ផ្សារ បុរី ឃ្លាំងសម្រាប់ជួល។ល៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T09:56:19.226Z", "category": "អចលនទ្រព្យ", "views": 50, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រកផ្លូវវាង! អាជ្ញាធរ នឹងធ្វើការបិទចរាចរកំណាត់ផ្លូវ ៦០ ម៉ែត្រចំនួន ៣ ថ្ងៃ	https://business-cambodia.com/articles/closing-60-meter-street-	អាជ្ញាធរនឹងធ្វើការបិទចរាចរកំណាត់មហាវិថីសម្ដេចតេជោ ហ៊ុន សែន ឬផ្លូវ ៦០ ម៉ែត្រ រួមនឹងកំណាត់ផ្លូវជាតិលេខ ២ រយៈពេល ៣ ថ្ងៃ ដើម្បីរៀបចំស្ទូចលើកផ្ទឹមស្ពានបេតុងអារម៉េ ចូលក្នុងការដ្ឋានសាងសង់ស្ពានអាកាសសម្ដេចមហាបវរធិបតី ហ៊ុន ម៉ាណែត។ យោងតាមសេចក្ដីជូនដំណឹងរបស់រដ្ឋបាលខេត្ដកណ្ដាល នៅថ្ងៃទី២ ខែកុម្ភៈ ឆ្នាំ២០២៥ ការបិទចរាចរកំណាត់ផ្លូវខាងលើមានដូចតទៅ៖   ថ្ងៃទី៣ ខែកុម្ភៈ ឆ្នាំ២០២៥ បិទចរាចរកំណាត់ផ្លូវ ៦០ម៉ែត្រ ពីស្តុបមហាវិថីសម្តេចតេជោ កែងនឹងផ្លូវ ៥០ម៉ែត្រ មកដល់ផ្លូវជាតិលេខ២ (ក្នុងបរិវេណការដ្ឋាន) ចាប់ពីម៉ោង៧:០០នាទីព្រឹក រហូតដល់ម៉ោង ១០:០០នាទីយប់។   ថ្ងៃទី១៥ ខែកុម្ភះ ឆ្នាំ២០២៥ បិទចរាចរកំណាត់ផ្លូវ ៦០ម៉ែត្រ ពីស្តុបមហាវិថីសម្តេចតេជោ កែងនឹងផ្លូវ ៥០ម៉ែត្រ មកដល់ផ្លូវជាតិលេខ២ (ក្នុងបរិវេណការដ្ឋាន) ចាប់ពីរម៉ោង ៧:០០នាទីព្រឹក រហូតដល់ម៉ោង ១០:០០នាទីយប់។   ថ្ងៃទី ១៧ ខែកុម្ភៈ ឆ្នាំ២០២៥ បិទចរាចរកំណាត់ផ្លូវជាតិលេខ២ (ក្នុងបរិវេណការដ្ឋាន) និងផ្លូវ ៦០ម៉ែត្រ ពីស្តុបមហាវិថីសម្តេចតេជោ កែងនឹងផ្លូវ ៥០ម៉ែត្រ ទៅដល់មហាវិថីព្រលានសម្តេចតេជោ ចាប់ពីម៉ោង ៧:០០នាទីព្រឹក រហូតដល់ម៉ោង ១០:០០នាទីយប់៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T07:31:58.199Z", "category": "ព័ត៌មានថ្មីៗ", "views": 10084, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ត្រៀមខ្លួនជាមួយ OPPO Reno13 Series ជាទូរស័ព្ទជំនាន់ថ្មីរចនាបថ “ស្រមោលមេអំបៅ” និងបំពាក់ដោយ AI ទំនើបៗ	https://business-cambodia.com/articles/oppo-reno13-series-coming-soon	បន្ទាប់ពី OPPO បានបង្ហាញ Reno13 Series 5G នៅលើទីផ្សារប្រទេសចិន និងបណ្តាប្រទេសជាច្រើន ហើយពេលនេះ OPPO ប្រចាំប្រទេសកម្ពុជាក៏កំពុងត្រៀមខ្លួនវាយលុកទីផ្សារផងដែរ។ OPPO ជឿជាក់អតិថិជនសុទ្ធសឹងតែជាអ្នកតាមទាន់ trend fashion ស៊ីវិល័យ មិនចូលចិត្តអ្វីច្រំដែលៗ ដូច្នេះហើយលើកនេះ OPPO បានផ្តោតលើការរចនាថ្មី ទាន់សម័យ ប្រកបដោយភាពទាក់ទាញយ៉ាងស្រស់ស្អាតជាមួយ “ស្រមោលមេអំបៅ” លើខ្នងខាងក្រោយខុសប្លែកពីគេតែម្តង។   ក្រៅពីរចនាបថដ៏ស្រស OPPO Reno13 Series ត្រូវបានគេស្គាល់ថាជាទូរស័ព្ទថតរូបក្នុងទឹកដំបូងគេនៅកម្ពុជាផងដែរ ព្រោះស្មាតហ្វូននេះបំពាក់នូវអាវក្រោះការពារទឹក IP69 ដែលមានសមត្ថភាពអាចបញ្ជាលើអេក្រង់បានធម្មតាទោះបីជាយើងកំពុងស្ថិតនៅក្នុងទឹកក៏ដោយ។ អ្វីដែលសំខាន់គឺវាមានមុខងារ Underwater ដែលធ្វើឲ្យទូរស័ព្ទបញ្ចេញសំឡេង និងរំញ័រដើម្បីច្រានទឹកចេញពីទូរស័ព្ទបានដោយខ្លួនឯង។ លើសពីនេះទៀត OPPO Reno13 Series ក៏បានបំពាក់នូវមុខងារថ្មី AI Livephoto ផងដែរ។ ដូច្នេះតើយើងថត Livephoto ដើម្បីអ្វី? តើ Livephoto មានអត្ថប្រយោជន៍ជាការថតរូបសន្លឹកដូចម្តេចខ្លះ? សម្រាប់មុខងារ Livephoto អាចថតរូបភាពមានចលនាបានរហូតដល់ 3 វិនាទីនៃសកម្មភាពនីមួយៗ ហើយយើងអាច select យកប្លង់ណាមួយដែលល្អបំផុតសម្រាប់ធ្វើជា cover photo បានយ៉ាងស្រួល។ ហើយសម្រាប់រូបដែលថតចេញពី Livephoto ក៏អាចបម្លែងជាវីដេអូខ្លីៗឬជា GIF File និងអាចចែករំលែកលើបណ្តាញសង្គមផ្សេងៗប្រកបដោយភាពរស់រវើកនិងទាក់ទាញ។ អ្វីដែលកាន់តែពិសេសគឺអាចស៊ែរ file Livephoto ទៅមករវាង iPhone បានដោយសេរីនិងលឿនរហ័សផងដែរ។ តោះ! ត្រៀមខ្លួនដើម្បីទទួលអារម្មណ៍រំភើបចិត្តជាមួយ OPPO Reno13 Series 5G នឹងមកដល់ទីផ្សារកម្ពុជាឆាប់ៗនេះ សម្រាប់ព័ត៌មានលម្អិតសូមចូលទៅកាន់ Facebook page ផ្លូវការរបស់ក្រុមហ៊ុន OPPO ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T07:04:04.510Z", "category": "PR", "views": 153, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ម៉ូតូស៊េរីទំនើបបំផុត ROYAL ENFIELD GUERRILLA 450 ត្រូវបានដាក់លក់ជាផ្លូវការនៅកម្ពុជាហើយ!	https://business-cambodia.com/articles/royal-enfield-guerrilla-450	ប្រទេសកម្ពុជា - ថ្ងៃទី 2 ខែកុម្ភៈ ឆ្នាំ 2025៖ ក្រុមហ៊ុន Royal Enfield បានដាក់លក់ម៉ូតូស៊េរីទំនើបបំផុតរបស់ខ្លួន - Royal Enfield Guerrilla 450 នៅក្នុងប្រទេសកម្ពុជានៅថ្ងៃនេះ។ ម៉ូឌែល Guerrilla 450 ត្រូវបានបង្កើតឡើងដើម្បីបង្ហាញពិភពលោកពីអ្វីដែល roadsters មានល្បឿនលឿន ងាយស្រួលជិះ និងអារម្មណ៍រំភើបញាប់ញ័រនៅក្នុងការបើកបរ។ រចនាឡើងយ៉ាងយកចិត្តទុកដាក់  ម៉ត់ចត់ ដើម្បីឆ្លើយតបទៅនឹងបទពិសោធន៍ជិះម៉ូតូដែលអ្នកបើកបរត្រូវការ ម៉ូតូ Guerrilla 450 នេះ គឺជាម៉ូតូដែលកម្លាំងខ្លាំង ងាយស្រួលជិះ និងទំនើប ដែលនឹងផ្ដល់នូវភាពរីករាយពិតប្រាកដសម្រាប់អ្នកបើកបរគ្រប់ពេល គ្រប់កាលៈទេសៈ មិនថាពេលស្ទះចរាចរណ៍ ពេលជិះកម្សាន្ត ឬ ពេលបើកបរនៅលើផ្លូវវែងឆ្ងាយ។ Guerrilla 450 គឺជាម៉ូតូដែលបង្កប់នូវចរិតលក្ខណៈប្លែកពីគេ និងអង់អាច ប្រៀបដូចទៅនឹងផ្លូវដំណើរដ៏ពិសេសរបស់ Royal Enfield ក្នុងការកសាងម៉ូតូដែលឈានមុខគេ។ និយាយអំពី Guerrilla 450 លោក  Anuj Dua, ប្រធានអាជីវកម្មសម្រាប់តំបន់ APAC - Royal Enfield បាននិយាយថា៖ “ Guerrilla 450 គឺពិតជាស្រស់ស្អាត និងជាការផ្លាស់ប្ដូរដ៏ឥតខ្ចោះនៃ Roadster។ នៅពេលដែលយើងចាប់ផ្តើមជាមួយនឹងផ្លេតហ្វម Sherpa 450 យើងបានគិតគូរអំពី adventure tourer និង superlative roadster ដែលនឹងក្លាយទៅជាម៉ូឌែលម៉ូតូមួយរបស់ Royal Enfield ដែលប្លែកពីគេ។ Guerrilla 450 គឺជាប្រភេទ roadster ដែលពោរពេញទៅដោយភាពជឿជាក់ហើយ Guerrilla ត្រូវបានអភិវឌ្ឍស្របជាមួយនឹងភ្នំហិមាល័យ និងត្រូវបានកែប្រែឱ្យមានភាពល្អឥតខ្ចោះសម្រាប់ការបើកបរក្នុងទីក្រុង ក៏ដូចជាការជិះកម្សាន្តពេលចុងសប្តាហ៍នៅលើផ្លូវបត់បែនច្រើន។ ម៉ូតូនេះពិតជាធ្វើឱ្យអ្នកកាន់តែអភិវឌ្ឍខ្លួនបានល្អ ហើយធ្វើឱ្យអ្នកកាន់តែមានទំនុកចិត្តក្នុងនាមជាអ្នកបើកបរ។ យើងមានទំនុកចិត្តថា អ្នកបើកបរនឹងមានពេលវេលាដ៏អស្ចារ្យពិតប្រាកដជាមួយម៉ូតូនេះ ដោយសារតែទម្រង់ក្នុងការអង្គុយបើកបរ ការគ្រប់គ្រងដ៏អស្ចារ្យ និងដំណើរការម៉ាស៊ីន។ ពិសេសជាងនេះទៅទៀតនោះ ម៉ូតូនេះ មានភាពបត់បែនខ្ពស់ និងរូបរាងស្អាតមែនទែនដែលស័ក្កសមក្នុងការជិះប្រចាំថ្ងៃ”។ The All-Roadster Guerrilla 450 premium roadster ត្រូវបានបង្កើតឡើងតម្រូវទៅតាមផ្លូវកៅស៊ូគ្រប់ប្រភេទ ហើយជាមួយនឹងម៉ាស៊ីន Sherpa 452cc ដ៏ខ្លាំងក្លា រួមជាមួយតួដែកប្រភេទ spar tubular រួមទាំងការរក្សាជំហរបានល្អ ទោះជិះត្រង់ធម្មតា ឬ បត់កោង ម៉ូតូ Guerrilla 450 ពិតជាដូចទៅនឹង OG Roadster ណាស់។ លើសពីនេះ ការរចនាទម្រង់អង្គុយ រួមទាំងដំណើរការដ៏ខ្លាំងក្លារបស់ម៉ូតូនេះ ផ្ដល់នូវភាពបត់បែនបានល្អមែនទែន ហើយធ្វើឱ្យការបើកបរមានភាពសប្បាយរីករាយ បើទោះបីជាការបើកបរក្នុងស្ថានភាពផ្លូវតូចចង្អៀត ផ្លូវក្នុងក្រុងខ្វាត់ខ្វែង ពេលស្ទះចរាចរណ៍ ឬក៏ផ្លូវដំណើរកម្សាន្តផ្លូវវែងឆ្ងាយនោះទេ ក៏មិនជាបញ្ហាសម្រាប់ Guerilla ហើយធ្វើឱ្យការបើកបរដូចទៅនឹង ‘all-roadster’ យ៉ាងពិតប្រាកដ។ GRR - More growl for the prowl Guerrilla 450 ត្រូវបានបំពាក់ដោយម៉ាស៊ីន Sherpa ស៊ីឡាំងតែមួយ 452cc ដែលថ្មី និងទំនើប ហើយត្រូវបានវិស្វកម្មឡើងសម្រាប់ដំណើរការដ៏ខ្លាំងក្លា និងមានថាមពលរបស់ roadster។ ប្រព័ន្ធផ្ទេរថាមពលនេះបានបង្ហាញខ្លួនជាលើកដំបូងនៅក្នុងម៉ូតូផ្សងព្រេង  Himalayan 450 ដែលបានឈ្នះពានរង្វាន់ ហើយចាប់តាំងពីពេលនោះមកបានទទួលការកោតសរសើរយ៉ាងខ្លាំង។ បំពាក់ដោយការដំឡើង DOHC 4-valve, Guerrilla 450 ផ្តល់នូវកម្លាំង 40 PS គួរឱ្យចាប់អារម្មណ៍នៅ 8,000 rpm និង 40 NM នៃកម្លាំងបង្វិលជុំខ្ពស់បំផុតនៅ 5,500 rpm ច្រើនជាង 85% នៃកម្លាំងបង្វិលជុំនេះដែលមានចាប់ពី 3000 rpm ។ ចំណែកឯ ប្រព័ន្ធត្រជាក់ របស់ម៉ូតូនេះ បំពាក់ដោយស្នប់ទឹករួមបញ្ចូលគ្នា,  សំបុកអ៊ែរភ្លោះ, បូមមុខដែលធានាបាននូវការគ្រប់គ្រងសីតុណ្ហភាពល្អបំផុតសម្រាប់ដំណើរការខ្ពស់បំផុតក្នុងស្ថានភាពណាមួយ។ លើសពីនេះទៅទៀត ប្រអប់លេខ ៦ល្បឿន រួមជាមួយហ្វ្រាំងឌីស ធ្វើការបើកបរក្នុងល្បឿនលឿនកាន់តែមានភាពងាយស្រួល និងមានសុវត្ថិភាពថែមមួយកម្រិតទៀត ដែលនេះធ្វើឱ្យ Guerrilla 450 ក្លាយជាសក្ខីភាពពិតចំពោះស្មារតីច្នៃប្រឌិត និងឧត្តមភាពវិស្វកម្មរបស់ Royal Enfield ។ Return of the Real Roadster Guerrilla 450 ពោរពេញទៅដោយ ភាពវៃឆ្លាត សភាវគតិ និងអារម្មណ៍ ដោយម៉ូតូនេះត្រូវបានរចនាឡើងជាមួយនឹងកែបដែលមានពូកជាប់គ្នាខ្ពស់ផ្នែកខាងក្រោយ , ធុងសាំងចំណុះ 11លីត្រ ,ចង្កៀងមុខ LED , ចង្កៀងក្រោយបំពាក់ភ្លើងប្រដេញច្រើនគ្រាប់ និងបំពង់ស៉ីម៉ាំងកាត់បន្ថយសម្លេង។ លើសពីនេះ ជាមួយការរចនាដ៏ល្អឥតខ្ចោះនូវទម្រង់អង្គុយ និងគុណភាពនៃការបង្កើតឡើងដែលមានកម្រិតខ្ពស់ Guerrilla 450 ប្រកួតប្រជែងនឹងបទដ្ឋាន ដោយនាំមកនូវវិធីសាស្រ្តថ្មីសម្រាប់ការជិះម៉ូតូ។ Intuitive Riding Ergonomics ទម្រង់អង្គុយនៅលើម៉ូតូ Guerrilla 450 ត្រូវបានរចនាឡើងផ្ដោតសំខាន់ទៅលើការជិះដែលផ្ដល់ផាសុកភាពជាមួយនឹងស្ទីលជិះផ្សេងៗគ្នា ដែលនេះនឹងអនុញ្ញាតឱ្យអ្នកបើកបរអាចគ្រប់គ្រងម៉ូតូបានល្អ មិនថាពេលបើកលឿន ឬ ពេលជួបឧបសគ្គ។ បន្ថែមពីនេះ ភាពស៊ីគ្នារវាងកៅអី និងឈ្នាន់ដាក់ជើង ធ្វើឱ្យទម្រង់ការជិះរក្សាជំហបានល្អ ហើយជាមួយនឹងតួ dynamic ធ្វើឱ្យម៉ូតូ Guerrilla 450 ស្រាល  ស្រួលគ្រប់គ្រង និងងាយស្រួលបត់បែន។ បូមមុខទំហំ 43mm និងតំណភ្ជាប់ mono-shock នៅផ្នែកខាងក្រោយ កាន់តែបង្កើនទំនុកចិត្តដល់អ្នកបើកបរ និងធ្វើឱ្យកាន់តែមានផាសុកភាព។ សំបកកង់មុខ និងក្រោយ ទំហំ 17អ៉ីញ និងទំហំកង់ 1440 mm នឹងជួយរក្សាលំនឹងបានល្អ ហើយការគ្រប់គ្រងក្នុងការបើកបរក៏ឥតខ្ចោះ ឯសន្ទះល្បឿនក៏ស្ទុះលឿនដែរ។ Switch moods. Switch Modes ម៉ូតូ Guerrilla 450 ផ្តល់នូវបទពិសោធន៍បើកបរយ៉ាងស្វាហាប់ ដែលតម្រូវតាមអ្វីដែលអ្នកបើកបរចង់បាន ដោយសារប្រព័ន្ធគ្រប់គ្រងម៉ាស៊ីន (EMS) និងបច្ចេកវិទ្យា ride-by-wire។ លើសពីនេះទៅទៀត ជាមួយនឹងមុខងារ Performance Mode និង Eco Mode អ្នកបើកបរ អាចផ្លាស់ប្តូរការបិទបើកឱ្យសមស្របនឹងអារម្មណ៍ និងលក្ខខណ្ឌនៃការជិះម៉ូតូរបស់ពួកគេ មិនថាការបើកបរលើផ្លូវក្នុងទីក្រុងដែលមានភាពអ៊ូអរ ឬការបើកបរលើផ្លូវបត់បែន និងផ្លូវនៅតាមជនបទនោះទេ ម៉ូតូនេះនឹងធ្វើឱ្យអ្នកបើកបរមានអារម្មណ៍សប្បាយរីករាយគ្រប់ពេលធ្វើដំណើរ។ Enabled by technology, not defined by it Guerrilla ប្រភេទខ្ពស់ និងមធ្យម បំពាក់មកជាមួយកុងទ័រ Tripper Dash ថ្មី ទំហំ 4 អ៉ីញ ងាយស្រួលប្រើ និងផ្ដល់នូវអត្ថប្រយោជន៍ច្រើនមែនទែនសម្រាប់ការបើកបរ។ វាផ្ដល់នូវព័ត៌មានសំខាន់ៗហើយត្រឹមត្រូវ ដល់អ្នកបើកបរ។ map navigation ដំណើរការដោយ Google Maps ជាមួយនឹងការណែនាំជាសំឡេងជាង 120 ភាសា Guerrilla 450 ធានាបាននូវការធ្វើដំណើរប្រកបដោយភាពរលូន មិនថាលើផ្លូវដែលអ្នកធ្លាប់ស្គាល់ ឬ ផ្លូវថ្មី។ អ្នកបើកបរក៏អាចអាចជ្រើសរើសរវាងអេក្រង់ analog  និង digital ដោយមានជម្រើស dark mode ដែលសមស្របគ្រប់ស្ថានភាពទាំងអស់។ លើសពីការរុករក អ្នកបើកបរក៏អាចគ្រប់គ្រងទៅលើតន្ត្រី ការព្យាករណ៍អាកាសធាតុ និងព័ត៌មានពីម៉ូតូរបស់ខ្លួន ដោយ Tripper Dash នេះ ត្រូវបានគាំទ្រដោយកម្មវិធី Royal Enfield ។ Royal Enfield GMA and Apparel សំរាប់ម៉ូតូ Guerrilla 450 ក៏មានគ្រឿងបន្លាស់ដែរ (GMA) ហើយគ្រឿងបន្លាស់ទាំងនេះ ត្រូវបានរៀបចំយ៉ាងល្អិតល្អន់ ការឌីហ្សាញកាន់តែស្អាត និងមានមុខងារច្រើន។ គ្រឿងបន្លាស់ទាំងនោះ ត្រូវបានបំផុសគំនិតដោយ Urban និង Flat-Track themes ក្នុងរួមមាន៖ របាំងដែកការពារម៉ាស៊ីនទំហំធំ ,សន្ទះការពារបាតក្រោម, កែបបន្ថែមដែលមានបូកទន់ និងផាសុកភាព, របាំងការពារខ្យល់ពណ៌ខ្មៅដែលផ្ដល់នូវបទពិសោធន៍ក្នុងការបើកបរថ្មី។ លើសពីនេះ អ្នកអាចជ្រើសរើសបន្ថែមកែបសាកួរវែង , កញ្ចក់ចុងរបាហ្គែរ, របាំងខ្មៅ halcyon និងស៊ុមការពារចង្កៀងពណ៌ខ្មៅ ដែលជំនួយដល់ការបើកបរ និងលើកសម្រស់ម៉ូតូឱ្យកាន់តែស្អាត។ Guerrilla 450 ក៏បានភ្ជាប់មកជាមួយកាបូបវ៉ាលីដ៏ស្រស់ស្អាតនៅកាងខាងក្រោយ ងាយស្រួលដល់ការព្រេងនៅជាយក្រុងផងដែរ។ ចំណែកសំលៀកបំពាក់សម្រាប់ Guerrilla 450 តំណាងឱ្យការទទួលយករបស់ Royal Enfield លើវប្បធម៌ម៉ូតូនៅទីក្រុង។ អាវយឺត មួក និងមួកការពារ ត្រូវបានរចនាឡើងយ៉ាងពិសេស ដើម្បីទាក់ទាញដល់អ្នកបើកបរវ័យក្មេង។ ជាមួយនឹងការចេញលក់ Guerrilla 450 Roadster ក្រុមហ៊ុន Royal Enfield បានបង្ហាញនូវអាវ Crossroader ថ្មី ដែលជាអាវសម្រាប់អ្នកបើកបរដំបូងបង្អស់របស់ប្រទេសឥណ្ឌា ជាមួយនឹង Titanium 100%។ អាវធំនេះ ផ្តល់នូវលំហូរខ្យល់ដ៏ល្អឥតខ្ចោះ ធ្វើឱ្យអ្នកបើកបរមានអារម្មណ៍ថា មានផាសុកភាព និងភាពស្រស់ស្អាត ក្នុងពេលធ្វើដំណើរ។ នៅក្នុងប្រទេសកម្ពុជា Guerrilla 450 នឹងដាក់លក់ 2 ប្រភេទគឺ Dash និង Flash រួមជាមូយជម្រើស 2 ។ Dash មកជាមួយពណ៌  Playa Black ហើយដាក់លក់ក្នុងតម្លៃ 4,XXX ដុល្លារ។ ចំណែកឯ Flash មាន 2 ពណ៌សម្រាប់ជ្រើសរើស រួមមាន៖ Yellow Ribbon និង Brava Blue ក្នុងតម្លៃ  4,XXX ដុល្លារ។ ជាមួយគ្នានេះដែរ Royal Enfield ក៏បានបើកដំណើរការ 'កម្មវិធីធានាគ្មានព្រំដែន' ជាមួយ Guerrilla 450 ផងដែរ ។ គំនិតផ្តួចផ្តើមនេះមានគោលបំណងផ្តល់ឱ្យអ្នកបើកបរនូវសេរីភាពក្នុងការជិះកាន់តែច្រើន និងរុករកដោយគ្មានដែនកំណត់លើម៉ូតូ Royal Enfield របស់ពួកគេ ដែលគាំទ្រដោយបណ្តាញទូលំទូលាយនៃមជ្ឈមណ្ឌលសេវាកម្ម 3000+ នៅទូទាំងជាង 70 ប្រទេសជុំវិញពិភពលោក។ អំពី Royal Enfield យីហោម៉ូតូចាស់ជាងគេក្នុងការផលិតបន្ត គឺ Royal Enfields បានបង្កើតម៉ូតូច្នៃយ៉ាងស្រស់ស្អាតតាំងពីឆ្នាំ 1901។ ពីប្រភពដើមរបស់អង់គ្លេស រោងចក្រផលិតត្រូវបានបង្កើតឡើងនៅ Madras នៅឆ្នាំ1955 ដែលជាកន្លែងឈរជើងដែល Royal Enfield នាំមុខការរីកចម្រើនរបស់អ្នកជិះម៉ូតូធុនមធ្យមចំនួន ២ របស់ឥណ្ឌា។ Royal Enfields កំពុងបញ្ជូលភាពមិនស្មុគស្មាញ អាចដំណើរការបានល្អ និងភាពរីករាយក្នុងការជិះទោចក្រយានយន្តសម្រាប់ការរុករក និងការបញ្ចេញគំនិតដោយខ្លួនឯង ទាំងនេះហើយដែលជាវិធីសាស្រ្តមួយដែលយីហោ Royal Enfields ហៅថាម៉ូតូសុទ្ធសាធ។ ម៉ូឌែលប្រណិតៗរបស់ Royal Enfield ដែលបានចេញលក់រួមមាន ម៉ូតូអគ្គិសនី Flying Flea រួមទាំង Flying Flea C6 រចនាប័ទ្ម Classic និង Flying Flea S6 រចនាប័ទ្ម Scrambler – ដែលត្រូវបានដាក់តាំងបង្ហាញនាពេលថ្មីៗនេះនៅក្នុងទីក្រុង Milan។ ក្រៅពីនេះក៏មានម៉ូឌែល Bear 650, Classic 650, Guerrilla 450 modern roadster, Hunter 350, Meteor 350, Super Meteor 650, Interceptor 650 និង Continental GT 650 twins, the Shotgun 650, the new Himalayan adventure tourer DVram41, the new iconic Bullet 350, Classic 350 និង Goan Classic 350 ថ្មី ។ អ្នកជិះម៉ូតូ និងអ្នកដែលនិយមចូលចិត្តម៉ូតូបែបនេះ នឹងទទួលបានការគាំទ្រយ៉ាងខ្លាំងពីព្រឹត្តិការណ៍គ្រប់កម្រិតទាំងថ្នាក់តំបន់ និងអន្តរជាតិ អ្វីដែលគួរអោយកត់សំគាល់បំផុតនោះ គឺការជិះម៉ូតូ ដែលជាការជួបជុំជារៀងរាល់ឆ្នាំរបស់មនុស្សរាប់ពាន់នាក់ដែលមានការចាប់អារម្មណ៍ពី Royal Enfield នៅ Goa និង Himalayan Odyssey ដែលធ្វើឡើងជាប្រចាំឆ្នាំនៅលើ ផ្លូវ ដី ដែលពិបាក និងឆ្លងកាត់ភ្នំខ្ពស់បំផុត។ផ្នែកមួយនៃ Eicher Motors Limited, Royal Enfield ដំណើរការតាមរយៈហាងជាង 2000 នៅទូទាំងទីក្រុង និងទីប្រជុំជនសំខាន់ៗទាំងអស់ក្នុងប្រទេសឥណ្ឌា និងតាមរយៈហាងជិត 850 នៅក្នុងប្រទេសជាង 60 ជុំវិញពិភពលោក។ Royal Enfield ក៏មានមជ្ឈមណ្ឌលបច្ចេកទេសលំដាប់ពិភពលោកចំនួនពីរផងដែរ គឺនៅ Bruntingthorpe ចក្រភពអង់គ្លេស និងនៅ Chennai ប្រទេសឥណ្ឌា។ រោងចក្រផលិតទំនើបបំផុតចំនួនពីររបស់ក្រុមហ៊ុនមានទីតាំងនៅ Oragadam និង Vallam Vadagal នៅជិត Chennai ។ នៅទូទាំងពិភពលោក Royal Enfield មានអង្គភាពដំឡើង CKD ទំនើបចំនួន ៦ រួមមាននៅក្នុងប្រទេសនេប៉ាល់ ប្រេស៊ីល ថៃ អាហ្សង់ទីន កូឡុំប៊ី និងឥឡូវនេះនៅប្រទេស។ យើងក៏ផ្តល់ជូននូវជំនួយ និងការធានារយៈពេលបីឆ្នាំសម្រាប់ម៉ូតូទាំងអស់របស់យើង។ Royal Enfield គឺជាម៉ាករថយន្តឥណ្ឌាដំបូងគេដែលណែនាំគំនិតផ្តួចផ្តើមការធានាជាសកល ដោយលើកទឹកចិត្តម្ចាស់ Royal Enfield ទូទាំងពិភពលោកឱ្យងើបឡើងវិញ ជិះកាន់តែច្រើន និងរុករកដោយគ្មានដែនកំណត់។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T05:41:40.434Z", "category": "PR", "views": 166, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy", "short_sentences" ] }
ល្អណាស់! ខេត្តសៀមរាប ជាប់លេខ១នៅកំពូលតារាង ជាតំបន់ទាក់ទាញជាងគេ លើទីតាំងចំនួន៣១	https://business-cambodia.com/articles/angkor-wat-us-news-world-report	ប្រាសាទអង្គរវត្ត ខេត្តសៀមរាប បានជាប់ឈ្មោះជាទីកន្លែងទស្សនាលេខ១ ទាក់ទាញជាងគេលើទីតាំង ចំនួន៣១ ដែលត្រូវបានចាត់ថ្នាក់ដោយសារព័ត៌មានអាមេរិក U.S. News & World Report។   ក្នុងនោះតំបន់ចំនួន៣១ផ្សេងទៀត ដែលតាមពីក្រោយប្រាសាទអង្គរវត្តរួមមាន ៖   Sydney Opera House, Sydney, Australia Eiffel Tower, Paris, France Taj Mahal, Agra, India Machu Picchu, Peru The Great Wall of China, China Mount Rushmore National Memorial, Keystone, South Dakota, USA Mont-Saint-Michel, Normandy, France The Acropolis, Athens, Greece The Brandenburg Gate, Berlin, Germany Easter Island, Chile Golden Gate Bridge, San Francisco, USA Neuschwanstein Castle, Schwangau, Germany Leaning Tower of Pisa, Pisa, Italy The Great Pyramid of Giza, Giza, Egypt Victoria Falls, Zimbabwe and Zambia Buckingham Palace, London, United Kingdom Basilica de la Sagrada Familia, Barcelona, Spain Christ the Redeemer, Rio de Janeiro, Brazil Blue Mosque, Istanbul, Türkiye The Colosseum, Rome, Italy The Grand Palace, Bangkok, Thailand Statue of Liberty, New York City, USA Petra, Wadi Musa, Jordan Ha Long Bay, Ha Long, Vietnam Stonehenge, Salisbury, England, United Kingdom Blue Domes of Oia, Santorini, Greece Mount Fuji, Honshu, Japan Potala Palace, Lhasa, Tibet, China Lake Louise, Banff National Park, Canada Grand Canyon, Grand Canyon National Park, Arizona, USA Uyuni Salt Flats, Bolivia   សូមជម្រាបថាក្នុងខែមករា ឆ្នាំ២០២៥នេះ កម្ពុជាទទួលបានចំណូលជាង៦លានដុល្លារ ពីការលក់បណ្ណចូលទស្សនារមណីដ្ឋានអង្គរ, ប្រាសាទកោះកែរ និងកំពង់ផែចុងឃ្លៀស។    ដោយក្នុងខែដំបូង ឆ្នាំ២០២៥នេះ ភ្ញៀវទេសចរបរទេស ទិញបណ្ណចូលទស្សនារមណីយដ្ឋានអង្គរ និងប្រាសាទកោះកែរ មានចំនួន ១៤៦,១៤០នាក់ កើន២៦.៤៩% និងទទួលបានចំណូល ៦,៩០៣,៣៨០ដុល្លារអាមេរិក កើនឡើង២៥.៥៦% បើធៀបនឹងរយៈពេលដូចគ្នា នៅឆ្នាំ២០២៤៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T04:57:27.681Z", "category": "ភាពជាអ្នកដឹកនាំ", "views": 126, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "short_sentences" ] }
ថែរក្សាសុខភាពផង! ខេត្ត៣នេះ មានសញ្ញាខ្យល់ពណ៌ទឹកក្រូច	https://business-cambodia.com/articles/air-quailty-index-february-	ខ្យល់គឺជាអង្គធាតុសំខាន់បំផុត សម្រាប់មនុស្សរាល់រូប។ យ៉ាងណាមិញបើតាមការជូនដំណឹង អំពីគុណភាពខ្យល់នៅកម្ពុជា សម្រាប់ថ្ងៃទី០១និង០២ ខែកុម្ភៈ ឆ្នាំ២០២៥នេះបានឱ្យដឹងថា រាជធានី-ខេត្តចំនួន២២ មានបរិយាកាសខ្យល់ល្អ។ ក្នុងនោះខេត្តចំនួន៣មានបរិយាកាសខ្យល់ពណ៌ទឹកក្រូចដែលមានកម្រិតពុលមធ្យម។   ១. ពណ៌ទឹកក្រូច៖ ខេត្តបន្ទាយមានជ័យ ខេត្តកោះកុង និងខេត្តពោធិ័សាត់   ២. ពណ៌ខៀវ៖ គុណភាពខ្យល់ល្អណាស់ មានខេត្តមណ្ឌលគីរី និងខេត្តរតនគិរី       ៣. ពណ៌បៃតង៖ គុណភាពខ្យល់ល្អមានខេត្តបាត់ដំបង  ខេត្តកំពង់ឆ្នាំង ខេត្តកំពង់ស្ពឺ ខេត្តកំពត  ខេត្តក្រចេះ ខេត្តព្រៃវែង ខេត្តស្វាយរៀង ខេត្តកែប ខេត្តប៉ៃលិន និងខេត្តត្បូងឃ្មុំ    ៤. ពណ៌លឿង៖ ខេត្តកំពង់ចាម ខេត្តកណ្តាល ខេត្តកំពង់ធំ រាជធានីភ្នំពេញ ខេត្តព្រះវិហារ ខេត្តតាកែវ ខេត្តសៀមរាប ខេត្តស្ទឹងត្រែង ខេត្តព្រះសីហនុ និងខេត្តឧត្តរមានជ័យ។   សូមជម្រាបថាស្ថានភាពខ្យល់បច្ចុប្បន្ន គឺមានកំហាប់ភាគល្អិតនិចលគិតជាមធ្យមស្មើនឹង ៦៥.៥៦ µg/m3 ធៀបនឹងស្តង់ដា ៥០ ug/m3 និងគិតជាសន្ទស្សន៍គុណភាពខ្យល់ (Air Quality Index) គឺ “មធ្យម”៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-02T04:32:26.022Z", "category": "ភាពជាអ្នកដឹកនាំ", "views": 1369, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធ្វើតែវីដេអូ ក៏ជីវភាពធូធារ! ដឹងទេក្នុងឆ្នាំ ២០២៥ នេះ 1M view តើកម្មវិធី youtube ឱ្យលុយប៉ុន្មាន?	https://business-cambodia.com/articles/money-youtube	នាសព្វថ្ងៃនេះ យើងតែងតែសង្កេតឃើញថាមាន Youtuber ជាច្រើនកំពុងតែស្វិតស្វែងក្នុងការផលិតវីដេអូដើម្បីបង្ហោះចូលទៅក្នុងយូធូបយ៉ាងព្រោងព្រាតដើម្បីរកចំណូល។ ទាក់ទងជាមួយការធ្វើវីដេអូយូធូបនេះដែរ ប្រសិនជាយើងធ្វើត្រូវហើយមានគោលដៅច្បាស់វិញនោះប្រាកដជាអាចរកចំណូលបានច្រើនពីយូធូបផងដែរ។   ជាមួយគ្នានោះដែរ បងប្អូនមានដឹងទេថា នៅក្នុងឆ្នាំ២០២៥ នេះ សម្រាប់បងប្អូនដែលផលិតវីដេអូបាន 1M view ចូលទៅក្នុងយូធូបតើបានលុយប៉ុន្មានដែរ? យោងតាមការគេហទំព័រ AIR Media Tech បានឱ្យដឹងថា Youtuber នៅខ្មែរ អាចរកប្រាក់ចំណូលបានចន្លោះពី ៣០០០ដុល្លារទៅ៧០០០ដុល្លារ សម្រាប់អ្នកមើល 1M view ដោយលុយទទួលបានច្រើនឬតិច អាស្រ័យទៅលើវីដេអូដែល YouTube ផលិតនោះជាទម្រង់ខ្លី ឬទម្រង់វែង បើខ្លីបានលុយតិចទៅតាមនោះដែរ។   នៅក្នុងនោះដែរ ដើម្បីអាចរកលុយពី YouTube បានត្រូវតែបំពេញតាមលក្ខខណ្ឌចំនួន៤ ដូចខាងក្រោមនេះ ៖   ១. គោរពតាម ឬមិនធ្វើសកម្មភាពទាំងឡាយណាដែលប្រឆាំងទៅនឹងគោលការណ៍រកប្រាក់របស់ YouTube (YouTube Channel Monetization Policies) ២. មាន Subcribers ចាប់ពី ១០០០ ឡើងទៅ ៣. វីដេអូមានអ្នកទស្សនា ចាប់ពី៤ពាន់ម៉ោងឡើងទៅ ៤. ស្ថិតនៅក្នុងប្រទេសដែលអាចរកលុយជាមួយ YouTube បាន   គួរជម្រាបថា ដើម្បីអាចរកលុយបានពីយូធូប បងប្អូនត្រូវគោរពតាមគោលការណ៍ដូចជា ការរក្សាសិទ្ធិ ពាណិជ្ជសញ្ញា និងសិទ្ធិកម្មសិទ្ធិបញ្ញា៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-01T10:57:06.590Z", "category": "ចាប់ផ្តើមអាជីវកម្ម", "views": 7915, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ធ្យូបកាហ្វេ បើកសាខាថ្មីលើទឹកដីក្រុងប៉ោយប៉ែត បុរីផាកស៊ីធី និងចែករង្វាន់យ៉ាងច្រើនសន្ធឹកសន្ធាប់!	https://business-cambodia.com/articles/tube-coffee-new-brach	បន្ទាប់ពីការបើកសាខាក្នុងទឹកដីអង្គរ ខេត្តសៀមរាប បានយ៉ាងជោគជ័យនៅពាក់កណ្តាលខែធ្នូកន្លងទៅនេះ ធ្យូបបានបន្តបើកសាខាថ្មីទី43 ដែលមានទីតាំងនៅក្នុងខេត្តបន្ទាយមានជ័យ ក្រុងប៉ោយប៉ែត ស្ថិតនៅក្នុងបុរីផាកស៊ីធី។ ការបើកសម្ពោធជាផ្លូវការនេះ មានការអញ្ជើញចូលរួមយ៉ាងច្រើនកុះករពីសំណាក់អតិថិជន ជាមួយនឹងការកម្សាន្តឈ្នះរង្វាន់រហូតទៅដល់ 999 រង្វាន់! ទីតាំងថ្មី  ក្រុងប៉ោយប៉ែត បូរីផាកស៊ីធី នេះមានទីធ្លាធំទូលាយ ផាសុកភាព សេវាកម្មរួសរាយ រហ័ស និងភេសជ្ជៈឈ្ងុយឆ្ងាញ់។ នាពេលបច្ចុប្បន្ន ធ្យូបកាហ្វេបានពង្រីកសាខាតាមបណ្តាខេត្តជាច្រើន ដែលក្នុងនោះរួមមាន ខេត្តសៀមរាប បាត់ដំបង កំពត ព្រះសីហនុ និងផ្លូវល្បឿនលឿនផងដែរ។ អ្វីដែលគួរឱ្យកត់សម្គាល់គឺការរក្សាបាននូវគុណភាព រសជាតិ និងសេវាកម្មពីមួយហាងទៅមួយហាង សបញ្ជាក់ឱ្យឃើញអំពីការប្ដេជ្ញាចិត្តក្នុងការពង្រីកទីតាំងទៅជុំវិញខេត្តក្រុងនៅក្នុងប្រទេសកម្ពុជា ជាមួយនឹងភាពច្នៃប្រឌិតលើកម្មវិធីប្លែកភេសជ្ជៈថ្មីរសជាតិឆ្ងាញ់ គុណភាពខ្ពស់ និងតម្លៃសមរម្យសម្រាប់បម្រើជូនប្រជាជនកម្ពុជា។	{ "spider_name": "businesscambodia", "scrape_at": "2025-06-14_19:39:55", "date_created": "2025-02-01T06:06:24.821Z", "category": "PR", "views": 88, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ដើមខែ ដើមទ្រព្យ! មកដឹងពីតម្លៃប្រេងសាំងថ្មី ដែលក្រសួងកំណត់ឱ្យលក់បញ្ចុះតម្លៃក្នុងខែថ្មីនេះ	https://business-cambodia.com/articles/gasoline-price-drops-feb	ចាប់ពីថ្ងៃទី០១ ដល់ថ្ងៃទី១០ ខែកុម្ភៈ ឆ្នាំ២០២៥ នេះ តម្លៃប្រេងឥន្ធនៈនៅក្នុងប្រទេសកម្ពុជា ត្រូវបានកំណត់ឲ្យដាក់លក់តម្លៃ៤ ០០០ រៀល/លីត្រសម្រាប់សាំងធម្មតា និងតម្លៃ៣ ៩៥០ រៀល/លីត្រ សម្រាប់ប្រេងម៉ាស៊ូត។ នេះបើយោងតាមសេចក្ដីជូនដំណឹងរបស់ក្រសួងពាណិជ្ជកម្ម។   បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺចុះថ្លៃ ៥០រៀល ចំណែកម៉ាស៊ូតវិញគឺចុះថ្លៃ ១០០រៀលផងដែរ ។ ខណៈដែលតម្លៃប្រេងសាំងចាស់មានតម្លៃ ៤,០៥០រៀល/លីត្រ និងម៉ាស៊ូតមានតម្លៃ ៤,០៥០រៀល/លីត្រ ។ គួរបញ្ជាក់ផងដែរថា ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-02-01T05:59:11.468Z", "category": "ព័ត៌មានថ្មីៗ", "views": 1252, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
នេះជារយៈពេល និងតម្លៃនៃការកាត់ប្លង់ដីដោយខ្លួនឯងនៅពេលទិញ ឬផ្ទេរពីបុគ្គលម្នាក់ទៅបុគ្គលម្នាក់ទៀត	https://business-cambodia.com/articles/land-plan-s	មានមនុស្សជាច្រើនកំពុងមានភាពស្មុគស្មាញជាមួយនឹងការរត់ប្លង់ដីដោយខ្លួន នៅពេលដែលទិញដី ឬត្រូវផ្ទេរកម្មសិទ្ធពីបុគ្គលម្នាក់ទៅបុគ្គលម្នាក់ទៀត។ ហើយពេលនេះដែរយើងនឹងនាំប្រិយមិត្ដមកដឹងពីរបៀបកាត់ប្លង់ដីដោយខ្លួន។   ដើម្បីដំណើរការនៃការកាត់ប្លង់ដីដោយខ្លួនឯងនេះបាន អ្នកគួរស្វែងយល់ពីនីតិវិធីនៃការកាត់ប្លង់ដី( ប្លង់រឹង )នេះឱ្យបានច្បាស់ និងត្រូវធ្វើទៅតាមដំណាក់កាលៗរួមមានដូចខាងក្រោម ៖   ទី ១. អ្នកទិញត្រូវនាំម្ចាស់ដីដើម ទាំងប្តីប្រពន្ធ និងសាក្សីម្នាក់ ដោយភ្ជាប់ជាមួយប្លង់ដីច្បាប់ដើម អត្តសញ្ញាណបណ្ណ ឬសំបុត្រកំណើត និងសៀវភៅគ្រួសារថតចម្លង រួមទាំងអត្តសញ្ញាណប័ណ្ណអ្នកទិញ (ក្នុងករណីអ្នកទិញនៅលីវត្រូវធ្វើលិខិតបញ្ជាក់ភាពនៅលីវភ្ជាប់ទៅជាមួយ) ទៅទីស្នាក់ការសុរិយោដីស្រុកដើម្បីបំពេញ លិខិតលក់ផ្តាច់ ឯកសារផ្ទេរសិទ្ធិ រួចផ្តិតមេដៃយល់ព្រមទាំងសងខាង។ ហើយក្នុងនោះបុគ្គលិកសុរិយោដីស្រុកជាអ្នកបំពេញលើឯកសារពាក់ព័ន្ធទាំងអស់នេះ។   ទី ២. ក្រោយពីបំពេញលើលិខិតលក់ផ្តាច់ ឯកសារផ្ទេរសិទ្ធិ និងផ្តិតមេដៃ ចំពោះមុខបុគ្គលិកសុរិយោដៃរួច។ បន្ទាប់មកម្ចាស់ដី ឬអ្នកទិញត្រូវយកលិខិតលក់ផ្តាច់ ប្លង់ដីច្បាប់ដើម និងឯកសារផ្ទេរសិទ្ធិ ទៅជួបមេភូមិដើម្បីសុំហត្ថលេខាពីគាត់ រួចយកជួបមេឃុំដើម្បីសុំហត្ថលេខា បោះត្រា។   បន្ទាប់មកទៀតត្រូវយកលិខិតលក់ផ្តាច់ ប្លង់ដីច្បាប់ដើម និងឯកសារផ្ទេរសិទ្ធិទៅប្រគល់ជូនប្រធានមន្ទីសុរិយោដីស្រុកវិញ ដើម្បីសុំហត្ថលេខាសម្រេច និងបោះត្រាបញ្ចប់ការផ្ទេរសិទ្ធិត្រឹមស្រុក។ តម្លៃសេវាសុរិយោដីស្រុកគឺចំនួន ២០ម៉ឺនរៀលក្នុងដីមួយប្លង់ទោះបីធំ ឬតូចប៉ុណ្ណាក៏ដោយ ដែលជាប្រភេទដីកសិកម្ម ។   ត្រឹមដំណាក់កាលនេះ អាចជាដំណាក់កាល ៥០% នៃដំណើរការផ្ទេរសិទ្ធិ  ប៉ុន្តែប្លង់ដីដដែល គឺនៅតែជាប់ឈ្មោះម្ចាស់ដីដើមនៅឡើយ តែគ្រាន់តែមានលិខិតផ្ទេរសិទ្ធិ និងលក់ផ្តាច់ដោយស្របច្បាប់ ដែលមានអំណះអំណានថា អ្នកបានទិញដីនោះរួចហើយ។ អ្នកអាចបន្តដំណើរការកាត់ប្លង់ដីមកជាឈ្មោះអ្នក ដោយបន្តដំណាក់កាលតទៅមុខទៀត។   ចំពោះតំណាក់កាលចុងក្រោយ ប្រសិនបើអ្នកចង់បានឈ្មោះនៅលើប្លង់ដីដែលអ្នកបានទិញពីម្ចាស់ដើម ដោយប្តូរឈ្មោះកម្មសិទ្ធិពីម្ចាស់ដើមមកជាឈ្មោះអ្នកវិញ ម្ចាស់ដី ឬក៏អ្នកទិញ ត្រូវយកលិខិតលក់ផ្តាច់ ប្លង់ដីច្បាប់ដើម និងឯកសារផ្ទេរសិទ្ធិ ដែលបានធ្វើរួចរាល់ពីមន្ទីសុរិយោដីស្រុក យកទៅកាន់មន្ទីសុរិយោដីខេត្តដើម្បីត្រួតពិនិត្យឡើងវិញ និងបោះត្រាបញ្ជាក់ថាមានឯកសារបញ្ជាក់លិខិតស្នាមគ្រប់គ្រាន និងអនុវត្តគ្រប់តាមនីតិវិធី។  រួចត្រូវយកលិខិតលក់ផ្តាច់ ប្លង់ដីច្បាប់ដើម និងឯកសារផ្ទេរសិទ្ធិទៅបង់ពន្ធប្រថាប់ត្រា ប្រាក់ ៤% នៃតម្លៃដីតាមច្បាប់កំណត់នៅឯអគ្គនាយដ្ឋានពន្ធដាខេត្ត ដោយរងចាំរយៈពេលមួយខែ ដើម្បីវាយតម្លៃដីក្នុងតំបន់។   បន្ទាប់ពីវាយតម្លៃដី និងគណនាពន្ធប្រថាប់ត្រារួច ខាងអគ្គនាយដ្ឋានពន្ធដាខេត្ត នឹងទាក់ទងទៅម្ចាស់ដី ឬអ្នកទិញដើម្បីមកបងពន្ធប្រថាប់ត្រា ៤% រួចដកយកលិខិតលក់ផ្តាច់ ប្លង់ដីច្បាប់ដើម និងឯកសារផ្ទេរសិទ្ធិត្រលប់មកវិញ។  បន្ទាប់ពីបានបង់ពន្ធប្រថាប់ត្រារួច ម្ចាស់ដី ឬអ្នកទិញត្រូវយកលិខិតលក់ផ្តាច់ ប្លង់ដីច្បាប់ដើម និងលិខិតផ្ទេរសិទ្ធិនោះទៅមន្ទីសុរិយោដីខេត្តវិញ ដើម្បីចុះហត្ថលេខា និងបោះត្រាសម្រេចដោយជោគជ័យពីប្លង់ដីឈ្មោះម្ចាស់ដើម មកឈ្មោះអ្នកទិញ ដោយបង់ថ្លៃសេវាចំនួន ២០ម៉ឺនរៀល ដើម្បីចេញ ជាប្លង់ដីថ្មី ជាឈ្មោះកម្មសិទ្ធិរបស់អ្នកទិញ។ គួរបញ្ជាក់ដែរថា សម្រាប់រយៈពេលដែលលោកអ្នកទទួលបានប្លង់ថ្មីអាចមានចន្លោះពី៣ខែ ទៅ៦ខែ ទៅតាមពេលវេលាជាក់ស្ដែង៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T11:02:10.235Z", "category": "អចលនទ្រព្យ", "views": 276, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ល្អណាស់! ក្រុមហ៊ុនជប៉ុន ចាប់អារម្មណ៍ចង់មកវិនិយោគលើដំណាំស្វាយចន្ទីខ្មែរ ទៅជាទឹកខ្មេះសម្រាប់នាំចេញ	https://business-cambodia.com/articles/cashew-nuts-japan	នេះជាដំណឹងដ៏ល្អមួយ ខណៈនាពេលក្រុមហ៊ុន Nippon Koei Business Partners Co., Ltd. ដែលមកពីជប៉ុនមានបំណងមកសិក្សាស្វែងយល់ពីវិស័យស្វាយចន្ទីនៅកម្ពុជា នាពេលឆាប់ៗខាងមុខនេះ។   ជាក់ស្តែង កាលពីម្សិលមិញនេះឯកឧត្តម ជា វុទ្ធី អគ្គលេខាធិការគណៈកម្មាធិការវិនិយោគកម្ពុជា និងសហការីបានទទួលជួបលោក Tsutomu TAMURA អគ្គនាយករងក្រុមហ៊ុន Nippon Koei Business Partners Co., Ltd. នៅក្នុងជំនួបនេះក្រុមហ៊ុនបានបង្ហាញពីចំណាប់អារម្មណ៍ក្នុងការវិនិយោគលើវិស័យស្វាយចន្ទីដើម្បីនាំចេញ ជាពិសេសនឹងផ្តោតលើការកែច្នៃផ្លែនិងសំបកគ្រាប់ស្វាយចន្ទីទៅជាទឹកខ្មេះ ប្រេង កាកសំណល់ដែលសេសសល់នឹងយកទៅធ្វើជាចំណីសត្វ (គោ)។ ជាកិច្ចបញ្ចប់ ឯកឧត្តមអគ្គលេខាធិការបានជម្រាបជូន គណៈប្រតិភូពីសក្តានុពលរបស់វិស័យ ស្វាយចន្ទីនៅកម្ពុជា ខេត្តសក្តានុពលសម្រាប់ដាំដុះស្វាយចន្ទីនៅកម្ពុជា និងការទាញយកផលប្រយោជន៍ជាអតិបរិមាពីស្វាយចន្ទី។ បន្ថែមពីនេះ ឯកឧត្តមអគ្គលេខាធិការបានធ្វើការលើកទឹកចិត្តឱ្យក្រុមហ៊ុនឆាប់ធ្វើការសម្រេចចិត្តមកបណ្តាក់ទុននៅកម្ពុជាក្នុងវិស័យស្វាយចន្ទី ពីព្រោះនាពេលបច្ចុប្បន្នរាជរដ្ឋាភិបាលកម្ពុជាកំពុងយកចិត្តទុកដាក់លើវិស័យនេះ ជាពិសេសការកែច្នៃស្វាយចន្ទី៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T10:29:58.225Z", "category": "ចាប់ផ្តើមអាជីវកម្ម", "views": 102, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ពានអាកាសថ្មី ស្ថិតនៅព្រំប្រទល់ភ្នំពេញ និងខេត្ដកណ្ដាល សម្រេចការសាងសង់បានជាង ៥០ ភាគរយ	https://business-cambodia.com/articles/sky-bridge	គម្រោងស្ពានអាកាសភ្លោះថ្មី សម្តេចមហាបវរធិបតី ហ៊ុន ម៉ាណែត ស្ថិតនៅតាមបណ្ដោយមហាវិថីសម្ដេចតេជោ ហ៊ុន សែន ប្រសព្វ និងផ្លូវជាតិលេខ២ ត្រង់ព្រំប្រទល់រវាង រាជធានីភ្នំពេញ និងខេត្តកណ្តាល សាងសង់សម្រេចបានប្រមាណ៥២% ហើយ។ នេះបើតាមការឲ្យដឹងពីលោកស្រី ដោ សម្ផស្ស នាយិការរងរដ្ឋបាល និងជាអ្នកនាំពាក្យរដ្ឋបាលរាជធានីភ្នំពេញ ដែលចុះផ្សាយដោយក្រសួងព័ត៌មាននៅថ្ងៃទី៣១ ខែមករា ឆ្នាំ២០២៥។     លោកស្រីបានមានប្រសាសន៍ថា គិតមកដល់ពេលនេះការដ្ឋានសាងសង់ស្ពានអាកាសភ្លោះសម្តេចមហាបវរធិបតី ហ៊ុន ម៉ាណែតទាំងមូលសម្រេចបានប្រមាណ៥២%ហើយ។ចំពោះស្ពានដែលមានទិសដៅពីមហាវិថីសម្តេចតេជោហ៊ុន សែន(ផ្លូវ៦០ម៉ែត្រ) ទៅមហាវិថីព្រលានសម្តេចតេជោ បានសាងសង់គ្រឹះនិងសសរស្ពានរួចរាល់ហើយ។ បច្ចុប្បន្នកំពុងតែដំឡើងធ្នឹមបេតុងបានប្រមាណជាង៦០%(៤ប្រលោះ/៧ប្រលោះ) ហើយ គ្រោងនឹងបញ្ចប់អ៊ុតកៅស៊ូផ្លូវស្ពាននៅចុងខែមិនាខាងមុខនេះ។   លោកស្រីបានបញ្ជាក់បន្ថែមថា ចំពោះស្ពានដែលមានទិសដៅ ពីមហាវិថីព្រលានសម្តេចតេជោ ទៅមហាវិថីសម្តេចតេជោហ៊ុនសែន (ផ្លូវ៦០ម៉ែត្រ)បានសាងសង់គ្រឹះនិងសសររួចហើយ។ឯការដំឡើងធ្នឹមនឹងរៀបចំចាប់ពីខែមេសាខាងមុខនេះ។   ស្ពានអាកាសភ្លោះ សម្តេចមហាបវរធិបតី គឺជាគម្រោងរបស់រាជរដ្ឋាភិបាល តាមរយៈរដ្ឋបាលរាជធានីភ្នំពេញ ត្រូវបានបើកការដា្ឋនសាងសង់កាលពីថ្ងៃទី១៧ ខែមិថុនា ឆ្នាំ២០២៤។ ស្ពានអាកាសនេះ សាងសង់ដោយក្រុមហ៊ុនវិនិយោគទុនអាណិកជនកម្ពុជា (OCIC) ប្រើប្រាស់រយៈពេលសាងសង់ ចំនួន១២ខែ និងគ្រោងបញ្ចប់ទាំងស្រុងនៅក្នុងខែមិថុនា ឆ្នាំ២០២៥ ខាងមុខ និងប្រើប្រាស់ថវិកា១៦,២០០,៥០០ដុល្លារងផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T10:24:16.090Z", "category": "អចលនទ្រព្យ", "views": 276, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កុំខ្លាចខ្មាសគេ! នេះជារឿងធំៗ៤ទាក់ទងនឹងលុយកាក់ដែលអ្នកគួរធ្វើ បើចង់រស់នៅមានក្ដីសុខ សល់លុយច្រើន	https://business-cambodia.com/articles/things-related-to-money-you-should-do	គេថាបើអ្នកមានចំណេះដឹងទាក់ទងនឹងលុយកាក់ ការរស់នៅរបស់អ្នកមិនងាយជួបបញ្ហាលុយនោះទេ ជាពិសេស ជីវភាពងាយនឹងធូរធារទៀតផង។ ទាក់ទងនឹងលុយកាក់នេះដែរ ខាងក្រោមនេះគឺជារឿងទាក់ទងនឹងលុយកាក់ដែលអ្នកគួរធ្វើដើម្បីរស់នៅមានសេចក្ដីសុខហើយអាចសល់លុយច្រើន។   ១. ធ្វើម្ហូបនៅផ្ទះ  ការធ្វើម្ហូបនៅផ្ទះដោយខ្លួនគឺពិតជាល្អមែនទែនពោលគឺ អ្នកអាចសន្សំសំចៃលុយបានមួយកម្រិត។ មិនតែប៉ុណ្ណោះ ការធ្វើម្ហូបនៅផ្ទះគឺអ្នកទទួលបានអាហារដែលអ្នកចូលចិត្តនិងមានអនាម័យល្អ។ យ៉ាងណាមិញបើអ្នកញ៉ាំអាហារនៅក្រៅត្រូវចំណាយលុយច្រើនហើយពេលខ្លះប៉ះអាហារមិនល្អ។   ២. តថ្លៃដើម្បីបានតម្លៃល្អ  ការចេះចរចានិងតថ្លៃពេលអ្នកទិញទំនិញអ្វីមួយគឺពិតជាល្អសម្រាប់ការរស់នៅព្រោះជំនាញតថ្លៃជួយអ្នកក្នុងការសន្សំសំចៃលុយបានមួយផ្នែកដែរ។ ត្រូវចាំថាអ្នកដែលពូកែតថ្លៃគឺជាមនុស្សដែលចេះសន្សំសំចៃហើយសល់លុយច្រើន។   ៣. ទិញរបស់មួយទឹក ការទិញរបស់មួយទឹកជួយសន្សំសំចៃលុយបានច្រើន។ នៅក្នុងជីវិតរស់នៅប្រចាំថ្ងៃ បើអ្នកមិនមានចំណូលច្រើន មិនមានលុយច្រើន ការទិញរបស់មួយទឹកគឺជាជម្រើសល្អព្រោះអ្នកចំណាយលុយតិចហើយអាចបានរបស់មកប្រើប្រាស់។ វាមិនសំខាន់ថារបស់នោះមួយទឹកនោះទេ អ្វីដែលសំខាន់គឺអ្នកត្រូវចេះជ្រើសរើសរបស់ដែលមានគុណភាពអាចប្រើប្រាស់បានយូរហើយចំណាយលុយតិច។   ៤. ប្ដូរពីធំមកតូច ត្រង់នេះឧទាហរណ៍ថាអ្នកកំពុងរស់នៅផ្ទះធំមួយស្រាប់តែគ្រួសារអ្នកជួបបញ្ហាបំណុលយ៉ាងច្រើនដែលពិបាកដោះស្រាយពោលគឺគ្មានលទ្ធភាពដោះបំណុល។ ដូច្នេះដើម្បីដោះស្រាយបាន អ្នកអាចលក់ផ្ទះធំរបស់អ្នកដើម្បីយកលុយដោះបំណុល ហើយមករស់នៅផ្ទះជួលឬផ្ទះតូចវិញ។ បន្ទាប់មកពេលអ្នករកចំណូលបាន ចាំទិញផ្ទះវិញក៏មិនអីដែរ។	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T09:56:46.971Z", "category": "ហិរញ្ញវត្ថុ", "views": 337, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រុមហ៊ុនយក្ស Google បង្ហាញអំពីការងារ៣ប្រភេទ ដែលងាយនឹងជំនួសដោយAI នៅឆ្នាំ២០៣០	https://business-cambodia.com/articles/types-of-jobs-that-risk-for-ai-replace	ការវិវត្តន៍របស់បច្ចេកវិទ្យា AI បានផ្ដល់នូវគុណសម្បត្តិនិងគុណវិបត្តិ ទន្ទឹមគ្នាសម្រាប់ការរស់នៅរបស់មនុស្ស។ ជាក់ស្ដែងបច្ចេកវិទ្យាបញ្ញាសិប្បនិមិត្ត (AI) ត្រូវបានគេបារម្ភថាវានឹងចូលមកជំនួសការងារមួយចំនួនរបស់មនុស្សផងដែរ។ ដោយក្នុងនោះការងារ៣ប្រភេទដែលក្រុមហ៊ុន Google ទស្សន៍ទាយថានឹងត្រូវជំនួសដោយ AI យ៉ាងយូរនៅឆ្នាំ២០៣០។   ១. ផ្នែកបម្រើសេវាកម្មអតិថិជន៖ ឥឡូវនេះ chatbots ដំណើរការដោយ AI អាចដោះស្រាយកិច្ចការជាច្រើន ដែលធ្លាប់បានអនុវត្តដោយផ្នែកសេវាកម្មអតិថិជនរបស់មនុស្ស ដូចជាការឆ្លើយសំណួរ ការដោះស្រាយបញ្ហា និងការគាំទ្រនានា គឺនឹងត្រូវបានជំនួសដោយ AI កាន់តែច្រើនឡើងៗនាពេលអនាគត ថ្វីត្បិតតែវាមិនត្រូវបានជំនួស១០០% ឬលឿនក៏ពិតមែនក៏ប៉ុន្តែកំពុងទៅសន្សឹមៗ។   ២. អ្នកវាយបញ្ចូលទិន្នន័យ៖ កម្មវិធីដែលដំណើរការដោយ AI ឥឡូវនេះអាចបញ្ចូលទិន្នន័យទៅក្នុងប្រព័ន្ធកុំព្យូទ័របានយ៉ាងរហ័ស និងត្រឹមត្រូវ ដោយលុបបំបាត់ក្រុមមនុស្សដែលអង្គុយធ្វើការងារដដែលៗ ដោយវាយបញ្ចូលទិន្នន័យនានា។ បច្ចេកវិទ្យា AI អាចធ្វើការងារនេះបានល្អ និងលឿនរហ័ស និងមានភាពត្រឹមត្រូវកាន់តែខ្ពស់ឡើងៗជានិច្ច ដែលអាចជាការគម្រាមកំហែងដល់ក្រុមមនុស្សដែលកំពុងបម្រើការងារក្នុងផ្នែកនេះ។   ៣. អ្នកខលផ្សព្វផ្សាយ និងលក់តាមទូរស័ព្ទ ៖វិធីសាស្រ្តនៃការធ្វើទីផ្សារដោយផ្ទាល់ ដែលអ្នកលក់ស្វែងរកអតិថិជន តាមរយៈការខលណែនាំផលិតផល សេវាកម្ម ឬសុំជួបមុខគ្នាជាបន្តបន្ទាប់ អាចនឹងត្រូវបាត់បង់នាពេលអនាគត។ ឥឡូវនេះ ប្រព័ន្ធដែលដំណើរការដោយ AI អាចធ្វើការហៅចេញ និងគ្រប់គ្រងការហៅទូរសព្ទ ក៏ដូចជាចែកចាយការលក់ និងប្រមូលការទូទាត់បាន។ នេះបាននាំឱ្យមានការថយចុះគួរឱ្យកត់សម្គាល់នៃចំនួនអ្នកទីផ្សារផ្សព្វផ្សាយ និងលក់តាមទូរស័ព្ទដូចមុនទៀតហើយ។   យ៉ាងណាមិញនេះគ្រាន់តែជាការងារមួយចំនួនតូចប៉ុណ្ណោះ ក្នុងចំណោមប្រភេទការងារជាច្រើនទៀត ដែលមានហានិភ័យនៃការជំនួសដោយ AI ។ ទោះជាយ៉ាងណាក៏ដោយ វាជាការសំខាន់ដែលត្រូវចងចាំថា AI មិនមែនជាការគំរាមកំហែងដល់ការងារទាំងអស់នោះទេ គឺវាក៏បានចូលរួមបង្កើតនូវការងារថ្មីៗផងដែរ។   ដើម្បីការពារខ្លួនកុំឱ្យមានហានិភ័យត្រូវជំនួសឱ្យ AI មនុស្សត្រូវខិតខំក្នុងការបង្កើនជំនាញខ្លួនឱ្យកាន់តែខ្លាំង ដោយមិនចាំបាច់ប្រជែងនឹងAI ទេ ពោលគឺត្រូវខំពង្រីកគំនិតច្នៃប្រឌិត និងធ្វើការងារដែលមានភាពបត់បែនខ្ពស់ ដែល AI ពិបាកនឹងធ្វើបាននិងកម្រិតស្វ័យប្រវត្តិកម្មមានភាពស្មុគស្មាញ ទើបអាចរក្សាតំណែងតួនាទីរបស់អ្នកបានល្អបំផុត៕   ដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T09:30:03.963Z", "category": "ភាពជាអ្នកដឹកនាំ", "views": 1625, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រើហ្វ្រីៗ! វេបសាយ AI ចំនួន៥ អាចប្រើសម្រាប់ការងារ និងសួរគ្រប់សំណួរជាភាសាខ្មែរ ដោយសេរី	https://business-cambodia.com/articles/5-ai-source-free-use	បញ្ញាសិប្បនិម្មិត-Artificial Intelligence ដែលហៅថា(AI) គឺជាវិទ្យាសាស្ត្រមួយរបស់កុំព្យូទ័រ ផ្តោតលើការបង្កើត Software មានកម្មវិធីឬឧបករណ៍ ដែលអាចមានសមត្ថភាពធ្វើការដោយខ្លួនឯង ឬធ្វើសកម្មភាពជំនួសមនុស្ស។   យ៉ាងណាមិញខាងក្រោមនេះគឺជាវេបសាយ AI ចំនួន៥ អាចប្រើសម្រាប់ការងារ និងសួរគ្រប់សំណួរជាភាសាខ្មែរ ដោយសេរី។   ១. វេបសាយ AI ដែលអាចឆ្លើយជាភាសាខែ្មរនិងអង់គ្លេស អភិវឌ្ឍន៍ដោយ Microsoft ៖ Gemini     ២. វេបសាយដែលអាចសរសេរ CV ជួយអ្នកស្វែងរកការងារធ្វើ បង្កើតប្រវត្តិរូបសង្ខេប៖ Resume io   ៣. វេបសាយ AI ដែលអាចឆ្លើយសំណួ រជួយបានគ្រប់យ៉ាងស្រដៀងនឹង ChatGPT៖ Writesonic   ៤. វេបសាយ AI ដែលអាចជួយបង្កើតរូបភាពតាមការគិត អភិវឌ្ឍន៍ដោយ Microsoft ៖ Bing Ai   ៥. វេបសាយ AI ដែលកំពុងពេញនិយមរបស់ចិន ស្រដៀងនឹងឆាត ChatGPT៖ DeepSeek   សូមបញ្ជាក់ថា AI គឺជាម៉ាស៊ីនដែលបង្កើតឡើងដោយមនុស្ស ហើយរាល់ទិន្នន័យនិងសមត្ថភាពរបស់វាគឺកើតចេញពីខួរក្បាលរបស់មនុស្សដែលជាអ្នកចងក្រង ដែលមានមជ្ឍមណ្ឌលទិន្នន័យជាចម្បង (Data Center) ៕    អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T09:08:47.752Z", "category": "ភាពជាអ្នកដឹកនាំ", "views": 3209, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្តៅៗ! ចិនហាមឃាត់ការនាំចូលផ្លែទុរេនពីវៀតណាម ក្រោយរកឃើញថាមានសារធាតុគីមីបង្កជំងឺមហារីក	https://business-cambodia.com/articles/durean-in-vietnam	ក្រុមហ៊ុននាំចេញផ្លែទុរេននៅវៀតណាម កំពុងអំពាវនាវឱ្យអ្នកស្រុកជួយទិញផ្លែឈើរបស់ពួកគេដោយមានការបញ្ចុះតម្លៃមិនធ្លាប់មានពីមុនមក ព្រោះពេលនេះវៀតណាមកំពុងជួបទុក្ខធំខណៈចិនហាមឃាត់ការចាំចូលផ្លែទុរេនពីវៀតណាម ព្រោះរកឃើញថាមានសារធាតុគីមីបង្កនៅជំងឺមហារីក។ នេះបើយោងតាមការចុះផ្សាយដោយសារព័ត៌មាន Vn Express។   ប្រភពដដែលបានបន្តឱ្យដឹងទៀតថា បញ្ហានេះបានកើតឡើងនៅពេលដែលប្រទេសចិនបានអនុវត្តស្តង់ដារតឹងរ៉ឹងជាពិសេសតម្រូវការក្នុងការធ្វើតេស្តរកសារធាតុ Auramine O ដែលជាសារធាតុគីមីដែលមានហានិភ័យបង្កមហារីក។ នៅក្នុងចំណោមកុងតឺន័រទាំង ១០ មាន ៥ កុងតឺន័រត្រូវបានគយចិនប្រគល់មកវិញដោយសាររកឃើញសារធាតុគីមីបង្កនៅជំងឺមហារីក។   លោក Doan Van Ven អគ្គនាយកក្រុមហ៊ុន Anh Thu Dak Lak Co., Ltd. បាននិយាយថា នេះជាលើកទីមួយហើយដែលទំនិញរបស់លោកត្រូវបានប្រគល់មកវិញ។ ដោយកាលពីមុន ចិនបានត្រួតពិនិត្យតែសារធាតុកាដមីញ៉ូមទេ ហើយយើងតែងតែបំពេញតាមស្តង់ដារតែពេលនេះក្រុមហ៊ុនរបស់យើងបានផ្អាកការនាំចេញព្រោះភាគីខាងចិនបានតេសរកសារធាតុ Auramine O ។   លើសពីនេះទៅទៀត នាពេលនេះចិនកំពុងតែរឹតបន្តឹងការនាំចេញផ្លែឈើពីវៀតណាមទៅប្រទេសខ្លួនយ៉ាងខ្លាំង ហើយឥឡូវនេះផ្លែទុរេនវៀតណាមត្រូវបានគ្រប់គ្រងយ៉ាងតឹងរ៉ឹងសម្រាប់អ្នកនាំចេញទាំងអស់ទៅកាន់ទីផ្សារប្រទេសចិនដោយការផ្លាស់ប្តូរភ្លាមៗបានធ្វើឱ្យធុរកិច្ចវៀតណាមជាច្រើនមិនអាចសម្របខ្លួនបានយ៉ាងឆាប់រហ័ស ដែលជាហេតុនាំឱ្យការដឹកជញ្ជូនត្រឡប់មកវិញ ឬពន្យារពេលនៅព្រំដែន។ ជាការឆ្លើយតប នាយកដ្ឋានការពារបន្លែផ្លែឈើរបស់វៀតណាមបានជំរុញឱ្យ អាជ្ញាធរមូលដ្ឋានពង្រឹងការត្រួតពិនិត្យតំបន់ដាំដុះ និងកន្លែងវេចខ្ចប់ ជាពិសេសគឺរឹតបន្តឹងការត្រួតពិនិត្យសំណល់ថ្នាំសម្លាប់សត្វល្អិត ដោយវិធានការទាំងនេះធ្វើឡើងដើម្បីរក្សាគុណភាព និងកេរ្តិ៍ឈ្មោះរបស់ផ្លែឈើវៀតណាមនៅលើទីផ្សារអន្តរជាតិផងដែរ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T08:31:17.902Z", "category": "ចាប់ផ្តើមអាជីវកម្ម", "views": 136, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឡើងឬចុះ? ហាងឆេងមាសប្រែប្រួលខ្លាំងអំឡុងចូលឆ្នាំចិនដោយសារកត្តាធំទាំងនេះ	https://business-cambodia.com/articles/gold-rise-during-chinese-new-year	អំឡុងចូលឆ្នាំប្រពៃណីចិននិងវៀតណាម ហាងឆេងមាសនៅលើទីផ្សារអន្តរជាតិមានការប្រែប្រួលខ្លាំងគួរឲ្យកត់សម្គាល់។ ជាក់ស្ដែងនៅថ្ងៃនេះហាងឆេងមាសនៅលើទីផ្សារអន្តរជាតិបានឡើងថ្លៃចំនួន៤២ដុល្លារដល់២៧៩៥ដុល្លារក្នុងមួយអោន( ស្មើនឹង៣៣៦៧ដុល្លារក្នុងមួយតម្លឹង)។   ចំពោះមូលហេតុដែលធ្វើឲ្យហាងឆេងមាសចាប់ផ្ដើមហក់ឡើងបែបនេះគឺដោយសារតែព័ត៌មានមួយចំនួនចេញពីទឹកដីសហរដ្ឋអាមេរិក។   ជាក់ស្ដែងកាលពីពេលថ្មីៗនេះ លោក Donald Trump ប្រធានាធិបតីរបស់អាមេរិកបានព្រមានថានឹងយកពន្ធនាំចូលពីប្រទេសម៉ិកស៊ិកនិងប្រទេសកាណាដា ហើយព័ត៌មាននេះបានធ្វើឲ្យក្រុមអ្នកវិនិយោគបានងាកមកវិនិយោគលើទ្រព្យសុវត្ថិភាពដូចជាមាសដែលធ្វើឲ្យមាសឡើងថ្លៃខ្លាំង។   តាមពិតទៅប៉ុន្មានសប្ដាហ៍ចុងក្រោយនេះបន្ទាប់ពីDonald Trump ឈ្នះឆ្នោតនិងឡើងធ្វើជាប្រធានាធិបតីម្ដង ទីផ្សារមាសបានចាប់ផ្ដើមឡើងថ្លៃដោយសារតែលោកត្រាំព្រមានពីការយកពន្ធនាំចូលពីប្រទេសចិន ម៉ិកស៊ិកនិងប្រទេសចិនជាដើម។   ការយកពន្ធនាំចូលនេះត្រូវបានគេរំពឹងទុកថាអាចនឹងកើតមានសង្រ្គាមពាណិជ្ជកម្ម ដូច្នេះហើយទើបក្រុមអ្នកវិនិយោគនិងមនុស្សទូទៅនាំគ្នាសម្រុកទិញមាសដែលជាទ្រព្យសុវត្ថិភាព ហើយជាលទ្ធផលមាសក៏ឡើងថ្លៃតាមហ្នឹង៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-31T07:39:51.757Z", "category": "ហិរញ្ញវត្ថុ", "views": 1421, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បន្ទាន់! រដ្ឋបាលរាជធានីភ្នំពេញ នឹងបិទកំណាត់ផ្លូវសំខាន់ៗចំនួន ៥ កន្លែងនៅថ្ងៃទី១-២ ខែកុម្ភៈ	https://business-cambodia.com/articles/closing-street-5	នៅថ្ងៃទី០១ ខែកុម្ភៈ ឆ្នាំ២០២៥ រដ្ឋបាលរាជធានីភ្នំពេញ នឹងដាក់ឱ្យដំណើរការសាកល្បងផ្លូវថ្មើរជើង (Walk Street) នៅរៀងរាល់ថ្ងៃសៅរ៍ និងថ្ងៃអាទិត្យ ចាប់ពីម៉ោង ១៨:០០នាទី រហូតដល់ម៉ោង ២៣:០០នាទីយប់ នៅតាមបណ្តោយពីរវិថីព្រះស៊ីសុវត្ថិ ចាប់ពីវិថីបក្សីចាំក្រុង (ផ្លូវលេខ៩៤) រហូតដល់មុខព្រះបរមរាជវាំង ស្ថិតនៅ ក្នុងខណ្ឌដូនពេញ រាជធានីភ្នំពេញ។   យោងតាមសេចក្ដីជូនដំណឹងនៅថ្ងៃទី៣០ ខែមករា បានឲ្យដឹងថា ដើម្បីឱ្យដំណើរការបើកសាកល្បងផ្លូវថ្មើរជើង (Walk Street) ប្រកបដោយជោគជ័យ រក្សាបាននូវ សន្តិសុខ សុវត្ថិភាព សណ្តាប់ធ្នាប់ និងរបៀបរៀបរយសាធារណៈ ព្រមទាំងបញ្ចៀសបាននូវការកកស្ទះចរាចរ រដ្ឋបាលរាជធានីភ្នំពេញស្នើសុំបិទផ្លូវ និងពង្វាងចរាចរចំពោះយានយន្តគ្រប់ប្រភេទតាមពេលវេលា និងម៉ោង ដូចបានជម្រាបជូនខាងលើ ដើម្បីទុកឱ្យប្រជាពលរដ្ឋធ្វើដំណើរថ្មើរជើង៖   ១- បិទកំណាត់តិរវិថីព្រះស៊ីសុវត្ថិ ចាប់ពីកែងវិថីបក្សីចាំក្រុង (ផ្លូវលេខ៩៤) រហូតដល់កែងវិថី ឧកញ៉ា ឈុន (ផ្លូវលេខ២៤០) ប្រវែង ១.៩៣៥ម៉ែត្រ   ២- បិទកំណាត់វិថីកាត់ទទឹង ចាប់ពីកែងតីរវិថីព្រះស៊ីសុវត្ថិ ដល់កែងមហាវិថីព្រះនរោត្តម រួមមាន៖ វិថីព្រះអង្គនន្ទ (ផ្លូវលេខ១០២), រុក្ខវិថីព្រះមហាក្សត្រិយានីកុសុមៈ (ផ្លូវលេខ១០៦), រុក្ខវិថី ឧកញ៉ា អ៊ឹង ប៊ុនហូវ (ផ្លូវលេខ១០៨), វិថីព្រះអង្គឌួង (ផ្លូវលេខ១១០), វិថីក្រឡាហោមគង់ (ផ្លូវលេខ១១៨), រុក្ខវិថីនេមរៈភូមិន្ទ (ផ្លូវលេខ១៣០), វិថីឧកញ៉ា អ៊ុន (ផ្លូវលេខ១៣៦), វិថី ព្រះអង្គហស្សកណ្ឌ (ផ្លូវលេខ១៤៤), កំណាត់វិថីឧកញ៉ាអ៊ុក លន់ (ផ្លូវលេខ១៤៨) និងវិថី តេជោដំឌិន (ផ្លូវលេខ១៥៥)   ៣- បិទវិថីបក្សីចាំក្រុង (ផ្លូវលេខ៩៤), វិថីឧកញ៉ា សន្ធរម៉ុក (ផ្លូវលេខ៩៨) ចាប់ពីកែងតីរវិថី ព្រះស៊ីសុវត្ថិ ដល់កែងវិថីព្រះអង្គយុគន្ធរ (ផ្លូវលេខ១៩)   ៤- បិទវីថីព្រះអង្គមន្តវណ្ណ (ផ្លូវលេខ១៧៨) ចាប់ពីផ្នែកខាងកើតនៃវិថីព្រះអង្គអេង (ផ្លូវលេខ១៣) រហូតដល់កែងតីរវិថីព្រះស៊ីសុវត្តិ   ៥- មហាវិថីសម្តេចសុធារស បិទចាប់ពីកែងវិថីតេជោដំឌិន (ផ្លូវលេខ១៥៤) ដល់កែងវិថីឧកញ៉ា ឈុន (ផ្លូវលេខ២៤០)។   ចំពោះបងប្អូនប្រជាពលរដ្ឋដែលរស់នៅតាមបណ្តោយកំណាត់គឺវិថីព្រះស៊ីសុវត្ថិ ចាប់ពីកែងវិថីបក្សីចាំក្រុង (ផ្លូវលេខ៩៤) រហូតដល់កែងវិថីឧកញ៉ា ឈុន (ផ្លូវលេខ២៤០) និងនៅតាមបណ្តោយវិថីព្រះអង្គអេង (ផ្លូវ លេខ១៣) ដល់កែងវិថីព្រះអង្គមន្តវណ្ណ (ផ្លូវលេខ១៧៨) ត្រូវយកយានជំនិះរបស់បងប្អូនចេញពីតំបន់ថ្មើរជើង ឱ្យបានមុនពេលដែលបានកំណត់ខាងលើ ដើម្បីសម្រួលដល់ការដើរកម្សាន្តរបស់ភ្ញៀវជាតិ និងអន្តរជាតិ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-30T11:08:43.669Z", "category": "ព័ត៌មានថ្មីៗ", "views": 13444, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្បាច់ស្រីគ្រប់គ្រងហិរញ្ញវត្ថុ! បើកហាងដំបូងៗចេះតែ១ក្បាច់នេះអាចដឹងភ្លាមៗថារកស៊ីចំណេញឬខាត	https://business-cambodia.com/articles/how-to-manage-money-in-small-businesses	ពេលបើកហាងរកស៊ីដំបូងៗ អ្នករកស៊ីមួយចំនួនមិនសូវមានបទពិសោធន៍នោះទេជាពិសេសបពិសោធន៍គ្រប់គ្រងលំហូរសាច់ប្រាក់នៅក្នុងអាជីវកម្ម ដូច្នេះហើយទើបធ្វើឲ្យអ្នករកស៊ីបើកហាងមួយចំនួនបរាជ័យបើកបានតែមួយភ្លែតក៏ត្រូវបង្ខំចិត្តបិទទ្វារទៅវិញ។ អ៊ីចឹងបើកហាងដំបូងៗបើចង់ដឹងចំណេញខាតការគ្រប់គ្រងលំហូរសាច់ប្រាក់គឺរឿងចាំបាច់បំផុត។ ទាក់ទងនឹងរឿងគ្រប់គ្រងលំហូរសាច់ប្រាក់នេះដែរ ថ្ងៃនេះ Business Cambodia សូមចែករំលែកពីក្បួនគ្រប់គ្រងហិរញ្ញវត្ថុនៅក្នុងអាជីវកម្មសម្រាប់អ្នកបើកហាងដំបូងដែលការគ្រប់គ្រងនេះគឺជាក្បាច់ស្រី ហើយបើអ្នកធ្វើបាននោះ អ្នកដឹងថាហាងអ្នករកស៊ីចំណេញឬក៏ខាត ហើយក៏អាចជួយអ្នកឲ្យលែងខាតទៀតដែរ។ ការគ្រប់គ្រងហិរញ្ញវត្ថុក្នុងអាជីវកម្មដោយប្រើក្បាច់ស្រីគឺត្រូវអនុវត្តដូចខាងក្រោមនេះ។ រកចំណូលដែលលក់បានសរុបមកបែងចែក ត្រង់នេះអ្នកត្រូវយកចំណូលសរុបដែលអ្នកលក់បានក្នុងមួយថ្ងៃមកធ្វើការបែងចែកដាក់ក្នុងស្រោមសំបុត្រទៅតាមប្រភេទចំណាយនីមួយៗប្រចាំថ្ងៃ។   ឧទាហរណ៍ស្រោមសំបុត្រទី១ អ្នកត្រូវដកចំណាយថ្លៃដើមសរុប។ ឧទាហរណ៍ចំណូលសរុបថ្ងៃនេះអ្នកលក់បាន៣០០ដុល្លារ ហើយថ្លៃដើមចាយអស់១០០ដុល្លារ ដូច្នេះអ្នកអាចដក១០០ដុល្លារដាក់ក្នុងស្រោមសំបុត្រជាការចំណាយថ្លៃដើម។   ស្រោមសំបុត្រទី២ ដកចំណាយថ្លៃជួលទីតាំង។ ឧទាហរណ៍ថ្លៃជួលតាំង២០០ដុល្លារក្នុងមួយខែ ហើយចែកនឹង៣០ថ្ងៃនោះស្មើមួយថ្ងៃអ្នកចាយអស់ប្រមាណ៧ដុល្លារលើថ្លៃជួលតាំង។ ដូច្នេះអ្នកត្រូវដក៧ដុល្លារដាក់ក្នុងស្រោមសំបុត្រដែលជាការចំណាយថ្លៃជួលទីតាំង។   ស្រោមសំបុត្រទី៣គឺអ្នកត្រូវដកចំណាយថ្លៃទឹកភ្លើង។ ឧទាហរណ៍ថ្លៃទឹកភ្លើងចំណាយអស់ប្រចាំខែ១០០ដុល្លារ ចែកនឹង៣០ថ្ងៃស្មើនឹងមួយថ្ងៃចាយលើទឹកភ្លើងអស់៣.៥ដុល្លារ។ ដូច្នេះដក៣.៥ដុល្លារដាក់ក្នុងស្រោមសំបុត្រសម្រាប់ចំណាយថ្លៃទឹកភ្លើង។   ស្រោមសំបុត្រទី៤គឺដកថ្លៃចំណាយប្រាក់ខែបុគ្គលិក។ ឧទាហរណ៍ប្រាក់ខែបុគ្គលិក២៥០ដុល្លារក្នុងមួយខែ ចែកនឹង៣០ថ្ងៃស្មើនឹងមួយថ្ងៃអស់ប្រមាណ៩ដុល្លារ ដូច្នេះដក៩ដុល្លារមកដាក់ក្នុងស្រោមសំបុត្រសម្រាប់ចំណាយថ្លៃបុគ្គលិក។   ស្រោមសំបុត្រទី៥ ដក១០%នៃប្រាក់ចំណូលសរុបលក់បានប្រចាំថ្ងៃមកសន្សំ ដូច្នេះបើចំណូលពីការលក់សរុប៣០០ដុល្លារ នោះអ្នកត្រូវដក៣០ដុល្លារដាក់ក្នុងស្រោមសំបុត្រសម្រាប់សន្សំទុកជាលុយបម្រុងពេលមានបញ្ហាលំហូរសាច់ប្រាក់នៅក្នុងអាជីវកម្ម។   សរុបមកដូចអ្វីដែលបានរៀបរាប់ខាងលើឃើញថាចំណូលពីការលក់សរុបប្រចាំថ្ងៃគឺ៣០០ដុល្លារ។ ហើយបន្ទាប់ពីដកចំណាយទៅតាមប្រភេទចំណាយដាក់ក្នុងស្រោមសំបុត្រឃើញថាចំណាយសរុបទាំងអស់ចំនួន១៤៩.៥ដុល្លារដែលជាចំណាយសរុបប្រចាំថ្ងៃហើយនៅសល់១៥០.៥ដុល្លារក្រោយពីដកចំណាយគឺជាប្រាក់ចំណេញសុទ្ធប្រចាំថ្ងៃរបស់អ្នក។   នេះគឺជាក្បាច់ស្រីក្នុងការគ្រប់គ្រងហិរញ្ញវត្ថុសម្រាប់អ្នកចាប់បើកហាងដំបូងៗ ហើយវាមិនពិបាកធ្វើនោះ ហើយក៏មិនទាមទារឲ្យអ្នកខ្លាំងខាងផ្នែកគណនេយ្យនោះដែរ។ សំខាន់អ្នកត្រូវដឹងថាតើអាជីវកម្មអ្នកមានកញ្ចប់ចំណាយអ្វីខ្លះ ហើយត្រូវបែងចែកកញ្ចប់ចំណាយប្រចាំថ្ងៃដូចដែលបានរៀបរាប់ខាងលើនោះអ្នកនឹងដឹងច្បាស់ថាថ្ងៃនេះអ្នករកស៊ីចំណេញឬខាត។	{ "spider_name": "businesscambodia", "scrape_at": "2025-06-14_19:39:55", "date_created": "2025-01-30T09:53:23.948Z", "category": "ហិរញ្ញវត្ថុ", "views": 498, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ធ្លាប់តែតូចចង្អៀត ពេលនេះផ្លូវជាតិលេខ ៧ ត្រូវបានសាងសង់ថ្មីពង្រីក ៤ គន្លង ហើយនេះជាពេលវេលាត្រូវបញ្ចប់	https://business-cambodia.com/articles/national-road-seven-2	គម្រោងពង្រីក និងលើកកម្រិតផ្លូវជាតិលេខ៧(ជា៤គន្លង)ចាប់ពីទីប្រជុំជនស្គន់ រហូតដល់ក្រុងកំពង់ចាម ខេត្តកំពង់ចាម កំពុងលេចចេញវឌ្ឍនភាពយ៉ាងឆាប់រហ័ស ដោយការដ្ឋានគ្រប់កំណាត់បានបង្កើន និងធានាវឌ្ឍនភាពតាមការគ្រោងទុក។ ខណៈគម្រោងនេះគ្រោងនឹងបញ្ចប់រួចរាល់ ១០០ ភាគរយនៅក្នុងខែកក្កដា ឆ្នាំ២០២៧ខាងមុខ។     តាមការបញ្ជាក់ពីកឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូន នៅមុននេះបន្ដិចបានឲ្យដឹងថា គិតត្រឹមបំណាច់ខែមករា ឆ្នាំ២០២៥នេះ គម្រោងពង្រីក និងលើកកម្រិតផ្លូវជាតិលេខ៧ជាបួនគន្លង(ស្គន់-កំពង់ចាម)ប្រវែងសរុប ៤៥,៥០៤ គីឡូម៉ែត្រ (PK000+000 – PK45+502.84)ចាប់ផ្តើមពីស្រុកជើងព្រៃ ខេត្តកំពង់ចាម រហូតដល់ ក្រុងកំពង់ចាម ខេត្តកំពង់ចាម ការអនុវត្តគម្រោងសម្រេចបានលទ្ធផលជារួម៣២,០១%ហើយ។   សូមជម្រាបថា គម្រោងពង្រីក និងលើកកម្រិតផ្លូវជាតិលេខ៧ បានចាប់ផ្តើមសាងសង់នៅថ្ងៃទី១១ ខែមីនា ឆ្នាំ២០២៤ និងចាយរយៈពេលសាងសង់៤០ខែ។ ដោយគម្រោងនេះ ត្រូវធ្វើឡើងជាប្រភេទAC(Asphalt concrete) កម្រាស់៩សង់ទីម៉ែត្រ ទទឹងផ្លូវ ២៤,៥ម៉ែត្រ(៤គន្លង) ដោយត្រូវសាងសង់ស្ពានថ្មីតូច-ធំ ចំនួន៨(ស្មើប្រវែងសរុប ១៥៦ម៉ែត្រ), ជួសជុលស្ពានតូច-ធំ(ចាស់)ចំនួន៧ស្ពាន(ស្មើប្រវែងសរុប ១១៦ម៉ែត្រ),លូរំដោះទឹកភ្លៀង, លូរំដោះទឹកកខ្វក់ និងជាបរិក្ខាចរាចរណ៍នានា។   នៅពេលសាងសង់រួចនឹងក្លាយជាផ្លូវមួយយ៉ាងសំខាន់ និងជាសរសៃឈាមសេដ្ឋកិច្ចដ៏មានសក្ដានុពល ដើម្បីជួយសម្រួលការធ្វើដំណើរ ,ការដឹកជញ្ជូនផលិតផលកសិកម្ម,កសិឧស្សាហកម្ម ព្រមទាំងលើកកម្ពស់ការអភិវឌ្ឍ និងសកម្មភាពសេដ្ឋកិច្ច-សង្គមជាតិ៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-30T09:19:38.359Z", "category": "អចលនទ្រព្យ", "views": 584, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មេធំ ធនាគារ អេស៊ីលីដា បង្ហើបពីក្បួនប្រើលុយសម្រាប់អ្នករកស៊ី បើចង់ រកស៊ីមានបាន សក់លុយ សល់ទ្រព្យ	https://business-cambodia.com/articles/what-entrepreneurs-do-with-their-money	បើអ្នកជាអ្នករកស៊ីត្រូវតែដឹងពីរបៀបចាត់ចែងលុយកាក់និងប្រើលុយនៅក្នុងអាជីវកម្ម បើចង់ឲ្យអាជីវកម្មអ្នករីកចម្រើន រកស៊ីកាន់តែកាក់កបហើយអាចសល់លុយ សល់ទ្រព្យ។ ទាក់ទងនឹងការប្រើប្រាស់លុយក្នុងការរកស៊ី លោកបណ្ឌិត អ៊ិន ចាន់នី ប្រធាននាយកប្រតិបត្តិ ធនាគារ អេស៊ីលីដាបានណែនាំដូចខាងក្រោម៖   លោកបណ្ឌិតណែនាំថា បើអ្នកជាអាជីវករឬអ្នករស៊ី សម្រាប់កម្ចីពីធនាគារ អ្នកត្រូវចេះប្រើប្រាស់ឲ្យមានប្រសិទ្ធភាពទើបអាជីវកម្មអ្នកអាចរីកធំធាត់។   ត្រង់នេះដែរ លោកបណ្ឌិតបានបញ្ជាក់ថា អ្នករកស៊ីគួរយកកម្ចីទៅបង្កើតប្រាក់ចំណូលនៅក្នុងអាជីវកម្មទើបអាជីវកម្មកាន់តែរីកចម្រើនទៅមុខ ហើយអ្នកអាចសល់លុយ សល់ទ្រព្យ។ ហើយចៀសវាងប្រើប្រាស់កម្ចីយកទៅទិញរបស់ដែលមិនចាំបាច់និងមិនអាចបង្កើតប្រាក់ចំណូល។   លោកបណ្ឌិតឲ្យពលរដ្ឋត្រូវចេះប្រយ័ត្នប្រយែង ជាពិសេសអ្នករកស៊ីតែម្ដងពោលគឺប្រយ័ត្នចំពោះការប្រើប្រាក់កម្ចីផ្ទាល់ខ្លួនក្នុងការទិញរបស់របរ។ ត្រង់នេះលោកបណ្ឌិតថាកម្ចីផ្ទាល់ខ្លួនគឺជាកម្ចីដែលទិញរបស់ទូទៅ របស់មិនចាំបាច់ របស់ហ៊ឺហារ បើអ្នកជាអ្នករកស៊ីប្រើប្រាស់កម្ចីនេះច្រើនពេកមិនល្អនោះទេពោលគឺអាចធ្វើឲ្យជួបបញ្ហាលំហូរសាច់ប្រាក់ក្នុងការរកស៊ីទៀតផង។     បើចំពោះអ្នកធ្វើការវិញ លោកបណ្ឌិតណែនាំឲ្យចេះចាត់ចែងសន្សំលុយប្រចាំខែព្រោះការសន្សំពិតជាសំខាន់ណាស់ វាអាចជួយយើងបានច្រើន។ ឧទាហរណ៍បើអ្នកចេះសន្សំលុយឲ្យសល់ ពេលអ្នកជួបបញ្ហាផ្សេងៗដូចជា ខ្វះខាត ធ្លាក់ខ្លួនឈឺ និងបញ្ហាផ្សេងៗត្រូវការលុយបន្ទាប់ អ្នកអាចប្រើប្រាស់លុយសន្សំនេះយកមកដោះស្រាយបានភ្លាមៗតែម្ដង៕	{ "spider_name": "businesscambodia", "scrape_at": "2025-06-14_19:39:55", "date_created": "2025-01-30T08:44:36.016Z", "category": "ហិរញ្ញវត្ថុ", "views": 721, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.